# verses

text:
Şi anume: el să aducă jertfă pentru ispăşire, Domnului, la uşa cortului descoperirii, un berbec drept jertfă pentru vină.


text:
Iar preotul să-l curăţe prin berbecul jertfei pentru vină înaintea Domnului, de păcatul pe care l-a făcut, iar păcatul pe care l-a săvârşit i se va ierta.


text:
Când veţi intra în pământul făgăduit şi veţi sădi fel de fel de pomi roditori, să socotiţi roadele lor dintâi ca un fel de netăiere împrejur: trei ani să fie pentru voi netăiaţi împrejur şi să nu fie de mâncare,


text:
Tocmai în anul al cincilea să mâncaţi din roadă lui. Faceţi aşa ca să aveţi mai multă roadă de la ei. Eu sunt Domnul Dumnezeul vostru.


text:
Să nu vă faceţi scrilejituri pe trup, pentru morţi, nici să vă faceţi încondeieturi pe voi. Eu sunt Domnul.


text:
Nu întina pe fiica ta, lăsând-o să fie desfrânată, ca să se desfrâneze ţara şi să se umple de destrăbălare.


text:
Nu umblaţi după cei ce chiamă duhurile morţilor şi după vraci. Nu staţi cu ei de vorbă, ca să nu vă spurcaţi cu ei. Eu sunt Domnul Dumnezeul vostru. r


text:
Scoală-te înaintea unui om cu părul alb şi cinsteşte faţa celui bătrân şi teme-te de Dumnezeul tău. Eu sunt Domnul.


text:
Străinul care petrece împreună cu voi să fie pentru voi ca şi băştinaşul vostru şi să-l iubeşti ca pe tine însuţi, căci străini aţi fost şi voi în ţara Egiptului. Eu sunt Domnul Dumnezeul vostru.


text:
Cântar drept, greutăţi drepte, efă dreaptă şi hin drept să aveţi. Eu sunt Domnul Dumnezeul vostru, care v’am scos pe voi din ţara Egiptului.


text:
Drept aceea păziţi toate legile mele şi toate orânduielile mele şi ţineţi-vă de ele. Eu sunt Domnul!»


text:
«Grăieşte iar către fiii lui Israil şi le spune: «Dacă cineva dintre fiii lui Israil, ori dintre străinii care locuesc în Israil s’ar afla că dă din odraslele sale lui Moloh, acela să fie ucis. Poporul ţării să-l ucidă cu pietre.


text:
Şi eu voi întoarce faţa mea cu vrăjmăşie spre omul acela şi-l voi stârpi din mijlocul poporului lui, fiindcă a dat din odraslele sale lui Moloh, ca să spurce sfântul meu locaş şi ca să pângărească numele cel sfânt al meu.


text:
Iar dacă locuitorii ţării şi-ar închide ochii lor faţă de omul care a jertfit din fiii săi lui Moloh şi nu l-ar omorî,


text:
Atunci eu voi pune ochii mei cu duşmănie pe omul acela şi pe neamul lui, precum şi pe toţi cei ce s’au luat după desfrânarea lui, ca să desfrâneze cu Moloh, şi-i voi stârpi din mijlocul poporului lui.


text:
Cine va umbla după chemătorii de duhuri ale celor morţi şi după vraci, ca să desfrâneze cu ei, eu îmi voi întoarce cu mânie faţa către el şi-l voi stârpi din mijlocul poporului său.


text:
Oricine va blestema pe tatăl său, sau pe mama sa să fie pedepsit cu moartea. Cine a blestemat pe tatăl său, sau pe mama sa, sângele lui să fie asupra lui.


text:
Cel ce a săvârşit precurvie cu femeia altuia, cel ce a săvârşit precurvie cu femeia aproapelui său, să fie pedepsit cu moartea şi bărbatul vinovat şi femeia vinovată.


text:
Cel ce se va culca cu femeia tatălui său, însemnează că a descoperit goliciunea tatălui său; amândoi să fie pedepsiţi cu moarte. Sângele lor să fie asupra lor.


text:
Asemenea cel ce se va culca cu noră-sa, cu moarte să fie amândoi pedepsiţi, căci au făcut amestecare de sânge; sângele lor să fie asupra lor.


text:
Dacă cineva se va culca cu bărbat, cum s’ar culca cu femeie, blestemăţie au făcut amândoi; să fie pedepsiţi cu moartea; sângele lor să fie asupra lor.


text:
Cel ce-şi va lua o nevastă şi pe maică-sa pe lângă ea, este mare grozăvie, cu foc să fie ars şi el şi ele, ca să nu fie grozăvie în mijlocul vostru.


text:
Şi femeia care se va apropia de orice fel de dobitoc, spre împreunare, să ucizi pe femeie şi pe dobitoc; morţii să fie daţi; sângele lor să fie asupra lor.


text:
Şi care va lua pe soră-sa, sau pe fiica părintelui său, sau pe fiica mamei sale şi va vedea goliciunea ei şi ea va vedea goliciunea lui, ticăloşie săvârşeşte. Şi stârpiţi să fie înaintea ochilor poporului. Şi fiindcă a descoperit goliciunea sorei sale, să-şi ispăşească fărădelegea.


text:
Şi cine se va culca cu o femeie care are obiceiul ei firesc şi va descoperi goliciunea ei, atunci el a dezgolit curgerea ei şi ea şi-a dezgolit izvorul sângelui ei. Amândoi să fie stârpiţi din mijlocul poporului lor.


text:
Aşijderea goliciunea surorii mamei tale şi a surorii tatălui tău să n’o descoperi, căci unul ca acesta dezgoleşte pe ruda sa, şi amândoi să-şi ducă păcatul.


text:
Cine se va culca cu femeia unchiului său, acela dezgoleşte goliciunea unchiului său. Să-şi ispăşească păcatul şi să moară fără copii.


text:
Şi de va lua cineva pe femeia fratelui său, ticăloşie este. Goliciunea fratelui său a dezgolit. Să nu mai aibă copii.


text:
Păziţi deci toate legile mele şi toate hotărîrile mele şi îndepliniţi-le, ca să nu vă verse ţara în care eu vă voi duce ca să locuiţi.


text:
Şi să nu umblaţi după datinele popoarelor pe care eu le voi izgoni de dinaintea voastră, căci toate acestea ele le-au săvârşit, de aceea m’am scârbit de ele.


text:
Ci eu v’am grăit vouă: «Voi veţi moşteni ţara lor, căci eu vă voi da-o vouă moştenire, ţara întru care curge lapte şi miere. Eu sunt Domnul Dumnezeul vostru, cel ce v’am osebit pe voi dintre popoare.


text:
Să faceţi osebire între dobitoacele curate şi cele necurate şi între păsările necurate şi cele curate şi să nu vă pângăriţi sufletele voastre, mâncând vite sau păsări, sau alte târîtoare care se târăsc pe pământ, pe care eu vi le-am osebit, ca necurate.


text:
Deci voi sfinţi să-mi fiţi mie, căci sfânt sunt eu Domnul, şi v’am osebit pe voi dintre popoare, ca să fiţi stăpânirea mea.


text:
Bărbatul sau femeia care se vor îndeletnici cu chemarea duhurilor celor morţi, ori cu vrăjitoria, fără milă să fie omorîţi, cu pietre să-i ucideţi. Sângele lor să fie asupra lor!»


text:
«Preotul să nu se spurce atingându-se de vre-un mort din neamul său, afară doar de rudele sale cele mai de aproape: de maică-sa, sau de tată-său, sau de fiu-său, sau de fiică-sa, sau de fratele său,


text:
Sau de soră-sa, care este fecioară şi este aproape de el şi care deci n’a fost măritată cu bărbat; pentru ea poate să sc spurce.


text:
Pentru morţi să nu-şi rază capul, nici să-şi rotunzească marginile bărbii, nici să-şi facă scrijelituri pe trup.


text:
Sfinţi să fie ei pentru Dumnezeul lor şi să nu pângărească numele Dumnezeului lor, căci ei aduc jertfele de foc ale Domnului, pâinea Dumnezeului lor; deci, sfinţi să fie.


text:
Preoţii să nu-şi ia de soţie femeie desfrânată, sau pângărită, sau femeie izgonită de bărbatu-său — să nu-şi ia. Căci preotul este sfânt Dumnezeului său.


text:
Cinsteşte-l cu cinste sfântă, căci el aduce pâine Dumnezeului tău. Sfânt să fie pentru tine, căci sfânt sunt eu, Domnul, cel ce vă sfinţesc pe voi.


text:
Iar dacă fata preotului se va pângări prin desfrânare, ea necinsteşte pe tatăl său. În foc să fie arsă.


text:
Arhiereul care stă mai sus decât fraţii săi, pe capul căruia s’a turnat mirul ungerii şi a fost sfinţit şi înscăunat ca să se îmbrace cu sfintele odăjdii, să nu-şi lase părul în neorânduială, în semn de jale, şi veşmintele să nu şi le sfâşie.


text:
Şi la nimeni, mort, să nu se ducă; nici pentru tată-său, nici pentru maică-sa; el nu trebue să se spurce.


text:
Şi din locaşul sfânt să nu iasă, ca să nu spurce casa Dumnezeului său, căci cununa ungerii cu mir a Dumnezeului său este asupră-i. Eu sunt Domnul.


text:
Femeie văduvă sau izgonită de bărbat, sau fată necinstită, sau desfrânată, de acestea să nu-şi ia, ci să-şi ia o fecioară din poporul său,


text:
Aşa încât să nu-şi necinstească pe urmaşi în mijlocul poporului său, căci eu sunt Domnul, cel ce-l sfinţesc pe el!»


text:
«Spune lui Aaron astfel: «Oricine din sămânţa ta, în neam de neam, care va avea vre-o meteahnă trupească, să nu se apropie ca să aducă prinos Dumnezeului său.


text:
Aşa dar nimeni care va avea vre-un beteşug trupesc să nu se apropie de cele sfinte, nici orbul, nici şchiopul, nici cel cu nasul turtit, nici cel cu un mădular mai lung decât trebue,


text:
Nici cel cocoşat, nici cel sfrijit, nici cel cu albeaţă în ochi, nici cel cu râie, nici cel cu pecingine, nici cel cu părţile bărbăteşti strivite.


text:
Nici un bărbat, cu vre-o meteahnă trupească, din neamul lui Aaron arhiereul, să nu se apropie, ca să aducă jertfele arse în foc Domnului. Fiindcă are o meteahnă trupească, să nu se apropie ca să aducă pâinea Dumnezeului său.


text:
Dar până la perdea să nu pătrundă şi de jertfelnic să nu se apropie, căci are o meteahnă în trupul lui, ca să nu spurce sfântul meu locaş, căci eu sunt Domnul, cel ce-i sfinţesc pe ei. i


text:
«Spune lui Aaron şi fiilor săi să aibă mare grijă cu sfintele prinoase ale fiilor lui Israil şi să nu pângărească numele cel sfânt al meu, în prinoasele pe care ei mi le afierosesc, căci eu sunt Domnul.


text:
Spune-le: Oricine în neam de neamul vostru şi din toţi urmaşii voştri, care se va apropia de sfintele prinoase, pe care le afierosesc Domnului fiii lui Israil, şi ar fi întinat de vre-o necurăţie, acela să fie stârpit din faţa mea. Eu sunt Domnul.


text:
Orice bărbat din seminţia lui Aaron care va avea lepră sau curgere să nu mănânce din sfintele prinoase, până nu se va curăţi. Dar şi cel ce se va atinge de vre-un om pângărit, din atingerea cu un mort, sau cel ce va avea curgerea seminţei,


text:
Sau cel ce se va atinge de vre-o târîtoare, care face pe om necurat, sau de orişicine oare l-ar spurca, prin orice fel de spurcăciune.


text:
Acela care s’a atins de unele ca acestea să fie necurat până seara şi să nu mănânce din sfintele prinoase, decât după ce-şi va scălda trupul în apă.


text:
Iar după asfinţitul soarelui va fi iarăşi curat. Atunci poate să mănânce din sfintele prinoase, căci ele sunt hrana lui.


text:
Deci să păzească poruncile mele, ca să nu cază în păcat şi să nu moară prin călcarea lor. Eu sunt Domnul care-i sfinţesc pe ei.


text:
Şi nici un străin de neamul preoţesc să nu mănânce din cele sfinte; nici sluga preotului, nici simbriaşul lui să nu mănânce din cele sfinte.


text:
Dacă însă preotul a cumpărat un rob, plătindu-l cu argintul său, el să mănânce din cele sfinte. Aşijderea şi cei născuţi în casa lui, pot să mănânce din demâncarea lui.


text:
Fiica unui preot, dacă s’a măritat cu bărbat străin de neamul preoţesc, să nu mai mănânce din sfintele prinoase.


text:
Dacă fiica unui preot va rămânea văduvă, sau se va despărţi de bărbatu-său, fără să fi avut copii, si se va întoarce în casa tatălui şi va fi ca în tinereţea ei, atunci ea poate să mănânce din pâinea tatălui său. Însă alt străin din ea să nu mănânce.


text:
Dacă cineva va mânca din cele sfinte, din neştiinţă, să dea înapoi preotului lucrul sfânt şi să dea şi pe deasupra a cincea parte din cât preţueşte.


text:
Şi să nu se încarce cu păcate vrednice de pedeapsă, mâncând cele sfinte ale lor, căci eu sunt Domnul care-i sfinţeşte.»


text:
«Grăieşte lui Aaron şi fiilor lui şi tuturor fiilor lui Israil şi spune-le aşa: «Dacă cineva din casa lui Israil, sau dintre cei aciuaţi în Israil va aduce o jertfă, fie jertfă de juruinţă, fie jertfă de bună voie, aducând-o Domnului ca ardere de tot.


text:
Ca voi să aveţi har la Domnul, se cuvine ca dobitocul de jertfă să fie fără de cusur, parte bărbătească, din boi, din oi ori din capre.


text:
Orice dobitoc care va avea vre-un beteşug să nu-l aduceţi jertfă, căci nu veţi găsi har în faţa Domnului.


text:
Dacă cineva va aduce Domnului jertfă de pace un bou din cireada sau o vită mică din turmă, spre împlinirea unei juruinţe sau ca jertfă de bună voie, ca să fie bine primită cuvine-se ca dobitocul să fie întreg şi fără nici un cusur.


text:
Dobitoc orb, ori schilod, ori ciuntit, ori plin de bube, ori râios să nu aduceţi Domnului şi din unele ca acestea jertfe arse să nu puneţi pe jertfelnicul lui.


text:
Un bou sau o oaie care va avea vre-un mădular mai lung ori mai scurt poţi s’o aduci jertfă de bună voie, dar jertfă de juruinţă nu va fi plăcută.


text:
Dobitocul cu părţile bărbăteşti strivite, sfărâmate, zmulse sau tăiate, să nu-l aduceţi jertfă Domnului; nici în pământul vostru să nu faceţi aşa ceva.


text:
Nici din mâna străinului să nu aduceţi atari jertfe pentru Dumnezeul vostru, căci au stricăciune, au meteahnă şi nu vor fi primite.»


text:
«Viţelul, ori mielul, ori iedul, după ce s’a născut să stea şapte zile lângă mama lui, iar din ziua a opta şi mai târziu, va fi bun de adus jertfă Domnului, pe jertfelnic.


text:
Să nu pângăriţi numele cel sfânt al meu, ca sfânt să fiu în mijlocul fiilor lui Israil. Eu sunt Domnul, cel ce vă sfinţesc pe voi,


text:
«Grăieşte către fiii lui Israil şi spune-le: Iată praznicele Domnului, la care să vă adunaţi în sfântul meu locaş. Iată sărbătorile mele:


text:
Şase zile vor fi zile de muncă, iar ziua a şaptea va fi zi de odihnă, va fi Sâmbăta, cu adunare în sfântul meu locaş. În această zi să nu faceţi nici un lucru, căci este Sâmbătă, în cinstea Domnului, în toate aşezările voastre.


text:
Iată praznicele Domnului, cu adunări în sfântul meu locaş, pe care voi să le vestiţi la vremea hotărîtă:


text:
Iar în ziua a cincisprezecea a aceleiaşi luni este sărbătoarea azimelor, în cinstea Domnului; vreme de şapte zile să mâncaţi azime.


text:
Să aduceţi jertfe Domnului timp de şapte zile; iar a şaptea zi să ţineţi adunare în sfântul meu locaş, şi nici un fel de muncă să nu faceţi!»


text:
«Spune fiilor lui Israil aşa: Când veţi intra în ţara pe care eu vă voi da-o vouă şi când veţi începe secerişul, snopul cel dintâi din secerişul vostru să-l aduceţi la preot,


text:
Iar el să legene snopul înaintea Domnului ca să vă câştige bunăvoinţa lui. Preotul să facă legănarea a doua zi după Sâmbătă.


text:
Iar în ziua legănării snopului să aduceţi ardere de tot Domnului, un miel fără meteahnă, de un an de zile.


text:
Şi alături să fie darul de pâine: două zecimi de efă din lamură de făină, frământată cu untdelemn, jertfă arsă, Domnului, întru miros cu bună mireazmă, iar ca turnare: vin o pătrime dintr’un hin.


text:
Nici pâine, nici boabe prăjite, nici boabe din spic să nu mâncaţi până în ziua aceea întru care veţi aduce prinos de roade noi Dumnezeului vostru. Iată o pravilă veşnică în neam de neamul vostru şi în toate aşezările voastre.


text:
Apoi, să număraţi din ziua următoare Sâmbetei, adică din ziua când aţi adus snopul legănat, şapte Sâmbete, ca să fie şapte săptămâni întregi,


text:
Până în ziua următoare Sâmbetei a şaptea, număraţi aşa dar cinzeci de zile şi atunci să aduceţi Domnului prinos nou de pâine.


text:
Din sălaşurile voastre să aduceţi ca dar legănat, două pâini, cari să fie din două zecimi de efă din lamură de făină, coapte cu dospitură, pârgă adusă Domnului.


text:
Să aduceţi apoi, pe lângă această pâine, şapte miei de câte un an, fără meteahnă, apoi un viţel din cireada şi doi berbeci, ca ardere de tot Domnului, cu prinosul lor de pâine şi cu turnarea lor, jertfă arsă în foc, miros cu bună mireazmă Domnului.


text:
Pe care, precum şi pe cei doi miei, preotul să-i legene o dată cu pâinea din pârga roadelor: prinos legănat înaintea Domnului. Acestea să fie daruri sfinte ale Domnului şi să rămână preotului.


text:
Chiar în această zi să vestiţi praznicul şi să ţineţi o adunare în sfântul meu locaş şi nici un fel de muncă să nu faceţi. Aceasta să vă fie pravilă veşnică, în toate aşezările voastre şi în neam de neamul vostru.


text:
Iar când va fi să seceraţi holdele în ţara voastră, să nu seceraţi holda până în colţişoarele câmpului, şi ce a rămas de pe urma secerei să nu mai aduni, ci s’o laşi celui sărac şi celui străin. Eu sunt Domnul Dumnezeul vostru!»


text:
«Spune fiilor lui Israil aşa: «În luna a şaptea, în întâia zi a lunii, Sâmbăta s’o prăznuiţi cu pomenire, cu sunet de trâmbiţă şi cu adunare în sfântul meu locaş.


text:
«Mai cu seamă în ziua a zecea din această lună a şaptea, este ziua ispăşirii; în ea să ţineţi o adunare în sfântul locaş şi să înfrânaţi cu post sufletele voastre şi să aduceţi Domnului jertfe arse în foc.


text:
Şi orice fel de muncă s’o lăsaţi la o parte în ziua aceasta, fiindcă este ziua de ispăşire, întru care se acopăr păcatele voastre în faţa Domnului Dumnezeului vostru.


text:
Să nu vă îndeletniciţi cu nici un fel de muncă; aceasta să vă fie pravilă veşnică, în neam de neamul vostru şi în toate sălaşurile voastre.


text:
Să fie pentru voi Sâmbăta Sâmbetelor şi să înfrânaţi cu post sufletele voastre, în ziua a noua a lunii, de seara până a doua zi seara, să ţineţi cu străşnicie această mare Sâmbătă.»


text:
«Spune astfel fiilor lui Israil: «În ziua a cincisprezecea a acestei a şaptea luni, este sărbătoarea colibelor, timp de şapte zile, în cinstea Domnului.


text:
Timp de şapte zile să aduceţi Domnului jertfe arse în foc; în ziua a şaptea să ţineţi o adunare în sfântul meu locaş şi să aduceţi Domnului jertfă arsă în foc; aceasta e odovania praznicului în care nici un fel de muncă să nu faceţi.


text:
Acestea sunt praznicele Domnului, pe care să le cinstiţi cu adunări în sfântul meu locaş, aducând Domnului jertfe arse în foc, ardere de tot, prinos de pâine, jertfe de pace şi turnări de vin, zi cu zi, după rânduiala fiecărei zile,


text:
În afară de Sâmbetele Domnului şi în afară de darurile voastre şi de juruinţele voastre şi de jertfele de bună voie, pe care le afierosiţi Domnului.


text:
Iar în ziua a cincisprezecea a lunii a şaptea, după ce aţi adunat rodurile ţării, prăznuiţi şapte zile praznicul Domnului. În ziua întâia este zi de odihnă şi în ziua a opta tot zi de odihnă.


text:
Deci în ziua întâia să luaţi fruntea poamelor din pomi, ramuri de finic şi alte ramuri de copaci stufoşi şi din sălciile care cresc lângă pârae şi să vă veseliţi înaintea Domnului Dumnezeului vostru, şapte zile.


text:
Şi să prăznuiţi acest praznic în cinstea Domnului, timp de şapte zile, în fiecare an. Aceasta să vă fie pravilă veşnică, pentru toţi urmaşii voştri şi să prăznuiţi praznicul în luna a şaptea.


text:
Ca să ştie neam de neamul vostru că am pus pe fiii lui Israil să locuiască în corturi, când i-am scos din ţara Egiptului. Eu Domnul Dumnezeul vostru!»


text:
«Porunceşte fiilor lui Israil să-ţi aducă untdelemn curat stors din măsline, pentru candelabru, ca să fie totdeauna untdelemn în candele.


text:
Dincoace de perdeaua care ascunde chivotul legii, în cortul descoperirii, Aaron să orânduiască luminile ca să ardă neîncetat de seara până dimineaţa înaintea Domnului. Aceasta este o pravilă veşnică, pe care s’o păziţi în neam de neamul vostru.


text:
După aceea, să iei lamură de făină, să pregăteşti din ea şi să coci douăsprezece pâini, câte două zecimi de efă de fiecare pâine.


text:
Şi să le pui pe două rânduri, câte şase într’un rând, pe masa cea de aur curat care este înaintea Domnului.


text:
Iar alături de aceste rânduri să pui tămâie curată, mireazmă de pomenire lângă pâine şi jertfă arsă în foc, Domnului.


text:
În fiecare Sâmbătă, Aaron să le aşeze pururea înaintea Domnului, ca o veşnică îndatorire, după legământ, a fiilor lui Israil.


text:
Şi aceste pâini să rămână lui Aaron şi fiilor săi, care să le mănânce în locul cel sfânt, căci ele sunt mare sfinţenie, cuvenite lui Aaron, din jertfele arse în foc în cinstea Domnului, ca pravilă pe veci.»


text:
În vremea aceea, feciorul unei femei israilite, al cărui tată era egiptean, s’a amestecat printre fiii lui Israil. Şi feciorul femeii israilite cu un alt israilit au început să se certe în tabără.


text:
Iar acest fecior de israilită a hulit numele Domnului şi l-a blestemat. Atunci l-au adus pe el la Moise. Numele maicii sale era Şelomit, fiica lui Dibri din seminţia lui Dan.


text:
«Scoate afară din tabără pe cel ce a blestemat şi toţi cei ce l-au auzit să-şi pună mâinile pe capul lui; apoi toată obştia să-l omoare cu pietre».


text:
Iar către fiii lui Israil să rosteşti aşa: «Oricine va blestema pe Dumnezeul său să-şi ispăşească păcatul.


text:
Cel ce huleşte numele Domnului, să fie pedepsit cu moarte: toată obştia să-l ucidă cu pietre. Ori de-ar fi străin, ori de-ar fi născut în ţară, dacă va huli numele Domnului el trebue să moară.


text:
Schilodeală pentru schilodeală, ochi pentru ochi, dinte pentru dinte; precum el a vătămat trupul altuia, aşa să i se vatăme şi trupul lui.


text:
Cine va omori o vită să dea o vită în schimb, iar cine va omori un om, cu moarte să i se răsplătească.


text:
O singură legiuire să aveţi, după care să fie judecat şi străinul şi băştinaşul, căci eu sunt Domnul Dumnezeul vostru!»


text:
Şi după ce Moise a împărtăşit aceste porunci fiilor lui Israil, ei au scos afară din tabără pe hulitor şi l-au ucis cu pietre. Şi fiii lui Israil au făcut întocmai precum Domnul dăduse poruncă lui Moise.


text:
«Grăieşte către fiii lui Israil şi spune-le: «Când veţi intra în ţara pe care vă voi da-o, pământul să-şi aibă vremea lui de odihnă, în cinstea Domnului.


text:
Şase ani să sameni ogorul tău şi şase ani să tai cu cosorul via ta şi să strângi roadele pământului,


text:
Iar anul al şaptelea să fie an de odihnă desăvârşită pentru ţarină, odihnă în cinstea Domnului. Ogorul tău să nu-l sameni şi via ta să n’o cosoreşti.


text:
Ceea ce va otăvi după seceriş, să nu seceri şi strugurii din via ta, pe care n’ai tăiat-o, să nu-i culegi, ci pământul să aibă un an de tihnă desăvârşită.


text:
Şi ceea ce va creşte în acest an de odihnă a pământului să vă fie vouă hrană, ţie şi robului tău şi roabei tale şi năimitului tău şi veneticului care petrece la un loc cu tine,


text:
Apoi să numeri şapte săptămâni de ani, de şapte ori câte şapte ani, astfel ca aceste şapte săptămâni de ani să-ţi dea patruzeci şi nouă de ani.


text:
Iar în ziua a zecea a lunii a şaptea să suni din trâmbiţă; în ziua ispăşirii să suni din trâmbiţă în toată ţara voastră.


text:
Şi să sfinţiţi anul al cincizecilea si să vestiţi în ţară libertate tuturor locuitorilor ei; acesta să fie anul vostru jubileu: fiecare dintre voi să se întoarcă la stăpânirea moşiei sale şi fiecare dintre voi să se întoarcă la familia sa.


text:
Anul al cincizecilea să fie pentru voi an jubileu. Să nu sămănaţi nici să seceraţi ceea ce va rodi ţarina de la sine şi nici strugurii din via netăiată să nu-i strângeţi,


text:
Căci acesta este an jubileu şi timp sfânt pentru voi. Deci să mâncaţi numai din ceea ce vă va rodi ogorul.


text:
Iar când faceţi o vânzare sau o cumpărătură de la aproapele vostru, să nu vă păgubiţi unii pe alţii.


text:
Să faci socoteala anilor de la cel din urmă jubileu; numai aşa să cumperi un petec de pământ dela aproapele tău, iar el, după numărul anilor de seceriş să ţi-l vândă.


text:
Dacă numărul anilor e mai mare, să faci şi preţul ţarinei mai mare, iar dacă numărul este mai mic, să faci şi tu preţul mai mic, fiindcă el îţi vinde ţie un număr de secerişuri.


text:
Nimeni dintre voi să nu păgubească pe aproapele său; teme-te de Dumnezeul tău, căci eu sunt Domnul Dumnezeul vostru.


text:
Drept aceea aduceţi la îndeplinire legiuirile mele şi păziţi orânduielile mele. Atunci veţi locui în ţară în pace,


text:
Iar pământul îşi va da roadă sa, ca să mâncaţi şi să vă săturaţi şi să locuiţi fără de grijă în ţară.


text:
Şi dacă întrebaţi: «Ce vom mânca în anul al şaptelea, fiindcă nici nu trebue să sămănăm, nici nu trebue să strângem roadele noastre?»


text:
Să ştiţi că eu vă voi trimete în anul al şaselea binecuvântarea mea şi ţarina va da roadă sa pentru trei ani.


text:
Cu toate că veţi sămăna în anul al optulea, să mâncaţi din strânsura veche până în anul al nouălea, până când veţi culege roadele, să mâncaţi din vechi.


text:
Pământul să nu se vândă pe vecie căci pământul este stăpânirea mea, iar voi sunteţi pe lângă mine străini şi petrecători vremelnici.


text:
Dacă fratele tău va sărăci şi va ajunge să vândă o parte din moşia lui, atunci să vină ruda lui cea mai de aproape şi să răscumpere ceea ce va fi vândut fratele său.


text:
Iar dacă cineva nu va avea nici un răscumpărător, rudă de aproape, dar îi dă mâna şi găseşte de ajuns pentru răscumpărare,


text:
Atunci să socotească anii de când s’a făcut vânzarea, iar rămăşiţa de preţ s’o întoarcă cumpărătorului şi astfel să ajungă din nou stăpân pe ţarina sa.


text:
Iar dacă nu va găsi de ajuns ca să dea înapoi, atunci ţarina vândută să rămână în mâna cumpărătorului, până la anul jubileu, iar în anul jubileu ţarina se va libera şi cel ce o vânduse va ajunge iar stăpân pe moşia sa.


text:
Dacă cineva va vinde o casă de locuit într’o cetate înconjurată cu zid, el va putea s’o răscumpere până Ia sfârşitul anului în care s’a făcut vânzarea; timp de un an de zile el va putea s’o răscumpere.


text:
Dacă însă casa nu va fi răscumpărată în timp de un an întreg, această casă, care este într’o cetate înconjurată cu zid, rămâne de tot în mâna celui ce a cumpărat-o şi a urmaşilor săi şi să nu iasă din ea în anul jubileu.


text:
Iar casele de prin sate care nu sunt înconjurate cu ziduri, acelea să fie socotite la fel cu ţarinile: vânzătorul are drept să le răscumpere, iar în anul jubileu ele vor ieşi din mâna cumpărătorului.


text:
Cât despre oraşele care sunt ale leviţilor şi despre casele din oraşele lor, leviţii să aibă drept de răscumpărare veşnică.


text:
Şi dacă un levit nu va răscumpăra casa pe care o vânduse, într’un oraş al leviţilor, ea va fi liberă în anul jubileu, deoarece casele din oraşele leviţilor sunt proprietatea lor în mijlocul fiilor lui Israil.


text:
Dacă fratele tău va scăpata şi nu va mai avea cu ce să trăiască lângă tine, tu să-l sprijineşti măcar ca pe un străin şi venetic, ca să trăiască şi el în preajma ta.


text:
Să nu iei de la el nici camătă, nici spor, ci teme-te de Dumnezeu, ca să trăiască şi fratele tău cu tine.


text:
Banii tăi să nu i-i împrumuţi cu dobândă, nici bucatele tale să nu i le dai ca să le iei înapoi cu spor.


text:
Eu sunt Domnul Dumnezeul vostru, care v’am scos din ţara Egiptului, ca să vă dau Canaanul şi ca să fiu Dumnezeul vostru.


text:
Ci să-ţi fie ţie ca un năimit, ca un străin, care petrece lângă tine şi până la anul jubileu să fie în slujba ta.


text:
Iar atunci el să iasă de la tine, el şi fiii lui împreună cu el, şi să se întoarcă în familia lui şi să fie iar stăpân pe averea strămoşească,


text:
Fiindcă ei sunt robii mei, pe care i-am scos din ţara Egiptului şi ei nu trebue să fie vânduţi, precum se vând robii străini.


text:
Iar robii tăi şi roabele tale, pe care îi vei avea, să-i cumperi din neamurile care sunt împrejurul tău.


text:
Tot aşa din fiii străinilor care petrec între voi: puteţi să cumpăraţi şi din aceştia cum şi dintre urmaşii lor aflători pe lângă voi şi care s’au născut la voi în ţară. Ei vor putea să intre în stăpânirea voastră,


text:
Şi voi puteţi să-i lăsaţi pe ei moştenire fiilor voştri de după voi, în stăpânirea lor. Pe ei să-i aveţi robi deapururi; dar când este vorba de fraţii voştri, fiii lui Israil, nici unul dintre voi să nu împileze pe celălalt cu silnicie.


text:
Dacă un străin, sau un venetic, aciuat pe lângă tine, va strânge avere, iar fratele tău a sărăcit lângă el şi se vinde străinului şi veneticului aciuat lângă tine, sau vre-unui urmaş din familia celui străin,


text:
Fratele tău, după ce s’a vândut, să aibă drept de răscumpărare: unul din fraţii lui să-l răscumpere pe el;


text:
Unchiul său, sau vărul său, sau altcineva din rudele sale cele de aproape, din familie cu el, poate să-l răscumpere; sau dacă el însuşi a dobândit avere, poate să se răscumpere pe sine.


text:
Atunci el să facă socoteala cu cel ce l-a răscumpărat, din anul când el s’a vândut şi până în anul jubileu, şi preţul vânzării lui să fie cumpănit cu numărul anilor, iar zilele petrecute la cumpărătorul său să fie ca ale unui muncitor cu plată.


text:
Dacă mai sunt mulţi ani până la anul jubileu, preţul de cumpărare pe care va trebui să-l plătească el ca preţ de răscumpărare să fie cumpănit cu numărul anilor.


text:
Dacă mai sunt încă puţini ani până la anul jubileu, să-şi plătească răscumpărarea cumpănind anii cu preţul de cumpărare.


text:
Ca un salahor cu simbrie, an cu an, aşa să fie el pe lângă stăpân, iar acesta să nu-şi îngăduiască să-l împileze sub ochii tăi.


text:
Şi dacă nu se va răscumpăra în nici un fel, totuşi să iasă slobod în anul jubileu, împreună cu fiii săi,


text:
Pentru că fiii lui Israil sunt robii mei. Ei sunt robii mei pe care i-am scos din ţara Egiptului, eu, Domnul Dumnezeul vostru!»


text:
«Să nu vă faceţi vouă idoli, nici chipuri cioplite, nici stâlpi cu pisanii să nu vă ridicaţi şi nici pietre cu chipuri cioplite cu dalta să nu aşezaţi în ţara voastră, înaintea cărora să vă închinaţi, căci eu sunt Domnul Dumnezeul vostru.


text:
Treeratul vostru se va lungi până la culesul viilor şi culesul viilor până la vremea sămănatului, şi veţi mânca pâinea voastră până veţi fi sătui şi veţi sălăşlui fără grijă în ţara voastră.


text:
Voi hărăzi pace în ţară şi veţi locui într’însa fără ca nimeni să vă stingherească; voiu nimici, din ţară, fiarele rele şi sabia nu va trece prin pământul vostru.


text:
Cinci dintre voi vor pune pe fugă o sută şi o sută dintre voi vor pune pe fugă zece mii, şi duşmanii voştri vor cădea în sabie sub ochii voştri.


text:
Iar eu mă voi întoarce spre voi şi vă voi face rodnici şi vă voi înmulţi şi voi păstra statornic legământul meu cu voi.


text:
Şi vă veţi hrăni din vechile roade şi pe cele vechi va trebui să le scoateţi afară, ca să aveţi unde pune pe cele nouă.


text:
Eu sunt Domnul Dumnezeul vostru, care v’am scos pe voi din ţara Egiptului, ca să nu mai fiţi robi, şi am sfărâmat jugul vostru şi v’am făcut să umblaţi cu fruntea sus.


text:
Dacă veţi lepăda legiuirile mele şi sufletul vostru se va scârbi de orânduielile mele, aşa încât să nu mai ţineţi toate poruncile mele şi să stricaţi legământul cu mine,


text:
Atunci, iată ce voi face şi eu cu voi: vă voi pedepsi cu pedepse spăimântătoare, oftică şi friguri care usucă ochii şi istovesc viaţa. Veţi sămăna zadarnic sămânţa voastră, căci duşmanii voştri vor mânca roadele voastre.


text:
Şi voi întoarce cu duşmănie faţa mea împotriva voastră şi veţi fi bătuţi de către duşmanii voştri şi veţi fi stăpâniţi de cei ce vă urăsc şi veţi fugi chiar atunci când nimeni nu vă va fugări.


text:
Şi dacă nici după acestea nu veţi asculta de mine, atunci vă voi pedepsi de şapte ori mai mult pentru păcatele voastre.


text:
Şi voi sfărâma semeţia puterii voastre şi voi face cerul vostru să fie ca fierul şi pământul vostru ca arama.


text:
Şi vă veţi slei în deşert silinţele voastre, căci ogoarele voastre nu vor mai rodi şi pomii din livezi nu vor mai face poame.


text:
Şi dacă vă veţi pune de-a-curmezişul şi nu mă veţi asculta, cu alte bătăi vă voi bate, de şapte ori mai mult, după cum se cuvine păcatelor voastre.


text:
Atunci voi trimite peste voi fiare sălbatece, care să ia copiii voştri şi să prăpădească vitele voastre şi să vă împuţineze până într’atâta încât drumurile voastre să ajungă pustii.


text:
Atunci şi eu mă voi oţărî împotriva voastră şi vă voi lovi şi eu de şapte ori, pentru păcatele voastre.


text:
Voi aduce sabie în ţara voastră care să răzbune crâncen legământul meu stricat, şi dacă vă veţi închide în cetăţile voastre, voi trimite ciuma în mijlocul vostru şi vă veţi da de bună voie în mâinile duşmanilor voştri.


text:
Când vă voi lua pâinea, hrana voastră, zece femei vor coace pâine într’un singur cuptor şi vă vor aduce pâinea voastră cântărită cu cântarul şi veţi mânca, dar nu veţi fi sătui.


text:
Atunci şi eu voi porni ponciş, plin de mânie, împotriva voastră şi de şapte ori mai mult vă voi pedepsi şi eu pentru fărădelegile voastre.


text:
Voi nimici înălţimile voastre şi voi sfărâma stâlpii voştri închinaţi soarelui şi voi azvârli leşurile voastre peste leşurile idolilor voştri şi sufletul meu se va scârbi de voi.


text:
Oraşele voastre le voi face paragină şi voi pustii sfintele voastre locaşuri; şi nu voi mai mirosi buna mireazmă a jertfelor voastre.


text:
Şi astfel voi nimici ţara aceea, încât duşmanii voştri, care vor locui într’însa, vor rămânea încremeniţi.


text:
Iar pe voi vă voi risipi printre popoarele păgâne şi vă voi urmări cu sabia scoasă, şi ţara voastră va ajunge paragină şi oraşele voastre mormane de dărâmături.


text:
Atunci ţara se va bucura de anii săi de odihnă, în toate zilele cât va rămânea pustie şi câtă vreme veţi fi voi în pământul duşmanilor voştri. Atunci ţara avea-va tihnă şi se va bucura de anii de odihnă pe care nu i-a avut.


text:
Toată vremea cât va rămânea părăginită avea-va tihnă, adică tihna pe care n’a avut-o în anii voştri de odihnă, când locuiaţi în ea.


text:
Iar acelora dintre voi care vor rămânea cu viaţă, prin ţările duşmanilor voştri, le voi vârî spaima în inimă; chiar şi foşnetul unei frunze clătinate de vânt îi va prigoni şi vor fugi ca dinaintea săbiei şi vor cădea, fără să fie nici un prigonitor.


text:
Vor călca unii peste alţii, ca atunci când fugi de sabie, măcar că nu va fi nimeni în spatele lor, şi nu veţi putea să staţi dârji înaintea vrăjmaşilor voştri.


text:
Iar rămăşiţa voastră se va vlăgui, din pricina fărădelegilor ei, prin ţările protivnicilor noştri, ba şi din pricina fărădelegilor părinţilor se vor sfârşi la fel cu ei.


text:
Dacă însă, atunci, ei vor mărturisi nelegiuirea lor şi nelegiuirea părinţilor lor, făcută din necredinţa faţă de mine şi dacă vor mărturisi că au umblat ponciş cu căile mele,


text:
Şi că pentru aceea şi eu la rândul meu le-am dat războiu şi i-am strămutat în ţările duşmanilor lor, dacă atunci inima lor cea netăiată împrejur se va smeri şi-şi vor primi pedeapsa nelegiuirii lor,


text:
Atunci şi eu aduce-mi-voi aminte de legământul meu cu Iacob şi de legământul meu cu Isaac, de legământul meu cu Avraam, îmi voi aduce aminte şi de pământul făgăduinţei,


text:
Dar ţara trebue să rămână fără de ei şi şi despăgubită de anii de odihnă, prin timpul cât va fi pustie; ei însă să-şi ispăşească păcatul lor, pentru cuvântul că au dispreţuit îndreptările mele şi au urgisit legiuirile mele.


text:
Ci şi atunci când vor fi în ţara duşmanilor nu-i voi lepăda şi nu mă voi îngreţoşa de ei, încât să-i stârpesc cu totul şi să stric legământul meu cu ei, căci eu sunt Domnul Dumnezeul lor.


text:
Ci spre mântuirea lor, îmi voi aduce aminte de ei, de legământul încheiat cu străbunii lor, pe care i-am scos din ţara Egiptului, în văzul popoarelor, ca să fiu Dumnezeul lor, eu, Domnul!»


text:
Iată, acestea sunt legiuirile, hotârîrile şi legile pe care le-a aşezat Domnul între sine şi fiii lui Israil, în muntele Sinai, prin mijlocirea lui Moise!


text:
«Spune fiilor lui Israil şi le dă poruncă: Dacă cineva va face o juruinţă Domnului şi este vorba de un suflet de om, atunci acesta să fie al Domnului, după preţăluirea ta:


text:
Pentru un om în vârstă de douăzeci şi până la vârsta de şaizeci de ani preţăluirea ta să fie cincizeci de sicli de argint, după siclul sfântului locaş,


text:
Dacă este vorba de unul în vârstă de cinci ani şi până la douăzeci de ani, preţăluirea ta să fie pentru băiat douăzeci de sicli, iar pentru fată zece sicli;


text:
Iar de este vorba de vârsta de o lună până la cinci ani, preţăluirea ta să fie pentru prunci cinci sicli de argint, iar pentru pruncă să fie trei sicli de argint.


text:
Dacă este în vârstă de şaizeci de ani şi mai mult, pentru bărbat preţăluirea ta să fie cincisprezece sicli, iar pentru femeie să fie zece sicli.


text:
Şi dacă cel cu juruinţă va fi mai sărac decât preţăluirea ta, să fie înfăţişat înaintea preotului şi preotul să-l preţăluiască; şi anume să-l preţăluiască după darea lui de mână.


text:
Să n’o schimbe şi să n’o înlocuiască: o vită bună cu alta proastă, sau una proastă cu alta bună; şi dacă va pune o vită în locul altei vite, atât ea cât şi cea pusă în locul ei, afierosite sunt amândouă.


text:
Iar dacă dobitocul de juruinţă este din cele necurate, dintre care nu se afierosesc Domnului, atunci să aducă dobitocul înaintea preotului;


text:
Şi dacă cineva va afierosi casa sa spre a fi închinată Domnului, s’o preţăluiască preotul de este bună sau rea, şi cum va preţălui-o preotul, aşa să-i rămână preţul.


text:
Dacă însă dăruitorul vrea să-şi răscumpere casa, atunci el să adaoge peste preţăluirea ta o cincime şi să rămâe a lui.


text:
Dacă cineva va afierosi Domnului din ogoarele moşiei sale, atunci preţăluirea ta să se facă după sămânţa trebuincioasă la sămănat, preţuind un homer de sămânţă de orz cincizeci de sicli de argint.


text:
Iar dacă îşi afieroseşte ţarina după anul jubileu, atunci preotul să socotească preţul după numărul anilor care au mai rămas până la viitorul an jubileu şi să facă scăzământ din preţăluirea ta.


text:
Iar dacă cel ce a afierosit ţarina vrea să şi-o răscumpere, el să adaoge peste preţ o cincime şi să rămână a lui.


text:
Dacă însă el nu-şi va răscumpăra ţarina, sau dacă a fost vândută altuia, nu va mai putea să fie răscumpărată,


text:
Ci, când această ţarină se va libera, în anul jubileu, să rămână sfinţită Domnului, ca şi o ţarină legată cu blestem şi să treacă în stăpânirea preotului.


text:
Iar dacă este o ţarină cumpărată cu bani şi nu din moştenirea lui, ţarina pe care el voieşte s’o afierosească Domnului,


text:
Preotul să-i facă socoteala venitului ţarinei, până la anul jubileu, şi dăruitorul să dea preţul după socoteala ta chiar în ziua aceea, ca afierosire Domnului.


text:
Dar în anul jubileu, ţarina să se întoarcă la stăpânul de la care o cumpărase şi din bucata căruia făcea ea parte.


text:
Şi toate preţăluirile tale să le facă după siclul sfânt; iar siclul sfânt este de douăzeci de ghere.


text:
Cei întâi născuţi însă ai dobitoacelor care se nasc pârgă Domnului, să nu-i afierosească nimeni: vită mare ori vită mică sunt ale Domnului.


text:
Şi dacă e dobitoc necurat, să-l răscumpere după preţăluirea ta şi pe deasupra să mai dea şi o cincime; iar de nu-l răscumpără, să se vânză după socoteala ta.


text:
Peste toate acestea, dacă e la mijloc dăruială cu blestem, pe care cineva, din toate câte are, a făcut-o Domnului, fie suflet de om, fie dobitoc, fie parte din moştenire, ceea ce a fost dat cu blestem, nu se poate nici vinde, nici răscumpăra; toate aceste închinări sunt prea sfinte şi sunt ale Domnului.


text:
Oricine dintre oameni, a fost afierosit cu jurământ, nu poate să se răscumpere, ci trebue să fie dat morţii.


text:
Toată dijma pământului, din cele semănate în pământ şi din rodul pomilor, i se cuvine Domnului; este partea lui cea sfântă.


text:
Dacă cineva vrea să răscumpere o parte din dijma cuvenită Domnului, să dea pe deasupra o cincime din preţul ei,


text:
Iară zeciuiala, oricare ar fi ea, din turmă, ori din cireada şi din toate câte trec pe sub cârja baciului, aceasta este: al zecilea cap de vită este partea sfântă cuvenită Domnului


text:
Să nu facă alegere dacă este bună sau rea, nici s’o schimbe cu alta. Iar dacă pune alta în locul ei şi cea înlocuită şi cea pusă în loc, amândouă vor fi sfinţite Domnului; răscumpărare nu se poate face!»


text:
Atunci a vorbit Dumnezeu lui Moise în pustiul Sinai, în cortul descoperirii, în ziua întâia a lunii a doua, în anul al doilea de la ieşirea din ţara Egiptului, şi i-a zis:


text:
«Numără căpeteniile întregii obştii a fiilor lui Israil, după neamurile, după familiile lor, făcând numărătoarea tuturor bărbaţilor, om cu om,


text:
De la douăzeci de ani şi mai în sus, a tuturor celor în stare să meargă la oaste, în Israil. Tu şi Aaron să faceţi numărătoarea pâlc cu pâlc.


text:
Şi la aceasta să vă ajute câte un bărbat din fiecare seminţie, şi anume capii de familie din fiecare seminţie.


text:
Din fiii lui Iosif, pentru Efraim: Elişama, fiul lui Amihud; pentru Manase: Gamaliil, fiul lui Pedaţur;


text:
Aceştia au fost cei chemaţi din obştie, voevozi ai seminţiilor lor, căpetenii peste miile lui Israil.


text:
Şi au adunat toată obştia în ziua întâia a lunii a doua. Şi au fost înscrişi ei, după neamurile lor şi după familiile lor, făcându-se numărătoarea dela douăzeci de ani şi mai în sus, ins cu ins,


text:
Fiii lui Ruben, cel întâi născut al lui Israil, vlăstarii lor, după neamurile şi după familiile lor, ins cu ins, toţi bărbaţii vrednici de oaste de la douăzeci de ani şi mai în sus,


text:
Fiii lui Simeon, urmaşii lor după neamurile şi după familiile lor, ins cu ins, toţi bărbaţii buni de oaste, de la douăzeci de ani şi mai în sus,


text:
Fiii lui Gad, urmaşii lor, după neamurile şi după familiile lor, de la douăzeci de ani şi mai în sus, toţi cei în stare să meargă la oaste,


text:
Fiii lui Iuda, urmaşii lor, după neamurile şi după familiile lor, toţi cei buni de oaste, de la douăzeci de ani şi mai în sus,


text:
Fiii lui Isahar, urmaşii lor, după neamurile şi după familiile lor, toţi cei buni de oaste, de la douăzeci de ani şi mai în sus,


text:
Fiii lui Zebulon, urmaşii lor, după neamurile şi după familiile lor, toţi cei buni de oaste, de la douăzeci de ani şi mai în sus,


text:
Fiii lui Iosif, şi anume fiii lui Efraim, urmaşii lor, după neamurile şi după familiile lor, toţi cei în stare să meargă la oaste, de la douăzeci de ani şi mai în sus,


text:
Fiii lui Veniamin, vlăstarii lor, după neamurile şi după familiile lor, toţi cei buni de oaste, de la douăzeci de ani şi mai în sus,


text:
Fiii lui Dan, vlăstarii lor, după neamurile şi după familiile lor, toţi cei buni de oaste, de la douăzeci de ani şi mai în sus,


text:
Fiii lui Aşer, vlăstarii lor, după neamurile şi după familiile lor, toţi cei vrednici de oaste, de la douăzeci de ani şi mai în sus,


text:
Fiii lui Neftali, vlăstarii lor, după neamurile şi după familiile lor, toţi cei în stare să meargă la oaste,


text:
Aceştia sunt cei care au fost număraţi de Moise şi Aaron, laolaltă cu voevozii lui Israil, doisprezece bărbaţi, câte un bărbat din fiecare seminţie.


text:
Toţi fiii lui Israil a căror numărătoare a fost făcută după familiile lor, vrednici de oaste în Israil, de la douăzeci de ani şi mai în sus,


text:
Ci leviţilor încredinţează-le slujba la locaşul descoperirii şi dă-le în seamă odoarele şi tot ceea ce se afă într’însul. Ei să ducă locaşul şi toate odoarele lui şi ei să slujească şi să stea cu tabăra în jurul lui.


text:
Când va fi nevoie să plece locaşul, leviţii să-l desfacă, iar când va fi să poposească, să-l facă la loc. Iar dacă vre-un străin ar îndrăzni să se apropie, să fie omorit.


text:
Şi când fiii lui Israil vor poposi fiecare la tabăra lui, lângă steagul lui, şi fiecare la ceata lui,


text:
Leviţii să aşeze tabăra în jurul locaşului descoperirii, ca nu cumva mânia mea să se reverse peste obştia fiilor lui Israil. Deci leviţii să facă slujbă de străjeri la cortul descoperirii.»


text:
«Fiii lui Israil să-şi aşeze tabăra fiecare lângă steagul lui şi lângă semnele familiilor lor, înaintea cortului descoperirii şi în jur, acolo să poposească.


text:
Mai întâi, spre răsărit să aşeze tabăra steagul taberei lui Iuda, cu ostile sale; şi Naason, fiul lui Aminadab, voevodul fiilor lui Iuda,


text:
Toţi cei număraţi din tabăra lui Iuda au fost o sută optzeci şi şase de mii patru sute de inşi. Ei să pornească cei dintâi.


text:
La miază-zi să aşeze tabăra steagul lui Ruben cu cetele lui şi voevodul fiilor lui Ruben, Eliţur, fiul lui Şedeur,


text:
Alături de el să aşeze tabăra seminţia lui Simeon, şi voevodul fiilor lui Simeon, Şelumiel, fiul lui Ţurişadai,


text:
Toţi cei număraţi din tabăra lui Ruben au fost o sută cincizeci şi una de mii patru sute cincizeci de insi, cete-cete. Ei să pornească în rândul al doilea.


text:
După aceasta să pornească cortul descoperirii, tabăra leviţilor fiind în mijlocul celorlalte tabere, şi precum au poposit aşa să şi pornească, fiecare la rândul şi după steagul său.


text:
La apus să fie cu tabăra steagul lui Efraim cu oștile sale şi voevodul fiilor lui Efraim, Elişama, fiul lui Amihud,


text:
Toţi cei număraţi din tabăra lui Efraim au fost o sută opt mii o sută de inşi, după cetele lor. Ei să pornească în rândul al treilea.


text:
La miază-noapte să fie cu tabăra steagul lui Dan cu oștile sale şi voevodul fiilor lui Dan, Ahiezer, fiul lui Amişadai,


text:
Toţi cei număraţi din tabăra lui Dan au fost o sută cinci zeci şi şapte de mii şase sute de inşi. Ei să pornească cei din urmă după steagurile lor.»


text:
Aceştia au fost fiii lui Israil care au fost număraţi după familiile lor. Toţi cei număraţi şi împărţiţi în tabere şi în cete au fost şase sute şi trei de mii cinci sute cincizeci de inşi.


text:
Iar fiii lui Israil au făcut întocmai precum poruncise lui Moise Domnul: ei poposeau după steagurile lor şi tot aşa porneau la drum, fiecare după neamul şi după familia sa.


text:
Acum iată şi cartea neamului lui Aaron şi al lui Moise, în vremea când a grăit Domnul cu Moise în muntele Sinai.


text:
Iată şi care sunt numele fiilor lui Aaron: Cel întâi născut este Nadab, apoi Abiu, Eleazar şi Itamar.


text:
Acestea sunt numele fiilor lui Aaron, care au fost miruiţi şi înscăunaţi ca să săvârşească slujba preoţiei.


text:
Dar Nadab şi Abiu au murit înaintea Domnului, când au adus înaintea lui foc străin în pustiul Sinai, şi fiindcă nu avură copiii, au rămas preoţi numai Eleazar şi Itamar slujind sub privegherea lui Aaron, părintele lor.


text:
Căci ei trebue să fie de pază în locul lui şi în locul întregii obştii la cortul descoperirii, şi să săvârşească slujbele din locaşul sfânt.


text:
Ei să fie paznicii tuturor odoarelor din cortul descoperirii, ei să facă de veghe pentru fiii lui Israil, ei să săvârşească slujba în locaşul sfânt.


text:
Să dai pe leviţi în seama lui Aaron şi a fiilor săi, ca ei să-mi fie slujitori deplin afierosiţi din partea fiilor lui Israil.


text:
Porunceşte lui Aaron şi fiilor lui să săvârşească slujba preoţiei, iar dacă vre-un străin ar îndrăzni să se apropie, să fie dat morţii!»


text:
«Eu, iată, am luat pe leviţi dintre fiii lui Israil în locul oricărui întâi născut oare deschide pântecele maicii sale, dintre fiii lui Israil, ca leviţii să fie ai mei,


text:
Căci al meu este orice întâi născut. Din ziua în care am ucis pe cei întâi născuţi în ţara Egiptului, mi-am ales pe toţi cei întâi născuţi din Israil fie om, fie dobitoc. Ai mei sunt, căci eu sunt Domnul!»


text:
«Fă numărătoarea fiilor lui Levi, după familiile lor şi după neamurile lor. Numără pe toţi băieţii de la o lună şi mai în vârstă.»


text:
Fiii lui Merari după neamurile lor sunt: Mahli şi Muşi. Acestea sunt neamurile lui Levi după familiile lor.


text:
Iar cei număraţi, parte bărbătească, de la o lună şi mai vârstnici au fost şapte mii cinci sute de inşi.


text:
Iar sarcina fiilor lui Gherşon, la cortul descoperirii, era să păzească sfântul locaş şi cortul, acoperământul şi perdelele lui şi perdeaua care este la uşa cortului descoperirii,


text:
Asemenea şi perdelele curţii şi perdeaua de la poarta curţii dimprejurul sfântului locaş şi al jertfelnicului precum şi frânghiile lor, cu toată slujba lor.


text:
Din Cahat se trage neamul Amramiţilor, al lui Iţhar, al lui Hebron şi al lui Uziel. Acestea sunt spiţele lui Cahat.


text:
La numărătoarea celor de parte bărbătească de la o lună şi mai vârstnici, au ieşit opt mii şase sute, a căror sarcină era slujba la sfântul locaş.


text:
Ei aveau paza chivotului şi a mesei cu pâinile punerii înainte, a candelabrului, a jertfelnicelor şi a sfintelor odoare trebuincioase la slujbă şi paza perdelei cu tot ceea ce se ţine de slujba acestora.


text:
Mai marele voevod al leviţilor era Eleazar, fiul lui Aaron arhiereul, care avea privegherea peste cei rânduiţi cu paza sfântului locaş.


text:
Şi când s’a făcut numărătoarea celor de parte bărbătească de la o lună şi mai vrâstnici, au ieşit şase mii două sute.


text:
Voevodul spiţei neamului lui Merari era Ţuriel, fiul lui Abihail Aceştia erau să fie cu tabăra în partea de miazănoapte a locaşului sfânt.


text:
Grija fiilor lui Merari era să păzească scândurile sfântului locaş, zăvoarele lui, stâlpii şi tălpile lor, toate lucrurile dintr’însul şi tot ce era de trebuinţă la slujbă;


text:
În faţa sfântului locaş, în spre răsărit, adică înaintea cortului descoperirii spre soare-răsare, erau tăbărîţi Moise şi Aaron împreună cu fiii lor însărcinaţi cu privegherea sfântului locaş în locul fiilor lui Israil. Iar străinul care ar fi îndrăznit să se apropie, trebuia să fie omorît.


text:
Şi toţi leviţii care au fost număraţi de Moise şi Aaron după spiţa lor, din porunca Domnului, toţi cei de parte bărbătească de la o lună şi mai vârstnici, au fost douăzeci şi două de mii.


text:
După aceasta Domnul zise lui Moise: «Numără pe toţi cei întâi născuţi de parte bărbătească dintre fiii lui Israil, de la o lună şi mai mari, şi fă numărătoarea toată a numelor lor.


text:
Şi pe leviţi să-i iei pentru mine, în locul celor întâi născuţi dintre fiii lui Israil, căci eu sunt Domnul. Şi cei întâi născuţi ai dobitoacelor leviţilor, în locul celor întâi născuţi dintre dobitoacele fiilor lui Israil.»


text:
Şi toţi cei întâi născuţi de parte bărbătească de la o lună şi mai vârstnici, au ieşit la numărătoare douăzeci şi două de mii două sute şaptezeci şi trei.


text:
«Ia pe leviţi în locul celor întâi născuţi dintre fiii lui Israil şi dobitoacele leviţilor în locul dobitoacelor lor, şi leviţii să fie ai mei, căci eu sunt Domnul.


text:
Iar pentru răscumpărarea celor două sute şaptezeci şi trei de întâi născuţi ai fiilor lui Israil, care întrece numărul leviţilor,


text:
Să iei câte cinci sicli de fiecare cap – să iei ca măsură siclul sfânt, care are douăzeci de ghere –


text:
Şi să dai banii aceştia ca preţ de răscumpărare lui Aaron şi fiilor lui pentru cei ce prisosesc peste număr.»


text:
Atunci a luat Moise argintul pentru răscumpărarea celor ce treceau peste numărul celor întâi născuţi răscumpăraţi de leviţi,


text:
Şi a dat Moise argintul de răscumpărare lui Aaron şi fiilor lui, după cuvântul Domnului, – aşa cum poruncise lui Moise Domnul.


text:
Începând de la treizeci de ani şi mai în vârstă şi până la cincizeci de ani, pe toţi cei care pot sluji cum se cuvine ca să facă slujbă la cortul descoperirii.


text:
Iată care va fi slujba fiilor lui Cahat la cortul descoperirii – ea va privi lucrurile cele prea sfinte.


text:
Când va fi să pornească tabăra la drum, Aaron şi fiii lui să intre şi să dea jos perdeaua care acopere vederea spre sfânta sfintelor şi să învelească cu ea chivotul legii,


text:
Să-l acopere cu un acoperământ de piele de viţel de mare şi să întindă peste el o poală, toată de porfiră violetă şi apoi să vâre pârghiile prin verigi.


text:
Peste masa pâinilor punerii înainte, să aştearnă o poală de porfiră violetă, să pună pe ea blidele, potirele, ceştile şi cănile pentru jertfa cu turnare; să fie acolo pe ea şi pâinea cea dea-pururi;


text:
Să întindă peste ea o poală de porfiră vişinie, să o acopere cu un acoperământ de piele de viţel de mare şi apoi să aşeze pârghiile în verigi.


text:
Să ia un procovăţ de porfiră violetă şi să învelească candelabrul şi candelele lui, mucările, căţuile şi vasele cele de untdelemn trebuincioase pentru candelabru,


text:
Iar după ce toate lucrurile le vor acoperi cu un aşternut de piele de viţel de mare, să-l pună pe o năsălie.


text:
Aşijderea şi peste jertfelnicul cel de aur să întindă un aşternut de porfiră violetă şi să-l acopere cu o învelitoare de piele de viţel de mare, şi apoi să-i aşeze pârghiile în verigi.


text:
Să mai ia toate odoarele care se întrebuinţează în sfântul locaş, să le pună într’o învelitoare de porfiră violetă şi să le acopere cu un acoperământ de piele de viţel de mare şi apoi să le pună pe năsălie.


text:
Şi să aşeze deasupra toate vasele care se folosesc în timpul slujbei: căţui, furculiţe, lopeţi, lighene şi toate uneltele câte sunt ale jertfelnicului, şi să întindă pe deasupra o învelitoare de piele de viţel de mare şi să pună pârghiile în verigi.


text:
Iar după ce Aaron şi fiii lui vor isprăvi de acoperit cortul sfânt şi toate sfintele odoare dintr’însul, şi tabăra va porni la drum atunci să vină fiii lui Cahat ca să le ducă, dar să nu se atingă de cele sfinte, ca să nu moară. Acestea sunt lucrurile din cortul descoperirii pe care au să le ducă fiii lui Cahat.


text:
Eleazar, fiul lui Aaron arhiereul, să aibă supravegherea peste untdelemnul din candelabru, mirezmele cele cu bun miros, prinosul cel deapururi şi untdelemnul pentru miruit. Să fie supraveghetor peste sfântul locaş, peste toate odoarele şi peste tot ce se află într’însul.»


text:
Aşa să faceţi ca ei să rămână cu viaţă şi să nu moară când se vor apropia de lucrurile cele prea sfinte. Aaron şi fiii lui să vină şi să pună pe fiecare din ei la slujba şi la datoria lui,


text:
Dar înlăuntru să nu intre şi nici să nu arunce vre-o privire la sfintele lucruri, ca nu cumva să moară.»


text:
De la treizeci de ani şi mai vârstnici până la cincizeci de ani, a celor ce sunt buni de slujbă, ca să aibă vre-o îndeletnicire la cortul descoperirii.


text:
Să ducă covoarele sfântului locaş şi cortul descoperirii, acoperişul lui şi acoperământul cel de viţel de mare care se pune pe deasupra şi perdeaua de la uşa cortului descoperirii,


text:
Perdelele curţii şi perdeaua de la poarta curţii din jurul sfântului locaş şi din jurul jertfelnicului, funiile lor şi toate uneltele cele de trebuinţă şi ei să îndeplinească orice slujbă care cade în sarcina lor.


text:
Fiii lui Gherşon să săvârşească orice corvadă numai la porunca lui Aaron şi a fiilor săi: poveri şi îndatoriri.


text:
Daţi în seama lor tot ceea ce sunt datori să ducă. Aceasta este slujba la cortul descoperirii pentru familiile ce se trag din fiii lui Gherşon, şi îndatoririle lor sub privegherea lui Itamar, fiul lui Aaron arhiereul.


text:
De la treizeci de ani şi mai vârstnici şi până la cincizeci de ani, numără pe toţi care sunt destoinici să slujească, buni pentru orice îndeletniciri pe lângă cortul descoperirii.


text:
Iată datoria lor şi corvada lor pentru orice fel de slujbă pe lângă cortul descoperirii: Să ducă scândurile sfântului locaş, zăvoarele, stâlpii şi tălpile lui;


text:
Stâlpii curţii împrejmuitoare şi tălpile lor, ţăruşii, frânghiile şi orice lucruri ţin de îndeletnicirea lor. Să le număraţi cu deamăruntul, pe nume, toate câte cad în sarcina lor să le ducă.


text:
Aceasta este îndatorirea neamurilor feciorilor lui Merari pentru orice slujbă la cortul descoperirii, sub privegherea lui Itamar, fiul lui Aaron arhiereul.»


text:
Şi au numărat Moise şi Aaron împreună cu voevozii obştiei pe fiii lui Cahat, după neamul lor şi după spiţele lor,


text:
De la treizeci de ani şi mai vârstnici şi până la cincizeci de ani, pe toţi cei buni de slujbă, care să aibă vre-o îndeletnicire pe lângă cortul descoperirii.


text:
Aceştia sunt cei număraţi din spiţa lui Cahat, cei ce puteau să aibă vre-o îndeletnicire la cortul descoperirii şi pe care Moise şi Aaron i-au numărat la porunca Domnului, prin gura lui Moise.


text:
De la treizeci de ani şi mai în sus până la cincizeci de ani, toţi care erau în stare să slujească şi buni de vre-o altă îndeletnicire pe lângă cortul descoperirii,


text:
Aceştia sunt cei număraţi din neamul fiilor lui Gherşon, care aveau câte o însărcinare la cortul descoperirii şi pe care i-au numărat Moise şi Aaron la porunca Domnului.


text:
De la treizeci de ani şi mai în vârstă, toţi cei care erau destoinici de slujbă şi buni să îndeplinească vre-un lucru pe lângă cortul descoperirii,


text:
Aceştia sunt cei număraţi din neamurile fiilor lui Merari pe care i-au numărat Moise şi Aaron, la porunca lui Dumnezeu, prin gura lui Moise.


text:
Toţi leviţii pe care i-au numărat Moise şi Aaron împreună cu voevozii lui Israil, după neamurile lor şi după familiile lor,


text:
De la treizeci de ani şi mai vârstnici şi până la cincizeci de ani, toţi câţi erau în stare să slujească şi erau buni de corvadă pe lângă cortul descoperirii,


text:
Numărătoarea a fost făcută la porunca Domnului prin gura lui Moise şi fiecăruia i s’a dat slujbă şi însărcinare. Astfel s’a făcut numărătoarea precum a poruncit lui Moise Domnul.


text:
«Porunceşte fiilor lui Israil să gonească din tabără pe oricine are lepră, ori curgere, ori s’a întinat prin atingere de mortăciune.


text:
Fie bărbaţi, fie femei, goniţi-i afară din tabără, ca să nu pângărească taberile în mijlocul cărora sălăşluesc eu!»


text:
Şi fiii lui Israil au făcut întocmai, şi i-au scos afară din tabără. Precum Domnul dăduse poruncă lui Moise, aşa au făcut si fiii lui Israil.


text:
«Spune către fiii lui Israil: «Dacă vre-un bărbat sau vre-o femeie va făptui vre-un păcat faţă de aproapele şi-şi va arăta necredinţa faţă de Domnul, făcându-se vinovaţi,


text:
Să-şi mărturisească păcatele pe care le-au făptuit şi să despăgubească pe cel păgubit cu lucrul întreg şi încă pe deasupra o cincime.


text:
Şi dacă omul care a fost păgubit nu are nici o rudă de aproape căreia ar putea să-i dea înapoi lucrul cu care a fost păgubit, atunci lucrul de pagubă să se întoarcă Domnului şi să fie al preotului, în afară de berbecul ispăşitor cu care va ispăşi păcatul.


text:
Orice prinos ridicat din toate lucrurile sfinte pe care îl aduc fiii lui Israil, să fie al preotului;


text:
Orice lucru adus ca să fie sfinţit să fie al aceluia, iar ceea ce cineva dă preotului al lui să fie!»


text:
«Spune fiilor lui Israil şi le grăieşte: Dacă o femeie măritată va ajunge desfrânată şi necredincioasă faţă de soţul ei,


text:
Şi un altul se va culca cu ea şi lucrul va fi tăinuit faţă de bărbatul ei, şi ea s’a întinat în ascuns, fără să fi fost vre-un martor şi nici să fi fost prinsă,


text:
Şi dacă într’însul va intra duhul bănuielii şi îşi va bănui femeia lui fiindcă ea s’a desfrânat sau va intra într’însul duhul bănuielii şi îşi va bănui femeia cu toate că ea nu s’a întinat,


text:
Atunci să vină cu femeia lui la preot şi să aducă dar o zecime dintr’o efă de făină de orz, fără să toarne deasupra untdelemn şi nici să presare tămâie, căci acesta este prinos de bănuială, prinos de aducere aminte pentru o călcare de lege.


text:
După aceasta, preotul să ia apă sfinţită într’un vas de lut şi pulbere de pe pardoseala sfântului locaş şi să o pună în apă,


text:
Apoi să aducă preotul pe femeie înaintea Domnului şi să-i despletească părul şi să-i dea în mână prinosul de aducere aminte, adică prinosul de bănuială, iar preotul să aibă în mână apa cea amară aducătoare de blestem.


text:
Atunci preotul să jure pe femeie şi să spună: «Dacă nu s’a culcat nimeni cu tine şi dacă nu te-ai desfrânat ca să te întinezi fiind cu bărbat, să rămâi nevătămată de această apă amară aducătoare de blestem;


text:
Iar dacă tu te-ai desfrânat fiind cu bărbat şi te-ai spurcat, şi un alt bărbat s’a culcat cu tine, decât bărbatul tău,


text:
– Şi preotul să o jure cu jurământul aducător de blestem şi să-i spună femeii-: Să te blesteme şi să te facă de batjocură Domnul în mijlocul poporului tău, să-ţi slăbească şoldurile, şi pântecele să ţi se umfle,


text:
Iar apa aceasta aducătoare de blestem să intre în măruntaiele tale ca să-ţi umfle pântecele şi să-ţi scadă şoldurile!» Iar femeia să răspundă: «Amin! Amin!»


text:
Apoi preotul să dea femeii să bea apa cea amară aducătoare de blestem, ca apa cea aducătoare de blestem să intre în ea ca să-i aducă vătămare.


text:
Preotul să ia din mâna femeii prinosul de bănuială şi să legene prinosul înaintea Domnului şi să-l apropie de jertfelnic.


text:
Şi din acest prinos să ia un pumn ca aducere aminte şi să-l pună să fumege pe jertfelnic, apoi să dea femeii să bea din apă.


text:
Şi pe când ea va bea apă, se va întâmpla, – dacă s’a întinat şi n’a fost credincioasă bărbatului ei, – că apa cea aducătoare de blestem va intra într’însa ca să-i aducă vătămare: pântecele ei se va umfla, şoldurile îi vor cădea, iar ea va fi blestemată în mijlocul norodului ei.


text:
Aceasta este rânduiala slujbei pentru bănuială, când o femeie s’a desfrânat şi s’a spurcat având bărbat,


text:
Sau când duhul bănuielii apucă pe bărbatul ei şi aduce pe femeie înaintea Domnului. Atunci preotul să facă slujba după toată rânduiala aceasta.


text:
«Vorbeşte fiilor lui Israil şi le spune: Dacă vre-un bărbat sau vre-o femeie va face făgăduinţă de nazireu, casă se afierosească Domnului,


text:
Să nu bea vin şi nici un. fel de băutură îmbătătoare, oţet de vin, oţet făcut din băutură îmbătătoare, nici vin înăsprit să nu bea, nici struguri proaspeţi şi nici stafide să nu mănânce.


text:
În toată vremea nazireatului său să se ferească să mănânce orice se pregăteşte din rodul viţei, sau din sâmburi şi din pojghiţa boabelor.


text:
În toată vremea nazireatului său, să nu treacă briciul prin părul capului său, şi până la sfârşitul zilelor, pc care le-a făgăduit Domnului, sfânt este, pentru această să-şi lase părul capului să crească în voie.


text:
Să nu se spurce nici la moartea tatălui său, nici a maicii sale, nici a fratelui său, nici a surorii sale, căci poartă pe capul lui sfinţirea Dumnezeului său.


text:
Dacă va muri cineva cu totul fără de veste lângă el, şi aşa va întina capul său de nazireu, atunci el să-şi radă părul capului în ziua curăţirii sale, să şi-l radă în ziua a şaptea,


text:
Iar în ziua a opta să aducă preotului două turturele sau doi pui de porumbel, la uşa cortului descoperirii.


text:
Preotul să aducă pe una jertfă pentru păcat, iar pe cealaltă ardere de tot şi să se facă ispăşirea pentru păcatul atingem de mort. În ziua aceea nazireul să-şi sfinţească din nou capul său.


text:
Şi ca să-şi sfinţească iarăşi zilele nazireatului său, să aducă jertfă pentru vină un miel de un an. Zilele cele dintâi nu se mai pun la număr, căci nazireatul său a fost spurcat.


text:
Iată rânduiala nazireului: În vremea când so vor împlini zilele nazireatului său, să fie adus la uşa cortului descoperim.


text:
Atunci să aducă Domnului darul său: un miel de un an fără cusur, ardere de tot, şi o mioară de un an tot fără cusur, jertfă pentru păcat, şi un berbec de un an fără cusur, jertfă de pace;


text:
De asemenea un coş de azime, turte de lamură de făină frământate cu untdelemn, pâinişoare nedospite unse cu untdelemn, împreună cu prinosul şi cu turnările lor.


text:
Pe berbec să-l aducă jertfă de pace Domnului împreună cu coşul de azime. Şi preotul să aducă prinosul şi să facă şi turnarea lui.


text:
Pe urmă să radă capul sfinţit al nazirenlui la uşa cortului descoperirii şi să ia părul capului său de nazireu şi să-l pună pe foc sub jertfa cea de pace.


text:
Să mai ia preotul spata fiartă a berbecului şi o turtă nedospită din coş şi o pâinişoară nedospită, şi să le dea în mâna nazireului după ce acesta îşi va fi ras părul capului său sfinţit.


text:
Apoi să o legene preotul jertfă legănată înaintea Domnului. Acesta este un dar sfânt care se cuvine preotului în afară de pieptul legănat şi de şoldul ridicat. După aceasta, nazireul poate să bea vin.


text:
Aceasta este rânduiala pentru nazireul care a făcut făgăduinţă, acesta este darul său făcut Domnului pentru nazireatul său în afară de ceea ce îi mai dă mâna. După temeiul făgăduinţei pe care a făcut-o, aşa să se facă şi rânduiala pentru nazireatul său.»


text:
Iar după ce a isprăvit Moise de înălţat sfântul locaş, l-a miruit şi l-a sfinţit împreună cu toate odoarele lui, jertfelnicul cu toate lucrurile lui pe care le miruise şi le sfinţise.


text:
Atunci voevozii lui Israil, capii de familie, adică acei voevozi ai seminţiilor care luaseră parte la numărătoare,


text:
Aduseră darul lor înaintea Domnului: şase care cu coviltir şi doisprezece boi, câte un car la câte doi voevozi şi câte un bou de fiecare. Pe acestea le-au adus în faţa sfântului locaş.


text:
«Ia-le de la ei şi să fie folosite pentru slujba cortului descoperirii, iar leviţilor să le dai fiecăruia după nevoile slujbei lui».


text:
Patru care şi opt boi a dăruit fiilor lui Merari pentru nevoile slujbei lor sub supravegherea lui Itamar, fiul lui Aaron arhiereul.


text:
Dar fiilor lui Cahat nu le-a dăruit nimic, deoarece slujba lor este să ducă sfintele odoare pe umeri.


text:
Şi voevozii au adus darul lor pentru sfinţirea jertfelnicului în ziua când a fost miruit, – atunci au adus voevozii darul lor înaintea jertfelnicului.


text:
Şi a poruncit lui Moise Domnul: «Zi cu zi, fiecare voevod să aducă darul său pentru sfinţirea jertfelnicului.


text:
Şi darul său a fost: o tipsie de argint în greutate de o sută treizeci de sicli, un talger de argint de şaptezeci de sicli, după siclul sfânt, amândouă pline cu lamură de făină frământată cu untdelemn pentru prinos;


text:
Doi boi, cinci berbeci, cinci ţapi, cinci miei de un an ca jertfă de pace. Acesta a fost darul lui Naason, fiul lui Aminadab.


text:
El a adus o tipsie de argint grea de o sută treizeci de sicli, un talger de argint de şaptezeci de sicli, după siclul sfânt, amândouă pline cu lamură de făină frământată cu untdelemn, ca prinos;


text:
Doi boi, cinci berbeci, cinci ţapi, cinci miei de un an, jertfă de pace. Acesta a fost darul lui Natanail, fiul lui’Ţuar.


text:
Darul lui a fost: o tipsie de argint în greutate de o sută treizeci de sicli, un talger de şaptezeci de sicli, după siclul sfânt, amândouă pline cu lamură de făină frământată cu untdelemn, ca prinos;


text:
Doi boi, cinci berbeci, cinci ţapi, cinci miei de un an, jertfă de pace. Acesta a fost darul lui Eliab, fiul lui Helon.


text:
Darul lui a fost: o tipsie de argint în greutate de o sută treizeci de sicli, un talger de argint de şaptezeci de sicli, după siclul sfânt, amândouă pline cu lamură de făină frământată cu untdelemn, ca prinos;


text:
Doi boi, cinci berbeci, cinci ţapi, cinci miei de un an ca jertfă de pace. Acesta a fost darul lui Eliţur, fiul lui Şedeur.


text:
Şi darul lui a fost: o tipsie de argint în greutate de o sută treizeci de sicli, un talger de argint de şaptezeci de sicli, după siclul sfânt, amândouă pline cu lamură de făină frământată cu untdelemn, ca prinos;


text:
Doi boi, cinci berbeci, cinci ţapi şi cinci miei de un an, ca jertfă de pace. Acesta a fost darul lui Şelumiel, fiul lui Ţurişadai.


text:
Şi darul lui a fost: o tipsie de argint în greutate de o sută treizeci de sicli, un talger de şaptezeci de sicli, după siclul sfânt, amândouă pline cu lamură de făină frământată cu untdelemn, ca prinos;


text:
Doi boi, cinci berbeci, cinci ţapi şi cinci miei de un an, ca jertfă de pace. Acesta a fost darul lui Eliasaf, fiul lui Reguel.


text:
Şi darul său a fost: o tipsie de argint în greutate de o sută treizeci de sicli, un talger de argint de şaptezeci de sicli, după siclul sfânt, amândouă pline cu lamură de făină frământată cu untdelemn, ca prinos;


text:
Doi boi, cinci berbeci, cinci ţapi şi cinci miei de un an, ca jertfă de pace. Acesta a fost darul lui Elişama, fiul lui Amihud.


text:
Doi boi, cinci berbeci, cinci ţapi şi cinci miei de un an, ca jertfă de pace. Acesta a fost darul lui Gămăliei, fiul lui Pedaţur.


text:
Doi boi, cinci berbeci, cinci ţapi şi cinci miei de un an ca jertfă de pace. Acesta fu darul lui Abidan, fiul lui Ghedeon.


text:
Doi boi, cinci berbeci, cinci ţapi şi cinci miei de un an, ca jertfă de pace. Acesta a fost darul lui Ahiezer, fiul lui Amişadai.


text:
Doi boi, cinci berbeci, cinci ţapi şi cinci miei de un an, ca jertfă de pace. Acesta a fost darul lui Paghiel, fiul lui Ocran.


text:
Doi boi, cinci berbeci, cinci ţapi şi cinci miei de un an, ca jertfă de pace. Acesta a fost darul lui Ahira, fiul lui Enan.


text:
Acesta a fost darul voevozilor lui Israil la sfinţirea jertfelnicului, în ziua când a fost miruit: douăsprezece tipsii de argint, douăsprezece talgere de argint şi douăsprezece vase de aur.


text:
Fiecare tipsie de argint avea o sută treizeci de sicli, fiecare talger şaptezeci de sicli. Tot argintul acestor vase era două mii patru sute de sicli, după siclul sfânt.


text:
Vase de aur pline cu mirezme au fost douăsprezece, fiecare de câte zece sicli, după siclul sfânt. Deci tot aurul vaselor a fost o sută douăzeci de sicli.


text:
Toate vitele pentru ardere de tot au fost: doisprezece viţei, doisprezece berbeci, doisprezece mei de un an, ca prinos;


text:
Toate vitele pentru jertfa de pace au fost: douăzeci şi patru de boi, şaizeci de berbeci, şaizeci de ţapi şi şaizeci de miei. Acesta a fost darul la sfinţirea jertfelnicului după ce el a fost miruit.


text:
Şi când intra Moise în cortul descoperirii ca să grăiască Domnului, auzea un glas care vorbea cu el de deasupra capacului chivotului legii dintre cei doi heruvimi. Şi glasul acela vorbea cu el.


text:
«Vorbeşte lui Aaron şi-i zi: Când vei aşeza candelele, cele şapte candele să arunce lumina lor în partea de dinainte a candelabrului.»


text:
Şi a făcut Aaron întocmai: el a pus candelele în partea de dinainte a candelabrului, precum dăduse Domnul poruncă lui Moise.


text:
Candelabrul era făcut din aur cecănit; piciorul şi florile lui erau tot cecănite, după chipul pe care Dumnezeu îl arătase lui Moise, aşa a făcut el candelabrul.


text:
Şi când îi vei curaţi să faceţi astfel: stropeşte-i cu apa de ispăşire, apoi ei să-şi radă tot trupul, să-şi spele veşmintele şi într’acest chip să se curăţească.


text:
Şi ei să ia un viţel din cireada ca ardere de tot, împreună cu prinosul lui de lamură de făină frământată cu untdelemn; şi tu să jertfeşti un alt viţel ca jertfă pentru păcat.


text:
Apoi să aduci pe leviţi înaintea cortului descoperirii şi să strângi întreaga obştie a fiilor lui Israil.


text:
După aceea apropie pe leviţi înaintea Domnului, iar fiii lui Israil să-şi pună mâinile lor pe leviţi.


text:
Şi Aaron să aducă pe leviţi dar legănat, înaintea Domnului, din partea fiilor lui Israil, ca ei să fie în slujba Domnului.


text:
După aceasta leviţii să-şi pună mâinile pe capul fiecărui viţel. Pe unul să-l aduci Domnului jertfă pentru păcat, iar pe altul ardere de tot pentru ispăşirea păcatelor leviţilor.


text:
Iar după aceasta leviţii să intre în slujba cortului descoperirii, după ce-i vei fi curăţit şi-i vei fi adus dar legănat,


text:
Căci ei îmi sunt slujitori deplin afierosiţi mie dintre fiii lui Israil şi i-am luat în locul celor întâi născuţi care deschid pântecele maicii lor, dintre toţi întâii născuţi din fiii lui Israil.


text:
Al meu este întâiul născut la fiii lui Israil, de la oameni ca şi de la dobitoace. În ziua când am ucis pe toţi întâii născuţi din ţara Egiptului, i-am sfinţit pe ei pentru mine.


text:
Şi am dat pe leviţi dintre fiii lui Israil, lui Aaron şi fiilor lui, ca să facă slujbă în locul acelora la cortul descoperirii şi să facă ispăşire de păcate pentru fiii lui Israil, ca să nu se abată peste ei vre-o năprasnă când se vor apropia fiii lui Israil de sfântul locaş.»


text:
Şi au făcut Moise şi Aaron şi toată obştia fiilor lui Israil cu leviţii aşa precum a poruncit lui Moise Domnul, cu privire la leviţi – întocmai aşa urmară a face fiii lui Israil cu ei.


text:
Leviţii s’au curăţit de păcate, şi-au spălat hainele lor, iar Aaron i-a adus dar legănat înaintea Domnului, şi Aaron a făcut ispăşirea pentru ei, ca să-fie curaţi.


text:
După aceasta leviţii au intrat să îndeplinească slujba lor la cortul descoperirii, înaintea lui Aaron şi a fiilor lui, aşa cum poruncise lui Moise Domnul, pentru leviţi. Aşa a făcut Moise cu ei.


text:
«Iată ce pravilă mai trebueşte pentru leviţi: De la douăzeci de ani şi mai în vârstă să meargă la lucru în slujba cortului descoperirii,


text:
Ci numai să ajute în slujbă pe fraţii lor la cortul descoperirii, ca ei să aibă grijă de cele pentru rânduiala slujbei, dar slujbă să nu facă. Aşa să faci cu leviţii privitor la îndatoririle lor!»


text:
Atunci a vorbit Domnul cu Moise în pustiul Sinai, în anul al doilea de la ieşirea din ţara Egiptului, în luna cea dintâi, aşa:


text:
În ziua a paisprezecea a lunii acesteia, între cele două seri. Să le prăznuiţi la vremea lor, potrivit tuturor legilor şi orânduielilor în fiinţă.»


text:
Şi ei au prăznuit Paștile în ziua a paisprezecea a lunii întâia, între cele două seri, în pustiul Sinai; şi precum a poruncit lui Moise Domnul, aşa au făcut fiii lui Israil.


text:
Erau însă unii care se întinaseră atingându-se de morţi şi nu puteau să prăznuiască Paștile în ziua aceea. Atunci ei se înfăţişară în ziua aceea înaintea lui Moise şi Aaron,


text:
Şi ziseră către ei: «Noi suntem spurcaţi, fiindcă ne-am atins de morţi. Pentru ce să fim păgubiţi, ca să nu aducem dar Domnului, la vreme, în mijlocul fiilor lui Israil?»


text:
Spune fiilor lui Israil:«Dacă cineva dintre voi sau din urmaşii voştri se va spurca atingându-se de un mort sau este în călătorie departe, cu toate acestea să săvârşească Paștile pentru Domnul».


text:
În luna a doua, în ziua a paisprezecea, între cele două seri, să prăznuiască Paștile şi să mănânce azime cu ierburi amare;


text:
Şi să nu lase nimic pe a doua zi şi nici un os să nu zdrobească, ci să facă praznic după toată rânduiala cea pentru Paşti.


text:
Iar omul care este curat şi nu se află în călătorie departe şi trece cu vederea să prăznuiască Paștile, unul ca acela să fie nimicit din poporul lui, fiindcă n’a adus dar Domnului la vremea potrivită. Omul acela să-şi ispăşească păcatul!


text:
Dacă vre-un străin care locueşte în mijlocul vostru, ca străin, vrea să prăznuiască Paștile Domnului, să le prăznuiască după rânduiala şi pravila Paştilor. Să fie o singură lege pentru voi: pentru străin cât şi pentru băştinaş.»


text:
În ziua când a fost înălţat sfântul locaş, un nor a acoperit locaşul sfânt, – cortul descoperirii – şi de cu seară până dimineaţa sfântul locaş se vedea ca o arătare de foc.


text:
Când norul se ridica deasupra cortului, porneau şi fiii lui Israil, şi în locul în care se oprea norul acolo şi fiii lui Israil aşezau tabăra.


text:
La porunca Domnului, fiii lui Israil porneau la drum şi tot la porunca lui poposeau cu tabăra, aşa că ei stăteau cu tabăra atâta vreme cât stătea şi norul deasupra sfântului locaş.


text:
Şi când norul zăbovea mai multe zile deasupra sfântului locaş, fiii lui Israil erau luători aminte la porunca Domnului şi nu porneau.


text:
Iar dacă se întâmpla că norul se oprea câteva zile deasupra sfântului locaş, era la fel: la porunca lui Dumnezeu se opreau cu tabăra şi tot la porunca Domnului porneau la drum.


text:
Şi dacă norul rămânea de cu seară şi până dimineaţa, şi norul se ridica dimineaţa, atunci porneau şi ei; iar dacă norul se ridica după o zi şi o noapte, plecau atunci.


text:
Dacă norul se oprea deasupra sfântului locaş mai multe zile, o lună sau un an, fiii lui Israil se opreau şi ei cu tabăra şi nu plecau, iar când se ridica norul porneau şi ei.


text:
La porunca Domnului se opreau cu tabăra şi tot la porunca Domnului plecau; ei păzeau porunca Domnului potrivit rânduielii sale, dată prin gura lui Moise.


text:
«Fă două trâmbiţe de argint; dar să le faci din argint cecănit. Ele să-ţi slujească la chemarea obştiei şi la pornirea taberilor.


text:
Iar de veţi suna semnul de plecare pentru a doua oară, să pornească cei din tabăra de la miază-zi şi să se sune numai pentru pornirea lor.


text:
Iar când va fi să se adune obştia, să sunaţi din trâmbiţă ca de obicei, dar să nu sunaţi semnalul de plecare.


text:
Dar numai fiii lui Aaron, preoţii, să sune din trâmbiţă. Aceste pravili să fie deapururi pentru voi în neam de neamul vostru.


text:
Când voi veţi porni la război în ţara voastră, împotriva vrăjmaşului împilător, să sunaţi alarma din trâmbiţă şi atunci veţi fi pomeniţi înaintea Domnului Dumnezeului vostru şi veţi fi mântuiţi de vrăjmaşii voştri.


text:
Şi în ziua bucuriei voastre, la sărbătorile voastre, la lunile noi, să sunaţi din trâmbiţă la arderile de tot şi la jertfele voastre de pace, ca să fie ele aducere aminte înaintea Dumnezeului vostru, căci eu sunt Dumnezeul vostru!»


text:
În anul al doilea, în luna a doua, în ziua a douăzecea a lunii, s’a ridicat norul de deasupra locaşului descoperirii,


text:
Întâi a purces steagul taberii fiilor lui Iuda după ostile lor, iar peste oaste era Naason, fiul lui Aminadab.


text:
Atunci locaşul sfânt a fost desfăcut, iar fiii lui Gherşon şi ai lui Merari plecară, ducând locaşul sfânt.


text:
Apoi a pornit steagul taberii lui Ruben după oștile, lor iar peste oaste era Eliţur, fiul lui Şedeur.


text:
Şi au pornit Cahatiţii purtând sfintele odoare pe când alţii aşezau locaşul sfânt aşteptând venirea lor.


text:
Apoi a pornit steagul fiilor lui Efraim, ceată după ceată, iar peste oaste era Elişama, fiul lui Amihud.


text:
Apoi a pornit steagul taberii fiilor lui Dan, ceată după ceată, – urma tuturor taberilor, iar peste oştirea lui era Ahiezer, fiul lui Amişadai.


text:
Atunci a îmbiat Moise pe Hobab, fiul lui Reguel, Madianitul, socrul lui Moise: «Noi pornim spre ţara despre care Domnul a zis: «Eu vă voi da-o vouă!» Haide cu noi, şi te vom răsplăti cu bine, căci Domnul a făgăduit bine lui Israil.»


text:
Atunci Moise i-a zis: «Nu ne lăsa! Tu cunoşti locurile unde putem să poposim în pustie; fii ochi de călăuză pentru noi.


text:
Şi au plecat din muntele Domnului, cale de trei zile, cu chivotul legământului Domnului înaintea lor, ca să găsească loc de popas.


text:
La pornirea chivotului legii, Moise zicea: «Scoală-te, Doamne, şi să se risipească vrăjmaşii tăi şi să fugă din faţa ta cei ce te urăsc pe tine!»


text:
Şi a început poporul să cârtească la urechile Domnului. Atunci a auzit Domnul şi s’a aprins mânia lui, şi focul Domnului s’a făcut văpaie împotriva lor şi a început să mistue capătul taberii.


text:
Dar gloata străinilor, care se afla în mijlocul lui, îşi aprinse pofta. Atunci fiii lui Israil începură şi ei să se tânguiască şi să se jeluiască: «Cine ne va da să mâncăm carne?


text:
Ne aducem aminte de peştele pe care îl mâneam degeaba în Egipt, de castraveţi, de harbuji, de praz, de ceapă şi de usturoi,


text:
Iar acum sufletul ni se usucă, şi din tot ce aveam n’a rămas nimic, decât mana de dinaintea ochilor noştri!»


text:
Poporul se împrăştia şi o aduna, o măcina în râşniţă sau o pisa în piuă, o fierbea în oale şi făcea din ea turte; gustul ei era ca de plăcintă făcută cu untdelemn.


text:
Şi când a auzit Moise poporul plângând neam cu neam, fiecare la uşa cortului lui, mânia Domnului s’a aprins groaznic, iar Moise se întrista foarte.


text:
Şi a zis Moise către Domnul: «Pentru ce ai căşunat rău robului tău şi de ce n’am aflat har în ochii tăi, ci ai pus în spinarea mea povara grijei acestui popor?


text:
Oare eu am zămislit poporul acesta? Oare eu l-am născut că-mi zici: «Ţine-l la sânul tău precum ţine doica pe prunc, până va ajunge în ţara pe care ai dăruit-o cu jurământ părinţilor lui»?


text:
De unde am eu carne să îndestulez tot poporul acesta, care plânge şi spune: «Dă-ne carne ca să mâncăm!»


text:
Iar dacă tu vrei să te porţi aşa cu mine, mai degrabă omoară-mă, dacă am aflat har înaintea ochilor tăi, ca să nu mai văd nenorocirea lui!»


text:
Atunci Domnul răspunse lui Moise: «Adună-mi şaptezeci de bărbaţi dintre bătrânii lui Israil, pe care-i ştii că sunt bătrânii poporului şi mai marii lui, şi adă-i la cortul descoperirii, să stea acolo la un loc cu tine.


text:
Atunci eu mă voi pogorî şi voi grăi cu tine. Şi voi lua din duhul care s’a pogorît peste tine şi voi pune peste ei, ca să ducă cu tine povara grijei poporului şi să nu o porţi numai tu singur.


text:
Iar poporului să-i zici: «Pregătiţi-vă pentru mâine să mâncaţi carne, căci aţi bocit în urechile Domnului şi v’aţi tânguit: «Cine ne va da nouă să mâncăm carne, căci ce fericiţi eram noi în Egipt!» Acum Domnul vă va da carne şi voi veţi mânca.


text:
Ci o lună, până când vă va ieşi pe nas, ca astfel să vă scârbiţi, din pricină că aţi dispreţuit pe Domnul care este în mijlocul vostru şi aţi plâns înaintea mea zicând: «Pentru ce am ieşit din Egipt?»


text:
Dar atunci a răspuns Moise: «Norodul în mijlocul căruia sunt este de şase sute de mii de pedestraşi şi tu spui: «Eu îi voi îndestula cu carne şi vor mânca o lună de zile».


text:
Oare se vor junghia pentru ei turmele şi cirezile ca să le fie de ajuns, sau se vor pescui peştii mării ca să fie îndestulaţi?»


text:
Şi a zis Domnul către Moise: «Oare mâna Domnului este scurtă? Acum te vei încredinţa dacă se va împlini cuvântul meu ori nu!»


text:
După aceasta a ieşit Moise şi a grăit poporului cuvintele Domnului şi a strâns şaptezeci de oameni dintre bătrânii poporului şi i-a adus pe ei să stea în preajma cortului.


text:
Şi Domnul s’a pogorît în nor şi a grăit către el, şi a luat din duhul dăruit lui şi a dat celor şaptezeci de bătrâni. Şi a fost când Duhul s’a odihnit peste ei, începură să proorocească, apoi s’au oprit.


text:
Doi oameni însă rămaseră în tabără. Pe unul îl chema Eldad, iar pe celălalt Medad. Şi s’a odihnit peste ei Duhul. Ci ei erau printre cei înscrişi, dar n’au ieşit să se ducă la cort, şi ei au proorocit atunci, în tabără.


text:
Şi a răspuns Iosua, fiul lui Nun, slujitorul lui Moise din tinereţile lui: «O, domnul meu Moise, împiedică-i!»


text:
Atunci i-a spus Moise: «Oare tu ai duh de râvnire împotriva mea? O, dacă ar fi tot poporul numai profeţi şi de-ar odihni Domnul Duhul său peste ei!»


text:
Atunci s’a pornit o viforniţă de la Domnul şi a adus prepeliţe de la mare şi le-a trântit la pământ lângă tabără cale de o zi într’o parte şi cale de o zi în cealaltă parte, în vecinătatea taberii, strat ca de doi coţi pe faţa pământului.


text:
Şi s’a pornit poporul şi toată ziua aceea şi toată noaptea aceea şi a doua zi a strâns prepeliţe; iar cel care strânsese mai puţin, tot strânsese zece grămezi. După aceasta ei le-au întins împrejurul taberii.


text:
Dar carnea era încă între dinţii lor şi nu isprăviseră încă de mâncat când mânia Domnului se aprinse împotriva poporului şi bătu Domnul poporul cu bătaie mare foarte.


text:
Şi numele locului aceluia s’a chemat Chibrot-Hataava, căci acolo a fost îngropat poporul cel întărâtat de poftă.


text:
Şi Maria vorbea cu Aaron despre Moise pentru femeia etiopiană pe care el o luase, – căci îşi luase o femeie etiopiană, –


text:
Şi ziceau: «Oare numai prin Moise a grăit Dumnezeu? N’a vorbit el oare şi prin noi?» Domnul însă a auzit.


text:
Dar deodată Domnul a zis lui Moise, lui Aaron şi Mariei: «Ieşiţi câte trei la cortul descoperirii!» Şi ei au ieşit tustrei.


text:
Atunci s’a pogorît Domnul într’un stâlp de nor şi a stătut la uşa cortului şi a chemat pe Măria şi pe Aaron. Şi ei intrară amândoi.


text:
Şi le-a zis Domnul: «Ascultaţi cuvintele mele! Dacă este între voi cineva profet al Domnului, eu mă descopăr în vedenie şi în vis vorbesc cu el.


text:
Eu îi vorbesc gură către gură, la vedere şi nu în ghicitură, şi el priveşte chipul Domnului. Pentru ce deci nu vă temeţi şi ponegriţi pe robul meu Moise?»


text:
Şi când norul s’a depărtat de deasupra cortului, iată că Maria era albă de lepră ca zăpada. Şi întorcându-se Aaron spre Maria, iată că ea era leproasă.


text:
Atunci a grăit Aaron către Moise: «O, doamne, să nu ispăşim, păcatul pe care l-am săvârşit şi cu care ne-am făcut vinovaţi!


text:
O, să nu fie ea ca un copil mort care iese din pântecele maicii sale, cu trupul pe jumătate mâncat!»


text:
Dar Domnul a răspuns lui Moise: «Dacă părintele său ar fi scuipat-o în faţă, n’ar fi trebuit ea să stea ruşinată şapte zile? Să stea la opreală şapte zile afară din tabără, după care poate să intre!»


text:
Şi Maria a stat la opreală afară din tabără şapte zile. Şi poporul n’a pornit la drum până când Maria a intrat din nou în tabără.


text:
«Trimite oameni ca să iscodească ţara Canaanului, pe care eu voi da-o fiilor lui Israil. Să trimiţi câte un om din fiecare seminţie, dar toţi să fie dintre voevozi!»


text:
Şi Moise i-a trimis, după porunca Domnului, în pustiul Paran. Aceştia toţi erau voevozi ai fiilor lui Israil.


text:
Acestea sunt numele oamenilor pe care i-a trimis să iscodească ţara Canaanului. Şi Moise a numit pe Ozeea fiul lui Nun, Iosua.


text:
Şi i-a trimis Moise pe ei să iscodească ţara Canaanului, cu poruncă: «Suiţi-vă acolo prin Negheb, apoi să vă îndreptaţi spre munte,


text:
Şi cum este ţara în care locueşte: mănoasă sau rea; cum sunt oraşele locuite: deschise sau întărite;


text:
Cum este pământul: gras ori slab, dacă se află pomi sau nu. Fiţi bărbătoşi şi luaţi din roadele pământului.» Acestea se petreceau pe la pârguitul strugurilor.


text:
Şi au luat-o prin Negheb şi au ajuns până la Hebron, unde se aflau Ahiman, Şeşai şi Talmai, feciorii lui Enac. – Hebronul a fost zidit ou şapte ani înaintea Ţoanului din Egipt.


text:
Şi când au ajuns în valea Eşcol, au tăiat de acolo o viţă, cu un ciorchin uriaş de poamă şi au pus-o pe o părângă dusă de doi inşi. Au mai luat şi rodii şi smochine.


text:
Şi locul acela s’a chemat valea Eşcol, din pricina ciorchinului uriaş pe care l-au tăiat de acolo fiii lui Israil.


text:
Ei se duseră de se înfăţişară lui Moise, lui Aaron şi la toată obştia fiilor lui Israil în pustiul Paran, la Cadeş. Şi le-au dat de ştire atât lor cât şi la toată obştia de tot ceea ce au văzut şi le-au arătat şi roadele pământului.


text:
Şi le-au povestit şi le-au spus: «Am intrat în ţara în care ne-aţi trimis, unde curge lapte şi miere. Iată şi roadele ei!


text:
Numai că poporul care locueşte în ţara aceea este puternic, iar cetăţile sunt întărite şi foarte mari. Am văzut de asemeni şi pe feciorii lui Enac.


text:
Amalec locueşte în Negheb. Hetiţii, Iebusiţii, Amoriţii locuesc în partea muntoasă, iar Canaaniţii locuesc la mare şi pe ţărmul Iordanului.


text:
Dar Caleb a potolit poporul care cârtea împotriva lui Moise şi a zis: «Să ne suim şi să-l cuprindem, căci putem!»


text:
Însă oamenii care îl însoţiseră au răspuns: «Nu îndrăznim să ne suim împotriva acelui popor, căci el este mai vânjos decât noi».


text:
Şi au răspândit ei printre fiii lui Israil faimă rea despre ţara pe care au iscodit-o: «Pământul pe care l-am cutreerat ca să-l iscodim este un pământ care mistue pe locuitorii lui, şi tot norodul pe care l-am văzut într’însul este uriaş la statură.


text:
Acolo am văzut uriaşi, pe feciorii lui Enac din neamul uriaşilor. Şi noi eram în ochii noştri ca şi în ochii lor ca nişte lăcuste!»


text:
Şi cârteau împotriva lui Moise şi a lui Aaron toţi fiii lui Israil şi toată obştia şi îi înfruntau: «O, de-am fi murit în Egipt sau în pustiul acesta de ne-am fi dat duhul!


text:
Şi pentru ce Domnul ne duce în ţara aceasta să cădem de sabie şi femeile noastre şi copiii noştri să ajungă pradă? Nu este mai nimerit să ne întoarcem în Egipt?»


text:
Iar Iosua, fiul lui Nun, şi Caleb, fiul lui Iefune, cei dintre iscoditorii pământului şi-au sfâşiat veşmintele lor,


text:
Şi au grăit către obştia fiilor lui Israil astfel: «Pământul pe care l-am străbătut ca să-l iscodim este un pământ foarte, foarte bun.


text:
De va binevoi Domnul cu noi şi ne va duce în pământul acesta şi ni-l va da, el este un pământ în care curge lapte şi miere.


text:
Deci nu vă răzvrătiţi împotriva Domnului şi de poporul ţării aceleia să nu vă fie frică, fiindcă el va fi demâncarea noastră. Dumnezeii lor i-au părăsit! Cu noi însă este Domnul, şi nu vă spăimântaţi!»


text:
Atunci toată obştia a răspuns: «Să-i ucidem cu pietre!» Dar, iată, slava Domnului s’a arătat în cortul descoperirii, tuturor fiilor lui Israil,


text:
Şi atunci a grăit Domnul către Moise: «Câtă vreme mă va defăima poporul acesta şi până când nu va crede în mine cu toate minunile pe care le-am săvârşit în mijlocul lui?


text:
Am să-l lovesc cu ciumă, ca să-l pierd, iar pe tine te voi face neam mai mare şi mai puternic decât el!»


text:
Atunci a răspuns Moise Domnului: «Dar vor auzi de aceasta Egiptenii, din mijlocul cărora tu ai scos pe poporul acesta, cu puterea ta,


text:
Şi vor spune şi locuitorilor acestei ţări, care au auzit şi ei, că tu, Doamne, sălăşlueşti în mijlocul poporului, căruia te descoperi ochi către ochi, şi că tu, Doamne, mergi înaintea lui ziua în stâlp de nor, iar noaptea în stâlp de foc.


text:
Şi dacă tu vei omorî pe poporul acesta ca pe un om, vor spune neamurile care au auzit de faima ta, aşa:


text:
«Domnul n’a putut să ducă poporul acesta în ţara pe care le-a făgăduit-o cu jurământ, de aceea l-a nimicit în pustie!»


text:
«Domnul este îndelung răbdător şi mult milostiv, el iartă fărădelegea şi păcatul, dar nu cruţă pe nimeni, ci pedepseşte fărădelegea părinţilor în fii până la al treilea şi al patrulea neam».


text:
Iartă, te rog, fărădelegea acestui popor după mărimea milostivirii tale, precum ai fost îndurător cu poporul acesta din Egipt şi până acum!»


text:
Toţi care au văzut slava mea şi minunile mele pe care le-am săvârşit în Egipt şi în pustie, şi m’au pus la încercare de zece ori şi n’au ascultat de glasul meu


text:
Nu vor vedea ţara pe care m’am jurat s’o dau părinţilor lor, aşijderea şi toţi cei ce m’au hulit nu o vor vedea.


text:
Dar pe robul meu Caleb, care a fost stăpânit de alt duh şi s’a lipit cu credinţă de mine, îl voi duce în ţara în care a intrat o dată şi pe care urmaşii lui o vor stăpâni.


text:
«Până când voi fi îndurător pentru această obştie ticăloasă care cârteşte împotriva mea? Auzit-am cârtirea fiilor lui Israil, cu care ei cârtesc împotriva mea.


text:
Leşurile voastre să cadă în pustia aceasta, şi toţi cei care aţi fost socotiţi la numărătoare de la douăzeci de ani şi mai vrâstnici, care aţi cârtit împotriva mea,


text:
Să nu intraţi în pământul pentru care am ridicat mâna mea ca să vă aşez într’însul, fără numai Caleb, fiul lui Iefune, şi Iosua, fiul lui Nun.


text:
Ci numai copiii voştri, despre care aţi zis că vor fi pradă, îi voi duce într’însul, ca ei să cunoască pământul pe care voi l-aţi dispreţuit.


text:
Şi fiii voştri să fie rătăcind în pustie patruzeci de ani şi să ispăşească desfrânarea voastră până când trupurile voastre vor fi pierit în pustie.


text:
După numărul celor patruzeci de zile în care aţi iscodit pământul, câte o zi de fiecare an, să ispăşiţi fărădelegile voastre patruzeci de ani, ca să ştiţi ce este răzvrătirea împotriva mea.


text:
Eu Domnul am grăit! Aşa voi face cu toată obştia cea ticăloasă care s’a răsculat împotriva mea! În pustiul acesta să se sfârşească şi să moară!»


text:
Şi aşa oamenii pe care i-a trimis Moise ca să iscodească pământul şi s’au întors şi au aţâţat la cârtire toată obştia, defăimând ţara,


text:
Numai Iosua, fiul lui Nun, şi Caleb, fiul lui Iefune, au rămas cu viaţă dintre cei care plecaseră ca să iscodească ţara.


text:
Şi după ce Moise sfârşi de spus cuvintele acestea către toţi fiii lui Israil, poporul tare începu a se jeli.


text:
Şi s’au sculat ei dis-de-dimineaţă şi s’au suit în creasta muntelui cugetând: «Iată, ne suim în locul despre care Domnul ne-a grăit, căci noi am păcătuit!»


text:
Căci Amaleciţii şi Canaaniţii sunt acolo în faţa voastră, şi voi veţi cădea de sabie şi, fiindcă v’aţi dat înapoi de la Domnul, el nu va fi într’ajutorul vostru!»


text:
Însă ei se îndărătniciră vrând să se sue în munte, dar chivotul legământului Domnului şi Moise nu s’au clintit din tabără.


text:
Atunci Amaleciţii şi Canaaniţii, care locuiau în muntele acela, s’au pogorît înaintea lor, i-au bătut şi i-au împrăştiat până la Horma.


text:
«Vorbeşte fiilor lui Israil şi le spune: După ce veţi intra în ţara în care veţi sălăşlui, pe care eu o voi da vouă,


text:
Şi veţi vrea să aduceţi jertfă arsă în foc Domnului, fie ardere de tot, fie jertfă pentru plinirea unei făgăduinţe sau de bunăvoie sau la sărbătorile voastre, să aduceţi din turmele şi din cirezile voastre jertfă întru miros de bună mireazmă Domnului.


text:
Cel care va aduce darul său să pună înaintea Domnului prinos de lamură de făină a zecea parte dintr’o efă, frământată cu un sfert de hin de untdelemn,


text:
Şi vin pentru jertfa de turnare un sfert de hin la arderea de tot sau la jertfă, pentru fiecare miel.


text:
Pentru un berbec să aduci prinos două zecimi de lamură de făină frământată cu o treime dintr’un hin de untdelemn,


text:
Şi vin pentru jertfa de turnare, o treime dintr’un hin să pui înaintea Domnului întru miros de bună mireazmă.


text:
Dacă vei aduce Domnului jertfă un juncan, fie ardere de tot, fie jertfă pentru plinirea unei făgăduinţe sau jertfă de pace,


text:
Să aduci cu juncanul trei zecimi prinos de lamură de făină frământată cu o jumătate de hin de untdelemn,


text:
Şi vin pentru jertfa de turnare să aduci o jumătate de hin ca jertfă arsă în foc întru miros de bună mireazmă Domnului.


text:
Orice băştinaş să facă după această rânduială, când va aduce jertfă întru miros de bună mireazmă Domnului;


text:
Şi dacă sălăşlueşte cu voi un străin, sau cineva se află în mijlocul vostru în neam de neamul vostru, să săvârşească tot după această rânduiala, când va vrea să aducă jertfă Domnului întru miros de bună mireazmă.


text:
Obştia să aibă o singură lege, pentru voi cât şi pentru străinul care sălăşlueşte în mijlocul vostru, lege veşnică să aveţi în neam de neam, iar înaintea Domnului străinul să fie socotit la fel ca şi voi.


text:
Aceeaşi lege şi aceeaşi socotinţă să aibă putere şi pentru voi şi pentru străinul care stă la un loc cu voi!»


text:
Dacă veţi păcătui din neştiinţă şi veţi călca toate aceste porunci pe care Domnul le-a vestit lui Moise,


text:
Adică tot ce v’a poruncit Domnul vouă prin gura lui Moise, din ziua în care Domnul v’a dat porunci şi mai departe în neam de neamul vostru,


text:
Dacă păcatul a fost săvârşit de obştie din neştiinţă, toată obştia să aducă un viţel din cireada ca ardere de tot Domnului întru miros de bună mireazmă, cu prinosul şi jertfa de turnare rânduite şi un ţap jertfă pentru păcat.


text:
Şi preotul să facă ispăşirea pentru toată obştia fiilor lui Israil, şi li se va ierta păcatul, fiindcă a fost săvârşit din neştiinţă. Şi ei să aducă darul lor: jertfă arsă în foc Domnului, apoi jertfa pentru păcat din neştiinţă.


text:
Atunci toată obştia fiilor lui Israil va fi iertată, asemeni şi străinul care locueşte în mijlocul ei, fiindcă tot poporul a păcătuit din neştiinţă.


text:
Şi preotul să facă ispăşirea înaintea Domnului pentru cel cer a săvârşit păcatul din neştiinţă. O dată ispăşirea făcută, el va fi iertat.


text:
Băştinaşul cât şi străinul care locueşte în mijlocul fiilor lui Israil să aibă aceeaşi lege când vre-unul din ei păcătueşte din neştiinţă.


text:
Dacă vre-unul dintre băştinaşi sau dintre străini huleşte cu bună ştiinţă pe Domnul, sufletul acela să fie stârpit din poporul lui,


text:
Căci a dispreţuit cuvântul Domnului şi poruncile lui le-a călcat. Acela să fie stârpit cu totul, iar păcatul să fie asupra lui.»


text:
Atunci a zis Domnul către Moise: «Omul acela să fie omorît, toată obştia să-l ucidă cu pietre afară din tabără!»


text:
Şi toată obştia l-a scos afară din tabără şi au aruncat cu pietre într’însul, precum poruncise Domnul, şi el a murit.


text:
«Vorbeşte către fiii lui Israil şi spune-le să-şi pună canafi la poalele veşmintelor lor, în neam de neamul lor, şi mai sus de canafi să pună un găetan de porfiră violetă.


text:
Şi când vă veţi uita la canafi, să vă aduceţi aminte de poruncile Domnului ca să le faceţi şi să nu vă lăsaţi ispitiţi de inima şi de ochii voştri prin care voi râvniţi la desfrânare.


text:
Ci să vă aduceţi aminte şi să împliniţi toate poruncile mele şi să fiţi sfinţi înaintea Dumnezeului vostru.


text:
Eu sunt Domnul Dumnezeul vostru care v’am scos din ţara Egiptului ca să fiu Dumnezeul vostru. Eu sunt Domnul Dumnezeul vostru!»


text:
Atunci Core, fiul lui Iţhar, fiul lui Cahat, fiul lui Levi, împreună cu Datan şi Abiram, fiii lui Eliab, şi On, fiul lui Palu, fiul lui Ruben,


text:
S’au răzvrătit împotriva lui Moise având de partea lor două sute cincizeci de oameni, voevozi ai obştiei lui Israil, chemaţi mereu la sfat, oameni cu trecere.


text:
Şi s’au strâns împotriva lui Moise şi a lui Aaron şi se rostiră: «Destul! Toată obştia, toţi fără osebire sunt sfinţi, căci Domnul sălăşlueşte în mijlocul lor. Pentru ce deci vă ridicaţi voi mai presus decât obştia Domnului?»


text:
Şi şi-a îndreptat cuvântul către Core şi către toată ceata lui într’acest chip: «Mâine Domnul vă va face ştiut cine este al lui, şi cine este sfânt îl va apropia de el. Şi pe acel pe care îl va alege, îl va lua lângă sine.


text:
Puneţi foc într’însele mâine, iar deasupra presăraţi tămâie înaintea Domnului, şi pe cine va osebi Domnul, acela sfânt va fi. Destul, fii ai lui Levi!»


text:
Oare e puţin pentru voi că Dumnezeul lui Israil v’a osebit pe voi din obştia lui Israil şi v’a apropiat de sine ca să-i faceţi slujbă în sfântul lăcaş al Domnului şi să staţi înaintea cortului ca să-i serviţi?


text:
El te-a chemat aproape şi împreună cu tine pe toţi fraţii tăi, fiii lui Levi. Şi acum voi năzuiţi şi la preoţie!


text:
Pentru aceasta, tu şi toată ceata v’aţi strâns hotărît împotriva Domnului!… Dar Aaron cine este, de cârtiţi împotriva lui?»


text:
Deci a trimis Moise ca să cheme pe Datan şi pe Abiram, fiii lui Eliab, dar aceia au răspuns: «Nu vrem să venim!


text:
Puţin lucru este oare că ne-ai scos dintr’o ţară unde curge lapte şi miere, ca să ne omori în pustie? Şi acum mai vrei să fii şi domn peste noi?


text:
O, nu! Tu nu ne-ai dus în ţara îu care curge lapte şi miere şi nici nu ne-ai dat în stăpânire nici ogoare, nici podgorii! Vrei să chiorăşti pe oamenii aceştia? Nu vrem să venim!»


text:
Atunci Moise s’a aprins de mânie şi a rostit către Domnul: «Să nu te întorci spre prinosul lor! Nici măcar nu le-am luat lor vre-un asin şi nici nu le-am pricinuit vre-un rău!»


text:
Şi să ia fiecare căţuia lui, să puneţi tămâie într’însele şi să vă apropiaţi cu căţuia înaintea Domnului: două sute cincizeci de căţui, – şi tu şi Aaron, fiecare cu căţuia lui.»


text:
Şi fiecare a luat căţuia lui, au pus foc şi tămâie şi au stat la uşa cortului descoperirii împreună cu Moise şi Aaron.


text:
Core însă strânsese toată ceata împotriva lor, la uşa cortului descoperirii. Atunci s’a arătat slava Domnului la toată ceata.


text:
Atunci ei au căzut cu faţa la pământ şi au zis: «Doamne, Dumnezeul Duhurilor şi a tot trupul, unul a păcătuit şi tu vrei să-ţi deslănţueşti mânia peste toată ceata!»


text:
Şi a grăit către ceată: «Daţi-vă în lături de lângă corturile acestor oameni nelegiuiţi şi nu vă atingeţi de nimic din ceea ce este al lor, ca nu cumva să pieriţi din pricina tuturor păcatelor lor!»


text:
Şi ei s’au ferit de locaşul lui Core, Datan şi Abiram, iar Datan şi Abiram ieşiseră şi statură în uşa corturilor lor împreună cu femeile lor, fiii lor şi pruncii lor.


text:
Atunci a grăit Moise: «Prin aceasta veţi cunoaşte că Domnul m’a trimis să fac toate lucrurile acestea, fiindcă eu nu lucrez nimic din voia mea!


text:
Dacă toţi bărbaţii aceştia vor muri precum mor toţi pământenii şi vor avea soarta tuturor oamenilor, atunci nu m’a trimis Domnul,


text:
Iar dacă el va face un lucru mai presus de fire, poruncind ca pământul să-şi deschidă gura sa şi să-i înghită cu tot avutul lor şi să se pogoare de vii în Şeol, să ştiţi atunci că oamenii aceştia au dispreţuit pe Domnul.»


text:
Şi şi-a deschis gura sa şi i-a înghiţit cu casele lor, împreună cu părtaşii lui Core şi toată averea lui.


text:
Şi s’au pogorît ei, – şi tot ce aveau ei, – de vii în Şeol, şi pământul s’a tras la loc peste ei, şi ei au pierit din mijlocul obştiei.


text:
Şi tot Israilul care se afla împrejurul lor a fugit la strigătul lor, fiindcă zicea: «Să nu ne înghită şi pe noi pământul!»


text:
Atunci foc a ieşit de la Domnul şi a mistuit pe cei două sute cincizeci de oameni, care veniseră cu jertfa de tămâie.


text:
«Spune lui Eleazar, fiul lui Aaron arhiereul, să scoată căţuile din mijlocul văpăii şi să împrăştie focul departe, căci căţuile s’au sfinţit.


text:
Şi din căţuile celor care au păcătuit împotriva lor înşişi să se facă foi subţiri pentru îmbrăcat jertfelnicul, căci ei le-au adus înaintea Domnului şi au fost sfinţite. Şi ele să fie semn pentru fiii lui Israil!»


text:
Atunci a luat Eleazar preotul căţuile de aramă pe care le aduseseră cei arşi de foc şi le-a făcut foi pentru îmbrăcat jertfelnicul:


text:
Pomenire pentru fiii lui Israil, ca să nu se apropie nimeni străin, care nu este din seminţia lui Aaron, să aducă jertfă de tămâie şi să nu i se întâmple ea lui Core şi celor din ceata lui, precum a rostit Domnul prin gura lui Moise.


text:
Iar a doua zi întreaga obştie a fiilor lui Israil a cârtit împotriva lui Moise şi a lui Aaron şi i-au învinuit: «Voi aţi omorît norodul Domnului!»


text:
Şi pe când obştia se adunase împotriva lui Moise şi a lui Aaron şi ei se îndreptau spre cortul descoperirii, iată că norul l-a acoperit şi s’a arătat slava Domnului.


text:
«Daţi-vă într’o parte din obştia aceasta, căci am să o mistuesc pe loc!» Dar ei au căzut cu faţa la pământ.


text:
Şi a zis Moise către Aaron: «Ia căţuia şi pune într’însa foc de pe jertfelnic, presară şi tămâie şi du-te degrabă la obştie şi ispăşeşte-i păcatul, căci mânia a ieşit dinaintea Domnului şi a început bătaia».


text:
Atunci a luat Aaron tot ce-i spusese Moise şi a alergat în mijlocul obştiei, dar iată că începuse bătaia norodului. Şi el a pus tămâie şi a făcut rugăciune de ispăşire pentru norod.


text:
Şi au murit atunci din bătaia aceea paisprezece mii şapte sute de oameni, afară de cei morţi din pricina lui Core.


text:
«Spune fiilor lui Israil şi ia de la toţi voevozii, seminţie după seminţie, câte un toiag, adică douăsprezece toiege, şi fiecare să-şi scrie numele pe toiagul său.


text:
Însă numele lui Aaron să-l scrii pe toiagul lui Levi, căci fiecare căpetenie de seminţie să aibă numai un toiag.


text:
Şi toiagul bărbatului pe care eu îl voi alege, va odrăsli. Astfel voi pune capăt cârtirii fiilor lui Israil, care cârtesc împotriva voastră.»


text:
Şi a împărtăşit Moise lucrul acesta fiilor lui Israil, şi toţi voevozii i-au dat lui câte un toiag de fiecare seminţie, adică douăsprezece toiege, cu toiagul lui Aaron între toiegele lor,


text:
Iar a doua zi, au intrat Moise şi Aaron în cortul descoperirii şi iată că odrăslise toiagul lui Aaron, cel din seminţia lui Levi, îmbobocise, înflorise şi rodise migdale.


text:
După aceasta a scos Moise toate toiegele de dinaintea Domnului în văzul tuturor fiilor lui Israil, şi ei au văzut şi fiecare şi-a luat toiagul său.


text:
Atunci a poruncit Domnul lui Moise: «Du înapoi toiagul lui Aaron înaintea chivotului, să fie păstrat ca semn pentru fiii cei răzvrătiţi, ca să sfârşească o dată cu cârtirile şi să nu moară!»


text:
Atunci a zis Domnul către Aaron: «Tu şi fiii tăi şi casa tatălui tău să purtaţi fărădelegea pentru locaşul sfânt, iar tu şi fiii tăi cu tine să luaţi asupra voastră fărădelegea pentru cinul preoţesc.


text:
Şi tu apropie pe fraţii tăi, seminţia lui Levi, neamul părintelui tău, de tine şi lipeşte-i de tine ca să fie în slujba ta. Însă tu şi fiii tăi să slujiţi laolaltă înaintea cortului descoperirii.


text:
Şi ei să poarte de grijă de cele trebuitoare pentru slujirea ta şi pentru slujirea la întregul cort, numai de odoarele sfinte şi de jertfelnic să nu se apropie, ca să nu muriţi şi voi, şi ei.


text:
Să fie cât mai aproape de tine, ca să aibă grijă de cele trebuitoare pentru slujirea la cortul descoperirii şi pentru orişice slujbă la cort, şi nimeni din altă seminţie să nu se apropie de voi.


text:
Să aveţi grijă de slujirea în locaşul sfânt şi la jertfelnic, ca mânia Domnului să nu se aprindă împotriva fiilor lui Israil.


text:
Şi iată că eu am luat pe leviţi, fraţii voştri, din mijlocul fiilor lui Israil şi i-am adus dar Domnului, ca să facă slujbă la cortul descoperirii,!


text:
Iar fiii tăi şi tu aveţi grijă de preoţia voastră, de toate lucrurile jertfelnicului şi de cele ce sunt dincolo de catapeteazmă: slujba aceasta s’o faceţi! Şi ca dar deosebit vă dau preoţia. Orice străin ar îndrăzni să se apropie să fie omorît!»


text:
Şi Domnul a grăit mai departe cu Aaron: «Iată eu îţi voi da ţie grija pentru prinosul meu din pârgă; din toate darurile sfinte ale fiilor lui Israil îţi voi da ţie, pentru miruirea pe care ai primit-o, cât şi fiilor tăi, prin lege veşnică.


text:
Iată ce ţi se cuvine ţie din prea sfintele daruri, în afară de cele ce se dau focului: orice dar, orice prinos, orice jertfă pentru păcat, orice jertfă pentru vină care se aduce, să fie prea sfinte daruri pentru tine şi pentru fiii tăi.


text:
Să le mănânci în locul cel prea sfânt. Cei de parte bărbătească pot să mănânce din ele. Pentru tine să fie sfinte!


text:
Iată ce se mai cuvine ţie: prinosul din pârgă şi darurile legănate toate le-am dat ţie, fiilor şi fiicelor tale, prin lege veşnică. Oricine din casa ta se simte curat să mănânce din ele.


text:
Din tot ce este mai ales: din vin, din untdelemn şi din grâu, pârga pe care ei o aduc prinos Domnului, ţi-o dau ţie.


text:
Orice pârgă din pământul lor pe care o vor aduce Domnului, să fie a ta. Tot cel curat din casa ta poate să mănânce din ea.


text:
Orice întâi născut care deschide pântecele dintre oameni şi dintre dobitoace, pe care îl aduci jertfă, să fie al tău. Dar întâiul născut al omului să-l răscumperi, să răscumperi şi întâiul născut al dobitoacelor necurate.


text:
Răscumpărarea să se facă de la o lună şi după preţăluirea ta: cinci sicli de argint, după siclul sfânt, care preţueşte douăzeci de ghere.


text:
Întâiul născut al vitelor, sau întâiul născut al oilor, sau al caprelor să nu-i răscumperi: ei sunt sfinţi. Cu sângele lor să stropeşti jertfelnicul, iar grăsimea lor s’o fumegi jertfă arsă pe foc, întru miros de bună mireazmă Domnului.


text:
Orice prinos sfânt din pârgă pe care fiii lui Israil îl înalţă Domnului, ţi-l dau ţie, fiilor şi fiicelor tale, prin lege veşnică: acesta să fie un legământ deapururi sărbătoresc şi veşnic înaintea Domnului pentru tine şi pentru seminţia ta.»


text:
Şi a mai zis Domnul către Aaron: «În ţara lor, tu să nu ai moştenire, nici parte să nu ai în mijlocul lor, căci eu sunt partea ta şi moştenirea ta în mijlocul fiilor lui Israil.


text:
Şi fiilor lui Levi iată eu le-am dat toată zeciuala din Israil, ca moştenire pentru slujba pe care ei o îndeplinesc, slujba de la cortul descoperirii,


text:
Ca să nu mai facă slujbă fiii lui Israil la cortul descoperirii şi să se încarce de păcate şi să moară,


text:
Ci numai leviţii să slujească la cortul descoperirii şi ei să se încarce cu păcatul lor: această rânduială este hotărîre veşnică în neam de neamul vostru. Şi între fiii lui Israil ei să nu aibă moştenire,


text:
Căci zeciuiala pe care fiii lui Israil o înalţă Domnului le-am dat-o lor moştenire, pentru aceasta hotărît-am lor ca în mijlocul fiilor lui Israil să nu aibă moştenire!»


text:
«Vorbeşte leviţilor şi spune-le: «Când veţi lua zeciuiala de la fiii lui Israil pe care eu v’am dat-o de la ei ca moştenire, să înălţaţi ca zeciuiala Domnului o zecime din ea.


text:
Şi prinosurile acestea înălţate vi se vor socoti vouă ca grâul din arie şi ca ceea ce dă afară din teasc.


text:
Aşa să înălţaţi şi voi prinos Domnului din toate zeciuielile voastre pe care le veţi lua de la fiii lui Israil şi din ele să aduceţi dar Domnului, lui Aaron arhiereul.


text:
Din toate darurile dăruite vouă, înălţaţi prinos Domnului din tot ce este mai bun, ca o datorie sfântă pe care s’o împliniţi!»


text:
Şi să le mai zici: «Când veţi lua partea cea mai bună, zeciuiala se va socoti vouă ca ceea ce vine de la arie ori de la teasc,


text:
Şi veţi putea-o mânca în orişice loc, voi şi familia voastră, căci aceasta este plata voastră pentru slujba voastră la cortul descoperirii.


text:
De aceea voi nu vă veţi încărca de păcat când veţi lua partea cea mai bună şi nici nu veţi pângări sfintele daruri ale fiilor lui Israil şi nici nu veţi muri.»


text:
«Iată porunca legii pe care Dumnezeu a poruncit-o zicând: Spune fiilor lui Israil să aducă o juncană roşie, fără cusur şi fără racilă şi care să nu fi fost înjugată.


text:
Pe aceasta să o daţi lui Eleazar preotul, să o scoată afară din tabără şi să o junghie înaintea lui.


text:
Şi să ia Eleazar preotul cu degetul din sângele ei şi să stropească cu sângele ei de şapte ori partea de dinainte a cortului descoperirii,


text:
Pe urmă să ia preotul lemn de cedru, esop şi aţă vişinie şi să le arunce în mijlocul văpăii care mistue juncana.


text:
Să-şi spele preotul veşmintele sale, să-şi scalde trupul cu apă şi în urmă să intre în tabără, dar până seara va fi spurcat.


text:
Asemenea şi cel ce a ars juncana să-şi spele veşmintele lui cu apă, să-şi spele şi trupul, dar până seara va fi spurcat.


text:
Un om curat să strângă cenuşa juncanei şi s’o ducă undeva afară din tabără, într’un loc curat şi să fie păstrată pentru fiii lui Israil spre pregătirea apei curăţitoare: această juncană este jertfă pentru păcat.


text:
Aşijderea şi cel care a adunat cenuşa juncanei să-şi spele veşmintele, dar până seara va fi spurcat. Aceasta să fie lege veşnică pentru Israil şi pentru pripăşiţii care trăiesc în mijlocul lor.


text:
Acela să se curăţe cu apă în ziua a treia şi a şaptea şi va fi curat, iar dacă nu se va curăţi în ziua a treia şi a şaptea, nu va fi curat.


text:
Oricine se atinge de un mort, de vre-un hoit omenesc, şi nu se va curăţi, va spurca sfântul locaş al Domnului. Sufletul aceluia să fie stârpit din Israil, fiindcă nu s’a stropit cu apă curăţitoare, fiind spurcat şi spurcăciunea rămâne într’însul.


text:
Iată rânduiala: Dacă va muri cineva într’o casă, oricine va intra în casa aceea şi orice se va afla într’însa spurcat va fi şapte zile.


text:
Oricine se va atinge pe câmp de un om ucis de sabie sau de mort, sau de oase de om, sau de mormânt, va fi spurcat şapte zile.


text:
Pentru cel spurcat, să se ia din cenuşa juncanei arse ca jertfă pentru păcat şi peste ea să se toarne apă vie într’un vas,


text:
Pe urmă un om curat să ia isop, să-l înmoaie în apă şi să stropească locuinţa şi vasele şi pe cei cc sunt într’însa şi pe cel ce s’a atins de vase, sau de cel ucis de sabie, sau de mort, sau de mormânt.


text:
Şi omul curat să stropească pe cel spurcat în ziua a treia şi în ziua a şaptea, şi el va fi curat în ziua a şaptea. Apoi să-şi spele veşmintele şi să-şi scalde trupul cu apă şi seara va fi curat.


text:
Şi dacă un om spurcat nu se va curăţi, sufletul aceluia să fie stârpit din obştie, căci a spurcat sfântul locaş al Domnului, şi, fiindcă nu a fost stropit cu apă curăţitoare, el este spurcat.


text:
Aceasta să fie pentru voi lege veşnică. Cel ce a stropit cu apă curăţitoare să-şi spele veşmintele sale, iar cel ce s’a atins de apa curăţitoare să fie necurat până seara.


text:
Şi orice va atinge omul cel spurcat va fi spurcat, iar omul care-l va atinge va fi necurat până seara.»


text:
În luna întâia a ajuns toată obştia fiilor lui Israil în pustiul Ţin şi poporul a poposit la Cadeş. Şi a murit acolo Maria şi acolo a şi fost îngropată.


text:
Şi poporul se sfădea cu Moise şi zicea: «O, dacă am fi murit şi noi când au murit fraţii noştri înaintea Domnului!


text:
Şi pentru ce ne-ai scos din Egipt, să ne aduci pe noi în locul acesta sălbatec, unde nu se poate semăna, unde nu e nici vie, nici smochini, nici rodii şi nici apă de băut?»


text:
Atunci Moise şi Aaron s’au dus din faţa obştiei la uşa cortului descoperirii şi au căzut cu feţele la pământ şi slava Domnului s’a arătat lor.


text:
«Ia toiagul tu şi Aaron, fratele tău, şi adunaţi obştia şi dă poruncă stâncii oare este înaintea ochilor voştri să vă dea apă. Şi tu vei scoate apă din stâncă pentru ei şi vei adăpa obştia şi dobitoacele lor!»


text:
Şi Moise şi Aaron au strâns obştia în faţa stâncii şi i-a zis: «Ascultaţi, voi răzvrătiţilor! Oare din stânca aceasta vă vom scoate noi apă?»


text:
Şi a ridicat Moise mâna sa şi a lovit stânca de două ori cu toiagul şi a ieşit apă multă din care a băut obştia şi dobitoacele.


text:
Atunci Domnul a grăit lui Moise şi lui Aaron: «Din pricină că n’aţi avut credinţă în mine ca să mă sfinţiţi în ochii fiilor lui Israil, pentru aceasta nu veţi duce obştia aceasta în pământul pe care vi l-am dat vouă».


text:
Aceasta este apa Meribei, pentru că fiii lui Israil s’au certat cu Domnul. Şi el s’a sfinţit întru ei.


text:
Iar din Cadeş Moise a trimis soli către regele Edomului zicând: «Aşa grăieşte fratele tău Israil: Tu ştii nevoile pe care noi le-am întâmpinat!


text:
Părinţii noştri s’au pogorît în Egipt şi noi am sălăşluit într’însul vreme îndelungată, iar Egiptenii s’au purtat rău cu noi şi cu părinţii noştri.


text:
Atunci am strigat către Domnul şi el a auzit glasul nostru; el a trimis un înger şi ne-a scos din Egipt, şi acum iată-ne la Cadeş, cetate în graniţă cu tine.


text:
Fii îngăduitor ca să trecem prin ţara ta, fără să ne abatem nici în ţarini, nici pe la vii şi nici să bem apă din puţurile tale, ci să mergem pe drumul cel împărătesc, fără să cârmim nici la dreapta, nici la stânga, până ce vom trece peste graniţele tale!»


text:
Atunci Edom i-a răspuns: «Să nu treci pe la mine, ca nu cumva să fiu nevoit să ies cu sabia întru întâmpinarea ta!»


text:
Dar fiii lui Israil i-au zis: «Vom apuca pe drumul cel mare, şi dacă vom bea apa ta noi şi turmele noastre, îţi vom plăti preţul. Aceasta nu înseamnă nimic! Nu voi trece decât cu piciorul!»


text:
Şi el a răspuns: «Să nu treci!» Şi Edom a ieşit întru întâmpinarea lui cu mult norod războinic şi cu oştire tare.


text:
«Aaron să se adaoge la poporul lui, căci el nu va intra în ţara pe care eu o voi da fiilor lui Israil, fiindcă v’aţi răzvrătit împotriva poruncii Domnului la apa Meribei.


text:
Dezbracă pe Aaron de veşmintele lui şi îmbracă pe Eleazar, fiul lui, şi Aaron să se adaoge la poporul lui şi să moară acolo.»


text:
Şi l-a dezbrăcat Moise pe Aaron de veşmintele lui şi cu ele a îmbrăcat pe Eleazar, fiul lui. Şi Aaron a murit acolo pe piscul muntelui, iar Moise şi Eleazar s’au pogorît din munte.


text:
Şi când toată obştia a văzut că Aaron a murit, toată casa lui Israil a plâns pe Aaron treizeci de zile.


text:
Când a prins de veste regele canaaneian din Arad, care domnea în Negheb, că Israil înaintează pe drumul dinspre Atanim, s’a războit cu Israil şi i-a luat câţiva robi.


text:
Dar Israil a făcut făgăduinţă Domnului şi a zis: «Dacă tu vei da poporul acesta în mâna mea, atunci eu îţi voi afierosi cetăţile lui».


text:
Şi Domnul a ascultat de glasul lui Israil şi i-a supus pe Canaaniţi, iar el i-a trecut prin ascuţişul săbiei şi a dărâmat cetăţile lor. Şi s’a numit locul acela Horma.


text:
Şi au pornit de la muntele Hor pe drumul Mării Roşii, ca să ocolească ţara Edomului, dar pe cale norodul a început să-şi piardă cumpătul,


text:
Şi norodul hulea pe Dumnezeu şi pe Moise: «Pentru ce ne-ai scos din Egipt, să murim în pustie? Căci n’avem nici pâine şi nici apă şi sufletul nostru s’a scârbit de această hrană sărăcăcioasă!»


text:
Atunci a slobozit Domnul asupra poporului şerpi veninoşi, care au muşcat poporul şi mulţime de lume a murit din Israil.


text:
Atunci poporul a venit la Moise şi a zis: «Păcătuit-am fiindcă am hulit pe Domnul şi pe tine! Roagă-te Domnului ca să ducă aiurea de la noi şerpii!» Şi Moise s’a rugat pentru popor.


text:
Şi Domnul a grăit către Moise: «Fă un şarpe şi-l atârnă de un stâlp! Oricine va fi fost muşcat de şarpe şi se va uita la el, va rămânea cu viaţă.»


text:
Atunci Moise a făcut un şarpe de aramă pe care l-a atârnat de un stâlp, iar când cineva era muşcat de şarpe şi se uita la şarpele cel de aramă, rămânea cu viaţă.


text:
Apoi au plecat şi din Obot şi şi-au aşezat tabăra la Iie-ha-Abarim în pustie, în faţa Moabului, către răsăritul soarelui.


text:
Au pornit ei şi de acolo şi au tăbărît în pustie dincolo de Arnon, care iese din hotarele Amoriţilor, fiindcă Arnonul este graniţa dintre Moab şi Amoriţi,


text:
Şi povârnişul curgerilor de apă care se întinde până în ţinutul Arului şi se sprijină în graniţa Moabului».


text:
De acolo a apucat spre Beer. Aceasta este fântâna despre care Domnul a zis lui Moise: «Strânge poporul şi eu îi voi da să bea apă!»


text:
Fântâna pe care voevozii au săpat-o, pe care căpeteniile poporului au sfredelit-o cu schiptrul, cu toiegele lor!» Din pustie ei se îndreptară spre Matana.


text:
«Îngădueşte-mi să trec prin ţara ta! Noi nu vom năvăli în ţarine şi nici în vii, apă din fântâni nu vom bea, ci merge-vom pe drumul împărătesc până vom ieşi din graniţele tale!»


text:
Însă Sihon n’a dat învoire ca Israil să treacă peste hotarele Iui, ci Sihon a adunat tot poporul său şi a ieşit întru întâmpinarea lui Israil în pustie, şi când a ajuns Ia Iahaţ, s’a ciocnit cu Israil.


text:
Dar Israil l-a biruit trecându-l prin ascuţişul săbiei şi a luat în stăpânire ţara lui de la Arnon şi până Ia Iaboc, până la fiii lui Arnon, căci graniţa fiilor lui Arnon era întărită.


text:
Atunci a cuprins Israil toate oraşele acestea şi a locuit Israil în toate oraşele Amoriţilor, în Heşbon, şi în toate aşezările care ţineau de el,


text:
Căci Heşbonul era cetatea domnească a lui Sihon, regele Amoriţilor. El se războise cu regele de dinainte al Moabului şi i-a cuprins ţara lui de Ia Aroer şi până la Arnon.


text:
Pentru aceasta poeţii alcătuit-au cântece: «Veniţi la Heşbon! Zidită şi întărită să fie cetatea lui Sihon!


text:
Căci foc a ieşit din Heşbon, o flacără din cetatea lui Sihon, ea a mistuit Ar-Moabul, şi a prăpădit dealurile Arnonului!


text:
Vai ţie, Moabe; eşti nimicit, tu popor al lui Chemoş! El a lăsat pe fiii săi fugari şi pe fiicele sale în robie la Sihon, regele Amoriţilor.


text:
Aruncat-am după ei cu săgeţile noastre-, Heşbonul este nimicit până la Dibon. Noi am pustiit până la Nofa; focul s’a întins până la Medba.»


text:
Atunci Moise a trimis să fie iscodit Iazerul. Şi ei au cuprins aşezările care ţineau de el şi au gonit pe Amoriţii care locuiau acolo.


text:
Şi cârmind din drum, au apucat drumul Basanului. Atunci a ieşit Og, regele Basanului, întru întâmpinarea lor, la Edrei, el şi tot poporul lui de luptă ca să se războiască.


text:
Atunci a îmbărbătat Domnul pe Moise: «Nu te teme, căci îl voi da în mâna ta pe el şi pe tot poporul lui şi ţara lui, şi te vei purta cu el cum te-ai purtat cu Sihon, regele Amoriţilor, care domnea în Heşbon!»


text:
Şi l-au înfrânt pe el şi pe fiii lui şi pe tot poporul războinic al lui până n’a mai rămas nimeni, şi au cuprins ţara lui.


text:
Şi fiii lui Israil au pornit la drum şi au oprit tabăra în bărăganul Moabului, dincolo de Iordan, în faţa Ierihonului.


text:
L-a cuprins spaima pe Moab în faţa poporului acestuia, căci el era tare numeros şi s’a îngrozit Moab în faţa fiilor lui Israil.


text:
Atunci a grăit Moab către bătrânii Madianiţilor: «Această mulţime va mistui împrejurimile noastre, precum vitele mănâncă iarba câmpului!» Şi Balac, fiul lui Ţipor, era în vremea aceea rege al Moabului.


text:
Deci a trimis el soli la Bileam, fiul lui Beor, la Petor pe Eufrat, în ţara fiilor poporului său, ca să-l cheme şi să-i zică: «Iată că un popor a ieşit din Egipt şi acopere faţa pământului. El s’a aşezat în faţa mea!


text:
Şi acum vino, te rog, şi blestemă poporul acesta, căci el este mai puternic decât mine; poate aşa îl voi birui şi-l voi goni din ţară, fiindcă eu ştiu că pe cine binecuvîntezi este binecuvântat, şi pe cine blestemi este blestemat.»


text:
Bătrânii Moabului porniră la drum cu bătrânii Madianului, după ce luaseră daruri pentru vrăjitor, şi sosind la Bileam, i-au vorbit lui despre solia din partea lui Balac.


text:
Atunci el le-a spus: «Mâneţi aici peste noapte şi eu vă voi da vouă răspuns, precum îmi va grăi mie Domnul!» Şi voevozii Moabului maseră la Bileam.


text:
Bileam a răspuns lui Dumnezeu: «Balac, fiul lui Ţipor, regele Moabului, i-a trimis la mine cu solia aceasta:


text:
Iată că un popor a ieşit din Egipt şi acopere faţa pământului. Vino acum şi-l blestemă, poate aşa voi putea să-l înving şi să-l alung».


text:
Atunci Dumnezeu zise lui Bileam: «Să nu pleci cu ei ca să blestemi poporul, căci el este binecuvântat!»


text:
Bileam s’a sculat de dimineaţă şi a spus voevozilor lui Balac: «Plecaţi în ţara voastră, căci Domnul nu mă lasă ca să viu cu voi!»


text:
Şi ajungând ei la Bileam, i-au spus: «Aşa zice Balac, fiul lui Ţipor, să nu te oprească nimic să nu vii la mine,


text:
Căci cu mare cinste te voi primi şi tot ceea ce vei cere voi plini, numai vino, te rog, şi blestemă poporul acesta!»


text:
Ci Bileam a răspuns şi a zis către voevozii lui Balac: «Dacă Balac mi-ar da casa sa plină de argint şi de aur, tot n’aş putea să calc porunca Domnului Dumnezeului meu, fie vorba despre orice lucru mic ori mare.


text:
Iar Dumnezeu a venit noaptea la Bileam şi i-a spus: «Dacă bărbaţii aceştia au venit să te cheme, du-te cu ei, însă să faci ceea ce îţi voi spune – aceea să faci!»


text:
Dar mânia Domnului s’a aprins din pricină că el a plecat, iar îngerul Domnului i-a stat în drum ca un protivnic. – Ci el călărea pe asina sa însoţit de doi servitori. –


text:
Asina însă a văzut pe îngerul Domnului stând în drum cu sabia scoasă şi s’a abătut din cale şi a apucat-o pe câmp. Atunci Bileam a lovit asina ca să se întoarcă iar pe drum.


text:
Şi când asina a văzut pe îngerul Domnului s’a împins în perete şi a strâns piciorul lui Bileam de perete; iar el a început s’o bată.


text:
Atunci îngerul Domnului a trecut mai departe şi a stătut într’un loc şi mai strâmt, fără potecă de cârmit nici la dreapta, nici la stânga.


text:
Asina însă când a văzut pe îngerul Domnului, s’a cinchit sub Bileam. Şi Bileam s’a aprins de mânie şi a început să lovească asina cu toiagul.


text:
Domnul atunci a deschis gura asinei şi ea a zis către Bileam: «Ce ţi-am făcut ţie de m’ai bătut de trei ori?»


text:
Şi Bileam a răspuns asinei: «Fiindcă ţi-ai arătat zburdălnicia cu mine, de-aş fi avut o sabie în mână te-aş fi omorît!»


text:
Asina a zis lui Bileam: «Oare eu nu sunt asina ta pe care ai călărit din tinereţile tale şi până în ziua de azi? Fost-am eu deprinsă să mă port aşa cu tine?» Şi el a răspuns: «Nu!»


text:
Atunci Domnul a deschis ochii lui Bileam şi când a văzut pe îngerul Domnului stând în drum, cu sabia scoasă în mână, a căzut în genunchi şi s’a închinat cu faţa la pământ.


text:
Şi îngerul Domnului a zis către el: «Pentru ce ai bătut asina ta de trei ori? Iată eu ţi-am ieşit înainte ca un protivnic, ca să-ţi tai drumul.


text:
Dar asina ta m’a văzut şi s’a dat în lături din faţa mea de trei ori. De nu s’ar fi dat în lături te-aş fi omorît pe tine, iar pe ea aş fi lăsat-o cu viaţă!»


text:
Şi Bileam a zis către îngerul Domnului: «Păcătuit-am fiindcă n’am ştiut că tu stai înaintea mea în drum. Şi acum, dacă acesta este lucru rău, mă voi întoarce».


text:
Şi îngerul Domnului a spus lui Bileam: «Du-te cu bărbaţii aceia şi numai ce-ţi voi spune ţie, aceea să grăieşti!» Şi Bileam a plecat cu voevozii Moabului.


text:
Şi a auzit Balac că soseşte Bileam şi i-a ieşit întru întâmpinare la Ar-Moab, care este pe râul de graniţă, Arnonul, la marginea ţării.


text:
Şi a zis Balac către Bileam: «Iată eu am trimis la tine ca să te cheme. Pentru ce n’ai venit? Socotit-ai cu adevărat că eu nu pot să te răsplătesc cu cinste?»


text:
Atunci Bileam i-a răspuns lui Balac: «Iată că am sosit! Dar putea-voi acum să-ţi spun ceva? Ci numai ce-mi va pune Dumnezeu în gura mea, aceea voi grăi!»


text:
Şi Balac a adus jertfă vite mari şi mici şi a trimis din ele lui Bileam şi voevozilor care îl însoţeau.


text:
Iar dis-de-dimineaţă a luat Balac pe Bileam şi s’a suit cu el la Bamot-Baal, de unde se putea vedea marginea cea mai depărtată a taberii lui Israil.


text:
Şi a zis Bileam lui Balac: «Clădeşte-mi aci şapte jertfelnice şi pregăteşte-mi şapte viţei şi şapte berbeci».


text:
Şi a făcut Balac după zisa lui Bileam, şi a pus deasupra fiecărui jertfelnic câte un viţel şi câte un berbec.


text:
Apoi a zis Bileam către Balac: «Stăi lângă arderea de tot a ta, căci eu mă duc mai încolo, poate Domnul va ieşi în întâmpinarea mea şi ceea ce-mi va descoperi el, îţi voi vesti ţie». Şi el s’a suit pe o colină pleşuvă.


text:
Şi Dumnezeu a ieşit înaintea lui Bileam şi Bileam i-a grăit: «Am pregătit şapte jertfelnice şi am pus deasupra fiecărui jertfelnic câte un viţel şi câte un berbec».


text:
Atunci Domnul a pus cuvânt în gura lui Bileam şi i-a zis: «Întoarce-te la Balac şi aşa să-i grăeşti!»


text:
Atunci el şi-a rostit parabola sa şi a zis: «Din Aram m’a îmbiat să viu Balac, regele Moabului, din munţii Răsar ritului: Vino şi blestemă pe Iacob, vino şi te umple de mânie împotriva lui Israil!


text:
Cum să blestem ceea ce Domnul nu blestemă, şi cum să mă umplu de mânie, când Domnul nu se umple de mânie!


text:
Căci iată îl văd de pe piscul stâncilor, şi de pe vârfurile colinelor mă uit la el: El este popor care locueşte singur, şi nu se numără la un loc cu celelalte neamuri.


text:
Cine e în stare să socotească pulberea lui Iacob şi facă numărătoarea unui sfert din Israil? Dorire-aş să mă sfârşesc eu de moartea acestor drepţi, şi sfârşitul meu să fie ca al lor!»


text:
Atunci a întrebat Balac pe Bileam: «Ce mi-ai făcut? Eu te-am adus să blestemi pe duşmanii mei, iar tu îi binecuvintezi!»


text:
Şi Balac a zis: «Hai cu mine, te rog, într’altă parte, de unde nu poţi vedea decât o margine a lui, dar întreg nu-l vei vedea! Şi de acolo să-l blestemi!»


text:
Atunci l-a dus pe el în «câmpul străjerilor», pe vârful muntelui Pisga, şi a zidit şapte altare şi a pus deasupra fiecărui altar câte un viţel şi câte un berbec.


text:
Şi Domnul a ieşit înaintea lui Bileam şi i-a pus cuvânt în gura lui şi i-a zis: «Întoarce-te la Balac şi aşa să-i grăieşti!»


text:
Şi el a venit înapoi şi iată că acela stătea lângă arderea sa de tot, împreună cu voevozii Moabului. Şi Balac l-a întrebat: «Ce ţi-a zis Domnul?»


text:
Atunci el a rostit pilda sa şi a zis: «Scoală, Balac, şi ascultă, şi tu, fiule al lui Ţipor, ia în urechi:


text:
Dumnezeu nu este om care să mintă, nici fiu de om ca să se căiască. Oare el zice şi nu face, făgădueşte şi nu-şi ţine spusa?


text:
Nu se zăreşte fărădelege în Iacob şi nici nu se vede silnicie în Israil. Domnul Dumnezeul lui este cu el, iar în mijlocul lui: alai şi strigăt ca pentru împărat.


text:
Nici vrăjitoria pentru Iacob, nici fermecătoria pentru Israil nu sunt de vre-un folos! Acum se poate spune despre Iacob şi despre Israil: «Câte lucruri minunate a făcut Dumnezeu!»


text:
Iată, poporul se scoală ca o leoaică şi ca un leu se ridică în picioare, şi nu stă jos până când nu isprăveşte de mâncat prada şi până nu bea sângele celor ucişi!»


text:
Atunci a grăit Balac către Bileam: «Acum dacă nu poţi să-l blestemi, cel puţin să nu-l binecuvintezi!»


text:
Şi a răspuns Bileam şi a zis lui Balac: «Oare nu ţi-am spus ţie: Tot ce-mi va spune Domnul, aceea voi face!»


text:
Şi a zis Balac lui Bileam: «Hai să te duc în alt loc, poate va fi cu cale în ochii lui Dumnezeu, ca de acolo să-l blestemi!»


text:
Atunci a zis Bileam către Balac: «Zideşte-mi aici şapte altare şi pregăteşte-mi şapte viţei şi şapte berbeci».


text:
Şi a făcut Balac după cum i-a cerut şi a pus deasupra fiecărui altar câte un viţel şi câte un berbec.


text:
Şi dacă s’a încredinţat Bileam că este bine în ochii Domnului să fie binecuvântat Israil, n’a mai socotit să alerge la vrăjitorii ca altădată, ci şi-a îndreptat faţa către pustie.


text:
Când şi-a ridicat ochii şi a văzut pe Israil stând în tabără după seminţiile sale, s’a pogorît peste el Duhul lui Dumnezeu.


text:
Atunci şi-a rostit parabola şi a zis: «Aşa zice Bileam, fiul lui Beor, aşa zice omul al cărui ochi a fost deschis!


text:
Aşa zice cel care ascultă cuvintele lui Dumnezeu, şi cunoaşte cugetul Celui Preaînalt, şi vede descoperirile celui Atotputernic, şi ai cărui ochi sunt deschişi măcar că s’a poticnit:


text:
Ca luncile care se întind până departe, ca grădinile pe ţărmul unui râu, ca stejarii pe care i-a sădit Domnul, ca măreţii cedrii pe malul apelor!


text:
Din vadra lui curge apă şi sămănătura lui este adăpată din belşug. împăratul lui este mai tare decât Agag, şi împărăţia lui se înalţă mândră!


text:
Dumnezeul care l-a scos pe el din Egipt are putere de zimbru. El prăpădeşte mâncând popoarele duşmane lui, le face oasele fărâme şi cu săgeţile sale le prăbuşeşte la pământ.


text:
El stă tolănit ca un leu şi ca o leoaică: cine ar putea să-l zădărască? Binecuvântat să fie cel ce te va binecuvânta, şi cel ce te va blestema blestemat să fie!»


text:
Atunci Balac s’a aprins de mânie împotriva lui Bileam şi bătând din palme a zis Balac către Bileam: «Eu te-am chemat să blestemi pe duşmanii mei, dar iată că tu i-ai binecuvântat până acum de trei ori!


text:
Fugi deci în ţinutul tău! Am zis că te voi încărca de cinste, dar iată că Domnul te-a lipsit de ea!»


text:
«De mi-ar da Balac casa sa plină de argint şi de aur, tot n’aş putea să calc porunca Domnului, ca să fac bine sau rău din voia mea, ci ceea ce-mi va spune Domnul aceea voi grăi»?


text:
Şi acum iată că plec la poporul meu! Ci să-ţi spun ce va face poporul acesta cu poporul tău în vremea cea de apoi!»


text:
Atunci şi-a rostit parabola sa şi a zis: «Aşa zice Bileam, fiul lui Beor, aşa zice omul al cărui ochi a fost deschis.


text:
Aşa zice cel ce ascultă cuvintele lui Dumnezeu şi cunoaşte cugetul Celui Preaînalt şi vede descoperirile Celui Atotputernic, căci, deşi poticnindu-se, i s’au deschis ochii:


text:
ÎI văd, însă nu acum; îl privesc, dar nu este aproape! O stea va răsări din Iacob, şi un toiag se va ridica din Israil, care va zdrobi tâmplele Moabului şi pe toţi fiii lui Set îi va doborî la pământ.


text:
Edomul va fi moştenirea sa şi Seirul va fi moşia sa, iar ei, duşmanii săi. Şi Israil va face fapte vitejeşti.


text:
Iar când s’a uitat la Amaleciţi, şi-a rostit parabola sa şi a zis: «Amalec este pârga neamurilor, dar sfârşitul lui va fi pieirea!»


text:
Când a văzut şi pe Cheniţi, a urmat rostirea parabolei sale şi a zis: «Tare este sălaşul tău, Caine, şi cuibul tău e sus pe stâncă,


text:
Apoi el îşi urmă parabola sa zicând: «Vai de acel care va fi în viaţă când Dumnezeu va aduce toate acestea!


text:
Căci vor veni corăbii din părţile Chiteilor şi vor smeri pe Asur, şi pe Eber îl vor pogorî, dar şi el va fi sortit pieirii!»


text:
Atunci s’a sculat Bileam şi a pornit la drum şi s’a întors în ţara sa; aşijderea şi Balac s’a dus în calea sa.


text:
Şi când Israil a început să slujească lui Baal-Peor, mânia Domnului s’a aprins împotriva lui Israil,


text:
Aşa că Domnul zise lui Moise: «Ia din fiii tuturor căpeteniilor poporului şi-i spânzură cu faţa la soare, înaintea Domnului, ca să se întoarcă iuţimea mâniei Domnului de la Israil».


text:
Atunci a zis Moise către judecătorii lui Israil: «Fiecare să ucidă din oamenii săi pe cei care s’au închinat lui Baal-Peor».


text:
Dar iată că unul dintre fiii lui Israil a adus la fraţii săi o madianită, în ochii lui Moise şi în văzul întregii obştii a fiilor lui Israil, pe când ei se jeleau la uşa cortului descoperirii.


text:
La această privelişte, Fineas, fiul lui Eleazar, fiul lui Aaron arhiereul, s’a sculat din mijlocul obştiei, a luat o lance în mână,


text:
Şi a intrat după israilitean în cămara cea pentru femei, şi i-a străpuns pe amândoi în pântece, pe israilitean şi pe femeia lui. Atunci s’a curmat bătălia fiilor lui Israil.


text:
«Fineas, fiul lui Eleazar, fiul lui Aaron arhiereul, a abătut mânia mea de la fiii lui Israil, arzând în râvna lui de râvna mea, aşa că întru mânia mea n’am prăpădit pe fiii lui Israil.


text:
Care va fi, pentru el şi pentru ur maşii lui, legământul preoţiei veşnice, fiindcă el a fost râvnitor pentru Dumnezeul lui şi a făcut ispăşire pentru fiii lui Israil.»


text:
Şi numele israiliteanului care a fost ucis împreună cu madianita este Zimri, fiul lui Salu, căpetenia unei familii din seminţia lui Simeon,


text:
Căci ei sunt duşmanii voştri, de vreme ce v’au înşelat cu Peor şi cu Cozbi, sora lor, fiica unui voevod madianit ucisă cu prilejul bătăii pentru Peor.»


text:
«Faceţi numărătoarea căpeteniilor întregii obştii a fiilor lui Israil, de la douăzeci de ani şi mai în vârstă, după familiile lor, toţi cei destoinici pentru oaste!»


text:
Iar Moise şi Eleazar arhiereul i-au numărat pe ei în bărăganul Moabului, peste Iordan, în faţa Ierihonului,


text:
De la douăzeci de ani şi mai vârstnici, după cum Domnul poruncise lui Moise, asemenea şi pe fiii lui Israil care ieşiseră din Egipt:


text:
Ruben cel întâi născut al lui Israil. Fiii lui Ruben, după neamurile lor: din Enoh, neamul lui Enoh, din Falu, neamul lui Falu,


text:
Acestea sunt neamurile fiilor lui Ruben, care la numărătoarea lor au ieşit patruzeci şi trei de mii şapte sute treizeci de inşi.


text:
Fiii lui Eliab: Nemuel, Datan şi Abiram. Aceştia sunt Datan şi Abiram părtaşi ai obştiei, care s’au răzvrătit împotriva lui Moise şi a lui Aaron, în ceata lui Core, când cu răscoala lui împotriva Domnului,


text:
Şi pământul şi-a deschis gura şi i-a înghiţit pe ei şi pe Core, şi a pierit şi ceata, când focul a mistuit pe cei două sute cincizeci de oameni, ca să fie aceasta semn.


text:
Fiii lui Simeon după neamurile lor: din Nemuel, neamul lui Nemuel. din Iamin, neamul lui Iamin, din Iachin, neamul lui Iachin,


text:
Acestea sunt neamurile lui Simeon, atâţi câţi au fost număraţi: douăzeci şi două de mii două sute de inşi.


text:
Fiii lui Gad, după neamurile lor: din Ţefon, neamul lui Ţefon, din Haghi, neamul lui Haghi, din Şuni, neamul lui Şuni,


text:
Acestea sunt neamurile fiilor lui Gad, care au ieşit la numărătoarea lor patruzeci de mii cinci sute de inşi.


text:
Fiii lui Iuda, după neamurile lor, din Şela, neamul lui Şela, din Pereţi neamul lui Pereţ, din Zerah, neamul lui Zerah.


text:
Acestea sunt neamurile lui Iuda, care la numărătoarea lor au ieşit şaptezeci şi şase de mii cinci sute de oameni.


text:
Acestea sunt neamurile lui Isahar, care la numărătoarea lor au ieşit şaizeci şi patru de mii trei sute de inşi.


text:
Fiii lui Zebulon, după neamurile lor: din Sered, neamul lui Sered, din Elon, neamul lui Elon, din Iahleel, neamul lui Iahleel.


text:
Acestea sunt neamurile lui Zebulon, care la numărătoarea lor au ieşit şaizeci de mii cinci sute de oameni.


text:
Fiii lui Manase: din Machir, neamul lui Machir, Machir a avut pe Galaad. din care a ieşit neamul lui Galaad.


text:
Ţelofhad, fiul lui Hefer, n’a avut băieţi, ci numai fete. Iată numele fetelor lui Ţelofhad: Mahla, Noa, Hogla, Milca şi Tirţa.


text:
Acestea sunt neamurile lui Manase, care la numărătoarea lor au ieşit cincizeci şi două de mii şapte sute.


text:
Fiii lui Efraim, după neamurile lor, iată-i: din Şutelah, neamul lui Şutelah, din Becher, neamul lui Becher, din Tahan, neamul lui Tahan.


text:
Acestea sunt neamurile fiilor lui Efraim, care la numărătoarea lor au ieşit treizeci şi două de mii cinci sute de oameni. Aceştia sunt fiii lui Iosif, după neamurile lor.


text:
Fiii lui Veniamin, după neamurile lor: din Bela, neamul lui Bela, din Aşbel, neamul lui Aşbel, din Ahiram, neamul lui Ahiram,


text:
Aceştia sunt fiii lui Veniamin, după neamurile lor, care la numărătoarea lor au ieşit patruzeci şi cinci de mii şase sute de inşi.


text:
Iată şi fiii lui Dan, după neamurile lor: din Şuham, neamul lui Şuham. Acestea sunt neamurile lui Dan, după neamurile lor.


text:
Fiii lui Aşer, după neamurile lor: din Imna, neamul lui Imna, din Işva, neamul lui Işva, din Beria, neamul lui Beria.


text:
Acestea sunt neamurile fiilor lui Aşer, care la numărătoarea lor au fost cincizeci şi trei de mii patru sute de oameni.


text:
Acestea sunt neamurile lui Neftali, după neamurile lor, care la numărătoarea lor au fost patruzeci şi cinci de mii patru sute de oameni.


text:
Celor mai numeroşi să le dai mai multă moşie, iar celor mai puţini, mai puţină, fiecăruia să i se dea după numărul ieşit la numărătoare.


text:
Iată şi numărătoarea leviţilor, după neamurile lor: din Gherşon, neamul lui Gherşon, din Cahat, neamul lui Cahat, din Merari, neamul lui Merari.


text:
Acestea sunt neamurile leviţilor: neamul lui Libni, neamul lui Hebron, neamul lui Mahli, neamul lui Muşi, neamul lui Core. Şi Cahat a avut pe Amram.


text:
Pe femeia lui Amram o cheamă Iochebed, fiica lui Levi, pe care a născut o femeia lui Levi în Egipt, şi ea a născut lui Amram pe Aaron, pe Moise şi pe Maria, sora lor.


text:
Şi s’a făcut numărătoarea lor: douăzeci şi trei de mii, toţi copii de parte bărbătească de la o lună şi mai în vârstă, căci nu fuseseră socotiţi la un loc cu fiii lui Israil, fiindcă nu li s’a dat moştenire în mijlocul fiilor lui Israil.


text:
Aceştia sunt cei număraţi de Moise şi de Aaron, care au numărat pe fiii lui Israil în bărăganul Moabului, pe ţărmul Iordanului, în faţa Ierihonului.


text:
Şi între aceştia nu se afla nimeni pe care să nu-l fi numărat Moise şi Aaron, când au numărat pe fiii lui Israil în pustiul Sinai,


text:
Căci le spusese lor Domnul: «Vor muri în pustie», şi n’a scăpat nimeni dintre ei, decât Caleb, fiul lui Iefune, şi Iosua, fiul lui Nun.


text:
Atunci s’au apropiat fiicele lui Ţelofhad, fiul lui Hefer, fiul lui Galaad, fiul lui Machir, fiul lui Manase, din neamul lui Manase, fiul lui Iosif, – numele fiicelor lui erau: Mahla, Noa, Hogla, Milca şi Tirţa.


text:
Şi s’au înfăţişat lui Moise şi lui Eleazar arhiereul şi tuturor voevozilor obştiei, la uşa cortului descoperirii zicând:


text:
«Părintele nostru a murit în pustie şi el n’a fost din ceata celor care se răzvrătiseră împotriva lui Dumnezeu în ceata lui Core, ci el a murit pentru păcatul lui, fără să aibă băieţi!


text:
Pentru ce numele părintelui nostru să fie scos din neamul lui, fiindcă n’a avut fii? Dă-ne şi nouă pământ de stăpânire între fraţii tatălui nostru!»


text:
«Drept au grăit fiicele lui Ţelofhad. Dă-le lor moştenire între fraţii tatălui lor, şi moştenirea tatălui lor, trece-o la ele.


text:
Iar fiilor lui Israil să le spui: «Dacă cineva va muri fără să aibă băiat, atunci moştenirea lui să o treceţi la fata lui,


text:
Iar dacă nici tatăl său nu are fraţi, să treceţi moştenirea lor rudelor apropiate din neamul lor, ca să o moştenească. Aceasta să fie pentru fiii lui Israil rânduiala de pravilă, precum a poruncit lui Moise Domnul.»


text:
După aceasta a zis Domnul către Moise: «Sue-te în muntele acesta Abarim şi vezi pământul pe care am hotărît să-l dau fiilor lui Israil.


text:
Şi după ce te vei fi uitat la el, te vei adăoga şi tu la poporul tău, întocmai ca şi Aaron, fratele tău,


text:
Fiindcă v’aţi răzvrătit în pustiul Ţin, când obştia se certa cu mine pentru apă şi n’aţi vrut să mă sfinţiţi pe mine în ochii ei.» – Aceasta este apa Meribei de la Cadeş în pustiul Sinai.


text:
Care să iasă înaintea ei şi să intre cu ea, s’o ducă şi s’o aducă, şi să nu rămână obştia Domnului ca oile fără cioban.»


text:
Atunci a rostit Domnul către Moise: «Ia-ţi pe Iosua, fiul lui Nun, om cu duh în el, şi peste el pune mâna ta,


text:
Apoi să stea în faţa lui Eleazar arhiereul care să întrebe pentru el Urimul înaintea Domnului: după povaţa lui să iasă şi tot după povaţa lui să între fiii lui Israil cu el, cum şi toată obştia.»


text:
Şi a făcut Moise după porunca Domnului şi a luat pe Iosua şi l-a adus înaintea arhiereului Eleazar şi înaintea întregii obştii. Şi şi-a pus mâinile peste el, după cum poruncise Domnul prin gura lui Moise.


text:
«Porunceşte fiilor lui Israil şi le spune: «Aveţi grijă să mi se aducă la sărbătorile mele, darurile mele, jertfele mele de pâine, arse în foc întru miros de bună mireazmă.»


text:
Şi să le mai spui: «Iată jertfa arsă pe foc pe oare să o aduceţi Domnului: doi miei de un an fără cusur, în fiecare zi ardere de tot deapururea.


text:
Iar ca prinos: o zecime de efă de lamură de făină, frământată cu un sfert de hin de untdelemn de măsline.


text:
Aşa este arderea de tot cea deapururea, care a fost rânduită pe muntele Sinai, jertfă arsă pe foc, întru miros de bună mireazmă Domnului.


text:
Turnarea să fie: un sfert de hin de fiecare miel. Turnarea de vin curat pentru Domnul s’o faci în locaşul cel sfânt.


text:
Mielul al doilea să-l aduci între cele două seri, cu prinosul de dimineaţă şi cu turnarea trebuitoare: aceasta este jertfă arsă pe foc cu miros de bună mireazmă pentru Domnul,


text:
Iar în ziua Sâmbetei, doi miei de un an fără cusur cu două zecimi de lamură de făină, ca prinos, frământată cu untdelemn şi cu turnarea ei.


text:
Aşa să fie arderea de tot a Sâmbetei pentru fiecare Sâmbătă, în afară de arderea de tot cea deapururea şi turnarea ei.


text:
La zi-întâi a fiecărei luni să aduceţi ardere de tot Domnului: doi viţei din cireadă, un berbec şi şapte miei de un an fără racilă,


text:
Trei zecimi de lamură de făină frământată cu untdelemn de fiecare viţel, ca prinos, şi două zecimi de lamură de făină frământată cu untdelemn pentru fiecare berbec;


text:
Apoi câte o zecime de lamură do făină frământată cu untdelemn, ca prinos, pentru fiecare miel. Aceasta-i ardere de tot întru miros de bună mireazmă Domnului.


text:
Şi turnările pentru ele să fie: o jumătate de hin de vin pentru fiecare viţel, o treime de hin pentru berbec şi un sfert de hin pentru fiecare miel. Aşa să fie arderea de tot a lunii, în fiecare lună, pentru lunile anului.


text:
Să mai aduceţi Domnului: un ţap jertfă pentru păcat, în afară de arderea de tot cea deapururi şi turnarea ei.


text:
Ci să aduceţi jertfă arsă în foc, ardere de tot Domnului: doi viţei din cireada şi un berbec şi şapte miei de un an fără racilă.


text:
Apoi prinos: lamură de făină frământată cu untdelemn, trei zecimi de fiecare viţel şi două zecimi pentru berbec,


text:
Acestea să le faceţi în afară de arderea de tot cea de dimineaţă, adică arderea de tot cea deapururi.


text:
Aşa să aduceţi în fiecare zi din cele şapte ca o jertfă de mâncare arsă în foc întru miros de bună mireazmă Domnului, în afară de arderea de tot cea deapururi şi turnarea ei.


text:
În ziua pârgilor, când voi veţi aduce prinos nou Domnului, la praznicul săptămânilor, să fie adunare în sfântul locaş şi nimic să nu lucraţi,


text:
Ci să aduceţi ardere de tot întru miros de bună mireazmă Domnului: doi viţei din cireadă, un berbec şi şapte miei de un an,


text:
Şi prinos, lamură de făină frământată cu untdelemn, trei zecimi de fiecare viţel şi douăzeci pentru berbec,


text:
În afară de arderea de tot cea deapururi şi prinosul pentru ea. Vitele să fie fără meteahnă. Să se facă şi turnările pentru fiecare din ele.


text:
Şi în luna a şaptea în ziua întâia a lunii, să fie adunare în sfântul locaş şi să nu săvârşiţi nici un lucru, căci este o zi pe care s’o vestiţi prin sunetul trâmbiţei.


text:
Atunci să aduceţi Domnului ardere de tot întru miros de bună mireazmă: un viţel, un berbec, şi şapte miei de un an fără meteahnă,


text:
Cu prinosul lor: lamură de făină frământată cu untdelemn, trei zecimi pentru fiecare viţel, două zecimi pentru berbec,


text:
În afară de arderea de tot pentru lună şi prinosul ei, pe lângă arderea de tot cea deapururi şi prinosul şi turnările ei după rânduială, întru miros de bună mireazmă, jertfă arsă pe foc pentru Domnul.


text:
În ziua a zecea a lunii a şaptea să fie adunare în sfântul locaş, să postiţi şi nimic să nu lucraţi,


text:
Ci să aduceţi Domnului ardere de tot întru miros de bună mireazmă: un viţel, un berbec, şapte miei de un an fără meteahnă,


text:
Împreună cu prinosul lor: lamură de făină frământată cu untdelemn, trei zecimi de fiecare viţel, două zecimi pentru berbec,


text:
Un ţap jertfă pentru păcat, în afară de jertfa de ispăşire şi arderea de tot cea deapururi, împreună cu prinosul şi turnările ei.


text:
În ziua a cincisprezecea a lunii a şaptea să fie adunare în sfântul locaş şi să nu lucraţi nimic, ci să prăznuiţi praznicul Domnului şapte zile,


text:
Aducând Domnului ardere de tot, jertfă arsă în foc întru miros de bună mireazmă: treisprezece viţei din cireadă, doi berbeci, paisprezece miei de câte un an, fără racilă,


text:
Împreună cu prinosul lor: lamură de făină frământată cu untdelemn, trei zecimi pentru fiecare viţel din cei treisprezece, două zecimi pentru fiecare berbec din cei doi,


text:
Împreună cu prinoasele şi turnările lor pentru viţei, pentru berbeci şi pentru miei, după numărul lor şi după rânduială,


text:
Un ţap, jertfă pentru păcat, în afară de arderea de tot cea deapururea, cu prinosul şi cu turnarea ei.


text:
Împreună cu prinosul şi turnările lor pentru viţei, pentru berbeci şi pentru miei. după numărul lor şi după rânduială,


text:
Un ţap jertfă pentru păcat, în afară de arderea de tot cea deapururea, împreună cu prinosul şi cu turnarea ei.


text:
Împreună cu prinosul şi turnările lor pentru viţei, pentru berbeci şi pentru miei, după numărul lor şi după rânduială,


text:
Cu prinosul şi cu turnările lor pentru viţei, pentru berbeci şi pentru miei, după numărul lor şi după rânduială,


text:
Un ţap jertfă pentru păcat, în afară de arderea de tot cea deapururea, cu prinosul şi cu turnarea ei.


text:
împreună cu prinosul şi cu turnările lor, pentru viţei, pentru berbeci şi pentru miei, după numărul lor şi după rânduiala,


text:
Ci să aduceţi Domnului ardere de tot, jertfă arsă pe foc întru miros de bună mireazmă: un viţel, un berbec, şapte miei de un an fără meteahnă,


text:
Cu prinosul şi cu turnările lor pentru viţel, berbec, şi pentru miei, după numărul lor şi după rânduială,


text:
Iată dar jertfele pe care să le aduceţi Domnului la praznicele voastre, în afară de făgăduinţele şi darurile de bună voie: arderile de tot, prinoasele, turnările şi jertfele voastre de pace.»


text:
Dacă un bărbat va face făgăduinţă înaintea Domnului sau va face jurământ, ca să se înfrâneze pe sine, să nu-şi calce cuvântul său, ci tot ce a ieşit din gura lui, să îndeplinească.


text:
Dacă o femeie, chiar din tinereţea ei, va face o făgăduinţă înaintea Domnului şi se va înfrâna pe sine, câtă vreme este în casa tatălui său,


text:
Şi tatăl său află de făgăduinţa cu care s’a înfrânat pe sine şi nu va spune nimic, făgăduinţele ei sunt temeinice şi cu orice s’a legat pre sine să rămână îndatorată.


text:
Iar dacă tatăl său nu-i va da încuviinţarea, în ziua când va afla, toate făgăduinţile ei cu care s’a legat pe sine nu mai au temei, şi Domnul o va ierta, fiindcă tatăl ei nu i-a încuviinţat.


text:
Şi dacă ea se va mărita după ce a făcut făgăduinţele sau vre-un cuvânt necugetat a ieşit de pe buzele ei, cu care s’a legat pe sine,


text:
Şi va auzi bărbatul ei şi va tăcea, toate făgăduinţile sunt în fiinţă şi cu ceea ce s’a legat pe sine să rămână datoare.


text:
Iar dacă în ziua în care află bărbatul ei el nu-i dă încuviinţare, atunci făgăduinţa ei să rămână fără temei împreună cu vorba nesăbuită de pe buzele ei cu care s’a legat pe sine, iar Domnul o va ierta.


text:
Iar bărbatul ei când va auzi, va tăcea şi-i va da încuviinţare, toate făgăduinţele ei vor rămânea în fiinţă şi cu tot ce s’a legat pe sine să rămână datoare,


text:
Dar dacă bărbatul ei, în ziua când va afla despre ele, le zădărniceşte, tot ceea ce a ieşit de pe buzele ei, făgăduinţi sau legăminte nu pot fi temeinice, deoarece bărbatul ei le-a zădărnicit şi Domnul o va ierta.


text:
Orice făgăduinţă şi orice jurământ cu care se va lega să-şi înfrâneze sufletul, bărbatul ei le poate încuviinţa, ori zădărnici,


text:
Iar dacă bărbatul ei va tăcea zi de zi, înseamnă că încuviinţează toate făgăduinţele ori toate legămintele ei, fiindcă a tăcut în ziua când a ştiut de ele.


text:
Iată dar legile pe care le-a poruncit Domnul lui Moise, pentru bărbat şi femeia lui, pentru tată şi fiica lui, în vremea tinereţei ei, câtă vreme este ea în casa tatălui ei.


text:
Atunci Moise a spus poporului: «Pregătiţi dintre voi voinici de luptă împotriva Madianiţilor, ca Domnul să săvârşească răzbunarea împotriva Madianiţilor,


text:
Atunci, din miriadele lui Israil au fost trimişi câte o mie de oşteni de fiecare seminţie, adică de toţi douăsprezece mii.


text:
Şi pe aceştia i-a trimis Moise la luptă, câte o mie de fiecare seminţie, împreună cu Fineas, fiul arhiereului Eleazar, care luase cu sine sfintele odoare şi trâmbiţele de sunat.


text:
Şi au pornit la război împotriva lui Madian, precum poruncise lui Moise Domnul, şi au ucis pe toţi bărbaţii.


text:
Iar peste cei ucişi în luptă, ei uciseră pe regii Madianiţilor, pe Evi, Rechem, Tur, Hur, Reba, cinci regi madianiţi, iar pe Bileam, fiul lui Beor, îl omorîră cu sabia.


text:
Apoi fiii lui Israil au luat în robie pe femeile şi pe copiii Madianiţilor, iar vitele, turmele şi toată bogăţia lor le-au jefuit.


text:
Şi au adus robii, prada şi jaful la Moise şi la arhiereul Eleazar şi la obştia fiilor lui Israil în tabără în bărăganul Moabului, pe ţărmul Iordanului, în dreptul Ierihonului.


text:
Şi au ieşit Moise şi arhiereul Eleazar şi toţii voevozii obştiei întru întâmpinarea lor, afară din tabără.


text:
Atunci s’a mâniat Moise pe căpeteniile oştirii, pe voevozii cei peste mii şi pe sutaşi, care se întorceau de la luptă,


text:
Tocmai ele au fost acelea care după sfatul lui Bileam au abătut pe fiii lui Israil de la Domnul în pricina cu Peor, pentru care a şi fost bătaie în obştia Domnului.


text:
Iar care din voi a omorît om, ori s’a atins de vre-un leş să se cureţe în ziua a treia şi în ziua a şaptea, şi să staţi afară din tabără, voi şi robii voştri.


text:
Să curăţiţi veşmintele, lucrurile de piele, cele făcute din păr de capră, precum şi toate vasele de lemn.»


text:
Atunci arhiereul Eleazar a zis către oştenii care se întorseseră de la luptă: «Iată ce este rânduit în legea pe care a poruncit-o Domnul prin Moise:


text:
Orice poate fi trecut prin foc, să le treceţi prin foc, ca să fie curate, şi să le curăţiţi şi cu apă curăţitoare, iar ceea ce nu poate fi trecut prin foc, să le treceţi prin apă.


text:
«Fă numărătoarea a tot ce a fost luat rob: oameni şi vite, tu şi Eleazar arhiereul, precum şi voevozii seminţiilor obştiei,


text:
Să iei dajdie pentru Domnul de la oştenii care au mers la război, una la cinci sute, din oameni, din cirezi, din măgari şi din turme.


text:
Iar din jumătatea cuvenită fiilor lui Israil să dai de o parte una la cincizeci, din oameni, din cirezi, din măgari, din turme şi din toate dobitoacele, şi să le dai leviţilor, cei ce au grijă de străjuirea sfântului locaş al Domnului.»


text:
Iar prada, ceea ce a mai rămas din ceea ce jefuiseră oştenii, a fost: turme, şase sute şaptezeci şi cinci de mii de capete,


text:
Deci jumătate din partea oştenilor care fuseseră la război a fost trei sute treizeci şi şapte de mii cinci sute de capete de vite mici,


text:
Şi Moise a dat dijma lui Eleazar arhiereul, ca jertfă înălţată pentru Domnul, precum Domnul poruncise lui Moise.


text:
Căci jumătatea cuvenită obştiei a fost: turme, trei sute treizeci şi şapte de mii cinci sute de capete.


text:
Din această jumătate cuvenită fiilor lui Israil, Moise a luat una la cincizeci, din oameni şi din dobitoace, şi le-a dat leviţilor care au grijă să străjuiască locaşul Domnului, aşa precum poruncise lui Moise Domnul.


text:
Şi au zis lui Moise: «Robii tăi au numărat oştenii care au fost sub porunca noastră, şi n’a lipsit nici unul din ei.


text:
Pentru aceasta noi aducem dar Domnului sculele de aur pe care fiecare din noi le-a prădat: brăţări, lănţujele, inele, cercei şi sălbi, pentru ispăşirea noastră înaintea Domnului.»


text:
Şi tot aurul pe care l-au adus ca prinos înălţat Domnului a fost de şaisprezece mii şapte sute cincizeci de sicli, de la căpeteniile peste mii şi de la sutaşi.


text:
Atunci Moise şi Eleazar arhiereul au luat aurul de la căpeteniile peste mii şi peste sute, şi l-au dus în cortul descoperirii, ca pomenire pentru fiii lui Israil, înaintea Domnului.


text:
Seminţia lui Ruben şi a lui Gad aveau sumedenie de turme. Şi când au văzut ţinutul Iazer şi cel al Galaadului, că este loc bun pentru păşunat turmele,


text:
Au venit fiii lui Ruben şi ai lui Gad şi au zis lui Moise şi lui Eleazar arhiereul şi voevozilor obştiei aşa:


text:
Ţinutul pe care l-a supus Domnul obştiei lui Israil, este pământ de păşune pentru turme, iar robii tăi au turme».


text:
Şi au mai zis: «Dacă am aflat har în ochii tăi, să se dea robilor tăi ţinutul acesta ca stăpânire, şi nu ne porunci să trecem Iordanul».


text:
Atunci a grăit Moise fiilor lui Gad şi fiilor lui Ruben: «Fraţii voştri să plece la război, şi voi să rămâneţi aici?


text:
Pentru ce să stricaţi inima fiilor lui Israil ca să nu treacă în ţara pe care Domnul a hotărît să le-o dea?


text:
Ei s’au suit până în valea Eşcol, au văzut ţara şi au stricat inima fiilor lui Israil, ca să nu intre în ţara pe care Domnul hotărîse să le-o dea.


text:
«Bărbaţii aceştia care au pornit din Egipt, de la douăzeci de ani şi mai în sus. să nu vadă pământul pe care eu l-am dat cu jurământ lui Avraam, lui Isaac, şi lui Iacob, căci nu m’au urmat cu credinţă,


text:
Afară de Caleb, fiul lui Iefune Chenezitul, şi de Iosua, fiul lui Nun, care au urmat cu credinţă pe Domnul.»


text:
Atunci s’a aprins mânia Domnului împotriva lui Israil şi l-a făcut să rătăcească în pustie patruzeci de ani, până a nimicit tot neamul care săvârşise rele îu ochii Domnului.


text:
Dar iată că în locul părinţilor voştri v’aţi sculat voi, sămânţă de păcătoşi, ca să sporiţi şi mai mult văpaia mâniei Domnului împotriva lui Israil.


text:
Dacă voi vă veţi răzleţi de el, el va lăsa şi mai mult poporul acesta să rătăcească în pustie şi aşa îl veţi nimici pe de-a’ntregul!»


text:
Atunci ei s’au apropiat de Moise şi au răspuns: «Vrem să ne zidim aici numai târle pentru turme şi oraşe pentru copiii noştri,


text:
Iar noi vom fi gata de luptă în fruntea fiilor lui Israil, până ce-i vom duce la locul lor, iar copiii noştri să stea în cetăţi întărite, la adăpost de locuitorii ţării.


text:
Şi nu ne vom întoarce la casele noastre până ce fiii lui Israil nu vor lua în stăpânire fiecare partea lui de moştenire,


text:
Căci noi nu vrem moştenire cu ei dincolo de Iordan şi nici într’alt loc, fiindcă moştenirea noastră ne-a căzut dincoace de Iordan, la răsărit.»


text:
Şi nu vă veţi întoarce, până când pământul nu va fi supus cu ajutorul Domnului, nu veţi fi de vină nici înaintea Domnului, nici înaintea lui Israil, şi acest pământ va fi bunul vostru după voia Domnului.


text:
Iar dacă nu vă veţi ţine de cuvânt, iată, veţi păcătui împotriva Domnului, şi să ştiţi că păcatele voastre vă vor ajunge.


text:
Clădiţi dar oraşe pentru copiii voştri şi târle pentru turmele voastre, şi ceea ce a ieşit din gura voastră să faceţi!»


text:
Iar robii tăi, oştenii gata de luptă, vor pleca la război cu ajutorul Domnului, precum spune domnul nostru!»


text:
Şi Moise i-a pus sub porunca lui Eleazar arhiereul, a lui Iosua, fiul lui Nun, şi a voevozilor seminţiilor lui Israil.


text:
Şi le-a spus Moise: «Dacă fiii lui Gad şi ai lui Ruben vor trece cu voi Iordanul – toţi oşteni luptători cu voia Domnului – şi pământul va fi supus înaintea voastră, să le daţi în stăpânire ţinutul Galaadului,


text:
Atunci fiii lui Gad şi ai lui Ruben au răspuns: «Vom face precum a poruncit domnul nostru, robilor tăi!


text:
Vom trece gata de luptă cu ajutorul Domnului în pământul Canaan, ca partea noastră de moştenire să fie dincolo de Iordan.»


text:
Şi Moise a dat seminţiei lui Gad, seminţiei lui Ruben şi unei jumătăţi din seminţia lui Manase, fiul lui Iosif, regatul lui Sihon, regele Amoriţilor, şi regatul lui Og, regele Basanului, ţara cu oraşele dintr’însa şi cu ţinuturile învecinate.


text:
Nebo, Baal-Meon, ale căror nume au fost schimbate, apoi Sibma, şi cetăţilor pe care le-au zidit, le-au pus nume.


text:
Nobah s’a dus şi a luat în stăpânire Chenatul şi aşezările megieşe şi l-a numit Nobah, după numele lui.


text:
Iată popasurile fiilor lui Israil după ce au ieşit din ţara Egiptului cu pâlcurile lor de oştire, sub porunca lui Moise şi a lui Aaron.


text:
Şi Moise a scris după porunca Domnului locurile de pornire şi cele de poposire. Iată popasurile şi locurile de pornire ale lor:


text:
Ei au pornit din Ramses în luna întâia, în ziua a cincisprezecea. A doua zi de Paşti, fiii lui Israil ieşiră cu mână înaltă, în văzul tuturor Egiptenilor,


text:
În vreme ce Egiptenii îşi îngropau întâii născuţi pe care îi ucisese Domnul, căci Domnul făcuse judecată dumnezeilor lor.


text:
Şi au pornit din Etan, apoi au cârmit către Pi-Hahirot, în faţa Baal-Ţe-fonului şi au poposit în faţa Migdolului.


text:
Apoi au pornit din Pi-Hahirot şi au trecut prin mijlocul mării în pustie, şi după ce au străbătut pustiul Etam cale de trei zile, au aşezat tabăra la Mara.


text:
Şi de la Mara au pornit şi au ajuns la Elim. Dar fiindcă în Elim erau douăsprezece izvoare de apă şi şapte finici, au tăbărît acolo.


text:
De la Eţion-Gheber au pornit şi au poposit în pustiul Ţin. Şi au plecat din pustiul Ţin şi şi-au aşezat tabăra la Cadeş.


text:
Şi s’a suit Aaron arhiereul în muntele Hor după porunca Domnului şi a murit acolo, în anul al patruzecilea de la ieşirea fiilor lui Israil din ţara Egiptului, în luna a cincea, în ziua întâia.


text:
Şi a auzit regele canaaneian al Aradului, care locuia în Negheb, în ţara Canaanului, că vin fiii lui Israil.


text:
Şi din muntele Abarim au pornit şi au făcut popas în bărăganul Moabului, pe ţărmul Iordanului, în dreptul Ierihonului.


text:
Şi s’au aşezat cu tabăra pe ţărmul Iordanului de la Bet-Teşimot până la Abel-Şitim, în bărăganul Moabului.


text:
Atunci a vorbit Domnul către Moise în stepele Moabului, pe ţărmul Iordanului, în dreptul Ierihonului.


text:
Să goniţi pe toţi locuitorii ţării din faţa voastră şi să doborîţi la pământ toate pietrele cioplite şi toate chipurile turnate, şi toate înălţimile lor să le pustiiţi;


text:
Şi să puneţi stăpânire pe pământ şi să locuiţi într’însul, căci vouă v’am dat pământul ca să-i fiţi stăpâni.


text:
Şi să împărţiţi pământul prin sorţi după seminţiile voastre: celui mai numeros să-i măriţi moştenirea lui, iar celui mai puţin, să-i împuţinaţi moştenirea lui; fiecare, încotro i-au căzut sorţii, acolo să aibă partea. Să-l împărţiţi ca moştenire după seminţii.


text:
Dacă însă nu veţi goni pe locuitorii ţării din faţa voastră, cei rămaşi între voi vor fi spini în ochii voştri şi ţăpuşi în coastele voastre, şi vă vor socoti ca duşmani în ţara pe care o locuiţi.


text:
Porunceşte fiilor lui Israil şi le spune: Iată că veţi intra în ţara Canaanului, pământul care v’a căzut vouă ca moştenire, Canaanul în hotarele sale!


text:
La miază-zi graniţa să fie: de la pustiul Ţin, de-a-lungul Edomului, astfel ca graniţa de miază-zi să înceapă de la capătul Mării Sărate către răsărit.


text:
Graniţa să cârmească spre înălţimea Acrabim, să treacă prin Ţin şi să iasă la miază-zi de Cadeş-Barnea, şi să tot meargă prin Haţar-Adar şi să se îndrepte către Aţmon.


text:
Iată care va fi graniţa spre miazănoapte. De la Marea cea mare să însemnaţi drept până la muntele Hor,


text:
Apoi graniţa să iasă la Zifron şi să se isprăvească la Haţar-Enan. Aceasta să fie graniţa voastră dinspre miazănoapte.


text:
Iar de la Şefam, graniţa să coboare la Ribla la răsărit de Ain, apoi să coboare şi să se întindă de-a-lungul dealurilor Mării Ghenizaretului spre răsărit,


text:
Apoi să se lase graniţa spre Iordan, şi să iasă la Marea Sărată. Acestea să fie graniţele ţării voastre de jur-împrejur!»


text:
Atunci a poruncit Moise fiilor lui Israil zicând: «Acesta este pământul pe care-l veţi împărţi prin sorţi şi pe care a poruncit Domnul să-l dea la nouă seminţii şi la jumătate din Manase,


text:
Căci seminţia lui Ruben cu familiile ei, a lui Gad cu familiile ei şi jumătate din Manase şi-au luat partea lor de moştenire.


text:
Deci două seminţii şi jumătate şi-au luat partea lor de moştenire dincolo de Iordan, la răsărit, în dreptul Ierihonului.»


text:
Pedahel voevodul, fiul lui Amihud, din seminţia lui Neftali.» Aceştia sunt cei cărora Domnul le-a poruncit să împartă pământul Canaan fiilor lui Israil.


text:
«Porunceşte fiilor lui Israil să dea leviţilor, din moştenirea pe care o vor lua în stăpânire, cetăţi de locuit, şi să le mai dea leviţilor şi izlazuri împrejurul cetăţilor,


text:
Ca cetăţile să fie pentru locuit şi izlazurile să fie pentru dobitoacele lor de povară, pentru turmele lor şi pentru celelalte vite.


text:
Izlazurile cetăţilor pe care le veţi da leviţilor să se întindă afară din zidul cetăţii, până la două mii de coţi în jur.


text:
Dar iată cât să fie de mari izlazurile cetăţilor: măsuraţi afară din zidul cetăţii două mii de coţi la răsărit, două mii la miază-zi, două mii la apus şi două mii la miază-noapte, iar cetatea să fie în mijloc.


text:
Şi din cetăţile pe care le veţi da leviţilor să daţi şase cetăţi de scăpare, în care să fugă ucigaşul. Şi pe deasupra să le mai daţi patruzeci şi două de cetăţi.


text:
Şi cetăţile să le daţi din bunul fiilor lui Israil: de la cel ce are mai mult să daţi mai mult şi de la cel ce are mai puţin să daţi mai puţin, fiecare să dea leviţilor din cetăţile lui după întinderea moştenirii pe care a moştenit-o.»


text:
Să vă alegeţi din cetăţile voastre cetăţi de scăpare, în care să fugă ucigaşul care a ucis pe cineva din greşală.


text:
Acestea să fie cetăţi de scăpare împotriva răzbunătorului de sânge, ca ucigaşul să nu fie omorît până când nu va fi judecat înaintea obştiei.


text:
Aceste şase cetăţi de scăpare să fie pentru fiii lui Israil, pentru străini şi pentru cei ce locuesc în mijlocul lor, ca să fugă într’însele oricine va fi ucis pe cineva din greşeală.


text:
Dacă cineva a fost lovit cu o unealtă de fier, şi acela a murit, făptuitorul este ucigaş, şi ucigaşul trebue să fie pedepsit cu moartea.


text:
Dacă cineva a fost lovit de piatra zvârlită cu mâna şi a murit, cel care a zvârlit este ucigaş, şi ucigaşul să fie pedepsit cu moartea.


text:
Sau a fost lovit cu o unealtă de lemn pe care făptuitorul o avea în mână, din care pricină lovitul a şi murit, cel dintâi este ucigaş, şi ucigaşul trebue să fie omorît.


text:
Ori din vrăjmăşie l-a lovit cu mâna şi a murit, cel ce i-a pricinuit moartea este ucigaş. Răzbunătorul sângelui să-l omoare oriunde l-ar întâlni.


text:
Iar dacă cineva a lovit din întâmplare şi fără vrăjmăşie şi a aruncat într’însul cu vre-o unealtă fără gând rău,


text:
Şi obştia să scape pe ucigaş din mâna răzbunătorului de sânge şi să-l întoarcă obştia în cetatea de scăpare în care a fugit, şi el să stea acolo până la moartea arhiereului cel miruit cu mir sfânt.


text:
Şi răzbunătorul sângelui îl va afla afară din hotarul cetăţii de scăpare, răzbunătorul să omoare pe ucigaş fără teamă de vinovăţie,


text:
Căci el trebue să stea în cetatea de scăpare până la moartea arhiereului şi numai după moartea arhiereului, ucigaşul poate să se întoarcă în pământul moştenirii lui.


text:
Aceste rânduieli de pravilă să aibă trăinicie pentru voi în neam de neamul vostru, în toate aşezările voastre.


text:
Când cineva va omorî un om, ucigaşul să fie omorît după mărturia mai multor martori, căci mărturia unuia nu este de ajuns pentru osândirea unui om la moarte.


text:
Şi nici să nu luaţi preţ de răscumpărare ca cel ce a fugit într’o cetate de scăpare să se întoarcă în pământul său mai nainte de moartea arhiereului.


text:
Să nu întinaţi pământul în care sunteţi, căci sângele întinează pământul şi nu se poate ispăşi nici un păcat cu sângele vărsat, ci numai cu sângele celui ce l-a vărsat.


text:
Să nu pângăriţi ţara în care locuiţi şi în mijlocul căreia locuesc eu, căci eu sunt Domnul care sălăşlueşte în mijlocul fiilor lui Israil!»


text:
Atunci voevozii din neamurile fiilor lui Galaad, fiul lui Machir, fiul lui Manase, din neamul fiilor lui Iosif, s’au apropiat şi au vorbit înaintea lui Moise şi înaintea voevozilor, căpetenii ale fiilor lui Israil,


text:
Şi au zis: «Domnul a poruncit domnului nostru să împartă pământul prin sorţi, moştenire fiilor lui Israil, şi Domnul a poruncit domnului nostru să împartă moştenirea lui Ţelofhad, fratele nostru, fiicelor sale.


text:
Dacă ele se vor mărita după unul din fiii unei alte seminţii a lui Israil, moştenirea lor va fi scoasă din moştenirea părinţilor noştri şi va fi adăogată la moştenirea seminţiei în care vor intra, astfel că ea va fi scoasă din partea noastră de moştenire.


text:
Iar când va veni anul jubileu pentru fiii lui Israil, moştenirea lor se va adăoga la moştenirea seminţiei în care ele vor intra şi va fi scoasă din partea de moştenire a seminţiei părinţilor noştri.


text:
Şi Moise porunci fiilor lui Israil, după porunca Domnului, aşa: «Drept a grăit seminţia fiilor lui Iosif!


text:
Iată ce porunceşte Domnul pentru fiicele lui Ţelofhad: De vor socoti de bine în ochii lor să se mărite, să fie soţii numai celor din neamul seminţiei părinţilor lor,


text:
Ca astfel moştenirea fiilor lui Israil să nu treacă din seminţie în seminţie, ci fiecare să fie lipit de moştenirea seminţiei părinţilor săi.


text:
Şi orice fată, care stăpâneşte o parte de moştenire în una din seminţiile fiilor lui Israil, să fie soţia unuia din neamul seminţiei părintelui său, ca astfel fiecare din fiii lui Israil să stăpânească moştenirea părintelui său,


text:
Iar partea de moştenire să nu treacă de la o seminţie la alta, ci fiecare om din seminţiile fiilor lui Israil să fie lipit de moştenirea lui.»


text:
Ele au ajuns soţii ale celor din neamul fiilor lui Manase, fiul lui Iosif, iar moştenirea lor a rămas în neamul seminţiei părinţilor lor.


text:
Acestea sunt poruncile şi rânduielile pe care le-a poruncit Domnul, fiilor lui Israil, prin gura lui Moise, când erau ei în câmpiile Moabului, pe ţărmul Iordanului, în dreptul Ierihonului.


text:
Cuvintele pe care le-a spus Moise către tot Israilul dincolo de Iordan, în pustie, în Araba, în faţa Mării Roşii, între Paran, Tofel, Laban,Haţerot şi Dizahab.


text:
În anul al patruzecilea, în luna a unsprezecea, în ziua întâia a lunii, a vorbit Moise către fiii lui Israil, întocmai precum îi poruncise Dumnezeu.


text:
După ce a învins pe Sihon, regele Amoriţilor, care avea curtea domnească în Heşbon, şi pe Og, craiul Basanului, care avea curtea în Aştarot şi în Edrei,


text:
«Domnul Dumnezeul nostru ne-a grăit nouă în Horeb: «E mult de tot de când locuiţi voi în muntele acesta!


text:
Îndreptaţi-vă şi porniţi ca să ajungeţi în ţara muntoasă a Amoriţilor şi la toate popoarele vecine, în câmpia Iordanului în munte, în şes, în Negeb, pe ţărmul mării, în ţara Canaanului şi în ţinutul Libanului, care se întinde până la fluviul cel mare al Eufratului.


text:
Iată, vă pun înaintea ochilor voştri ţara! Veniţi şi luaţi în stăpânire ţara pentru care s’a jurat Domnul părinţilor voştri, Iui Avraam, lui Isaac şi lui Iacob, să o dea lor şi seminţiei lor de după ei.»


text:
Domnul Dumnezeul părinţilor voştri să vă înmulţească de o mie de ori mai mult şi să vă binecuvînteze precum v’a făgăduit!


text:
Aduceţi dar din seminţiile voastre bărbaţi înţelepţi, pricepuţi şi cunoscători pe care să-i pun căpetenii peste voi»


text:
Atunci am luat pe voevozii seminţiilor voastre, bărbaţi înţelepţi şi cunoscători, şi i-am pus căpetenii peste voi: peste o mie, peste o sută, peste cincizeci, peste zece, precum şi dregători în seminţiile voastre.


text:
Şi în vremea aceea le-am poruncit judecătorilor voştri aşa: «Ascultaţi pe fraţii voştri şi judecaţi drept atât pe fraţii voştri cât şi pe străini,


text:
La judecată să nu căutaţi la faţa nimănui; pe cei de rând ca şi pe cei de frunte să-i ascultaţi, şi de faţa nimănui să nu vă temeţi, căci hotărîrea la judecată este a lui Dumnezeu; însă pricinile prea grele pentru voi să le înfăţişaţi înaintea mea spre cercetare.»


text:
După ce am pornit din Horeb, am umblat noi prin acel pustiu mare şi înfricoşat pe care l-aţi văzut, îndreptându-ne spre ţara muntoasă a Amoriţilor, precum ne-a poruncit nouă Domnul, şi am ajuns la Cadeş-Barnea,


text:
Şi v’am spus: «Aţi ajuns în ţara muntoasă a Amoriţilor, pe care Domnul Dumnezeul nostru ne-o va da nouă.


text:
Vezi, Domnul Dumnezeul tău ţi-a dat ţara care este înaintea ta. Sue-te şi o ia în stăpânire aşa cum Domnul Dumnezeul tău a făgăduit părinţilor tăi! Nu te teme şi nu te spăimânta!»


text:
Atunci v’aţi apropiat toţi cu toţii de mine şi mi-aţi răspuns: «Vrem să trimitem într’acolo pe cineva să iscodească ţara şi să ne aducă vorbă despre calea pe care o avem de străbătut şi despre cetăţile pe care o să le întâlnim în cale».


text:
Şi fiindcă mi s’a părut nimerit cuvântul acela, am ales dintre voi doisprezece bărbaţi, câte unul de fiecare seminţie,


text:
Ba au luat cu ei din roadele pământului şi ni le-au adus nouă, şi s’au întors şi cu răspuns şi ne-au spus: «Pământul pe care ni-l va da Domnul Dumnezeul nostru este mănos!»


text:
Dar voi n’aţi voit să plecaţi într’acolo, ci v’aţi răzvrătit împotriva poruncii Domnului Dumnezeului vostru,


text:
Aţi cârtit în corturile voastre şi aţi zis: «Din ură ne-a scos pe noi Domnul din ţara Egiptului, ca să ne dea în mâna Amoriţilor şi să ne prăpădească.


text:
Încotro să apucăm? Fraţii noştri ne-au topit inima în noi zicând: «Poporul acela este mai numeros şi mai înalt la stat decât noi, cetăţile lor sunt mari şi întărite cu ziduri până la cer. Ba am mai văzut acolo şi pe feciorii lui Enac!»


text:
Domnul Dumnezeul vostru, care merge în fruntea voastră, este cel ce se va lupta pentru voi, întocmai cum a făcut în Egipt în văzul vostru,


text:
Şi în pustie, unde, precum v’aţi încredinţat, Domnul Dumnezeul vostru v’a dus cu sine, – cum îşi duce un părinte pe fiul său, – tot drumul pe care l-aţi străbătut, până aţi ajuns în locul acesta;


text:
Care merge în fruntea voastră să vă găsească un loc unde să poposiţi cu taberile: noaptea în stâlp de foc, ca să vedeţi drumul pe care mergeţi, iar ziua în nour!


text:
«Nimeni dintre bărbaţii aceştia, din acest neam ticălos, să nu vadă pământul cel mănos pentru care m’am jurat să-l dau părinţilor voştri,


text:
Afară de Caleb, fiul lui Iefune, care îl va vedea. Numai lui şi fiilor lui voi da pământul pe care a umblat, fiindcă el a fost credincios Domnului.»


text:
Ci numai Iosua, fiul lui Nun, slujitorul tău, să intre; pe el îmbărbătează-l, căci el va împărţi lui Israil pământul.»


text:
Iar pruncii voştri, de care aţi spus că «vor fi pradă», şi fiii voştri, care nu ştiu nici binele nici răul, vor intra într’însul şi lor li-l voi da şi ei îl vor stăpâni.


text:
Atunci mi-aţi răspuns şi mi-aţi zis: «Păcătuit-am înaintea Domnului! Noi ne vom sui şi vom lupta întocmai precum ne-a poruncit Domnul Dumnezeul nostru». Şi fiecare v’aţi încins cu armele de război şi ca o nimica aţi socotit pornirea în spre ţara cea muntoasă.


text:
Dar Domnul a zis către mine: «Spune-le lor: «Nu vă suiţi şi nu vă războiţi – căci eu nu sunt în mijlocul vostru – ca să nu vă doboare vrăjmaşii voştri!»


text:
Eu v’am zis, dar voi nu m’aţi ascultat, ci v’aţi răzvrătit împotriva poruncii Domnului şi v’aţi încumetat să vă suiţi în ţara cea muntoasă.


text:
Atunci Amoriţii care locuiau ţara cea muntoasă au ieşit întru întâmpinarea voastră şi v’au fugărit, precum fac albinele, şi v’au bătut de la Seir şi până la Horma,


text:
Şi v’aţi întors şi aţi plâns înaintea Domnului, fără ca Domnul să audă glasul vostru şi fără să ia aminte la voi.


text:
Şi am pornit iarăşi spre pustie în drumul spre Marea Roşie, precum îmi poruncise Domnul, şi multă vreme am dat ocol muntelui Seir.


text:
Iar poporului porunceşte-i astfel: «Să treceţi prin ţara fraţilor voştri, fiii lui Esau, care locuesc în Seir, căci ei se tem de voi, dar voi să vă păziţi tare,


text:
Ca nu cumva să vă războiţi cu ei, fiindcă eu nu vă voi da vouă din ţara lor nici un pas, deoarece muntele Seir l-am dat în stăpânire lui Esau.


text:
Căci Domnul Dumnezeul tău ţi-a binecuvântat tot lucrul mâinilor tale, el a ştiut calea ta de străbătut în pustiul acesta; timp de patruzeci de ani Domnul Dumnezeul tău a fost cu tine şi nu ţi-a lipsit nimic!»


text:
Şi noi am trecut pe lângă fraţii noştri, fiii lui Esau, care locuiau în Seir, alături de drumul spre Araba, alături de Elat şi de Eţion-Gheber, şi am cârmit îndreptându-ne calea spre pustiul Moabului.


text:
Atunci a zis Domnul către mine: «Nu strâmtora Moabul şi nici nu te război cu el, căci din ţara lui nu-ţi voi da stăpânire, fiindcă stăpânirea am dat-o fiilor lui Lot».


text:
– Mai nainte vreme au locuit într’însa Emiţii. popor mare, numeros şi de statură înaltă ca şi Enachiţii.


text:
Iar în Seir au locuit înainte vreme Horiţii, însă urmaşii lui Esau i-au izgonit şi i-au nimicit şi s’au aşezat în locul lor, aşa cum a făcut Israil cu ţara pe care o stăpâneşte, pe care Domnul i-a dat-o. –


text:
Vremea cât am mers noi de la Cadeş-Barnea până am trecut peste apa Zeredului, a fost treizeci şi opt de ani, până când au murit din tabără toţi oamenii de luptă, precum se jurase Domnul.


text:
Şi apropie-te de fiii lui Arnon, dar nu năvăli peste ei şi nici nu te război, fiindcă nu-ţi voi da stăpânire din ţara Amoniţilor, căci stăpânirea am dat-o fiilor lui Lot».


text:
– Şi această ţară era socotită a Refaiţilor, căci Refaiţii locuiau mai nainte vreme într’însa, iar Amoniţii îi numeau Zamzumiţi,


text:
Popor mare, numeros şi înalt la statură ca şi Enachiţii. Domnul însă i-a nimicit din faţa lor şi i-a izgonit, iar ei locuesc în locul lor,


text:
Întocmai precum a făcut Domnul pentru fiii lui Esau care locuesc în Seir: a nimicit pe Horiţi din faţa lor şi i-a izgonit, iar ei locuesc acolo până în ziua de astăzi.


text:
Şi Horiţii care locuiau în sate până la Gaza au fost nimiciţi de Caftoriţi, care, venind din Caftor, s’au aşezat în locul lor. –


text:
«Sculaţi-vă, porniţi şi treceţi apa Arnonului! Iată că voi da în mâna ta pe amoreul Sihon, regele Heşbonului, şi ţara lui. Porneşte să-l cucereşti şi războieşte-te cu el!


text:
De azi încolo voi începe să răspândeso spaimă cumplită de tine în toate popoarele de sub tot cerul. Acei care vor auzi de numele tău vor tremura şi îşi vor pierde cumpătul în faţa ta.»


text:
«Şi am trimis soli din pustiul Chedemot la Sihon, regele Heşbonului, cu cuvinte de pace, ca să-i spună:


text:
«Vreau să trec prin ţara ta, pe drumul cel împărătesc. Îngădueşte-mi să merg fără să cotesc nici la dreapta, nici la stânga,


text:
Vinde-mi hrană pe bani ca să mănânc şi apă dă-mi tot pe bani, ca să beau, căci vreau să trec numai pe jos de-a-curmezişul, –


text:
Căci fiii lui Esau care locuesc în Seir şi Moabiţii din Ar mi-au dat voie, – până voi trece dincolo de Iordan, în ţara pe care Domnul Dumnezeul nostru ne-o va da nouă.»


text:
Dar Sihon, regele Heşbonului, nu ne-a îngăduit să trecem pe la el, fiindcă Domnul Dumnezeul tău îi învârtoşase duhul şi îi împietrise inima, ca să-l dea în mâinile tale ca în ziua de azi.


text:
Şi Domnul mi-a spus: «Vezi, am început să dau în mâna ta pe Sihon şi ţara lui; începe să cucereşti, ca să stăpâneşti ţara».


text:
În vremea aceea am cucerit toate cetăţile lui şi am prăpădit din toate cetăţile, pe bărbaţi, pe femei şi pe copii, şi n’am lăsat pe nici unul viu.


text:
Ci pentru noi am luat ca pradă numai vitele, pe lângă cealaltă pradă din cetăţile pe care le cucerisem.


text:
De la Aroer, care se află pe ţărmul râului Arnon, şi până la cetatea din vale, până la Galaad, n’a rămas oraş pe care să nu-l fi cucerit, fiindcă Domnul Dumnezeul nostru ni le dăduse pe toate în stăpânirea noastră.


text:
Totuşi de ţara Amoniţilor nu te-ai atins, va să zică de aşezările de dincolo de Iaboc şi de cetăţile din munte, şi de tot ceea ce ne poruncise Domnul Dumnezeul nostru ca să nu ne atingem.


text:
Când însă am pornit iarăşi la drum în spre Basan, iar Og, regele Basanului. a ieşit întru întâmpinarea noastră împreună cu tot poporul cel războinic să se lupte cu noi la Edrei,


text:
Atunci Domnul mi-a spus: «Nu te teme, căci îl voi da în mâna ta, pe el şi pe tot poporul şi ţara lui, şi tu să te porţi cu el cum te-ai purtat cu Sihon, regele Amoriţilor, care şi-a avut curtea domnească în Heşbon.»


text:
Deci Domnul Dumnezeul nostru a dat în mâna noastră şi pe Og, regele Basanului, cu tot poporul lui cel războinic şi l-am înfrânt de n’a mai rămas nimeni.


text:
Şi am cucerit în vremea aceea toate cetăţile lui, de n’a rămas cetate pe care să n’o fi cuprins – şaizeci de cetăţi, tot ţinutul Argob, regatul lui Og al Basanului.


text:
Toate cetăţile acestea erau întărite cu ziduri înalte, şi cu porţi cu zăvoare, în afară de nenumăratele localităţi ale Pereziţilor.


text:
Şi le-am dărâmat precum am făcut cu Sihon, regele Heşbonului, când am prăpădit toate cetăţile, femeile şi copiii.


text:
În vremea aceasta, am cucerit ţările din mâna celor doi regi amoriţi, de dincolo de Iordan, de la râul Arnon şi până la muntele Hermonului,


text:
Toate cetăţile din câmpie, tot Galaadul şi Basanul până la Salca şi Edrei, cetăţi din regatul lui Og al Basanului.


text:
– Căci numai Og, regeleBasanului, mai rămăsese din rămăşiţa Rafaiţilor; patul lui, un pat de fier, se află şi acum în Rabat, în ţinutul Amoniţilor: lung de nouă coţi şi lat de patru coţi, cotul de rând.


text:
Şi ţara aceasta am luat-o atunci în stăpânire, începând de la Aroer, care se află pe apa Arnonului, împreună cu jumătate din muntele Galaadului şi cetăţile lui, şi le-am dat lui Ruben şi lui Gad.


text:
Şi ceea ce a mai rămas din Galaad şi tot Basanul, regatul lui Og, întreg ţinutul Argobului, l-am dat unei jumătăţi din seminţia lui Manase. Acest ţinut întreg al Basanului se cheamă ţara Refaiţilor.


text:
Iair, fiul lui Manase a cuprins întreg ţinutul Argobului până în graniţa Gheşuriţilor Maacatiţilor şi a numit localităţile cu numele său: «aşezările lui Iair», care se numesc astfel până în ziua de azi.


text:
Tar seminţiilor lui Ruben şi Gad, le-am dat o parte din Galaad, până la apa Arnonului – graniţa trecând prin mijlocul văii – şi până în valea Iabocului, hotarul Amoniţilor,


text:
Apoi Araba şi Iordanul ca hotar, de la lacul Ghenizaretului şi până la Marea Araba, adică Marea Sărată, până la povârnişurile muntelui Pisga, în răsărit.


text:
Şi atunci v’am mai poruncit vouă: «Domnul Dumnezeul vostru v’a dat pământul acesta în stăpânire, dar voi toţi oştenii gata de luptă să mergeţi în fruntea fraţilor voştri, fiii lui Israil,


text:
Iar femeile, copiii şi turmele voastre – căci ştiu că aveţi multe turme – să rămână în cetăţile pe care vi le-am dat,


text:
Până când Domnul Dumnezeul vostru va hărăzi şi fraţilor voştri, ca şi vouă, locaş de odihnă, până când şi ei vor pune stăpânire pe pământul pe care Domnul Dumnezeul vostru îl va da lor peste Iordan. Atunci să vă întoarceţi fiecare la partea lui de stăpânire pe care v’am hărăzit-o.»


text:
În vremea aceea i-am poruncit şi lui Iosua: «Ochii tăi au văzut tot ceea ce Domnul Dumnezeul vostru a făcut cu cei doi regi şi întocmai aşa va face şi tuturor regatelor prin care tu vei trece!


text:
«Doamne Dumnezeule, tu ai început să arăţi slugii tale, slava ta şi mâna ta cea tare, – căci care Dumnezeu în cer şi pe pământ face fapte şi minuni ca tine!


text:
Ajută-mă să ajung şi să văd pământul cel mănos de peste Iordan, această ţară muntoasă şi frumoasă, precum şi Libanul.»


text:
Dar Domnul s’a întărâtat pe mine, din pricina voastră, şi nu m’a ascultat, ci mi-a zis: «Destul, să nu-mi mai vorbeşti de lucrul acesta!


text:
Sue-te în vârful muntelui Pisga şi roteşte-ţi ochii spre asfinţit, spre miazănoapte, spre miază-zi şi spre răsărit, şi priveşte cu ochii, căci nu vei trece Iordanul acesta;


text:
Dă porunci lui Iosua, şi îmbărbătează-l şi-l însufleţeşte, căci el va trece în fruntea poporului acestuia şi el va împărţi pământul pe care tu îl vezi.»


text:
«Şi acum. Israile, ascultă de legile şi îndreptările pe care te învăţ să le îndeplineşti! Păziţi-le ca să fiţi vii şi să intraţi să moşteniţi ţara pe care Domnul Dumnezeul vostru o va da vouă.


text:
Peste ceea ce eu vă poruncesc, nu adăugaţi nimic şi nici nu tăiaţi, ci păziţi poruncile Domnului Dumnezeului vostru pe care eu vi le dau.


text:
Ochii voştri au văzut ceea ce Domnul vostru a făcut cu Baal-Peor! Pe oricine a umblat după Baal-Peor l-a nimicit Domnul Dumnezeul tău din mijlocul tău!


text:
Cugetaţi dar. Eu v’am învăţat pe voi legi şi îndreptări, precum mi-a poruncit mie Domnul Dumnezeul meu, ca să le împliniţi întocmai în ţara în care voi intraţi să o luaţi în stăpânire.


text:
Deci ţineţi-le şi împliniţi-le, şi din aceasta să se vadă înţelepciunea şi priceperea voastră în ochii popoarelor, care vor auzi de aceste legi şi vor zice: «Numai neam înţelept şi priceput poate să fie acest popor puternic!»


text:
Căci, într’adevăr, care este neamul puternic de care dumnezeii lui să fie aşa de aproape ca Domnul Dumnezeul nostru, ori de câte ori îl chemăm?


text:
Şi unde se află vre-un neam puternic care să aibă legi şi drepte rânduieli ca legea pe care eu astăzi v’o pun înainte?


text:
Dar păzeşte-te pe tine şi sufletul tău fereşte-l tare, să nu uiţi cele ce ochii tăi au văzut şi să nu piară din inima ta în toată vremea vieţii tale, ci să le împărtăşeşti şi fiilor şi nepoţilor tăi.


text:
Când stăteai în Horeb înaintea Domnului Dumnezeului tău, când Domnul mi-a spus: «Strânge poporul ca să-i dau în auz poruncile mele, ca să înveţe să se teamă de mine în toată vremea cât vor fi vii pe pământ, şi să înveţe şi pe copiii lor»,


text:
V’aţi apropiat şi aţi stat la poalele muntelui, în vreme ce muntele ardea cu văpaie până în inima cerului, înconjurat de întuneric, de nori şi de beznă.


text:
Atunci Domnul v’a vorbit din mijlocul focului. Huetul cuvintelor lui l-aţi auzit, dar chip, afară de glas, n’aţi văzut.


text:
Şi v’a vestit el legământul său, cele zece porunci, pe care vi le-a poruncit să le păziţi şi pe care le-a scris pe două table de piatră.


text:
Atunci mi-a poruncit Domnul şi mie să vă învăţ pe voi legile şi îndreptările, ca să vă purtaţi după ele în ţara în care veţi trece s’o stăpâniţi.


text:
Şi fiindcă atunci când v’a vorbit Domnul în Horeb, din mijlocul focului, n’aţi văzut nici un chip, păziţi-vă cu grijă sufletele voastre,


text:
Chip de orice fel de târîtoare de pe pământ, chip de orice fel de peşte care trăieşte în ape sub pământ,


text:
Ca nu cumva să ridici ochii spre cer şi să vezi soarele, luna, stelele şi toată oastea cerească, să te laşi ispitit şi să te închini şi să slujeşti acestor făpturi pe care Domnul Dumnezeul tău le-a lăsat pentru toate popoarele de sub tot cerul,


text:
Iar pe voi v’a ales şi v’a scos din cuptorul cel de fier, din Egipt, ca să-i fiţi poporul moştenirii sale, ca în ziua de azi.


text:
Şi Domnul şi-a aprins mânia împotriva mea, din pricina voastră, şi s’a jurat să nu trec Iordanul şi să nu intru în ţara cea frumoasă, pe care Domnul Dumnezeul tău ţi-o va da ţie ca moştenire.


text:
Căci, iată, eu voi muri în ţinutul acesta şi nu voi trece Iordanul, ci numai voi îl veţi trece şi veţi stăpâni această frumoasă ţară.


text:
Fiţi cu băgare de seamă să nu uitaţi legământul pe care Domnul Dumnezeul vostru l-a încheiat cu voi şi să nu vă faceţi chipuri cioplite, pe care le-a oprit Domnul Dumnezeul tău,


text:
După ce veţi avea fii şi nepoţi şi veţi îmbătrâni în ţară, dacă vă veţi ticăloşi ca să faceţi idoli ciopliţi şi orice fel de chip şi dacă veţi săvârşi fapte rele în ochii Domnului Dumnezeului tău, ca să-l mâniaţi, –


text:
Pentru aceasta iau ca martor împotriva voastră cerul şi pământul, – degrabă veţi pieri de pe pământul în care treceţi Iordanul ca să-l stăpâniţi, şi nu vă veţi mai prelungi viaţa, ci veţi fi nimiciţi cu desăvârşire,


text:
Şi vă va risipi Domnul printre neamuri, şi veţi rămânea puţini la număr între popoarele unde vă va surghiuni pe voi Domnul.


text:
Acolo veţi cinsti dumnezei, făpturi de mâini omeneşti, de lemn şi de piatră, care nu văd, nu aud, nu mănâncă şi nu miros.


text:
Şi acolo vei căuta pe Domnul Dumnezeul tău şi îl vei afla, dacă îl vei căuta din toată inima ta şi din tot sufletul tău.


text:
Când vei fi în strâmtoare şi toate acestea vor da peste tine în vremea cea de apoi, te vei întoarce la Domnul Dumnezeul tău şi vei asculta de glasul lui,


text:
Căci Domnul Dumnezeul tău este Dumnezeu milostiv, care nu te va lăsa, nici nu te va nimici, şi nici nu va uita legământul cu părinţii tăi, cărora li s’a jurat.


text:
Cercetează în vremurile străvechi de dinaintea ta, din ziua când a făcut Dumnezeu pe om pe pământ, de la un capăt şi până la celălalt capăt al cerului, şi vezi dacă s’a mai petrecut vre-o faptă mare ca aceasta, ori de s’a mai auzit ceva la fel!


text:
Oare a mai auzit vre-un popor glasul Domnului, vorbind din foc, precum l-ai auzit tu şi să rămână cu viaţă î


text:
Sau a mai încercat vre-un dumnezeu să vină pe pământ ca să-şi aleagă luişi popor din mijlocul altui popor prin încercări, prin minuni şi fapte mai presus de fire, prin luptă, cu mână tare şi cu braţ întins, cu arătări înfricoşate, precum a făcut în ochii tăi, în Egipt, Domnul Dumnezeul tău?


text:
Ţie ţi-a fost dat să vezi şi să te încredinţezi că Domnul este Dumnezeu, şi nu este altul afară de el.


text:
Auzit-ai glasul lui din cer, ca să te înveţe, şi pe pământ ţi-a arătat focul lui cel mare, şi din mijlocul focului ai auzit poruncile lui.


text:
Din pricină că a iubit pe părinţii tăi, a ales şi seminţia lor de după ei, şi te-a scos el însuşi din Egipt cu puterea lui nemărginită,


text:
Ca să izgoneşti de dinaintea ta popoare mai mari şi mai tari decât tine şi să te aducă să-ţi dea ca acum ţara lor ca moştenire;


text:
Pentru aceasta să ştii şi să ţii cu scumpătate în inima ta, că Domnul este Dumnezeu în cer sus şi pe pământ jos, şi nimeni nu este afară de el!


text:
Păzeşte dar legile şi poruncile lui, pe care ţi le dau astăzi, ca să-ţi meargă bine ţie şi fiilor tăi de după tine şi să ai viaţă lungă pe pământul pe care Dumnezeul tău ţi-l va da pe veci.»


text:
– Ca să fugă într’însele ucigaşul care a omorît pe aproapele lui din nebăgare de seamă, fără ca mai nainte să-i fi purtat pică. Şi dacă va fugi într’una din cetăţile acestea, să scape cu viaţă.—


text:
Beţer în pustie, în ţinutul câmpos al lui Ruben, Ramot din Galaad, în Gad, şi Golan în Basan, în seminţia lui Manase.


text:
Iată şi descoperirile, poruncile şi îndreptările pe care le-a poruncit Moise fiilor lui Israil, când au ieşit ei din Egipt,


text:
Dincolo de Iordan în valea din faţa Bet-Peorului, în ţara lui Sihon, regele Amoriţilor, care îşi avea scaunul domnesc în Heşbon, pe care l-au înfrânt Moise şi fiii lui Israil, după ieşirea lor din Egipt,


text:
Şi au pus stăpânire pe ţara lui, ca şi pe ţara lui Og, regele Basanului, cei doi regi Amoriţi de dincolo de Iordan, la răsărit;


text:
Precum şi toată câmpia de dincolo de Iordan, de la răsărit şi până la Marea Araba, ia poalele povârnişurilor muntelui Pisga.


text:
Atunci a chemat Moise pe tot Israilul şi i-a spus: «Ascultă, Israile, poruncile şi îndreptările pe care ţi le voi porunci astăzi în auzul tău! Învăţaţi-le şi sârguiţi-vă să le faceţi!


text:
Şi legământul acesta l-a încheiat Domnul nu cu părinţii noştri, ci cu noi cu toţii care suntem acum vii.


text:
Iar eu stăteam atunci între Domnul şi între voi ca să vă vestesc vouă poruncile Domnului, – căci vă era frică de faţa focului, şi de aceea nu v’aţi suit în munte. – Şi Domnul a rostit:


text:
Să nu-ţi faci ţie chip cioplit şi nici orice alt chip, care se află sus în cer şi jos pe pământ, în apă şi sub pământ.


text:
Să nu te închini lor şi nici să le slujeşti, căci eu sunt DomnulDumnezeul tău, Dumnezeu râvnitor, care pedepseşte fărădelegea părinţilor în copii până la al treilea şi până la al patrulea neam, faţă de cei ce mă urăsc,


text:
Să nu iei numele Domnului Dumnezeului tău în deşert, căci Domnul nu cruţă pe cel care ia numele său în deşert.


text:
Iar ziua a şaptea este Sâmbăta Domnului Dumnezeului tău, în care tu să nu lucrezi nimic, nici fiul tău, nici fiica ta, nici robul tău, nici roaba ta, nici boul tău, nici asinul tău, nici vitele tale, nici străinul din aşezările tale, aşa ca să aibă odihnă cu şi tine robul tău şi roaba ta.


text:
Adu-ţi aminte că ai fost slugă în ţara Egiptului şi Domnul Dumnezeul tău te-a scos dintr’însa cu mână tare şi cu braţ întins; pentru aceasta Domnul Dumnezeul tău îţi dă poruncă să prăznueşti ziua Sâmbetei.


text:
Cinsteşte pe tatăl tău şi pe mama ta, precum ţi-a poruncit Domnul Dumnezeul tău, ca să trăieşti mult şi să-ţi meargă ţie bine pe pământul pe oare Domnul Dumnezeul tău ţi-l va da ţie.


text:
Să nu pofteşti femeia aproapelui tău, să nu pofteşti nici casa lui, nici ogorul lui, nici sluga lui, nici boul lui, nici asinul lui şi orice ar fi având aproapele tău.»


text:
Aceste porunci le-a rostit Domnul către toată obştia voastră în munte, din mijlocul focului, al norilor şi al întunericului, cu mare glas. Apoi le-a scris pe două table de piatră şi mi le-a dat mie.


text:
Iar când aţi auzit glasul din mijlocul întunericului, pe când muntele ardea, v’aţi apropiat de mine toţi voevozii seminţiilor şi bătrânii voştri,


text:
Şi aţi zis: «Iată, Domnul Dumnezeul nostru ne-a arătat slava sa, măreţia sa, iar glasul său l-am auzit din mijloul focului. Astăzi am văzut că Dumnezeu a vorbit cu omul şi el a rămas cu viaţă.


text:
Şi acum de ce să murim? Focul acesta mare ne va mistui, şi dacă vom mai auzi glasul Domnului Dumnezeului nostru atunci vom muri.


text:
Căci cine din oameni a auzit, ca noi, glasul Dumnezeului celui viu vorbind din mijlocul focului şi să fi rămas viu?


text:
Apropie-te şi ascultă ceea ce va vorbi Domnul Dumnezeul nostru şi tu să ne spui nouă ceea ce îţi va grăi Domnul Dumnezeul nostru, ca să auzim şi să facem.»


text:
Şi Domnul a auzit glasul cuvintelor lor când ei vorbeau cu mine şi a zis Domnul către mine: «Auzit-am glasul cuvintelor poporului acestuia care vorbea cu tine. Socotesc că ei au vorbit bine!


text:
O, de-ar fi inima lor să se teamă de mine şi să păzească deapururi toate poruncile mele, ca să le meargă bine lor şi fiilor lor în veac!»


text:
Tu însă stai cu mine, căci am să-ţi spun toate poruncile, legile şi îndreptările pe care să-i înveţi ca să le împlinească în pământul pe care li-l voi da în stăpânire.


text:
Să fiţi cu grijă ca să împliniţi ceea ce v’a poruncit vouă Domnul Dumnezeul vostru, fără să cârmiţi nici la dreapta, nici la stânga.»


text:
Mergeţi pe calea pe care v’a poruncit Domnul Dumnezeul vostru, ca să fiţi vii, să vă fie bine şi să trăiţi îndelung în ţara pe care voi o veţi stăpâni!»


text:
Iată poruncile, legile şi îndreptările pe care le-a poruncit Domnul Dumnezeul vostru, ca să vă învăţ să le ţineţi în pământul în care intraţi să-l stăpâniţi!


text:
Teme-te de Domnul Dumnezeul tău, păzeşte toate legile lui şi poruncile lui pe care ţi le-am poruncit: tu, fiii tăi şi nepoţii tăi, în toate zilele vieţii tale, ca să trăieşti zile multe.


text:
Ascultă, Israile, şi sârgueşte-te să le împlineşti, ca să-ţi meargă bine şi să sporeşti la număr, după făgăduinţa Domnului Dumnezeului părinţilor tăi, în ţara în care curge lapte şi miere.


text:
Să le sădeşti în sufletul fiilor tăi şi să vorbeşti de ele când stai în casa ta, când călătoreşti, când te culci şi când te scoli.


text:
Când te va duce Domnul Dumnezeul tău în ţara pentru care s’a jurat strămoşilor tăi, lui Avraam, lui Isaac şi lui Iacob, să ţi-o dea, ţara cu cetăţi mari şi frumoase pe care nu tu le-ai zidit,


text:
Cu case pline de toate bunătăţile pe care nu tu le-ai umplut, cu fântâni săpate pe care nu tu le-ai săpat, cu podgorii şi măslini pe care nu tu i-ai sădit, şi vei mânca şi te vei sătura,


text:
Căci Domnul Dumnezeul vostru este Dumnezeu râvnitor. Nu cumva să se aprindă împotriva ta mânia Domnului Dumnezeului tău şi să te piarză de pe faţa pământului.


text:
Păziţi cu grijă poruncile Domnului, Dumnezeului vostru, descoperirile şi îndreptările pe care vi le-a dat cu poruncă.


text:
Săvârşeşte fapte bune şi frumoase înaintea Domnului, ca să-ţi meargă bine şi să ajungi să stăpâneşti pământul cel mănos pentru care s’a jurat Domnul către strămoşii tăi,


text:
Şi dacă mai târziu te va întreba fiul tău: «Ce tâlc să aibă descoperirile, legile şi îndreptările pe care ni le-a poruncit Domnul Dumnezeul nostru?»,


text:
Tu să răspunzi fiului tău: «Robi am fost la Faraon în Egipt, şi Domnul ne-a scos din Egipt cu mână tare».


text:
Atunci a săvârşit Domnul minuni şi fapte mari, mai presus de fire şi lucruri de prăpăd împotriva lui Faraon şi a casei lui, în văzul nostru,


text:
Iar pe noi ne-a scos Domnul Dumnezeul nostru, ca să ne dea ţara pentru care s’a jurat strămoşilor noştri că ne va da-o.


text:
Pentru aceasta ne-a poruncit Domnul să împlinim toate legile acestea în frica Domnului Dumnezeului nostru, ca să ne meargă bine în toată vremea, ca în ziua de azi.


text:
Şi ni se va socoti ca fapte de dreptate dacă vom împlini toate poruncile înaintea Domnului Dumnezeului nostru, întocmai cum ne-a poruncit.


text:
După ce Domnul Dumnezeul tău te va fi dus în ţara în care vei intra ca să o stăpâneşti şi va izgoni dinaintea ta neamuri multe: pe Hetiţi, pe Gherghesiţi, pe Amoriţi, pe Canaaniţi, pe Pereziţi, pe Heviţi şi pe Ebusiţi, şapte neamuri mai numeroase şi mai tari decât tine,


text:
Şi le va da Domnul Dumnezeul tău în mâinile tale şi le vei înfrânge, să le nimiceşti, să nu închei cu ele legământ, nici să-ţi fie milă de ele.


text:
Să nu te încuscreşti cu ele: pe fiica ta să nu o măriţi după fiul lui şi pe fiica lui să n’o iei pentru fiul tău,


text:
Căci ea va depărta pe fiul tău de mine şi va sluji la alţi dumnezei, şi degrabă se va aprinde, mânia mea împotriva ta şi te va prăpădi.


text:
Dimpotrivă, iată ce să faceţi: jertfelnicele lor să le doborîţi, stâlpii lor să-i sfărâmaţi, aşerele lor să le tăiaţi şi chipurile turnate să le ardeţi în foc,


text:
Căci tu eşti popor sfânt al Domnului tău şi pe tine te-a ales Domnul Dumnezeul tău ca să fii popor al său, din toate popoarele de pe faţa pământului.


text:
Domnul nu v’a îndrăgit şi nu v’a ales dintre toate popoarele pământului din pricina numărului vostru, căci sunteţi cel mai mic dintre toate popoarele,


text:
Ci fiindcă vă iubeşte Domnul şi ca să ţină jurământul pe care l-a jurat strămoşilor voştri, v’a scos cu mână tare şi v’a mântuit din casa robiei, din mâna lui Faraon, împăratul Egiptului.


text:
Deci să ştii că Domnul Dumnezeul tău este Dumnezeu, Dumnezeu credincios care păstrează până la al miilea neam legământul şi mila faţă de cei ce iubesc pe el şi păzesc poruncile sale;


text:
El răsplăteşte pe faţă celor ce-l urăsc şi-i nimiceşte; el nu întârzie cu aceia care îl urăsc, ci-i pedepseşte pe văzute.


text:
Pentru aceasta păzeşte poruncile, legile şi îndreptările pe care eu astăzi vi le poruncesc ca să le împliniţi.


text:
Şi dacă veţi asculta de îndreptările acestea, dacă le veţi păzi şi dacă le veţi face, în schimb şi Domnul Dumnezeul tău va păzi legământul şi îndurarea drept care s’a jurat străbunilor tăi,


text:
Şi te va iubi, te va binecuvânta, te va înmulţi şi va binecuvânta rodul pântecului tău, rodul pământului: grâul, vinul, untdelemnul, fătatul vitelor şi fătatul turmelor tale, pe pământul pe care s’a jurat Domnul către părinţii tăi că ţi-l va da.


text:
Binecuvântat vei fi între toate popoarele, nu va fi nimeni sterp sau stearpă în neamul tău şi nici între vitele tale.


text:
Şi Domnul te va feri de orice boală şi toate bătăile cele rele din ţara Egiptului, pe care le ştii, nu se vor atinge de tine, ci le va îndrepta spre toţi cei ce te urăsc pe tine.


text:
Să prăpădeşti toate neamurile pe care Domnul ţi le dă în mâna ta, ochii tăi să nu se milostivească de ele şi să nu cinsteşti cumva pe dumnezeii lor, căci aceasta-i cursă pentru tine!


text:
Dacă însă vei cugeta în inima ta: «Popoarele acelea sunt mai numeroase decât mine, – cum voi putea să le izgonesc?»,


text:
De marile încercări pe care le-au văzut ochii tăi, de minunile şi faptele cele mai presus de fire, de mâna cea tare şi de braţul cel întins, cu care te-a scos Domnul Dumnezeul tău! Aşa se va purta Domnul Dumnezeul tău cu toate popoarele de faţa cărora te temi.


text:
Domnul Dumnezeul tău va trimite împotriva lor chiar şi viespi, aşa că vor pieri cei ce au mai scăpat ori s’au pitit din faţa ta.


text:
Nu te înfricoşa de ele, căci Domnul Dumnezeul tău, care este în mijlocul tău, este Dumnezeu mare şi înfricoşat.


text:
Dar Domnul Dumnezeul tău va goni neamurile acestea de dinaintea ta, puţin câte puţin, iar tu să nu le nimiceşti dintr’o dată, ca nu cumva fiarele sălbatice să se prăsească în dauna ta.


text:
El va da pe regii lor în mâinile tale şi tu vei nimici numele lor de sub cer; nimeni nu va fi în stare să se împotrivească ţie, căci tu îi vei pierde.


text:
Chipurile lor turnate să le arzi în foc, să nu pofteşti să iei nici aur, nici argint, în schimb, ca nu cumva să cazi în cursă, căci aceasta este faptă groaznică înaintea Domnului Dumnezeului tău.


text:
Şi urîciunea aceasta idolească să n’o bagi în casa ta, căci vei fi nimicit ca şi ea; să te scârbeşti şi să-ţi fie ca ceva groaznic, căci este hotărîtă pierzării.


text:
Fiţi sârguincioşi la îndeplinirea tuturor poruncilor pe care eu vi le poruncesc astăzi, ca să rămâneţi cu viaţă, să vă înmulţiţi şi să vă luaţi în stăpânire ţara pentru care Domnul Dumnezeul tău s’a jurat părinţilor tăi.


text:
Adu-ţi aminte de tot drumul pe care te-a dus Domnul Dumnezeul tău prin pustie timp de patruzeci de ani, ca să te smerească şi să te ispitească spre a cunoaşte ceea ce este în inima ta, de vei ţine poruncile lui sau nu.


text:
El te-a smerit şi te-a lăsat flămând, apoi ţi-a dat să mănânci mană, de care n’ai ştiut nici tu, nici părinţii tăi, ca să te încredinţezi că nu numai cu pâine va trăi omul, ci şi cu tot ceea ce iese din gura lui Dumnezeu poate omul să trăiască.


text:
Dar să fii încredinţat în inima ta că Domnul este povăţuitorul tău, precum omul povăţueşte pe fiul său.


text:
Fiindcă Domnul Dumnezeul tău te va duce să intri în ţara cea mănoasă, ţară cu pârae de apă, cu bălţi şi cu izvoare, care ţâşnesc în câmpie şi la munte;


text:
Ţară cu grâu, cu orz, cu podgorii, cu smochini, cu rodii, ţară cu măslini, cu untdelemn şi cu miere;


text:
Ţară în care tu vei simţi belşugul de pâine şi nu vei duce lipsă de nimic, ţară în pietrele căreia stă ascuns fierul şi din munţii căreia se scoate arama.


text:
După ce vei mânca şi te vei sătura, să binecuvintezi pe Domnul Dumnezeul tău pentru ţara cea îmbelşugată pe care el ţi-a dăruit-o!»


text:
Sârgueşte-te deci să nu uiţi pe Domnul Dumnezeul tău şi să treci cu pază poruncile, îndreptările şi legile lui pe care ţi le-am poruncit astăzi.


text:
Nu o lăsa să se îngâmfe ca să uiţi pe Domnul Dumnezeul tău, care te-a scos din Egipt şi din casa robiei,


text:
Care te-a purtat prin pustia cea nemărginită şi înfricoşată, cu şerpi veninoşi şi balauri, prin ţinuturi uscate de soare şi fără apă, care ţi-a scos apă din stânca de cremene,


text:
Care te-a hrănit în pustie cu mana pe care n’o cunoşteau părinţii tăi, ca să te smerească, să te ispitească şi la urmă să-ţi arate fericirea.


text:
Ci mai vârtos adu-ţi aminte de Domnul Dumnezeul tău, care ţi-a dăruit putere să-ţi agoniseşti această bogăţie, ca să întărească legământul pentru care s’a jurat părinţilor tăi, ca în ziua aceasta.


text:
Dar dacă vei uita pe Domnul Dumnezeul tău şi vei umbla după alţi dumnezei, îi vei cinsti şi te vei închina lor, vă mărturisesc cu tot dinadinsul că veţi fi cu totul nimiciţi.


text:
Şi precum pe neamurile cele de dinaintea voastră le-a prăpădit Domnul, tot aşa veţi fi şi voi prăpădiţi, dacă nu veţi asculta de glasul Domnului Dumnezeului vostru!»


text:
«Ascultă, Israile! Astăzi vei trece Iordanul ca să intri şi să stăpâneşti popoare mai mari şi mai tari decât tine: cetăţi mari întărite cu ziduri până la cer,


text:
Un popor puternic şi uriaş la statură, pe Enachiţi, pe care tu îi ştii şi despre care tu ai auzit spunându-se: «Cine poate să se măsoare cu feciorii lui Enac?»


text:
Şi astăzi să mai ştii că Domnul Dumnezeul tău va trece înaintea ta; el este foc mistuitor, el îi va nimici şi îi va doborî în faţa ta, ca să-i cuprinzi şi degrabă să-i pierzi, precum ţi-a făgăduit Domnul.


text:
Şi după ce-i va goni Domnul Dumnezeul tău din faţa ta, să nu cugeti în inima ta: «Pentru dreptatea mea, mi-a dat Domnul să stăpânesc ţara aceasta», ci din pricina fărădelegilor pe care le-au săvârşit aceste popoare, el le-a alungat din faţa ta


text:
Nu pentru faptele tale bune şi nici pentru credincioşia inimii tale tu intri să iei în stăpânire ţara lor, ci pentru fărădelegea popoarelor acestora Domnul Dumnezeul tău le-a alungat din faţa ta, întărind făgăduinţa pentru care Domnul s’a jurat străbunilor tăi, lui Avraam, lui Isaac şi lui Iacob.


text:
Şi să ştii că nu pentru dreptatea ta, Domnul Dumnezeul tău îţi va da ţie în stăpânire această frumoasă ţară, – cu atât mai vârtos cu cât eşti tare la cerbice!


text:
Adu-ţi aminte şi nu uita de câte ori ai întărâtat pe Domnul Dumnezeul tău în pustie; din clipa când aţi ieşit din ţara Egiptului până când aţi ajuns în locul acesta, răzvrătiţi aţi fost împotriva Domnului.


text:
Când m’am suit în munte ca să iau tablele de piatră, tablele legământului pe care Domnul le-a încheiat cu voi, am stat în munte patruzeci de zile şi patruzeci de nopţi, fără să mănânc pâine şi fără să beau apă.


text:
Apoi Domnul mi-a încredinţat cele două lespezi de piatră, scrise cu degetul lui Dumnezeu, şi pe ele erau săpate cuvintele pe care le-a grăit Domnul cu voi pe munte din mijlocul focului, în ziua adunării.


text:
Şi la capătul celor patruzeci de zile şi patruzeci de nopţi, mi-a dat Domnul cele două table de piatră, tablele legământului,


text:
Şi mi-a zis: «Scoală-te şi degrabă te coboară de aici, căci poporul tău pe care l-ai scos din Egipt s’a ticăloşit! Repede a cotit de pe calea pe care i-am poruncit-o şi şi-a făcut chip turnat.»


text:
Curmă cu ruga, căci vreau să-l pedepsesc şi să şterg numele lui de sub cer; iar pe tine te voi face popor mai tare şi mai numeros decât el!»


text:
Atunci m’am coborît din munte şi m’am întors – iar muntele pâlpâia în flăcări – cu cele două table ale legământului în mână,


text:
Şi m’am uitat, şi iată voi păcătuiserăţi împotriva Domnului Dumnezeului vostru, căci vă făcuserăţi viţel turnat, şi repede vă abătuserăţi din calea pe care Domnul vă poruncise să mergeţi.


text:
Apoi am căzut înaintea Domnului ca la început, cu rugăciune, patruzeci de zile şi patruzeci de nopţi, fără să mănânc pâine şi fără să beau apă, pentru toate păcatele pe care le-aţi făptuit săvârşind lucruri rele înaintea Domnului, ca să-l întărâtaţi.


text:
Căci înmărmurisem de iuţimea urgiei cu care se mâniase Domnul împotriva voastră, ca să vă prăpădească. Dar Domnul m’a ascultat şi de data aceasta.


text:
Ba şi împotriva lui Aaron tare se mâniase Domnul ca să-l piarză, dar eu m’am rugat atunci şi pentru Aaron.


text:
Şi păcatul vostru pe care l-aţi săvârşit, viţelul, l-am ars în foc, l-am zdrumicat şi l-am pisat bine până l-am prefăcut în pulbere, iar pulberea am aruncat-o în pârăul care pogora din munte.


text:
Şi când v’a trimis Domnul din Cadeş Barnea cu porunca: «Suiţi-vă şi cuprindeţi ţara pe care eu v’am dat-o», atunci v’aţi răzvrătit împotriva poruncii Domnului Dumnezeului vostru, n’aţi rămas credincioşi lui şi nici de glasul lui n’aţi ascultat!


text:
Şi am căzut din nou la rugăciune înaintea Domnului patruzeci de zile şi patruzeci de nopţi, căci Domnul vrusese să vă nimicească;


text:
Şi atunci m’am rugat Domnului şi i-am zis: «Doamne Dumnezeule, nu pierde poporul tău şi moştenirea ta, pe care ai mântuit-o prin puterea ta şi pe care cu mâna ta cea tare ai scos-o din Egipt.


text:
Adu-ţi aminte de robii tăi, de Avraam, de Isaac şi de Iacob! Nu căuta la cerbicia poporului acestuia, la fărădelegea şi la păcatul lui,


text:
Ca nu cumva poporul ţării din care ne-ai scos să zică: «Domnul n’a putut să-i bage în ţara pe care le-a făgăduit-o şi din ură împotriva lor i-a scos ca să-i piarză în pustie.»


text:
Dar ei sunt poporul şi moştenirea ta pe care ai scos-o cu puterea ta cea mare şi cu braţul tău cel întins!»


text:
În vremea aceea a rostit Domnul către mine: «Ciopleşte două table de piatră la fel cu cele dintâi, şi sue-te la mine în munte. Fă-ţi însă şi un chivot de lemn!


text:
Eu voi scrie pe tablele acestea poruncile care au fost pe cele dintâi table pe care tu le-ai spart. Apoi să le pui în chivot.»


text:
Şi aşa am făcut un chivot de lemn de salcâm, am cioplit cele două table de piatră la fel cu cele dintâi, şi m’am suit în munte cu cele două table în mână.


text:
Şi Domnul a scris pe table, cu scrisul cel de la început, cele zece porunci pe care vi le rostise din mijlocul focului în ziua adunării şi mi le dăduse mie.


text:
Apoi m’am pogorît iarăşi din munte şi am pus tablele în chivotul pe care îl făcusem, şi au rămas într’însul, precum a poruncit Domnul.


text:
Şi fiii lui Israil au pornit din Beerot-Bene-Iaacan spre Mosera. Acolo a murit Aaron, unde a şi fost îngropat, iar în locul lui a fost preoţit feciorul său, Eleazar.


text:
În acea vreme a osebit Domnul seminţia lui Levi ca să ducă chivotul legământului, să stea înaintea Domnului ca să-i slujească şi să-l proslăvească, ceea ce se face până în ziua de azi.


text:
Pentru aceasta n’a avut Levi parte şi moştenire cu fraţii săi, căci Domnul este moştenirea lui, aşa cum i-a făgăduit Domnul Dumnezeul tău.


text:
Şi eu am stat în munte patruzeci de zile şi patruzeci de nopţi, ca în zilele cele dintâi, şi Domnul m a ascultat şi de astădată, fiindcă Domnul n’a vrut să te piarză,


text:
Ci mi-a zis: «Scoală-te şi porneşte în fruntea poporului acestuia, ca să intre şi să ia în stăpânire ţara pentru care m’am jurat părinţilor lui că o voi da.»


text:
Şi acum, Israile, ce cere Domnul Dumnezeul tău de la tine? Să te temi de Domnul Dumnezeul tău, să umbli în căile lui, să-l iubeşti, să-l cinsteşti pe Domnul Dumnezeu tău din toată inima ta şi din tot cugetul tău,


text:
Vezi! Al Domnului Dumnezeului tău este cerul şi cerurile cerurilor, al lui este pământul cu tot ce se află într’însul;


text:
Însă numai pe părinţii tăi i-a dorit şi i-a iubit Domnul şi pe voi v’a ales ca urmaşi ai lor, dintre toate neamurile, precum se vede astăzi.


text:
Căci Domnul Dumnezeul vostru este Dumnezeul Dumnezeilor şi Domnul Domnilor, Dumnezeu mare, viteaz şi înfricoşat, care nu cată la faţa nimănui, şi nemitarnic,


text:
Cinsteşte pe Domnul Dumnezeul tău şi lui să-i slujeşti, lângă el să te aciuezi şi în numele lui să te juri!


text:
El este mândria ta şi el este Dumnezeul tău, care pentru tine a săvârşit acele fapte mari şi înfricoşate pe care ochii tăi le-au văzut.


text:
Odinioară părinţii tăi s’au pogorît în Egipt numai şaptezeci de suflete, iar acum Domnul Dumnezeul tău ţi-a sporit numărul ca stelele de pe cer.


text:
Pentru aceasta să iubeşti pe Domnul Dumnezeul tău şi să păzeşti pravila lui, legile, orânduielile şi poruncile lui în toată vremea.


text:
Şi să mai ştiţi astăzi: Dumnezeu n’a încheiat legământ cu feciorii voştri, care nu ştiu nimic despre aceasta şi care n’au văzut mustrarea Domnului Dumnezeului vostru, Atotputernicia sa, mâna sa cea tare şi braţul său întins,


text:
Minunile lui, săvârşirile lui în mijlocul Egiptului, împotriva lui Faraon, împăratul Egiptului, şi împotriva ţării lui,


text:
Ceea ce a pricinuit el oştirii lui Faraon, cailor lui şi carelor lui pe care le-a înnecat în văzul vostru, în apele Mării Roşii, când vă urmăreau ei, şi Domnul i-a dat pierzării, până în ziua de azi,


text:
Cum a pedepsit pe Datan şi pe Abiram, fiii lui Eliab, fiul lui Ruben, sub care pământul şi-a deschis gura şi i-a înghiţit pe ei, casele, corturile lor şi toată avuţia lor, în mijlocul lui Israil.


text:
Păziţi toate poruncile pe care eu vi le dau astăzi, ca să fiţi tari, să intraţi şi să luaţi în stăpânire ţara în care voi veţi intra ca să fie a voastră,


text:
Şi ca să trăiţi vreme îndelungată pe pământul pentru care Domnul s’a jurat părinţilor voştri că-l va da lor şi vlăstarilor lor, ţară în care curge lapte şi miere.


text:
Ţara aceasta în care intri ca să o iei în stăpânire nu este ca ţara Egiptului, din care aţi ieşit, în care sameni sămânţa şi apoi o uzi cu o roată învârtită cu piciorul, ca pe o grădină de verdeţuri,


text:
Ci ţara în care intraţi ca să o luaţi în stăpânire este ţară cu munţi şi văi şi este udată de ploaia din cer,


text:
Ţara de care Domnul Dumnezeul tău poartă de grijă şi spre care ochii Domnului tău sunt aţintiţi deapururi de la începutul şi până la sfârşitul anului.


text:
Şi dacă veţi fi ascultând poruncile mele pe care vi le poruncesc astăzi, ca să iubiţi pe Domnul Dumnezeul vostru şi să-l cinstiţi, din toată inima voastră şi din tot sufletul vostru,


text:
Voi da pământului vostru ploaie la vreme, ploaie timpurie şi târzie, ca să poţi aduna grâul, vinul şi untdelemnul tău;


text:
Păziţi-vă dar ca inima voastră să nu înnebunească, şi să vă răzleţiţi de Domnul şi să slujiţi la dumnezei străini şi să vă închinaţi lor,


text:
Căci mânia Domnului se va aprinde împotriva voastră şi va închide cerul, ca să nu mai dea ploaie şi pământul să nu mai dea rodul său, ca astfel să pieriţi degrabă din ţara cea mănoasă, pe care Domnul o va dărui vouă.


text:
Puneţi deci aceste cuvinte în inima şi în cugetul vostru, legaţi-le ca semn la mâna voastră şi ca pe un talisman între ochii voştri.


text:
Învăţaţi şi pe feciorii voştri să vorbească de ele când stai când călătoreşti pe cale, când te culci şi când te scoli;


text:
Ca zilele vieţii voastre şi ale fiilor voştri să dăinuiască pe pământul pentru care s’a jurat Domnul să-l dea părinţilor voştri, atât cât stă cerul deasupra pământului.


text:
Dacă veţi păzi toate poruncile acestea pe care eu vi le poruncesc astăzi vouă, ca să le urmaţi: să iubiţi pe Domnul Dumnezeul vostru, să umblaţi în căile lui şi să staţi sub ocrotirea lui,


text:
Domnul va izgoni din faţa ta pe toate neamurile acestea şi veţi stăpâni popoare mai mari şi mai tari decât voi.


text:
Fiecare colţ de pământ pe care va călca talpa piciorului vostru să fie al vostru; din pustie până în Liban, de la fluviul Eufratului şi până la Marea Asfinţitului, să se întindă hotarele voastre!


text:
Nimeni să nu se poată împotrivi vouă! Frică şi groază de voi va răspândi Domnul Dumnezeul vostru peste tot pământul pe unde veţi călca, precum Domnul v’a spus vouă.


text:
Binecuvântare, dacă veţi asculta de poruncile Domnului Dumnezeului vostru, pe care vi le poruncesc vouă astăzi,


text:
Şi blestem, dacă nu veţi asculta de poruncile Domnului Dumnezeului vostru şi vă veţi abate din calea pe care v’o poruncesc astăzi, şi veţi umbla după alţi dumnezei pe care nu-i cunoaşteţi.


text:
Iar când te va duce Domnul Dumnezeul tău în ţara în care vei intra ca să o iei în stăpânire, să pui binecuvântarea pe muntele Garizim, şi blestemul pe muntele Ebal.


text:
– Ei se află dincolo de Iordan în spatele drumului ce duce spre asfinţitul soarelui în ţara Canaaniţilor, care locuesc în câmpia Iordanului, în faţa Ghilgalului, lângă stejarul More. –


text:
Acum, iată că veţi trece Iordanul ca să intraţi să stăpâniţi ţara pe care Domnul Dumnezeul vostru v’o dă, căci trebue s’o stăpâniţi şi să locuiţi într’însa.


text:
«Iată legile şi îndreptările după care să vă călăuziţi în ţara pe care Domnul Dumnezeul părinţilor voştri v’a hotărît-o vouă s’o stăpâniţi cât veţi trăi pe pământ:


text:
Să dărâmaţi din temelie toate locaşurile unde popoarele a căror stăpânire o luaţi voi se închină dumnezeilor lor, pe munţi înalţi, pe dealuri şi sub orice copac verde.


text:
Să doborîţi la pământ jertfelnicele lor şi să sfărâmaţi stâlpii lor cu pisanii, aşerele lor să le ardeţi în foc, idolii turnaţi să-i faceţi fărâme şi să stârpiţi numele lor din locul acela.


text:
Ci locul pe care îl va alege Domnul Dumnezeul vostru din toate seminţiile, în care să-şi aşeze numele său ca să sălăşluiască într’însul, să-l cercetaţi şi să veniţi la el,


text:
Să aduceţi arderi de tot şi jertfe, zeciuielile voastre, ridicarea mâinilor voastre, juruinţele, prinoasele de bună voie, întâii născuţi din cirezile şi din turmele voastre.


text:
Acolo să ospătaţi înaintea Domnului Dumnezeului vostru şi să vă bucuraţi de agoniseala mâinilor voastre, voi şi familiile voastre, fiindcă Domnul Dumnezeul tău te-a binecuvântat.


text:
Până acum încă n’aţi intrat în odihna şi în moştenirea pe care Domnul Dumnezeul nostru o va da vouă.


text:
Dar când veţi trece Iordanul şi veţi locui în pământul pe care Domnul Dumnezeul vostru vi-l va da ca moştenire, vă veţi odihni de duşmanii voştri cei din jur şi veţi locui fără de grijă,


text:
Să aduceţi, în locul pe care-l va alege Domnul Dumnezeul vostru ca să sălăşluiască într’însul numele său, tot ceea ce v’am poruncit vouă: arderile de tot, jertfele, zeciuielile, ridicarea mâinilor voastre, şi tot ce e mai de frunte din ceea ce aţi făgăduit Domnului.


text:
Şi să faceţi ospăţ de bucurie înaintea Domnului Dumnezeului vostru, voi, fiii şi fiicele voastre, roabele voastre şi leviţii din oraşele voastre, căci ei n’au parte şi moştenire cu voi.


text:
Ci numai în locul pe care-l va alege Domnul într’una din seminţiile voastre, acolo să aduci arderile de tot ale tale şi acolo să săvârşeşti tot ceea ce eu îţi poruncesc.


text:
Dar, după pofta sufletului tău, junghie şi mănâncă jertfă de carne după binecuvântarea pe care Domnul Dumnezeul tău ţi-o va da în toate aşezările tale. Cel curat şi cel necurat să mănânce din ea, ca din carnea de căprioară şi cea de cerb.


text:
Să nu mănânci în aşezările tale zeciuiala de la grâul, de la vinul şi untdelemnul tău, întâii născuţi ai cirezilor şi ai turmelor tale, toate făgăduinţele pe care le-ai făgăduit, darurile de bunăvoie şi ridicarea mâinilor tale,


text:
Ci dimpotrivă să le mănânci înaintea Domnului Dumnezeului tău, în locaşul pe care-l va alege Domnul Dumnezeul tău: tu, fiul şi fiica ta, robul şi roaba ta şi levitul din aşezările tale, şi să te bucuri de toată agoniseala mâinilor tale!


text:
Păzeşte-te ca nu cumva să treci cu vederea pe levit, în toate zilele vieţii tale de pe pământul tău!


text:
Când Domnul Dumnezeul tău va lărgi hotarul tău, precum ţi-a făgăduit, şi vei spune: «Vreau să mănânc carne» – căci ţi-e poftă să mănânci carne – ţi-e îngăduit să mănânci carne după dorul sufletului tău.


text:
Şi dacă locul pe care Domnul Dumnezeu îl va alege ca să sălăşluiască numele său într’însul va fi prea departe de tine, junghie din cirezile şi din turmele tale, pe care ţi le-a dat Domnul Dumnezeul tău, precum ţi-am dat poruncă, şi mănâncă în aşezările tale tot după dorul sufletului tău.


text:
Întocmai cum se mănâncă vânatul de căprioară şi de cerb, aşa să mănânci. Cel curat şi cel necurat să mănânce la fel.


text:
Dar ţine cu tărie să nu mănânci sânge, căci sângele are în el viaţă şi nu se cade să mănânci viaţa laolaltă cu trupul.


text:
Să nu-l mănânci, ca să-ţi meargă bine ţie şi fiilor tăi de după tine, fiindcă tu faci ceea ce este drept în ochii Domnului.


text:
Numai darurile sfinte care se cuvine să le dai şi făgăduinţele tale, ia-le-şi adă-le în locul pe care Domnul îl va alege.


text:
Când vei aduce arderile de tot ale tale să pui carnea şi sângele pe jertfelnicul Domnului Dumnezeului tău; la jertfele tale, să verşi sângele pe jertfelnic, iar carnea să o mănânci.


text:
Fii cu grijă şi ia aminte la toate poruncile acestea pe care eu ţi le poruncesc, ca să-ţi meargă bine ţie şi fiilor tăi de după tine deapururi, fiindcă tu săvârşeşti ceea ce este bun şi plăcut în ochii Domnului Dumnezeului tău.


text:
După ce Domnul Dumnezeul tău va nimici din faţa ta popoarele pe care le vei cuprinde ca să le stăpâneşti şi să locueşti în ţara lor,


text:
Fereşte-te ca nu cumva să te laşi înşelat, ca după ce au fost nimicite nu cumva să umbli după dumnezeii lor cugetând: «Cum au slăvit neamurile acelea pe dumnezeii lor, vreau să fac şi eu întocmai.»


text:
Dar tu să nu faci la fel cu Domnul Dumnezeul tău, căci toate grozăviile pe care le urăşte Domnul le-au săvârşit ele pentru dumnezeii lor, ba chiar pe fiii şi pe fiicele lor i-au ars în foc pentru dumnezeii lor.


text:
Toate poruncile pe care ţi le poruncesc astăzi să le împlineşti aidoma, fără să adăogi, nici să tai ceva din ele!


text:
Dacă se va scula în mijlocul tău profet sau văzător de vise şi va săvârşi înaintea ta minuni şi fapte mai presus de fire,


text:
Şi dacă minunea sau fapta cea mai presus de fire se va adeveri şi el te va îmbia: «Să mergem după alţi dumnezei» – dar pe care tu nu i-ai cunoscut – «şi să ne închinăm lor»,


text:
Să nu ascultaţi de cuvintele îmbietoare ale proorocului aceluia sau ale văzătorului de vise, căci Domnul Dumnezeul vostru vrea să vă pună la încercare, să vă ştie dacă voi iubiţi pe Domnul Dumnezeul vostru din toată inima voastră şi din tot sufletul vostru.


text:
Numai după Domnul Dumnezeul vostru să mergeţi, de el să vă temeţi, poruncile lui să le păziţi, de glasul lui să ascultaţi, pe el să-l cinstiţi şi de el să vă lipiţi.


text:
Iar proorocul acela, sau văzătorul acela de vise, să fie omorît, căci v’a îndemnat să părăsiţi pe Domnul Dumnezeul vostru, care v’a scos pe voi din ţara Egiptului şi din casa robiei v’a mântuit, ca să te depărtezi de calea pe care ţi-a poruncit să mergi Domnul Dumnezeul tău. Nimiceşte deci răul din mijlocul tău!


text:
Dacă fratele tău, fiul maicii tale, sau fiul tău, fiica ta şi femeia de la sânul tău, sau prietenul tău care-ţi este scump ca sufletul tău ar voi să te înşele în ascuns cu îndemnul: «Să mergem şi să ne închinăm altor dumnezei», pe care nu i-ai ştiut nici tu, nici părinţii tăi,


text:
Dumnezei ai popoarelor din vecinătatea voastră, apropiate ori depărtate, de la o margine până la cealaltă margine a pământului,


text:
Să arunci într’însul cu pietre până îl vei omori, căci a căutat să te depărteze de Domnul Dumnezeul tău, care te-a scos din ţara Egiptului şi din casa robiei!


text:
Şi tot Israilul să audă şi să se teamă şi de aci înainte să nu mai săvârşească în mijlocul tău o astfel de fărădelege!


text:
Dacă vei dovedi că în vre-o cetate pe care ţi-a dat-o Domnul Dumnezeul tău ca să locueşti într’însa,


text:
S’au ivit oameni nelegiuiţi care îmbie pe locuitorii cetăţii la necredinţă: «Haidem să ne închinăm la alţi dumnezei pe care voi nu-i cunoaşteţi»,


text:
Cercetează, socoteşte bine şi întreabă, şi dacă se adevereşte că faptul este adevărat, că s’a petrecut ticăloşia aceasta în mijlocul tău,


text:
Să treci prin ascuţişul săbiei pe locuitorii cetăţii aceleia, să o dărâmi, şi tot ce este într’însa, oameni şi dobitoace, să le dai în gura săbiei.


text:
Toată prada din ea s’o strângi în piaţă şi s’o arzi în foc, iar cetatea şi toată prada din ea să fie ardere de tot pentru Domnul Dumnezeul tău. Morman de dărâmături să fie deapururi şi să nu se mai zidească în veci!


text:
Şi de nimic din ceea ce a fost hotărît pieirii să nu se lipească mâna ta, ca Domnul să-şi întoarcă iuţimea urgiei lui, să-ţi dăruiască îndurările şi milostivirile sale, să te înmulţească, precum s’a jurat părinţilor tăi,


text:
Dacă vei asculta de glasul Domnului Dumnezeului tău, ca să păzeşti poruncile lui pe care ţi le poruncesc astăzi şi să săvârşeşti ceea ce este plăcut în ochii Domnului Dumnezeului tău.»


text:
«Voi sunteţi fii ai Domnului Dumnezeului vostru! Să nu faceţi scrijilituri pe trup şi să nu vă tundeţi părul de pe frunte spre jelirea unui mort,


text:
Căci tu eşti sfânt pentru Domnul Dumnezeul tău şi pe tine te-a ales Domnul ca să-i fii lui popor al său dintre toate popoarele de pe faţa pământului.


text:
Dintre cele care numai rumegă şi dintre acelea care au numai copita despicată, să nu mâncaţi: cămila, iepurele, şafanul. Rumegătoarele cu copita nedespicată, pentru voi sunt necurate.


text:
Porcul, deşi are copita despicată, dar nefiind rumegător, este spurcat pentru voi. Din carnea lor să nu mâncaţi şi de hoiturile lor să nu vă atingeţi.


text:
Să nu mâncaţi mortăciuni, ci să le daţi străinului care trăieşte în aşezările voastre, să le mănânce el, sau să le vindeţi la străini, căci tu eşti popor sfânt al Domnului Dumnezeului tău. Să nu fierbi iedul în laptele mamei lui.


text:
Şi să te ospătezi înaintea Domnului Dumnezeului tău, – în locul pe care el îl va alege să-şi sălăşluiască numele său într’însul, – din zeciuială grâului, vinului şi untdelemnului tău, din cei întâi născuţi din cirezile şi din turmele tale, ca să înveţi să te temi de Domnul Dumnezeul tău în toate zilele vieţii tale.


text:
Şi dacă drumul într’acolo va fi prea lung şi nu le vei putea duce cu tine, fiindcă locul pe care l-a ales Domnul ca într’însul să sălăşluiască numele său va fi prea departe, şi Domnul Dumnezeul tău te va fi binecuvântat cu prisos,


text:
Şi cumpără cu argintul tău tot ceea ce doreşte sufletul tău; vite mari şi mici, vin, băutură îmbătătoare şi orişice râvneşte sufletul tău, fă ospăţ acolo înaintea Domnului Dumnezeului tău şi te veseleşte tu şi casa ta.


text:
Iar pe levi tul care locueşte în aşezările tale să nu-l treci eu vederea, căci el nu are nici parte, nici moştenire cu tine.


text:
La fiecare trei ani să pui deoparte toată zeciuială din veniturile tale din anul acela, şi s’o laşi în aşezările tale,


text:
Ca levitul, care n’are nici parte, nici moştenire cu tine, şi străinul şi orfanul şi văduva din aşezările tale, să vină să mănânce şi să se sature, ca astfel să binecuvinteze Domnul Dumnezeul toate lucrurile mâinilor tale pe care vei începe să le faci!»


text:
Şi iată cum să se facă iertarea datoriei: Oricine va fi împrumutat pe aproapele său să-i ierte datoria. Să nu strâmtoreze pe aproapele său şi pe fratele său când se va vesti iertarea cea pentru Domnul.


text:
– Numai aşa Domnul te va binecuvânta cu prisosinţă, şi nu vei avea sărac în ţara pe care Domnul Dumnezeul tău ţi-o va da s’o stăpâneşti ca moştenire,


text:
Dacă vei asculta de glasul Domnului Dumnezeului tău sârguindu-te la împlinirea tuturor poruncilor pe care eu ţi le poruncesc astăzi,


text:
Căci Domnul Dumnezeul tău te va binecuvânta precum ţi-a făgăduit; tu vei împrumuta multe neamuri, dar tu nu te vei împrumuta de la ele, vei stăpâni multe neamuri, dar pe tine ele nu te vor stăpâni. –


text:
Iar dacă vre-unul din fraţii tăi va fi sărac într’una din aşezările din ţara ta, pe care Domnul Dumnezeul tău ţi-o va da, nu-ţi împietri inima şi nu închide mâna, faţă de fratele tău sărman,


text:
Păzeşte-te ca să nu se strecoare în inima ta vre-un gând necuvios şi să zici: «Anul al şaptelea, anul iertării datoriei se apropie», şi ca nu cumva ochiul tău să fie pătimaş faţă de fratele tău cel sărman şi să nu-i dai nimic, şi el să strige către Domnul şi să porţi povara păcatului!


text:
Dă-i din belşug şi inima ta să nu se zgârcească atunci când îl împrumuţi, căci în schimb va binecuvânta Domnul Dumnezeul tău orice lucrare şi pe orice vei pune mâna.


text:
Şi fiindcă nu vor lipsi niciodată sărmani din ţara ta, pentru aceasta îţi dau poruncă: «Deschide mâna ta cu dărnicie fratelui tău, săracului şi sărmanului din pământul tău!»


text:
Dacă fratele tău, evreu sau evreică, va fi vândut ţie, şase ani să fie robul tău, iar în al şaptelea să-l liberezi.


text:
Ci răsplăteşte-l cu daruri din oile tale, din aria ta şi din teascul tău, cu care te-a binecuvântat Domnul Dumnezeul tău,


text:
Şi aminteşte-ţi că ai fost rob în ţara Egiptului din care te-a liberat Domnul Dumnezeul tău, pentru aceasta eu îţi poruncesc astăzi lucrul acesta.


text:
Iar dacă el îţi va spune: «Nu ies de la tine», fiindcă el te iubeşte pe tine şi casa ta şi că se simte bine la tine,


text:
Să iei sula şi să-i străpungi urechea lipind-o de uşă, ca apoi să-ţi fie rob pe veci. La fel să faci şi cu roaba ta.


text:
Să nu socoteşti povară când va fi să-i liberezi, căci cât ai plăti de două ori simbria unui simbriaş ţi-a făcut slujbă în şase ani. Atunci te va binecuvânta Domnul Dumnezeul tău în tot ceea ce vei face.


text:
Orice întâi născut din cirezile şi din turmele tale de parte bărbătească, să-l sfinţeşti Domnului Dumnezeului tău! Să nu munceşti cu întâiul născut al boului tău şi să nu tunzi întâiul născut din turmele tale,


text:
Ci să le mănânci an de an înaintea Domnului Dumnezeului tău, în locul pe care el şi-l va alege, tu şi casa ta.


text:
Şi dacă vre-unul va avea beteşug, va fi şchiop sau orb, sau orice altă racilă, să nu-l aduci jertfă Domnului Dumnezeului tău,


text:
Ci să-l mănânci în aşezările tale, cel curat ca şi cel necurat laolaltă, ca pe căprioară şi pe cerb.


text:
«Păzeşte luna Aviv şi prăznueşte Paştile Domnului Dumnezeului tău, căci în luna Aviv te-a scos Domnul Dumnezeul tău, noaptea, din Egipt.


text:
Junghie pentru Paştile Domnului Dumnezeului tău din cirezi şi din turme în locul pe care îl va alege Domnul să sălăşluiască numele său într’însul.


text:
Şapte zile să nu mănânci pâine dospită, ci să mănânci azime – «pâinea durerii» – căci în grabă ai ieşit din pământul Egiptului şi ca să-ţi aduci aminte de ieşirea ta din Egipt în toată vremea vieţii tale.


text:
Şapte zile să nu se vadă dospitură în ţinutul tău, iar din carnea pe care ai jertfit-o în seara zilei dintâi, să nu rămână nimic pe a doua zi dimineaţa.


text:
Nu poţi să junghii mielul pentru Paşti în nici una din aşezările tale pe care ţi le va da Domnul Dumnezeul tău,


text:
Ci numai în locul pe care îl va alege Domnul ca să sălăşluiască numele său, – să junghii mielul pentru Paşti seara la asfinţit de soare, vremea ieşirii tale din Egipt.


text:
Frige mielul şi-l mănâncă în locul pe care-l va alege Domnul Dumnezeul tău, iar dimineaţa întoarce-te la vatra ta.


text:
Şase zile mănâncă azime, iar în ziua a şaptea fiind praznicul Domnului Dumnezeului tău, să nu lucrezi.


text:
Să numeri şapte săptămâni de la pornitul secerişului, – de atunci să începi numărătoarea celor şapte săptămâni.


text:
După aceasta să prăznueşti praznicul săptămânilor Domnului Dumnezeului tău, să dai dar de bunăvoie, din aceea cu ce te-a binecuvântat Domnul Dumnezeul tău,


text:
Şi să te bucuri înaintea Domnului Dumnezeului tău, – tu, şi fiul tău şi fiica ta, robul tău şi roaba ta, precum şi levitul care locueşte în aşezările tale, străinul, orfanul şi văduva, care locuesc în mijlocul tău, – în locul pe care Domnul şi-l va alege ca într’însul să-şi sălăşluiască numele său.


text:
Să-ţi aminteşti apoi că rob ai fost în Egipt, şi deci să păzeşti şi să împlineşti toate orânduirile acestea.


text:
Şapte zile să prăznueşti sărbătoarea corturilor, după strângerea rodului de pe arie şi din teascul tău.


text:
Şi la praznic să fii vesel tu, fiul tău şi fiica ta, robul tău şi roaba ta, precum şi levitul, străinul, orfanul şi văduva care locuesc în aşezările tale.


text:
Şapte zile să prăznueşti sărbătoarea Domnului Dumnezeului tău în locul pe care îl va alege Domnul, căci Domnul Dumnezeul tău îţi va binecuvânta toată strânsura rodurilor tale şi orice lucru al mâinilor tale; pentru aceasta să fii voios.


text:
De trei ori pe an să vină înaintea Domnului, în locul pe care el şi-l va alege, toţi cei de parte bărbătească: la sărbătoarea azimelor, la sărbătoarea săptămânilor şi la sărbătoarea corturilor; dar să nu se înfăţişeze înaintea Domnului cu mâna goală,


text:
Ci fiecare să vină cu câte un dar, după binecuvântarea cu care l-a binecuvântat Domnul Dumnezeul tău.


text:
În toate aşezările tale, pe care ţi le va da Domnul Dumnezeul tău în seminţiile tale, să pui judecători şi dregători care să judece poporul cu dreaptă judecată.


text:
Să nu judeci strâmb, să nu cauţi la faţa nimănui, să nu iei mită, căci mita orbeşte ochii celor înţelepţi şi strâmbează hotărîrile judecătorilor drepţi.


text:
Să urmăreşti dreptatea şi iar dreptatea, ca să fii viu şi să iei în stăpânire pământul pe care Domnul Dumnezeul tău ţi-l va da ţie.


text:
Nici un fel de copac nu sădi ca aşeră lângă jertfelnicul Domnului Dumnezeului tău pe care ţi-l vei clădi.


text:
«Să nu jertfeşti pentru Domnul Dumnezeul tău bou ori oaie cu racilă sau orice alt beteşug, căci aceasta este grozăvie înaintea Domnului Dumnezeului tău.


text:
Dacă se va dovedi în vre-una din aşezările tale, pe care Domnul Dumnezeul tău ţi le va da ţie, bărbat ori femeie, care să fi făptuit fărădelege înaintea Domnului Dumnezeului tău şi să fi călcat legământul lui,


text:
Care să se fi dus să cinstească alţi dumnezei şi să se fi închinat lor: la soare, la lună, ori la toată oştirea cerului, ceea ce eu nu am poruncit,


text:
Şi de se va şti, şi vei afla şi tu, să cercetezi cu deamăruntul, şi dacă faptul se va adeveri, că această ticăloşie s’a făptuit în Israil,


text:
Să scoţi la judecată pe bărbatul ori pe femeia care a săvârşit ticăloşia aceasta în aşezările tale şi să-i baţi cu pietre ca să fie omorîţi.


text:
Dar să fie omorîţi cu mărturia a doi sau trei martori, iar cu mărturia unuia să nu fie osândiţi la moarte.


text:
Mai întâi martorii să ridice mâna împotriva lui ca să-l omoare, apoi să ridice mâna tot poporul. Aşa să stârpeşti fărădelegea din mijlocul tău!


text:
Dacă vre-un proces va fi încurcat, când e vorba de omor, de o pricină de judecată, de rănire, în sfârşit de orice altă judecată în aşezările tale, să vii îndată, la locul pe care îl va alege Domnul Dumnezeul tău,


text:
Să te înfăţişezi preoţilor, loviţilor şi oricărui judecător va fi în vremea aceea, şi întreabă-i, ca ei să-ţi dea răspuns cum este cu cale să judeci.


text:
Iar tu urmează după sfatul pe care ţi-l vor da ei din locul pe care Domnul şi-l va alege, şi sârgueşte-te să aduci la îndeplinire tot ceea ce te vor învăţa.


text:
Şi după dreptarul pravilei pe care te vor învăţa şi după hotărîrea pe care ei o vor da, să te călăuzeşti fără să te abaţi de la povaţa pe care ţi-au dat-o, nici la dreapta, nici la stânga.


text:
Iar cel care va lucra ca un trufaş nesăbuit, fără să asculte de judecător sau de preotul care stă la slujbă înaintea Domnului Dumnezeului tău, acela să moară şi aşa să stârpeşti răul din Israil.


text:
După ce vei intra în ţara pe care Domnul Dumnezeul tău ţi-o va da s’o stăpâneşti şi să locueşti într’însa şi vei cugeta: «Vreau să pun peste mine rege, cum au toate popoarele vecine»,


text:
Pune rege pe acel care îl va alege Domnul Dumnezeul tău. Să pui rege pe unul dintre fraţii tăi, căci nu-ţi este îngăduit să pui rege pe un străin care nu e dintre fraţii tăi!


text:
Dar să nu ţie mulţi cai şi să nu întoarcă poporul în Egipt ca să aibă mulţi cai, căci Domnul v’a poruncit: «Să nu vă mai întoarceţi pe calea aceasta!»


text:
Să nu-şi sporească femeile, să nu-şi depărteze de Dumnezeu inima sa; prea mult argint şi aur să nu strângă.


text:
Când va şedea pe tronul regatului să scrie pentru sine cartea legii acesteia din cartea care se află înaintea preoţilor din seminţia lui Levi,


text:
Pe care s’o aibă cu sine mereu şi să o citească în toate zilele vieţii sale, ca să înveţe să cinstească pe Domnul Dumnezeul său, să păzească toate poruncile legii şi să împlinească toate hotărîrile acestea,


text:
Ca să nu-şi trufească inima faţă de fraţii săi, să nu se abată de la porunci nici la dreapta, nici la stânga, ci ca mult să domnească peste ţara lui, în Israil, el şi fiii lui.»


text:
«Preoţii leviţi şi toată seminţia lui Levi să nu aibă parte şi moştenire cu Israil, ci să-şi agonisească demâncarea din jertfele Domnului arse pe foc şi să fie moştenirea lui.


text:
– Moştenire să nu aibă în mijlocul fraţilor lui, căci Domnul este moştenirea lui, precum i-a făgăduit. –


text:
Iată partea pe care să o ia preoţii de la popor, de la cei ce aduc jertfă boi sau oi: spata, fălcile şi stomacul.


text:
Căci pe el l-a ales Domnul Dumnezeul tău din toate seminţiile tale, ca să facă slujbă în numele Domnului, el şi fiii lui în toată vremea.


text:
Dacă va porni levitul din vre-una din aşezările tale din tot Israilul în care locueşte şi va ajunge după dorul sufletului său în locul pe care îl va alege Domnul,


text:
El să fie primit să facă slujbă întru numele Domnului Dumnezeului tău ca toţi fraţii lui leviţi, care stau la slujbă înaintea Domnului,


text:
Şi să se bucure şi ei de aceeaşi parte din venituri, – fără să se ţină seamă dacă mai are vre-un venit al lui.


text:
Când vei intra în pământul pe care Domnul Dumnezeul tău ţi-l va da, să nu te deprinzi să săvârşeşti grozăviile acelor popoare.


text:
Să nu se dovedească la tine vreunul care arde în foc pe fiul sau pe fiica sa, nici superstiţios, nici tâlcuitor de semne, nici prezicător, nici fermecător,


text:
Căci este grozăvie înaintea Domnului cel ce săvârşeşte acestea, şi din pricina acestei urîciuni Domnul Dumnezeul tău îi va goni din faţa sa.


text:
Fiindcă popoarele acestea pe care le vei alunga ascultă de tâlcuitorii de semne şi de vrăjitori, iar pe tine te opreşte Domnul Dumnezeul tău.


text:
Prooroc ca şi mine va ridica Domnul Dumnezeul tău din mijlocul fraţilor tăi; pe acela să-l ascultaţi!


text:
Şi întocmai cum ai cerut de la Domnul Dumnezeul tău în ziua adunării în Horeb: «Să nu mai aud glasul Dumnezeului meu şi să nu mai văd acest foc mare ca să nu mor!»,


text:
Prooroc ca şi tine voi ridica din mijlocul fraţilor lor şi voi pune cuvintele mele în gura lui, ca să le spună tot ce îi voi porunci.


text:
Iar dacă vre-unul nu va asculta de cuvintele mele pe care proorocul le va propovădui în numele meu, eu însumi îi voi cere socoteală.


text:
Şi proorocul care se va încumeta să vorbească în numele meu ceea ce eu nu i-am poruncit să vorbească, şi care va vorbi în numele altor dumnezei, un asemenea prooroc să moară.


text:
Să ştii că ceea ce vorbeşte un profet în numele Domnului şi nu se va întâmpla sau nu se va adeveri, acela este un cuvânt pe care nu l-a grăit Domnul, ci l-a grăit profetul din îndrăzneala lui; nu te spăimânta!»


text:
«Iar după ce Domnul Dumnezeul tău va nimici popoarele a căror ţară Domnul Dumnezeul tău ţi-o va da ţie, şi după ce le vei lua în stăpânire şi vei locui în oraşele şi în casele lor,


text:
Să faci drumuri şi să împărţi în trei cuprinsul ţării pe care ţi-l va da ca moştenire Domnul Dumnezeul tău, ca acolo să se adăpostească orice ucigaş.


text:
Iată care ucigaş se poate adăposti acolo ca să scape cu viaţă: acel care va omorî pe aproapele său din greşală, fără ca mai nainte să-i fi fost duşman;


text:
Acela care va intra în pădure cu aproapele său ca să taie lemne şi, învârtind securea ca să taie un copac, va scăpa securea din coadă şi va nimeri pe prietenul său şi-l va omorî, să fugă într’una din cetăţile acelea ca să scape cu viaţă,


text:
Ca nu cumva răzbunătorul sângelui să urmărească pe ucigaş în iuţeala inimii lui şi să-l ajungă, fiindcă drumul este prea lung, şi să-l omoare, fără vină de omor, fiindcă mai nainte nu-i fusese duşman.


text:
Iar dacă Domnul Dumnezeul tău va mări ţara ta, precum s’a jurat părinţilor tăi, şi-ţi va da ţie tot pământul pe care a făgăduit părinţilor tăi că-l va da,


text:
Dacă vei păzi şi vei împlini toate poruncile pe care eu ţi le poruncesc astăzi şi vei iubi pe Domnul Dumnezeul tău şi vei umbla în căile lui în toată vremea, să mai adaugi la aceste trei cetăţi încă trei,


text:
Ca să nu se verse sânge nevinovat în pământul tău, pe care Domnul Dumnezeul tău ţi-l va da ţie moştenire, şi să nu se săvârşească vărsări de sânge.


text:
Dacă cineva va urî pe aproapele său, îl va pândi şi va tăbărî pe el, îl va lovi şi va muri, şi ucigaşul va fugi într’una din cetăţile acelea,


text:
Bătrânii cetăţii să trimită să-l aducă de acolo şi să-l dea în mâna răzbunătorului de sânge ca să-l omoare.


text:
De unul ca acesta să nu-ţi fie milă! Spală sângele nevinovat vărsat din Israil, ca să-ţi meargă bine!


text:
Să nu strămuţi hotarul aproapelui tău, pe care l-au pus strămoşii pe moştenirea ta, în ţara pe care Domnul Dumnezeul tău ţi-o va da în stăpânire.


text:
Să nu fie ascultat împotriva cuiva numai un martor, pentru orice vină ori greşală şi pentru orice păcat pe care cineva îl face! Ci din gura a doi sau trei martori să iasă adevărul.


text:
Cei doi împricinaţi să se înfăţişeze înaintea lui Dumnezeu, înaintea preoţilor şi a judecătorilor din vremea aceea,


text:
Şi judecătorii să facă cercetare cu deamăruntul, şi dacă se adevereşte că martorul mincinos a jurat strâmb împotriva fratelui său,


text:
Ceilalţi să audă şi să se teamă ca nu cumva să se încumeată să săvârşească o asemenea ticăloşie în mijlocul tău.


text:
Şi tu să n’ai milă: viaţă pentru viaţă, ochi pentru ochi, dintre pentru dinte, mână pentru mână, picior pentru picior!»


text:
«Când vei ieşi la război împotriva vrăjmaşilor tăi şi vei vedea cai şi care de război şi mai multă oaste decât a ta, să nu te temi, căci Domnul Dumnezeul tău care te-a scos din ţara Egiptului este cu tine.


text:
Şi să-i spună: «Ascultaţi, voi cei din Israil! Se apropie vremea să vă războiţi cu vrăjmaşii voştri. Să nu se înmoaie inima voastră! Nu vă temeţi, nu pierdeţi cumpătul şi nu vă spăimântaţi,


text:
Căci Domnul Dumnezeul vostru va merge să se războiască pentru voi cu vrăjmaşii voştri ca să vă izbăvească!»


text:
Iar voevozii oştirii să grăiască poporului: «Cine este bărbatul care a clădit casă nouă şi n’a sfinţit-o să se întoarcă acasă, ca nu cumva să moară în luptă şi altul să i-o sfinţească.


text:
Cine a sădit vie şi n’a cules rodul ei să se întoarcă acasă, ca nu cumva să moară în luptă şi altul să i-o culeagă.


text:
Cine s’a logodit cu femeie şi nu s’a însurat cu ea să se întoarcă acasă, ca nu cumva să moară în bătălie şi altul să o ia de nevastă.»


text:
Şi căpeteniile să mai adaoge a grăi poporului şi să zică: «Cine este fricos şi cu inima slabă să se întoarcă la vatră, ca să nu înmoaie inima fratelui său ca şi pe a lui!»


text:
Iar după ce vor sfârşi de vorbit poporului, căpeteniile oştirii să stea în fruntea poporului războinic.


text:
Şi dacă îţi va da răspuns pentru pace şi se va lăsa cuprinsă, tot poporul care se va găsi într’însa să-ţi plătească dajdie şi să-ţi slujească,


text:
Şi dacă Domnul Dumnezeul tău o va da în mâna ta, toată partea bărbătească s’o treci prin ascuţişul săbiei.


text:
Însă femeile şi copiii, dobitoacele şi tot ce se va afla în cetate, toată prada s’o iei pentru tine, şi să trăieşti din prada vrăjmaşilor pe care ţi i-a dat Domnul Dumnezeul tău.


text:
Aşa să te porţi cu toate cetăţile care sunt prea departe de tine şi nu fac parte din cetăţile popoarelor din Canaan.


text:
Din cetăţile popoarelor acestora pe care Domnul Dumnezeul tău ţi le va da ca moştenire, să nu scape cu viaţă nici o suflare,


text:
Ci să le pierzi: pe Hetiţi, Amoriţi, Canaaniţi, Pereziţi, Heviţi şi pe Ebusiţi, precum a poruncit Domnul Dumnezeul tău,


text:
Ca să nu vă înveţe să săvârşiţi toate ticăloşiile pe care le-au săvârşit ei pentru dumnezeii lor şi să păcătuiţi împotriva Domnului Dumnezeului vostru.


text:
De vei împresura vreme îndelungată o cetate ca să te războieşti şi s’o cucereşti, să nu strici pomii, tăindu-i cu securea, ci să mănânci din ei şi să nu-i tai! Oare copacul de pe câmp este om, ca să se pitească de tine în loc întărit?


text:
Numai copacii pe care-i ştii că nu sunt pomi roditori, să-i strici şi să-i tai, ca să-ţi ridici întărituri împotriva cetăţii care face război cu tine, până ce ea va cădea.»


text:
«Dacă se va găsi pe câmp vre-un om omorît în ţara pe care Domnul Dumnezeul tău ţi-o va da ţie ca s’o stăpâneşti şi nu se va putea şti cine este ucigaşul,


text:
Să iasă bătrânii şi judecătorii tăi şi să măsoare la ce depărtare este cel omorît de cetăţile vecine,


text:
Şi bătrânii cetăţii celei mai apropiate de cel ucis să ia o junică din cireada, nepusă la muncă şi care n’a fost înjugată,


text:
Şi bătrânii cetăţii aceleia să pogoare junica la un râu, într’un loc nearat şi nesămănat, şi să junghie gâtul junicei ca sângele ei să pice în apă.


text:
Atunci preoţii, fiii lui Levi, să se apropie, fiindcă pe ei Domnul Dumnezeu i-a ales ca să-i slujească şi să-i binecuvînteze în numele său, şi după hotărîrea lor să se călăuzească în orice pricină de judecată şi în orice vătămare trupească.


text:
Şi toţi bătrânii cetăţii celei mai apropiate de cel omorît, să-şi spele mâinile deasupra junicei junghiate în râu,


text:
Iartă pe poporul tău Israil, pe care tu, Doamne, l-ai liberat şi nu lăsa sânge nevinovat în mijlocul poporului tău Israil!» Aşa să facă ei ispăşirea pentru vărsarea de sânge.


text:
Când vei porni la război împotriva vrăjmaşilor tăi, şi Domnul Dumnezeul tău ţi-i va da în mâna ta şi-i vei duce în robie,


text:
Dacă printre roabe vei vedea o femeie frumoasă la chip şi te vei îndrăgi de ea ca s’o iei de nevastă,


text:
Să-şi lepede haina de roabă de pe ea şi să locuiască în casa ta. Apoi să plângă pe tatăl său şi pe mama sa o lună de zile, după care să intri la ea şi tu să fii soţul ei, iar ea să-ţi fie soţie.


text:
Şi dacă nu-ţi va mai fi dragă, să-i dai drumul, dar să n’o vinzi pe argint, nici să te porţi rău cu ea, fiindcă ai umilit-o.


text:
Dacă un bărbat va avea două femei, una pe care o iubeşte şi alta pe care o urăşte, şi atât cea iubită cât şi cea urîtă îi vor naşte fii, şi cea urîtă va vea un fiu întâi născut,


text:
La vremea când el le va împărţi averea, nu va putea să dea dreptul de întâi născut fiului celei iubite în paguba dreptului de întâi născut al femeii pe care o urăşte,


text:
Ci să recunoască dreptul de întâi născut fiului celei pe care n’o iubeşte şi să-i dea lui două părţi din toată averea lui, fiindcă fiul este pârga puterii lui, şi lui i se cuvine dreptul de întâi născut.


text:
Dacă va avea cineva un fiu zurbagiu şi îndărătnic, care nu ascultă de povaţa tatălui său şi a mamei sale, şi cu toate că l-au pedepsit, tot nu ascultă de ei,


text:
Şi să se jeluiască bătrânilor cetăţii: «Fiul nostru acesta este zurbagiu şi îndărătnic şi nu ascultă de îndemnul nostru, este risipitor şi beţiv!».


text:
Atunci toţi oamenii cetăţii să arunce cu pietre în el şi să-l omoare. Aşa să curmi ticăloşia din mijlocul tău. Şi tot Israilul să auză şi să-i fie frică!


text:
Dacă cineva va săvârşi o faptă rea, vrednică de pedeapsa cu moartea, şi va fi omorît şi spânzurat va fi,


text:
Trupul lui să nu mai rămână peste noapte spânzurat, ci să-l îngropi în ziua aceea, căci este blestemat de Dumnezeu cel spânzurat pe lemn, şi să nu întinezi pământul pe care Domnul Dumnezeul tău ţi-l va da moştenire.»


text:
«Când vei vedea boul sau oaia fratelui tău rătăcind pe câmp, să nu te uiţi nepăsător, ci adă-le la fratele tău.


text:
Şi dacă fratele tău nu stă aproape sau nu-l ştii, mână vita la tine acasă, ca să stea la tine până când o va căuta fratele tău, şi atunci să i-o dai.


text:
Aşa să faci cu asinul lui, cu haina lui şi cu orice lucru va fi pierdut fratele tău şi l-ai găsit tu.


text:
Să nu te uiţi la asinul fratelui tău sau la boul lui care au căzut în drum, şi să fii nepăsător, ci să ajuţi pe fratele tău să-i scoale din drum.


text:
Femeia să nu se îmbrace cu haină bărbătească, iar bărbatul să nu se îmbrace cu haină femeiască, fiindcă oricine săvârşeşte toate acestea este urîciune înaintea Domnului Dumnezeului tău.


text:
Dacă vei găsi pe cale, în vre-un copac sau pe pământ, un cuib de pasăre cu pui sau ouă, şi mama stând pe pui sau pe ouă, să nu iei mama împreună cu puii,


text:
Când vei zidi casă nouă, să faci zid de împrejmuire pe acoperişul tău, ca să nu-ţi încarci casa ta cu vre-o nenorocire, dacă cineva ar cădea de pe el.


text:
Să nu sădeşti în via ta două feluri de plante, ca nu cumva planta pe care ai sădit-o, precum şi rodul viţei să se prăpădească.


text:
Şi-i va pune în seamă fapte urîte, care sunt numai vorbe, şi-i va scorni nume rău şi va spune: «M’am însurat cu femeia aceasta şi m’am apropiat de ea, dar n’am găsit semnele fecioriei»,


text:
Atunci tatăl şi mama fetei să ia semnele fecioriei şi să le aducă la bătrânii cetăţii, la poarta cetăţii.


text:
Şi iată că-i pune în seamă fapte grele, care sunt numai vorbe şi zice: «N’am aflat la fiica ta semnele fecioriei», – «dar iată semnele fecioriei fiicei mele», şi ei să întindă haine înaintea bătrânilor cetăţii.


text:
Să-l pună la o gloabă de o sută de sicli de argint pe care să-i dea tatălui fetei, fiindcă bărbatul a scornit nume rău despre o fecioară israiliteană, şi să o ia de femeie şi să n’o poată lăsa toată viaţa lui.


text:
Să scoată pe fată la poarta tatălui său şi oamenii cetăţii s’o bată cu pietre până o vor omorî, fiindcă a săvârşit ticăloşie în Israil: s’a desfrânat în casa tatălui ei. Şi aşa să curmi răul din mijlocul tău!


text:
Dacă se va găsi bărbat culcat cu femeie măritată, să fie omorîţi amândoi: şi bărbatul şi femeia. Şi aşa să stârpiţi răul din Israil!


text:
Să-i scoateţi pe amândoi la poarta cetăţii aceleia, să-i bateţi cu pietre şi să moară, pe fată fiindcă n’a strigat în cetate şi pe bărbat din pricină că a umilit pe femeia aproapelui său. Şi aşa să curmi răul din mijlocul tău!


text:
Dacă un om va întâlni pe câmp o fecioară logodită şi omul acela o va sili şi se va culca cu ea, să fie omorît numai omul care s’a culcat cu ea.


text:
Fetei să nu-i faceţi însă nimic, căci nu-i păcat de moarte. Aceasta ar veni ca şi cum ar tăbărî cineva pe aproapele său ca să-l omoare;


text:
Dacă un bărbat se va întâlni cu o fată nelogodită şi ar apuca-o cu sila şi se va culca cu ea, şi vor fi prinşi,


text:
Bărbatul care s’a culcat cu ea să dea tatălui fetei cincizeci de sicli de argint şi să o ia de femeie, fiindcă a umilit-o, şi toată viaţa lui să n’o poată lăsa.»


text:
Copilul din flori să nu intre în obştia Domnului, nici măcar la al zecilea neam să nu intre în obştia Domnului.


text:
Amonitul şi Moabitul să nu intre în obştia Domnului, nici măcar la al zecilea neam să nu intre ei în obştia Domnului în veac,


text:
Fiindcă nu v’au întâmpinat pe cale cu pâine şi cu apă când aţi ieşit din Egipt şi din pricină că au tocmit împotriva ta pe Bileam, fiul lui Beor, din Petorul Mesopotamiei, ca să te blesteme.


text:
Dar n’a voit Domnul Dumnezeul tău să asculte pe Bileam, căci a prefăcut Domnul Dumnezeul tău blestemul în binecuvântare, fiindcă Domnul Dumnezeul tău te-a iubit.


text:
Să nu urăşti pe Edomit, căci el este fratele tău, pe Egiptean să nu-l pizmueşti, căci străin ai fost în Egipt.


text:
Când se va afla cineva din ai tăi necurat din pricina unei întâmplări de noapte, să iasă afară din tabără şi să nu mai intre în ea,


text:
Să ai la îndemână o lopată şi când te vei duce afară să sapi undeva şi acolo să acoperi necurăţia ta,


text:
Căci Domnul Dumnezeul tău cutreeră tabăra ta ca să te ocrotească şi să dea pe vrăjmaşii tăi în mâna ta; de aceea tabăra ta să fie sfântă şi să nu se vadă într’însa nimic de ocară, ca să nu-şi întoarcă faţa de la tine.


text:
Ci să locuiască într’una din aşezările tale pe care şi-o va alege, oriunde îi va plăcea, dar să nu-l asupreşti.


text:
Plata desfrânatei şi preţul unui câine să nu intre în casa Domnului Dumnezeului tău pentru nici o făgăduinţă, fiindcă amândouă sunt grozăvie pentru Domnul Dumnezeul tău.


text:
Să nu iei camătă de la fratele tău, nici camătă pentru bani, nici pentru hrană, nici pentru orice s’ar putea lua camătă.


text:
Celui străin să-i iei camătă, dar fratelui tău să nu-i iei, ca să binecuvinteze Domnul ori pe ce vei pune mâna în ţara în care vei intra ca să o stăpâneşti.


text:
Dacă vei făgădui ceva lui Dumnezeu, nu zăbovi să-l împlineşti, căci Domnul Dumnezeul tău îl va cere la tine şi vei fi de vină.


text:
Cuvântul care va ieşi din gura ta să te sileşti să-l împlineşti după făgăduinţa de bunăvoie pe care ai făcut-o Domnului Dumnezeului tău şi pe care ai grăit-o cu gura ta.


text:
Când vei trece prin via aproapelui tău, mănâncă struguri până ce te vei sătura, dar în traistă să nu bagi.


text:
Când vei trece prin lanul aproapelui tău. culege spice cu mâna, dar secera să n’o vâri în lanul aproapelui tău.»


text:
«Dacă va lua cineva femeie şi se va însura cu ea, dar nu va afla har în ochii lui, fiindcă el a descoperit în ea ceva de ocară, şi-i va scrie carte de despărţenie şi i-o va da în mână şi-i va da drumul din casa lui,


text:
Dacă soţul ei din urmă o va urî şi-i va scrie şi el carte de despărţenie şi i-o va da în mână şi-i va da drumul din casa lui, sau bărbatul ei de-al doilea care şi-a luat-o ca femeie va muri,


text:
Bărbatul cel dintâi de care s’a despărţit nu poate s’o ia ca să-i fie femeie, după ce ea a fost necurată pentru el, fiindcă faptul acesta, ar fi urîciune înaintea Domnului, şi să nu încarci cu păcate pământul pe care Domnul Dumnezeul tău ţi-l va da ca moştenire.


text:
Dacă cineva s’a însurat cu o femeie tânără, să nu plece la oaste şi să nu i se pună nici o îndatorire, ci să fie liber pentru casa lui timp de un an ca să bucure pe femeia cu care s’a însurat.


text:
Nimeni să nu ia zălog râşniţa sau piatra cea de deasupra, căci ar fi să ia zălog viaţa datornicului.


text:
Când cineva va fi prins că fură pe unul din fraţii lui dintre fiii lui Israil, şi-l va asupri şi-l va vinde, furul acela să moară. Aşa să curmi răul din mijlocul tău!


text:
Pentru boala leprei ia măsuri bune de pază întocmai după ceea ce vă vor povăţui preoţii leviţi, şi precum le-am dat poruncă aşa să faceţi şi voi.


text:
Adu-ţi aminte ceea ce a făcut Domnul Dumnezeul tău Mariei pe cale, după ce voi ieşiserăţi din Egipt.


text:
Ci dă-i înapoi zălogul la asfinţitul soarelui ca să se culce cu haina lui şi să te binecuvînteze, iar fapta ta să fie socotită faptă bună înaintea Domnului Dumnezeului tău.


text:
Să nu asupreşti pe simbriaşul sărman şi pe cel obijduit din fraţii sau din străinii care locuesc în aşezările din ţara ta.


text:
Dă-i simbria lui în fiecare zi, şi soarele să nu asfinţească peste el, căci este sărman şi el duce dor de ea, altfel el ar începe să strige către Domnul împotriva ta şi tu ai rămânea împovărat de păcate.


text:
Părinţii să nu fie daţi morţii diu pricina copiilor şi copiii să nu fie omorîţi din pricina părinţilor, ci fiecare să moară pentru păcatul lui.


text:
Ci aminteşte-ţi că ai fost rob în Egipt de unde te-a liberat Domnul Dumnezeul tău, pentru aceasta eu îţi poruncesc să faci aşa.


text:
Când vei secera holda de pe ogorul tău şi vei uita un snop pe câmp, să nu te întorci să-l iei, ci să fie al străinului, al orfanului şi al văduvei, ca să te binecuvînteze Domnul întru strădania mâinilor tale.


text:
Când vei bate măslinul tău, să nu scotoceşti apoi prin crăngi, ci să laşi ce-a mai rămas pentru străin, pentru orfan şi pentru văduvă.


text:
Când vei culege via ta, să nu aduni de pe urmă, ci să rămână pentru străin, pentru orfan şi pentru văduvă.


text:
«De se va ivi vre-o pricină între oameni, să fie aduşi la judecată şi să fie judecaţi: cel drept să capete dreptate, iar cel vinovat osândă.


text:
Dacă cel vinovat va fi să fie bătut, judecătorul să-l pună jos şi să fie lovit în faţa lui, după potriva vinei lui.


text:
Să nu-i dea mai mult de patruzeci de lovituri, ca nu cumva din pricina mai multelor lovituri, fratele tău să scadă în cinste în ochii tăi.


text:
Dacă fraţii vor trăi împreună şi va muri unul din ei fără să aibă copii, femeia celui mort să nu se mărite în altă parte după bărbat străin, ci cumnatul ei să intre la ea şi s’o ia de soţie, şi într’acest chip să-şi îndeplinească datoria de cumnat,


text:
Dacă el nu va avea plăcere să se însoare cu cumnată-sa, atunci cumnata lui să se ducă la poarta cetăţii şi să spună bătrânilor: «Cumnatul meu nu vrea să păstreze numele fratelui său în Israil şi nu vrea să-şi facă datoria de cumnat».


text:
Atunci bătrânii cetăţii să-l cheme şi să-l îndemne, dar dacă el stărueşte şi spune: «Nu-mi este voia să o iau!»,


text:
Să se apropie cumnata lui de el în văzul bătrânilor şi să-i scoată sandala din picior, să-l scuipe în faţă şi să strige: «Aşa să păţească oricine nu va zidi casa fratelui său în Israil!»


text:
Când se vor lua la harţă doi oameni, oarecine cu fratele său, şi femeia unuia se va apropia să scape pe bărbatul ei din mâna celui care-l bate, şi va întinde mâna şi-l va apuca de partea ruşinoasă,


text:
Să ai greutăţi adevărate şi drepte, şi efa ta să fie adevărată şi dreaptă, ca să trăieşti mult în ţara pe care Domnul Dumnezeul tău ţi-o va da ţie,


text:
Cum te-a întâlnit pe cale şi ţi-a căzut în spate, lovind pe cei ce veneau pe urmă, când erai obosit şi sleit, fără să se teamă de Dumnezeu.


text:
Când însă Domnul Dumnezeul tău îţi va da tihnă de toţi duşmanii tăi din vecinătate, în pământul pe care Domnul Dumnezeul tău ţi-l va da să-l stăpâneşti ca moştenire, nu uita să nimiceşti numele lui Amalec de sub soare! Nu uita!»


text:
«Şi când vei intra în ţara pe care Domnul Dumnezeul tău ţi-o va da ca moştenire, şi o vei stăpâni şi vei locui într’însa,


text:
Să iei din pârga rodului, pe care o vei aduce din pământul pe care Domnul Dumnezeul tău ţi-l va da ţie, s’o pui într’un coş şi să pleci la locul pe care îl va alege Domnul Dumnezeul tău ca să-şi sălăşluiască într’însul numele său,


text:
Să te duci la preotul care va fi în vremea aceea şi să-i spui: «Mărturisesc astăzi înaintea Domnului Dumnezeului tău, că am intrat în ţara pentru care s’a jurat Domnul că o va da strămoşilor noştri!»


text:
Iar tu să răspunzi şi să zici înaintea Domnului Dumnezeului tău: «Tatăl meu a fost arameian pribeag şi s’a pogorit în Egipt şi cu puţini oameni s’a aşezat într’însul, şi acolo s’a făcut popor mare, puternic şi numeros.


text:
Noi am strigat către Dumnezeul părinţilor noştri, el ne-a auzit glasul nostru şi a văzut obida, truda şi asuprirea noastră.


text:
Şi Domnul ne-a scos din Egipt cu mână tare şi cu braţ întins, cu arătări înfricoşate, cu minuni şi fapte mai presus de fire,


text:
Şi acum am adus pârgă din rodul ogorului pe care mi l-ai dat mie, Doamne!» Şi tu să pui coşul înaintea Domnului Dumnezeului tău şi să te închini înaintea Domnului Dumnezeului tău,


text:
Şi să te bucuri, tu şi casa ta, de tot bunul pe care ţi l-a dăruit Domnul Dumnezeul tău, împreună cu levitul şi străinul care au sălaş în mijlocul tău.


text:
În anul al treilea, după ce vei fi sfârşit de pus la o parte din holda ta zeciuiala pe care ai dat-o levitului, străinului, orfanului şi văduvei, din sălaşurile tale, ca să mănânce şi să se sature,


text:
Să te spovedeşti înaintea Domnului Dumnezeului tău: «Am luat zeciuiala sfântă din casa mea şi am dăruit-o levitului, străinului, orfanului şi văduvei, după porunca cu care mi-ai poruncit, fără să calc sau să uit nici una din îndreptările tale.


text:
Când eram în jale după mort, n’am mâncat din ea, nu am pus-o deoparte când eram necurat, nici n’am dat din ea pentru pomană la mort, ci am ascultat de glasul Domnului Dumnezeului meu şi am făcut cum mi-ai poruncit.


text:
Priveşte din sfântul tău locaş, din ceruri, şi binecuvîntează pe poporul tău Israil şi pământul pe care mi l-ai dat precum te-ai jurat străbunilor noştri, pământ în care curge lapte şi miere!»


text:
În ziua aceasta îţi porunceşte Domnul Dumnezeul tău să împlineşti rânduielile şi poruncile acestea, să le păzeşti şi să le plineşti din toată inima ta şi din tot sufletul tău.


text:
Astăzi te-ai spovedit înaintea Domnului că el îţi va fi Dumnezeu şi vei umbla în căile lui, vei păzi legile, poruncile şi îndreptările lui şi că vei asculta de glasul lui.


text:
Iar Domnul ţi-a dat răspuns că tu vei fi poporul său, precum ţi-a făgăduit, dacă vei păzi poruncile lui.


text:
Şi te va ridica mai presus de toate popoarele pe care le-a făcut, cu slava, cu faima şi cu cinstirea, ca să fii popor sfânt al Domnului Dumnezeului tău, după făgăduinţă.»


text:
Atunci Moise împreună cu bătrânii lui Israil au poruncit poporului aşa: «Păziţi toate poruncile pe care vi le poruncesc eu astăzi.


text:
Iar în ziua când veţi trece Iordanul în ţara pe care Domnul Dumnezeul tău ţi-o va da ţie, să pui pietre mari pe care să le vărueşti cu var,


text:
Şi, la trecerea ta, când vei intra în ţara pe care Domnul Dumnezeul tău ţi-o va da ţie, ţară în care curge lapte şi miere, precum ţi-a făgăduit Domnul Dumnezeul părinţilor tăi, să scrii pe ele toate poruncile acestei legi.


text:
Când vei trece Iordanul, să aşezi pietrele acestea pe care ţi le poruncesc eu astăzi, în muntele Ebal, şi să le vărueşti cu var.


text:
Atunci să zideşti un jertfelnic Domnului Dumnezeului tău, jertfelnic de pietre, fără să foloseşti uneltele de fier:


text:
Să zideşti jertfelnicul Domnului Dumnezeului tău din pietre necioplitc şi să aduci arderi de tot pentru Domnul Dumnezeul tău.


text:
Atunci Moise şi preoţii leviţi au vorbit către tot Israilul: «Taci şi ascultă, Israile! Astăzi ai ajuns să fii popor al Domnului Dumnezeului tău.


text:
Ascultă de glasul Domnului Dumnezeului tău şi împlineşte poruncile, şi legile lui pe care ţi le poruncesc astăzi.»


text:
«Aceste seminţii să stea, când veţi trece Iordanul, pe muntele Garizim, ca să rostească binecuvântările: Simeon, Levi, Iuda, Isahar, Iosif şi Veniamin,


text:
«Blestemat să fie cel care-şi va face chip cioplit ori turnat – urîciunea Domnului, lucru dc mână de meşter – şi-l va tăinui!» Şi tot poporul să zică şi să răspundă: «Amin!»


text:
«Blestemat să fie cel ce va blestema pe tatăl său şi pe mama sa!» Şi tot poporul să răspundă: «Amin!»


text:
«Blestemat să fie cel ce va judeca strâmb pe străin, pe orfan şi pe văduvă!» Şi tot poporul să răspundă: «Amin!»


text:
«Blestemat să fie cel ce se va culca cu femeia tatălui său şi va trage aşternutul de pe patul tatălui său!» Şi tot poporul să răspundă: «Amin!»


text:
«Blestemat să fie cel ce se va culca cu sora sa, fiica tatălui său, sau fiica maicii sale!» Şi tot poporul să răspundă: «Amin!»


text:
«Blestemat să fie cel ce va lua mită ca să ucidă suflet şi să verse sânge nevinovat!» Şi tot poporul să răspundă: «Amin!»


text:
«Blestemat să fie cel ce nu va ţine şi nu va împlini poruncile acestei legi!» Şi tot poporul să răspundă: «Amin!»


text:
«Dacă vei asculta de glasul Domnului Dumnezeului tău, ca să păzeşti cu scumpătate toate poruncile lui pe care eu astăzi ţi le poruncesc, Domnul Dumnezeul tău te va înălţa peste toate popoarele pământului.


text:
Dacă vei asculta de glasul Domnului Dumnezeului tău, să vină peste tine şi să te ajungă toate binecuvântările acestea:


text:
Binecuvântat să fie rodul pântecelui tău, rodul pământului, rodul dobitoacelor, fătatul vitelor şi al oilor tale.


text:
Să înfrângă Domnul înaintea ta pe vrăjmaşii care se scoală împotriva ta: pe o cale să vină împotriva ta şi pe şapte să fugă din faţa ta.


text:
Să binecuvinteze Domnul hambarele tale şi toată agonisita mâinilor tale şi să binecuvinteze şi ţara care ţi-o vada ţie.


text:
Să te înalţe pe tine Domnul popor sfânt, precum s’a jurat ţie, dacă vei păzi poruncile Domnului Dumnezeului tău şi vei umbla în căile lui.


text:
Să-ţi dea Domnul Dumnezeul tău belşug: din rodul pântecului tău, din rodul dobitoacelor şi al ţarinii, în pământul pentru care s’a jurat Domnul Dumnezeul tău, părinţilor tăi, că-l va da ţie.


text:
Să-ţi deschidă Domnul Dumnezeul tău cerul, comoara sa cea bună, ca să-ţi dea ploaie la vreme pe pământ, şi să binecuvinteze toate lucrurile mâinilor tale, ca să împrumuţi popoare multe, dar tu să nu te împrumuţi.


text:
Să te pună Domnul cap, şi nu coadă, să fii numai sus, şi nu jos, dacă vei asculta de poruncile Domnului Dumnezeului tău, pe care ţi le poruncesc astăzi ca să le ţii şi să le faci,


text:
Iar dacă nu vei asculta de glasul Domnului Dumnezeului tău, ca să ţii cu scumpătate poruncile toate şi legile pe care ţi le poruncesc eu astăzi, să vină peste tine toate blestemele acestea şi să te ajungă:


text:
Să trimită Domnul peste tine blestem, aiurire şi ameninţare în tot lucrai pe care-l vei începe, până ce vei pieri şi curând nu vei mai fi, din pricina faptelor tale, căci m’ai părăsit.


text:
Să te lovească pe tine Domnul cu ciumă până te va pierde de pe pământul în care vei intra ca să-l stăpâneşti.


text:
Să te bată Domnul cu oftică, cu friguri, cu aprindere, cu arşiţă, cu război, cu tăciune şi cu îngălbenirea holdelor, şi să te urmărească până te vor nimici.


text:
Cerul de deasupra capului tău să fie ca arama, şi pământul de sub picioarele tale să se prefacă în fier.


text:
Să plouă Domnul peste pământul tău cu pulbere măruntă, şi să se pogoare din cer peste tine, până te va prăpădi.


text:
Să te dea Domnul spre bătaia vrăjmaşului tău; pe o cale să porneşti împotriva lui şi pe şapte să fugi din faţa lui ca să fii sperietoare pentru împărăţiile pământului.


text:
Leşurile tale să fie demâncarea tuturor păsărilor cerului şi fiarelor sălbatice de pe pământ, fără ca nimeni să le sperie.


text:
Să te bată Domnul cu buboaiele Egiptului, cu trânji, cu lepră, cu rapăn, de care să nu te poţi tămădui.


text:
Ca să umbli dibuind în miez de zi, cum dibue orbul în întuneric, şi să nu mai poţi ajunge la ţintă, să fii asuprit şi jefuit în toate zilele vieţii tale, fără ca nimeni să te poată mântui.


text:
Să te logodeşti cu femeie şi altul să o ia de soţie, casă să zideşti, dar să nu locueşti într’însa, să sădeşti vie, dar să n’ai parte de rod,


text:
Boul tău să fie junghiat în văzul tău şi din el să nu mănânci, asinul tău să fie răpit în ochii tăi şi să nu se mai întoarcă la tine, oile tale să cadă în mâinile vrăjmaşilor tăi şi nimeni să nu te poată ajuta.


text:
Fiii şi fiicele tale să fie date altui popor şi tu să priveşti şi să te sfârşeşti de durere după ei, dar mâinile tale să nu aibă nici o putere.


text:
Rodul pământului tău şi toată strădania ta să le mănânce un neam pe care nu-l ştii, şi să fii asuprit şi jăcmănit în toată vremea,


text:
Să te bată Domnul cu bube rele peste genunchi şi peste şolduri, din tălpi şi până în creştet, ca să nu te poţi tămădui.


text:
Să te ducă Domnul în robie pe tine şi pe regele pe care-l va pune peste tine, la un neam pe care nu l-ai cunoscut nici tu, nici părinţii tăi, şi acolo să slujeşti altor dumnezei, de lemn şi de piatră,


text:
Vii să sădeşti şi să le munceşti, dar vin să nu bei, nici să le strângi rodul, ci să-l mănânce viermii.


text:
Să ai măslini în tot ţinutul tău dar cu untdelemn să nu te ungi şi măslinele tale să cadă înainte de vreme.


text:
Străinul din mijlocul tău să se sue mai sus şi mai sus, decât tine, iar tu să te scobori tot mai jos, mai jos;


text:
Să vie peste tine toate blestemele acestea, să te urmărească şi să te ajungă până te vor prăpădi, căci n’ai ascultat de glasul Domnului Dumnezeului tău, să păzeşti poruncile şi legile pe care ţi le-am poruncit,


text:
Şi pentru tine să fie ele minuni şi fapte mai presus de fire, cât şi pentru seminţia ta până în veac.


text:
Fiindcă n’ai slujit pe Domnul Dumnezeul tău cu bucurie şi cu inimă bună pentru tot belşugul pe care ţi l-a dăruit,


text:
Slugă să fii la vrăjmaşul tău pe care-l va trimite Domnul împotriva ta, bântuit de sete, de foame, de golătate şi de lipsă de toate, şi el să-ţi pună jug de fier pe grumaz până te va pierde.


text:
Să pornească Domnul împotriva ta un neam de departe, de la marginile pământului, precum vine vulturul în zbor, neam a cărui limbă n’o înţelegi,


text:
Să mănânce rodul vitelor tale şi rodul pământului tău până te va prăpădi, şi să nu-ţi lase nimic, nici grâu, nici vin, nici untdelemn, nici din cirezile şi din turmele fătate, până nu te va prăpădi.


text:
Să te împresoare în toate cetăţile tale până se vor prăbuşi, în tot pământul tău, zidurile cele înalte şi întăriturile tale în care ţi-ai pus nădejdea; să te împresoare în toate cetăţile tale din ţara ta, pe care ţi le va da Domnul,


text:
Iar tu să mănânci rodul pântecului tău, carnea fiilor şi fiicelor tale pe care ţi i-a dat Domnul Dumnezeul tău, în vremea împresurării şi împilării cu care te va strâmtora duşmanul tău.


text:
Bărbatul cel mai dezmierdat şi mai răsfăţat se va uita cu ochi cruzi la fratele său şi la femeia de la sânul său şi la ceilalţi fii care i-au mai rămas,


text:
Şi nu va da nimănui din carnea fiilor săi pe care-i va mânca el, căci nu-i va mai rămânea nimic în vremea împresurării şi a împilării cu care te va împila vrăjmaşul tău în toate aşezările tale.


text:
Femeia cea mai dezmierdată şi mai răsfăţată, al cărei picior gol n’a atins pământul din pricina dezmierdării şi a răsfăţului, se va uita cu ochi cruzi la bărbatul de la sânul ei, la fiul şi la fiica ei,


text:
Şi nu le va da nimic din fătul care a a ieşit din coapsele ei şi pe care, din lipsă de hrană, îl va mânca în ascuns, în vremea împresurării şi a strâmtorării cu care te va apăsa duşmanul tău în cetăţile tale.


text:
Dacă nu vei păzi şi nu vei împlini toate poruncile acestei legi, scrise în cartea aceasta, ca să te temi de numele cel slăvit şi vrednic de cinstire al Domnului Dumnezeului tău,


text:
Să te potopească pe tine cu boliştea Egiptului, de care te-ai spăimântat, şi să se lipească de tine.


text:
Aşijderea orice boală şi orice bătaie care nu este scrisă în cartea legii acesteia, să le abată Domnul peste tine până te va prăpădi,


text:
Şi să rămâneţi puţini, în loc să fiţi ca stelele cerului de mulţi, fiindcă n’aţi ascultat de glasul Domnului Dumnezeul tău.


text:
Şi după cum s’a bucurat Domnul de voi, ca să înfloriţi şi să vă înmulţiţi, aşa să se bucure Domnul de voi ca să vă nimicească şi să vă prăpădească şi să fiţi duşi în robie de pe pământul în care tu intri ca să-l stăpâneşti.


text:
Să te împrăştie Domnul în toate neamurile de la un capăt până la altul al lumii, şi să slujeşti la alţi dumnezei, pe care nu i-ai cunoscut nici tu, nici părinţii tăi, idoli de lemn şi de piatră.


text:
Dar între acele neamuri eă nu ai pace, nici odihnă pentru picioarele tale, şi acolo să-ţi dea ţie Domnul inimă sărită, lacrămi pentru dorul de ţară şi jale în suflet.


text:
Şi zilele vieţii tale să fie mereu în primejdie, ziua şi noaptea s’o duci într’o spaimă şi să nu fii sigur de viaţa ta:


text:
Şi să te întoarcă Domnul în Egipt în corăbii, pe drumul pe care ţi-a zis: «Să nu-l mai vezi!», şi acolo să fiţi rânduiţi robi şi roabe la duşmanii voştri, dar să nu se găsească nici măcar un cumpărător!» Iată dar poruncile legământului pe care l-a poruncit lui Moise Domnul, ca să-l încheie cu fiii lui Israil, în ţara Moabului, afară de legământul pe care l-a încheiat cu ei în Horeb.


text:
Apoi a chemat Moise pe toţi Israiliţii şi le-a zis: «Aţi văzut tot ceea ce a săvârşit Domnul înaintea ochilor voştri în ţara Egiptului, împotriva lui Faraon şi a tuturor dregătorilor lui şi împotriva ţării lui;


text:
Şi cu toate acestea Domnul nu v’a dat, până în ziua de azi, pricepere ca să ştiţi, ochi ca să vedeţi şi urechi ca să auziţi!


text:
Patruzeci de ani v’a dus el prin pustie, fără ca veşmintele voastre să se fi învechit şi fără ca încălţămintea voastră să se fi rupt.


text:
Pâine n’aţi mâncat, şi vin ori altă băutură îmbătătoare n’aţi băut, ca să ştiţi că eu sunt Domnul Dumnezeul vostru.


text:
Dar când aţi ajuns până în locul acesta, au ieşit întru întâmpinarea voastră Sihon, regele Heşbonului, şi Og, craiul Basanului, ca să se lupte, însă noi i-am înfrânt,


text:
Şi le-am cuprins noi ţara pe care am dat-o ca moştenire, lui Ruben, lui Gad şi la jumătate din seminţia lui Manase.


text:
Pentru aceasta, păziţi poruncile legământului acestuia şi le împliniţi, ca să vă meargă bine în toate câte le veţi face.


text:
Voi cu toţii staţi de faţă astăzi înaintea Domnului Dumnezeului vostru: voevozii seminţiilor voastre, bătrânii şi dregătorii voştri, toţi bărbaţii lui Israil,


text:
Ca să intri în legământul cu Domnul Dumnezeul tău şi în jurământul pe care îl va întări cu tine astăzi,


text:
Şi să te înalţi astăzi popor al lui şi el să-ţi fie Dumnezeu, precum ţi-a făgăduit şi după cum s’a jurat străbunilor tăi: lui Avraam, lui Isac şi lui Iacob.


text:
Ci cu cei ce se află stând cu noi astăzi înaintea Domnului Dumnezeului nostru şi cu cei care nu sunt cu noi aici.


text:
Voi ştiţi cum am stat noi odinioară în ţara Egiptului şi cum am străbătut neamurile pe undo aţi trecut;


text:
Să nu se pomenească între voi bărbat sau femeie, neam sau seminţie care să-şi întoarcă inima astăzi de la Domnul Dumnezeul nostru şi să se ducă să cinstească pe dumnezeii lor. Să nu se afle în voi rădăcină care să odrăslească otravă şi pelin.


text:
Şi dacă va fi vre-unul care, când va auzi cuvintele jurământului acestuia, să se fericească in inima sa şi să zică: «îmi va merge bine, cu toate că mă călăuzesc după împietrirea inimii mele», – ca din vina lui să fie smulse plantele cele udate ca şi cele uscate, –


text:
Nu-l va ierta Domnul, ci văpaia urgiei lui se va aprinde împotriva bărbatului acestuia şi se va nărui peste el tot blestemul scris în această carte, şi Domnul va şterge numele lui de sub cer,


text:
Şi-l va despărţi Domnul spre pierzare din toate seminţiile lui Israil, potrivit cu toate blestemele legământului, scrise în cartea acestei legi.


text:
Şi când neamul care va fi, fiii lor care se vor ridica după ei şi străinul care va veni din ţară îndepărtată, vor vedea bătăile pământului acestuia şi molima trimisă de Domnul,


text:
Pucioasă şi sare şi tot pământul în văpaie, că nici nu se samănă, nici nu odrăsleşte şi nici nu creşte pe el vre-o buruiană, ca la pieirea Sodomei şi Gomorei, Admei şi Ţeboimului, pe care le-a nimicit Domnul întru văpaia urgiei lui,


text:
Şi vor întreba toate popoarele: «Pentru ce Domnul a abătut urgia peste ţara aceasta? Cât de mare a fost văpaia mâniei lui!»


text:
Atunci vor răspunde: «Fiindcă ei au părăsit legământul Domnului Dumnezeului părinţilor lor, pe care l-a încheiat cu ei când i-a scos din ţara Egiptului,


text:
Şi au început să cinstească pe alţi dumnezei şi să se închine lor, la dumnezei pe care nu i-au cunoscut şi pe care el nu i-a hotărît.


text:
De aceea s’a aprins mânia Domnului împotriva acestei ţări, ca să aducă peste ea tot blestemul scris în cartea aceasta,


text:
Şi i-a izgonit Domnul din pământul lor cu mânie, cu urgie şi cu ciudă mare, şi i-a aruncat în altă ţară, cum se vede acum.»


text:
Cele ascunse stau în puterea Domnului Dumnezeului nostru, iar cele descoperite sunt pentru învăţătura noastră deapururi şi a fiilor noştri, ca să împlinim toate poruncile legii acesteia.»


text:
«Când toate cuvintele acestea îşi vor afla împlinirea în tine, binecuvântarea şi blestemul pe care ţi le-am pus înainte, şi le vei primi în inima ta, în mijlocul neamurilor printre care te va fi azvârlit Domnul,


text:
Şi te vei întoarce iarăşi la Domnul Dumnezeul tău, aşa precum îţi poruncesc astăzi, tu şi fiii tăi, şi vei asculta de glasul lui, din toată inima ta şi din tot sufletul tău,


text:
Atunci Domnul Dumnezeul tău te va întoarce din robie şi se va îndura de tine şi te va aduna iarăşi din toate popoarele printre care te-a risipit Domnul Dumnezeul tău.


text:
Şi dacă te va fi izgonit până la capătul cerului, de acolo te va aduna şi te va aduce Domnul Dumnezeul tău,


text:
Şi Domnul Dumnezeul tău te va aduce în pământul pe care l-au stăpânit părinţii tăi şi-l vei stăpâni şi tu, şi te va binecuvânta şi te va înmulţi mai mult decât pe părinţii tăi.


text:
Atunci Domnul Dumnezeul tău va tăia împrejur inima ta şi inima urmaşilor tăi, ca să iubeşti pe Domnul Dumnezeul tău din toată inima ta şi din tot sufletul tău şi să fii viu.


text:
Şi toate aceste blesteme le va arunca Domnul Dumnezeul tău împotriva vrăjmaşilor tăi şi a celor ce te-au urît pe tine şi te-au prigonit.


text:
Dacă însă te vei pocăi şi vei asculta de glasul Domnului şi vei împlini toate poruncile pe care ţi le poruncesc astăzi,


text:
Şi Domnul Dumnezeul tău îţi va da belşug în toate lucrările mâinilor tale, la rodul pântecelui tău, la al vitelor şi la rodul pământului, căci Domnul Dumnezeul tău se va bucura de tine precum şi-a arătat bucuria faţă de părinţii tăi,


text:
Dacă vei asculta de glasul Domnului Dumnezeului tău şi vei păzi poruncile şi rânduielile lui scrise în cartea legii acesteia şi te vei pocăi înaintea Domnului Dumnezeului tău din toată inima ta şi din tot sufletul tău.


text:
Căci porunca aceasta pe care ţi-o poruncesc eu astăzi nu este neînţeleasă pentru tine şi nici nu este departe.


text:
Şi nici dincolo de mare ca să zici: «Cine va trece peste mare ca să o aducă, să ne-o vestească şi s’o facem?»


text:
Iată ceea ce-ţi poruncesc astăzi: Să iubeşti pe Domnul Dumnezeul tău, să umbli în căile lui, să păzeşti poruncile, legile şi îndreptările lui, ca să fii viu şi să te înmulţeşti şi să te binecuvînteze Domnul pe pământul în care vei intra ca să-l iei în stăpânire.


text:
Şi dacă inima ta se va întoarce şi nu vei asculta, ci te vei lăsa înşelat ca să te închini şi să cinsteşti pe alţi dumnezei,


text:
Vă vestesc astăzi că veţi fi nimiciţi şi nu veţi trăi zile multe în pământul în care veţi trece peste Iordan ca să intraţi în stăpânirea lui.


text:
Martori îmi sunt astăzi împotriva voastră cerul şi pământul! Viaţă şi moarte ţi-am pus dinainte, binecuvântare şi blestem! Alege viaţa ca să trăieşti şi tu şi seminţia ta!


text:
Iubeşte pe Domnul Dumnezeul tău, ascultă de glasul lui şi lipeşte-te de el. Aceasta este viaţa ta, şi aceasta este lungimea zilelor tale. dacă vrei să locueşti în pământul strămoşilor tăi, pentru care Domnul s’a jurat lui Avraam şi lui Isaac şi lui Iacob că li-l va da.»


text:
Şi le-a zis: «Sunt astăzi de o sută douăzeci de ani şi, fiindcă nu pot să mai stau în fruntea voastră, Domnul mi-a poruncit:» Tu să nu treci Iordanul acesta!


text:
Ci Domnul Dumnezeul tău, el îl va trece înaintea ta şi va nimici din faţa ta toate neamurile acestea pe care tu le vei stăpâni. – Iosua, el va trece dincolo înaintea ta precum a hotărît Domnul.—


text:
Şi se va purta cu ele precum s’a purtat cu Sihon şi cu Og, craii Amoriţilor, şi cu ţara lor, şi pe care i-a nimicit.


text:
Şi Domnul îi va da pe ei în mâna voastră şi le veţi face după rânduiala pe care v’am poruncit-o vouă.


text:
Fiţi viteji, fiţi bărbătoşi, nu vă temeţi şi înaintea lor nu vă înfricoşaţi, căci Domnul Dumnezeul vostru te va însoţi: nu te va lăsa, nici nu te va părăsi!»


text:
După aceasta a chemat Moise pe Iosua şi i-a zis în văzul întregului Israil: «Fii tare şi fii viteaz, căci tu vei duce poporul acesta în ţara pentru care s’a jurat Domnul că o va da părinţilor lor şi tu o vei împărţi lor.


text:
Domnul însuşi va merge înaintea ta, el te va însoţi, nu te va lăsa, nici nu te va părăsi; nu te teme şi nici nu-ţi pierde cumpătul!»


text:
Atunci a scris Moise legea aceasta şi a dat-o preoţilor, fiilor leviţilor, care duceau chivotul legământului Domnului şi tuturor bătrânilor Iui Israil,


text:
Şi le-a poruncit Moise aşa: «La sfârşitul celor şapte ani, în anul iertării datoriilor, la sărbătoarea corturilor,


text:
Când tot Israilul va veni să vadă faţa Domnului Dumnezeului tău, în locul pe care-l va alege, să citeşti legea aceasta în urechile întregului Israil.


text:
Strânge atunci poporul: bărbaţii, femeile, copiii şi străinii din aşezările tale, ca să se deprindă să cinstească pe Domnul Dumnezeul lor şi să se sârguiască la împlinirea tuturor poruncilor legii acesteia.


text:
Asemenea şi fiii lor, care nu-şi dau seama încă, să asculte şi să înveţe să cinstească pe Domnul Dumnezeul lor, atât cât vor trăi pe pământul în care voi treceţi Iordanul ca să-l stăpâniţi.»


text:
Şi a mai zis Domnul lui Moise: «Iată s’a apropiat vremea să mori! Chiamă pe Iosua şi intraţi amândoi în cortul descoperirii şi eu îi voi da poruncă!» Atunci s’a dus Moise şi cu Iosua şi au stat în cortul descoperirii.


text:
Atunci a zis Domnul lui Moise: «Iată că tu vei adormi cu părinţii tăi, dar acest popor se va scula şi se va desfrâna după alţi dumnezei străini, ai ţării în care va intra, şi mă va părăsi şi va strica legământul pe care eu l-am încheiat cu el.


text:
Şi în ziua aceea se va aprinde mânia mea împotriva lui, îi voi părăsi şi-mi voi ascunde faţa mea de el şi vor fi nimiciţi. Atunci vor da peste el multe nenorocui şi strâmtorări, şi va zice: «Oare nenorocirile acestea au dat peste mine fiindcă nu este Dumnezeul meu în mijlocul meu?»


text:
Dar îmi voi ascunde faţa mea de el în ziua aceea, pentru toată fărădelegea pe care a săvârşit-o, căci s’a întors spre alţi dumnezei.


text:
Şi acum scrie cântarea aceasta, ca să o înveţe fiii lui Israil, pune-o în gura lor ca să-mi fie această cântare mărturie împotriva lui Israil,


text:
Când îl voi aduce în pământul pentru care m’am jurat părinţilor lui, pământ în care curge lapte şi miere, şi va mânca, se va sătura şi se va îngraşă şi se va întoarce spre alţi dumnezei pe care îi va cinsti, iar pe mine mă vor dispreţui şi vor strica legământul meu.


text:
Dar când vor da peste el rele multe şi strâmtorări, să cânte cântarea aceasta ca mărturie împotriva lui; şi nici din gura urmaşilor lui să nu se piardă, căci eu cunosc gândul lui pe care mi l-a dat pe faţă astăzi înainte de a-l băga în ţara pe care i-am dat-o cu jurământ.»


text:
Iar Domnul i-a poruncit lui Iosua, fiul lui Nun, şi i-a zis: ««Fii viteaz şi bărbătos, căci tu vei duce pe fiii lui Israil în ţara pentru care m’am jurat lor, şi eu voi fi cu tine!»


text:
«Luaţi cartea cu cântarea aceasta, şi o puneţi lângă chivotul legământului Domnului Dumnezeului vostru, ca să-ţi fie mărturie împotriva ta,


text:
Căci eu ştiu îndărătnicia şi cerbicia ta! Şi dacă, atâta vreme cât sunt cu voi, voi vă răzvrătiţi împotriva Domnului, cu atât mai vârtos după moartea mea!


text:
Strângeţi la mine pe toţi bătrânii seminţiilor voastre şi pe dregătorii voştri, ca să le grăiesc în urechile lor toate cuvintele acestea, iar cerul şi pământul să-mi fie martori împotriva lor,


text:
Căci ştiu bine că după moartea mea vă veţi strica şi vă veţi depărta de calea pe care v’am poruncit să mergeţi, şi în vremea cea de apoi vor da peste voi nevoi, fiindcă aţi săvârşit fapte rele în ochii Domnului, întărâtându-l cu faptele mâinilor voastre.»


text:
Să curgă ca ploaia învăţătura mea! Să picure ca roua viersul meu, ca bura de ploaie pe iarba tânără, ca ropotul de ploaie pe maldărele ierbii!


text:
Că stâncă este! Desăvârşită este lucrarea sa! Şi toate căile sale sunt prea drepte! El este Dumnezeu credincios, fără de strâmbătate, drept şi adevărat.


text:
Săvârşit-au fărădelegi împotriva lui, nu fiii lui, ci cei ce s’au pângărit: neam destrămat şi ticălos.


text:
Oare astfel răsplăteşti tu Domnului, popor nebun şi fără minte? Nu este el părintele tău, ziditorul tău, cel ce te-a făcut şi te-a întocmit?


text:
Aminteşte-ţi de zilele străvechi, priveşte anii vârstelor care au trecut, întreabă pe tatăl tău, ca să-ţi spună şi pe moşnegii tăi ca să-ţi istorisească ce-a fost:


text:
Când Cel Prea înalt a dat neamurilor părţile lor de moştenire şi când a osebit pe fiii lui Adam unii de alţii, el a hotărît ţinuturile popoarelor după numărul îngerilor lui Dumnezeu.


text:
El l-a găsit în ţară pustie şi în loc singuratic plin de urletele pustietăţii; şi l-a apărat şi l-a ocrotit şi l-a păzit ca pe lumina ochiului.


text:
Asemenea vulturului care-şi îndeamnă puii şi se roteşte în zbor pe deasupra lor, aşa ţine el aripile întinse şi îi ia la el şi-i duce pe aripile sale.


text:
Domnul l-a ajutat să încalece înălţimile pământului, şi i-a dat să mănânce roadele câmpiei şi să sugă miere din stâncă şi untdelemn din cremene.


text:
Cu smântână vacilor şi cu laptele oilor, cu grăsimea mieilor şi a berbecilor şi a ţapilor din Basan şi cu lamura grâului, cu acestea l-a hrănit, şi sângele strugurelui, vin spumos, ai băut.


text:
Dar Ieşurun s’a îngrăşat şi a început să azvârle din picioare – te-ai îngrăşat, te-ai făcut rotofei şi nu te mai încape pielea – şi a părăsit pe Dumnezeul care l-a făcut şi a dispreţuit stânca mântuirii sale.


text:
Au adus jertfe demonilor care nu sunt Dumnezeu şi unor dumnezei pe care mai înainte ei nu-i cunoşteau, nişte dumnezei de curând veniţi şi de care părinţii lor nu se temeau.


text:
Iar stânca, Dumnezeul care te-a născut, ai lepădat-o. Pe Dumnezeul care te-a adus pe lume l-ai uitat.


text:
Şi a rostit: «Ascunde-voi faţa mea de ei şi voi vedea ce va fi cu ei pe urmă, pentru că sunt un neam sucit, copii întru care nu este credincioşie.»


text:
Ei m’au întărâtat la gelozie prin cei ce nu sunt Dumnezeu şi au aprins mânia mea cu deşerţii lor idoli; tot aşa şi eu îi voi face geloşi printr’un popor care nu e popor, printr’un popor nerod le voi aprinde mânia.


text:
Căci focul mâniei mele s’a aprins şi arde până jos în împărăţia morţii, mistuind pământul şi roadele lui şi pre-făcând în flăcări temeliile munţilor.


text:
Vor fi pustiiţi de foamete şi nimiciţi de friguri rele şi de ciumă, ba încă voi asmuţi asupra lor şi fiarele sfâşietoare şi jivinele veninoase care se târăsc în pulbere.


text:
Afară va pustii sabia şi în odăi spaima, secerând laolaltă pe tânăr şi pe fecioară, pe pruncul care suge şi pe omul cărunt.


text:
Dacă nu m’aş fi temut de sfidarea duşmanului, ca nu cumva duşmanii lor să se orbească pe sine şi să zică: «Mâna noastră este puternică şi nu este Domnul cel ce a făcut toate acestea».


text:
«Cum poate unul singur să fugărească o mie şi cum pot doi inşi să pună pe fugă zece mii, dacă n’ar fi adevărat că stânca tăriei lor i-a vândut şi Domnul i-a dat în mâna duşmanilor?»


text:
Căci vinul lor este din viţele Sodomei şi din podgoriile Gomorei; strugurii lor sunt struguri otrăviţi şi ciorchinii lor sunt amari.


text:
Ale mele sunt răzbunarea şi răsplătirea, la ceasul când piciorul lor se va poticni, căci ziua prăpădului lor este aproape şi cele hotărîte pentru ei vin cu iuţeală.


text:
Ci Domnul va judeca pe poporul său şi pentru robii săi va avea păreri de rău când va vedea că vlaga lor a pierit şi că n’a mai rămas nimeni dintre ei, nici rob, nici liber.


text:
Dumnezeii care mâncau grăsimea jertfelor voastre şi beau vinul turnărilor voastre? Să se scoale acum şi să vă ocrotească.»


text:
Ci înţelegeţi că eu singur sunt Dumnezeu şi nu este alt Dumnezeu lângă mine. Eu aduc moartea şi eu dăruesc viaţa, eu rănesc şi eu vindec rana şi nimeni nu poate să scape de sub puterea mea.


text:
Şi când voi ascuţi fulgerul săbiei mele şi mâna mea va apuca frânele judecăţii, atunci mă voi răzbuna împotriva vrăjmaşilor mei şi voi răsplăti celor ce mă urăsc.


text:
Voi îmbăta cu sânge săgeţile mele şi sabia mea se va sătura de carne: cu sângele celor răpuşi şi celor prinşi şi cu căpăţânile căpeteniilor vrăjmaşului.


text:
Neamuri, cântaţi laude în cinstea poporului său, pentru că Domnul răzbună sângele robilor săi şi-i plăteşte pe protivnicii săi şi ispăşire aduce ţării şi poporului său.»


text:
Astfel a venit Moise şi a rostit toate cuvintele acestei cântări, în auzul poporului, fiind lângă el Iosua, fiul lui Nun.


text:
Le-a mai spus: «Puneţi la inimă toate aceste cuvinte, pe care eu vi le poruncesc astăzi vouă si pe care voi să le lăsaţi cu poruncă fiilor voştri, ca să împlinească întocmai toate poruncile acestei legi.


text:
Căci acest cuvânt nu este o vorbă goală pentru voi, ci el este pentru voi viaţă şi prin acest cuvânt voi veţi dăinui multă vreme în ţara unde veţi intra, trecând Iordanul, ca s’o luaţi în stăpânire.»


text:
«Sue-te în muntele Abarim, pe vârful Nebo, care este în ţara Moabului, în dreptul Ierihonului, şi priveşte ţara Canaanului, pe care eu o voi da moştenire fiilor lui Israil.


text:
Şi acolo să mori, pe muntele pe care te sui, precum şi Aaron, fratele tău, a murit pe muntele Hor şi a fost adăogat neamului său,


text:
Fiindcă voi aţi păcătuit împotriva mea, în mijlocul fiilor lui Israil, la izvoarele Meribat-Cadeş, în pustiul Ţin, şi nu mi-aţi dat cinstea cuvenită sfinţeniei mele în mijlocul fiilor lui Israil.


text:
Iată şi binecuvântarea cu care Moise, omul lui Dumnezeu, a binecuvântat pe fiii lui Israil înaintea morţii Bale.


text:
Zis-a Moise: «Domnul venit-a din Sinai şi din Seir a strălucit pentru poporul său; s’a arătat din muntele Paran şi s’a îndreptat spre Meribat-Cadeş. Din dreapta lui ieşea foc pâlpâitor.


text:
Mânia ta nimicea popoarele, şi toţi sfinţii tăi sunt sub mâna ta şi ei stau la picioarele tale şi culeg cuvintele tale.


text:
El ajuns-a rege în Ieşurun, când s’au adunat principii poporului şi au venit laolaltă seminţiile lui Israil.


text:
Iar despre Iuda grăit-a acestea: «Ascultă, Doamne, glasul lui Iuda şi pe el adu-l către poporul său; cu mâinile tale luptă-te pentru el şi împotriva celor ce-l împilează dă-i ajutorul tău».


text:
A zis şi despre Levi: «Ale tale Tumim şi Urim sunt ale omului tău cucernic, pe care tu, la Massa, l-ai pus la încercare şi pentru care ai avut ceartă la apele Meribei.


text:
El este acela care a zis de tatăl său şi de mama sa: «nu i-am văzut» şi pe fraţii săi nu i-a cunoscut şi de feciorii săi n’a voit să ştie, fiindcă fiii lui Levi au păzit cuvântul tău şi s’au ţinut de legământul tău.


text:
Ei învaţă pe Iacov rânduielile tale şi pe Israil legea ta; ei aduc mirosul jertfelor până în nările tale şi pun pe altarul tău arderi de tot.


text:
Binecuvîntează, Doamne, puterea lui şi primeşte cu îndurare lucrul mâinilor sale, sfărâmă coapsele protivnicilor săi şi ale celor ce-l urăsc, ca să nu poată să mai stea drept.»


text:
Zis-a despre Veniamin: «Cel iubit de Domnul locuiască în bună pace, Cel Prea înalt să-l ocrotească în toate zilele şi între umerii lui să odihnească!»


text:
Despre Iosif a zis: «Binecuvântat de Domnul fie jurământul lui, cu darurile cele mai bune ale cerului de sus şi cu ale mării care odihneşte în adâncime,


text:
Şi cu ce are mai scump pământul în plinătatea lui! Harul Celuia ce stătea în rug să pogoare pe capul lui Iosif, pe creştetul celui ce este principe între fraţii săi!


text:
El e măreţ ca întâi-născutul taurului, coarnele lui sunt coarnele bourului; cu ele el răstoarnă popoarele şi toate hotarele pământului. Acestea sunt miile de mii ale lui Efraim, acestea sunt miile lui Manase.»


text:
Iar despre Zebulon a zis: «Bucură-te, Zebulon, în călătoriile tale, şi tu, Isahar, în corturile tale!


text:
Ei vor chema popoarele pe munte şi acolo vor aduce jertfe cucernice, căci vor suge belşugul mării şi comorile cele ascunse ale nisipului.»


text:
A zis apoi despre Gad: «Binecuvântat fie Cel Ce i-a dat lui Gad lărgime; el stă culcat ca un leu şi sfarmă şi braţul şi ţeasta capului.


text:
El şi-a ales ce a fost mai bun din ţară, căci acolo i-a dat lui parte legiuitorul, şi el merge în fruntea poporului şi îndeplineşte lucrul sfânt al Domnului şi judecăţile sale cu Israil.»


text:
Despre Neftali a zis: «Neftali, tu cel sătul de har şi plin de binecuvântarea Domnului, stăpâneşte marea şi ţinutul de miazăzi!»


text:
Despre Aşer a zis: «Binecuvântat între feciori să fie Aşer, bine plăcut să fie el fraţilor săi şi să-şi scalde piciorul său în untdelemn!


text:
Nimeni, Ieşurun, nu este asemenea lui Dumnezeu, care străbate cerul ca să vie într’ajutorul tău şi în măreţia sa călăreşte pe nori.


text:
Dumnezeul cel veşnic e adăpostul tău şi braţele lui cele veşnice sunt pârghiile tale. El alungă înaintea ta pe protivnic şi-ţi porunceşte: «Dă-l pieirii!»


text:
Drept aceea, Israil locueşte fără grijă şi fântâna lui Iacob stă tihnită, pe plaiul plin de holde şi de podgorii, pe când cerul său picură rouă.


text:
Fericit eşti tu, Israile! Care alt popor a fost ca tine mântuit de către Domnul, scutul izbăvirii tale şi sabia măririi tale? Protivnicii tăi se vor smeri înaintea ta, pe când tu vei călca biruitor peste înălţimile lor!


text:
Şi s’a suit Moise din bărăganul Moabului în muntele Nebo, pe vârful Pisga, în dreptul Ierihonului, şi Domnul i-a arătat tot pământul de la Galaad şi până la Dan,


text:
Întregul Neftali, pământul lui Efraim şi al lui Manase şi tot pământul lui Iuda până la Marea Asfinţitului;


text:
Şi zis-a Domnul: «Pentru această ţară am jurat lui Avraam, lui Isaac şi lui Iacob astfel: «Seminţiei tale o voi da!» Ţi-am arătat-o înaintea ochilor tăi, dar într’însa nu vei intra!»


text:
Şi a fost îngropat în vale, tot în ţara Moabului, în dreptul Bet-Peorului, şi nimeni nu ştie mormântul lui până în ziua de azi.


text:
Şi când a murit, Moise era de o sută douăzeci de ani, dar ochii lui nu slăbiseră şi puterea nu-l părăsise.


text:
Şi fiii lui Israil au plâns pe Moise în bărăganul Moabului treizeci de zile. Şi după ce au sfârşit zilele de jelire pentru Moise,


text:
Iosua, fiul lui Nun, s’a umplut de duhul înţelepciunii, fiindcă Moise îşi pusese mâinile peste el. Şi au ascultat de el fiii lui Israil şi s’au purtat precum poruncise lui Moise Domnul.


text:
Şi să fi săvârşit toate minunile şi faptele cele mai presus de fire cu care l-a trimis Domnul în ţara Egiptului, împotriva lui Faraon, împotriva dregătorilor lui şi a ţării lui,


text:
Şi care cu mână tare şi cu minuni înfricoşate să fi săvârşit ceea ce a săvârşit Moise înaintea fiilor lui Israil.


text:
Iar după moartea lui Moise, slujitorul Domnului, a grăit Domnul către Iosua, fiul lui Nun, sfetnicul lui Moise, şi a zis:


text:
«Moise, robul meu, a murit; ci tu scoală-te şi treci acest Iordan, împreună cu tot poporul, în ţara pe care eu voi da-o fiilor lui Israil.


text:
Tot ţinutul pe care-l va călca talpa piciorului vostru, vi-l voi da vouă, precum am făgăduit lui Moise;


text:
Din marginea pustiului şi a acestui Liban, până la fluviul cel mare al Eufratului, toată ţara Hetiţilor şi până la uriaşa mare, spre Soare Apune: acestea vor fi hotarele voastre.


text:
Nimeni nu va putea să-ţi stea ţie împotrivă, în toate zilele vieţii tale! Precum am fost cu Moise, voi fi şi cu tine; nu te voi lăsa şi nici nu te voi părăsi.


text:
Fii tare şi bărbătos, pentru că tu vei da în stăpânire acestui popor ţara pe care, cu jurământ, am făgăduit părinţilor lor că le voi da-o.


text:
Numai fii tare şi hotărît îndestul ca să păzeşti şi să împlineşti toate, după legea pe care ţi-a dat-o cu poruncă robul meu Moise! Nu coti nici la dreapta, nici la stânga, ca să-ţi meargă ţie bine în tot ce vei începe.


text:
Să fie aproape cartea legii acesteia de gura ta: cugetă la ea ziua şi noaptea, ca să păzeşti şi să împlineşti tot ce este scris în ea, căci numai atunci vei izbuti în planurile tale şi îţi va merge bine.


text:
Aşa este porunca mea: fii tare şi plin de bărbăţie! Nu te teme şi nu-ţi pierde cumpătul, căci Domnul Dumnezeul tău cu tine este, ori încotro te vei îndrepta!»


text:
«Treceţi prin mijlocul taberii şi daţi poporului această poruncă: «Pregătiţi-vă merinde, căci de azi peste trei zile veí trece peste acest Iordan, ca sa intraţi şi să luaţi în stăpânire pământul pe care Domnul Dumnezeul vostru vi-l va da vouă să-l stăpâniţi.»


text:
Iar celor din seminţia lui Ruben şi celor din seminţia lui Gad şi unei jumătăţi din seminţia lui Manase, Iosua le-a vorbit astfel:


text:
«Aduceţi-vă aminte de ceea ce v’a poruncit Moise, robul Domnului, când v’a spus: «Domnul Dumnezeul vostru v’a dat tihnă şi v’a dăruit ţara aceasta».


text:
Femeile voastre, copiii voştri şi turmele şi cirezile voastre să rămână în ţinutul pe care vi l-a dat Moise dincoace de Iordan, iar voi, toţi voinicii de nădejde, să treceţi cu arma în mână înaintea fraţilor voştri şi să le daţi ajutor,


text:
Până ce Domnul va linişti pe fraţii voştri, cum v’a liniştit şi pe voi, şi vor lua şi ei în stăpânire ţara pe care Domnul Dumnezeul vostru le-o dărueşte lor. Numai atunci să vă întoarceţi în ţara stăpânirii voastre, ca să fiţi stăpâni pe locul pe care vi l-a hotărît Moise, robul Domnului, dincoace de Iordan, către Soare-Răsare.»


text:
Ci ei au răspuns aşa lui Iosua:«Tot ceea ce ne-ai poruncit vom face şi oriunde ne trimiţi ne vom duce!


text:
După cum am ascultat de Moise întru toate, tot aşa te vom asculta şi pe tine; numai să fie Domnul Dumnezeul tău cu tine, precum a fost cu Moise.


text:
Oricine se va îndărătnici împotriva poruncii tale şi nu va da ascultare cuvintelor tale, în toate câte vei porunci, să fie dat morţii. Numai fii tare şi plin de bărbăţie!»


text:
După aceea, Iosua, fiul lui Nun a trimis în taină din Ţitim, doi oameni, iscoade, şi le-a poruncit aşa: «Duceţi-vă şi iscodiţi ţara şi Ierihonul!» Iar ei s’au dus şi au intrat în casa unei femei desfrânate pe care o chema Rahab şi au mas acolo.


text:
Şi s’a răspândit vestea până la regele Ierihonului şi i s’a spus: «Iată, nişte oameni au sosit aici astă noapte, din partea fiilor lui Israil, ca să iscodească ţara!»


text:
Atunci regele Ierihonului i-a trimis femeii Rahab această poruncă: «Scoate afară pe oamenii care au venit la tine şi au intrat în casa ta, căci ei au venit să iscodească toată ţara!»


text:
Atunci femeia aceea a luat pe cei doi oameni şi i-a ascuns, apoi a zis: «Adevărat este că aceşti oameni au venit la mine, dar n’am ştiut de unde sunt,


text:
Iar când a venit vremea să se închidă porţile şi s’a întunericit, oamenii au plecat, însă încotro au apucat aceşti oameni, nu ştiu; luaţi-vă după ei degrabă, căci îi veţi ajunge!»


text:
Ci ea i-a fost suit pe acoperiş şi i-a fost ascuns sub nişte mănunchiuri de in pe care le avea întinse pe acoperiş.


text:
Iar oamenii regelui au pornit în urmărire pe drumul Iordanului până la vaduri şi îndată ce au eşit urmăritorii, poarta cetăţii s’a închis în urma lor.


text:
Şi le-a vorbit acestor oameni: «Eu ştiu că Domnul v’a dăruit vouă această ţară, că spaima de voi a căzut peste noi şi că înaintea voastră toţi locuitorii ţării şi-au pierdut cumpătul,


text:
Fiindcă noi am auzit cum a secat Domnul apele Mării Roşii în faţa voastră, când aţi ieşit din Egipt şi ceea ce aţi făcut voi celor doi regi ai Amoriţilor, care erau dincolo de Iordan, adică lui Sihon şi lui Og, pe care i-aţi sfărâmat de istov.


text:
Iar de când am aflat acestea, inima noastră s’a muiat şi în nimeni n’a mai rămas duhul bărbătesc ca să stea împotrivă, fiindcă Domnul Dumnezeul vostru este Dumnezeu în ceruri sus şi pe pământ jos.


text:
Iar acum, vă rog, juraţi-mi mie pe Domnul că, precum mie mi-a fost milă de voi, tot aşa şi vouă să vă fie milă de casa tatălui meu şi daţi-mi un zălog de nădejde,


text:
Că adică veţi lăsa cu viaţă pe tatăl meu şi pe mama mea, pe fraţii mei şi pe surorile mele şi pe toţi ai lor! Scăpaţi deci sufletele noastre de la moarte!»


text:
Atunci oamenii i-au răspuns: «Viaţa noastră vom da-o pentru tine! Dacă nu vei destăinui fapta noastră, când Domnul va da ţara în mâna noastră ne vom purta cu tine cu dragoste şi cu credinţă!»


text:
Atunci ea le-a dat drumul de vale pe fereastră cu o funie, căci casa ei era în zidul cetăţii şi ea locuia chiar deasupra zidului.


text:
Apoi le-a zis: «Luaţi-o spre munte, ca să nu dea peste voi cei ce vă urmăresc şi ascundeţi-vă acolo trei zile, până ce se vor întoarce gonacii, şi după aceea plecaţi în calea voastră!»


text:
Iar oamenii aceia i-au răspuns: «Iată cum ne vom deslega de acest jurământ al tău, pe care ne-ai pus să-l jurăm!


text:
Iată cum: Când vom pătrunde în ţară, să legi le fereastra pe care ne-ai dat drumul această jurubiţă de fire stacojii, apoi să strângi la tine în casă pe tatăl tău şi pe mama ta şi pe fraţii tăi şi toată casa tatălui tău.


text:
Şi atunci oricine va ieşi afară în uliţă, din uşile casei tale, sângele aceluia să fie asupra capului lui: noi vom fi slobozi de jurământ; iar oricine va fi cu tine în casă, sângele lui să fie asupra capului nostru, dacă îşi va întinde cineva mâna asupra lui.


text:
Însă dacă tu vei dezvălui această taină, atunci noi vom fi deslegaţi de jurământul tău pe care ne-ai pus să-l jurăm!»


text:
Iar ea a răspuns: «Aşa să fie după cuvântul vostru!» Apoi le-a dat drumul şi ei au pornit, iară ea a legat jurubiţa cea stacojie la fereastră.


text:
Şi iscoadele au plecat şi au intrat în munţi şi au stat acolo trei zile, până ce s’au întors gonacii; iar gonacii i-au căutat pe toate drumurile, dar n’au dat de urma lor.


text:
După acestea, cei doi oameni s’au întors, s’au coborît din munte şi, trecând Iordanul, au venit la Iosua, fiul lui Nun, şi i-au’istorisit toate câte li se întâmplaseră.


text:
Apoi au zis către Iosua: «Cu adevărat Domnul a dat în mâinile noastre toată această ţară, aşa încât toţi locuitorii ei se topesc de frică în faţa noastră».


text:
Şi s’a sculat Iosua dis-de-dimineaţă, el şi toţi fiii lui Israil, şi au pornit din Şitim şi au ajuns la Iordan şi au mas noaptea acolo, mai nainte de a trece râul.


text:
Şi au dat poporului porunca aceasta: «Când veţi vedea chivotul legământului Domnului Dumnezeului vostru şi pe preoţi şi pe Leviţi ducându-l pe umăr, să porniţi şi voi din locul vostru şi să mergeţi după chivot.


text:
Dar să fie între voi şi chivot o bucată bună ca de două mii de coţi; să nu vă apropiaţi prea mult de chivot, ca să puteţi să vedeţi bine drumul pe care trebue să mergeţi, fiindcă voi n’aţi mai umblat pe acest drum până acum.»


text:
Apoi Iosua a grăit către popor: «Sfinţiţi-vă, căci Domnul va săvârşi mâine, în mijlocul vostru, fapte minunate».


text:
Pe urmă Iosua a vorbit preoţilor şi le-a poruncit: «Ridicaţi pe umeri chivotul legământului şi treceţi înaintea poporului»; iar ei au pus pe umeri chivotul legământului şi au pornit în fruntea poporului.


text:
Atunci Domnul a grăit cu Iosua: «Astăzi voi începe să te preamăresc în ochii tuturor fiilor lui Israil, ca să ştie că, precum am fost cu Moise, aşa fi-voi şi cu tine.


text:
Ci tu să porunceşti preoţilor care duc chivotul legământului şi să le spui: «Când veţi ajunge la ţărmul apelor Iordanului, să vă opriţi acolo lângă Iordan!»


text:
Şi Iosua a rostit către fiii lui Israil: «Veniţi mai aproape şi ascultaţi cuvintele Domnului Dumnezeului vostru!»


text:
Şi a zis iarăşi Iosua: «După aceasta veţi cunoaşte că Dumnezeul cel viu este în mijlocul vostru şi că el va goni de istov, dinaintea noastră, pe Canaaniţi, pe Hetiţi pe Heviţi, pe Pereziţi, pe Gherghesiţi, pe Amoriţi şi pe Iebusiţi.


text:
Deci acum luaţi-vă doisprezece bărbaţi din seminţiile lui Israil, câte un bărbat din fiecare seminţie,


text:
Iar când picioarele preoţilor care duc pe umeri chivotul legii Domnului, stăpânul a tot pământul, vor intra în apele Iordanului, atunci apele Iordanului se vor despica: apele care pogoară din sus se vor despărţi de celelalte şi vor sta drept ca un zid!»


text:
Şi când poporul a pornit din corturile sale, ca să treacă Iordanul, preoţii cu chivotul legământului pe umeri mergeau în fruntea poporului,


text:
Şi au ajuns la Iordan, ducând aşa chivotul pe umeri; iar îndată ce picioarele lor s’au cufundat în apa de la margine – fiindcă Iordanul iese din matcă în tot timpul secerişului –


text:
Apele care veneau din sus au stat drept şi au făcut zid, pe o mare întindere, până la Adam, oraş vecin cu Zaretan; iar apele care coborau către Marea Araba, adică Marea Sărată, s’au despicat de celelalte şi s’au scurs cu totul, iar poporul a trecut prin dreptul Ierihonului.


text:
Deci preoţii care duceau chivotul legământului Domnului au stătut pe loc uscat, în mijlocul Iordanului şi toţi fiii lui Israil au trecut pe uscat, până ce tot poporul a isprăvit să treacă Iordanul.


text:
Şi porunceşte-le astfel: «Luaţi-vă de aici, din mijlocul Iordanului, şi anume din locul unde au stat picioarele preoţilor, douăsprezece pietre şi duceţi-le cu voi şi puneţi-le în tabăra unde veţi mânea în noaptea aceasta».


text:
Atunci Iosua a chemat pe cei doisprezece bărbaţi, pe care îi hotărîse dintre fiii lui Israil, câte unul din fiecare seminţie,


text:
Şi le-a zis: «Treceţi prin faţa chivotului Domnului Dumnezeului nostru în mijlocul Iordanului şi ridicaţi pe umeri fiecare dintre voi câte o piatră, după numărul seminţiilor lui Israil,


text:
Ca acesta să fie un semn în mijlocul vostru, aşa încât, când vor întreba copiii voştri în viitor şi vor zice: «Ce va să zică aceste pietre?»,


text:
Voi să le răspundeţi: «Apele Iordanului s’au despicat înaintea chivotului legământului Domnului. La trecerea chivotului prin Iordan, apele s’au despicat şi pietrele acestea sunt ca pomenire pentru fii lui Israil, în vecii vecilor!»


text:
Iar fiii lui Israil au făcut precum le-a poruncit Iosua şi au luat douăsprezece pietre din mijlocul Iordanului, după cuvântul Domnului către Iosua şi după numărul seminţiilor lui Israil, şi le-au dus cu ei unde tăbărîseră şi le-au pus acolo.


text:
Şi Iosua ridică aceste douăsprezece pietre luate din mijlocul Iordanului, din locul unde stătuseră picioarele preoţilor, care duceau pe umeri chivotul legământului, şi ele se află acolo până în ziua de azi.


text:
Iar preoţii care purtau chivotul au stat în picioare în mijlocul Iordanului, până ce s’au isprăvit toate câte poruncise lui Iosua Domnul, ca să le împărtăşească poporului şi potrivit cu poruncile lui Moise către Iosua. Şi poporul a dat zor şi a trecut Iordanul.


text:
Şi fiii lui Ruben, fiii lui Gad şi jumătate din seminţia lui Manase au trecut înarmaţi, înaintea fiilor lui Israil, după cum le poruncise Moise.


text:
Aproape patruzeci de mii de oameni gata de luptă au trecut cu ajutorul Domnului să se lupte, în şesul Ierihonului.


text:
În ziua aceea, Domnul a proslăvit pe Iosua, în ochii întregului Israil şi s’au temut de el, în toate zilele vieţii lui, cum se temuseră şi de Moise.


text:
Iar când preoţii care duceau chivotul legământului Domnului au ieşit din albia Iordanului şi tălpile picioarelor preoţilor abia au ajuns la uscat, apele Iordanului s’au întors la locul lor şi au dat peste toate malurile, ca şi mai înainte.


text:
Ci poporul a ieşit din Iordan, în ziua a zecea a întâii luni şi au poposit la Ghilgal în hotarul de răsărit al Ierihonului.


text:
Şi către fiii lui Israil a grăit aşa: «Când vor întreba copiii voştri, în viitor, pe părinţii lor şi vor zice: «Ce rost au aceste pietre?»,


text:
Atunci voi să desluşiţi pe copiii voştri şi să le spuneţi: «Ele amintesc că Israil a trecut Iordanul acesta, pe uscat».


text:
Căci Domnul Dumnezeul vostru a uscat apele Iordanului înaintea voastră, până ce l-aţi trecut, precum Domnul Dumnezeul vostru a făcut şi cu Marea Roşie, pe care a secat-o înaintea noastră, până ce am trecut,


text:
Ca să cunoască toate popoarele pământului cât de puternică este mâna Domnului şi să se teamă de Domnul Dumnezeul vostru, deapururi.»


text:
Şi când toţi regii Amoriţilor, de dincolo de Iordan, înspre apus, şi toţi regii Canaaniţilor de pe lângă mare au auzit că Domnul a secat apele Iordanului înaintea fiilor lui Israil până ce au trecut, inima lor s’a muiat şi nu mai aveau în ei duh bărbătesc ca să înfrunte pe fiii lui Israil.


text:
În această vreme Domnul a grăit lui Iosua: «Fă-ţi cuţite de cremene şi taie împrejur pe fiii lui Israil!


text:
Deci Iosua şi-a făcut cuţite de cremene şi a tăiat împrejur pe fiii lui Israil, la locul ce se numeşte Ghibeat-Aralot.


text:
Şi iată pentru ce Iosua i-a tăiat împrejur: Tot poporul care ieşise din Egipt, adică toţi bărbaţii destoinici pentru război, muriseră în pustie, pe drum, după ieşirea lor din Egipt,


text:
Însă poporul care ieşise din Egipt era tăiat împrejur, pe când tot poporul care se născuse în pustie, pe când veneau pe drum, după ce ieşiseră din Egipt, era netăiat împrejur.


text:
Într’adevăr, timp de patruzeci de ani fiii lui Israil tot colindaseră prin pustie, până când s’a stins tot neamul bărbaţilor luptători care ieşiseră din Egipt şi care nu ascultaseră de glasul Domnului şi cărora Domnul se jurase că nu vor vedea ţara de Domnul făgăduită cu jurământ, părinţilor lor, ca să le-o dea, ţara unde curge lapte şi miere.


text:
Deci pe feciorii pe care îi ridicase Domnul în locul celorlalţi, pe aceştia i-a tăiat împrejur Iosua, fiind netăiaţi împrejur, fiindcă erau născuţi pe cale.


text:
Iar după ce s’a sfârşit cu tăierea împrejur a tot poporul, rămas-au la locul lor în tabără, până ce s’au vindecat.


text:
Atunci Domnul a grăit cu Iosua: «Astăzi am ridicat de pe voi ruşinea Egiptului», pentru aceea se cheamă numele acelui loc Ghilgal, până în ziua de astăzi.


text:
Şi fiii lui Israil au stat în tabără, la Ghilgal, şi au prăznuit Paştile în ziua a paisprezecea a lunii, seara, în lunca Ierihonului.


text:
Chiar din ziua când au început să mănânce din roadele ţării, s’a oprit şi mana, astfel că fiii lui Israil n’au mai avut mană, ci au mâncat, în anul acela, roadele Canaanului.


text:
Iar pe când se afla Iosua aproape de Ierihon, ridicându-şi ochii şi uitându-se, a văzut un bărbat stând în picioare, în faţa lui, şi ţinând în mână o sabie. Atunci Iosua s’a îndreptat spre el şi l-a întrebat: «Eşti tu dintre ai noştri sau dintre vrăjmaşii noştri?»


text:
Iar el i-a răspuns: «Nu, ci sunt voevod al oştirii Domnului şi am venit acum!» Şi Iosua a căzut cu faţa la pământ şi s’a închinat şi a grăit către el: «Ce porunceşte stăpânul meu robului său?»


text:
Atunci voevodul oştirii Domnului a grăit lui Iosua: «Descalţă-te de sandalele din piciorele tale, căci locul pe care stai este sfânt». Şi Iosua a făcut aşa.


text:
Iar Ierihonul ţinea porţile închise şi zăvorite din pricina fiilor lui Israil: nimeni nu ieşea din el şi nimeni nu intra.


text:
Şi Domnul a zis lui Iosua: «Iată, voi da în mâinile tale Ierihonul şi pe regele lui şi pe războinicii lui!


text:
Înconjuraţi cetatea, toţi oamenii de luptă, şi daţi ocol cetăţii o singură dată. Aşa să faceţi timp de şase zile.


text:
Şi şapte preoţi să meargă înaintea chivotului, cu şapte trâmbiţe din coarne de berbec; iar în ziua a şaptea să ocoliţi de şapte ori cetatea şi preoţii să sune din trâmbiţe.


text:
Şi când preoţii vor suna prelung din trâmbiţe de corn de berbec şi voi veţi auzi răsunetul trâmbiţei, tot poporul să izbucnească în strigăt zguduitor şi atunci zidurile cetăţii se vor prăbuşi pe loc, iar poporul să dea năvală, fiecare drept înaintea lui!»


text:
Deci Iosua, fiul lui Nun, a chemat pe preoţi şi le-a poruncit: «Luaţi chivotul legământului şi şapte preoţi să pornească cu şapte trâmbiţe din corn de berbec, înaintea chivotului Domnului».


text:
Apoi a mai poruncit poporului: «Porniţi şi daţi ocol cetăţii, iar toţi câţi poartă arme să păşească înaintea chivotului Domnului! o


text:
Şi după ce Iosua a vorbit astfel poporului, şapte preoţi, cu şapte trâmbiţe din corn de berbec, au purces înaintea Domnului, suflând în trâmbiţe, în vreme ce chivotul legământului Domnului venea în urma lor.


text:
Şi voinicii care purtau arme mergeau în fruntea preoţilor trâmbiţaşi, iar coada oştirii venea după chivot, pe când preoţii mergeau şi sunau mereu din trâmbiţe.


text:
Iar Iosua mai poruncise poporului astfel: «Să nu strigaţi şi să nu auză nimeni glasul vostru şi să nu iasă nici un cuvânt din gura voastră, până în ziua când vă voi spune: «Strigaţi!», şi atunci să izbucniţi în strigăte.»


text:
Deci au înconjurat cu chivotul Domnului cetatea, dându-i ocol o singură dată şi după aceea au intrat în tabără şi au mas acolo noaptea.


text:
Şi şapte preoţi cu şapte trâmbiţe din corn de berbec mergeau înaintea chivotului Domnului, suflând din trâmbiţe, iar în fruntea lor mergeau voinicii înarmaţi, pe când coada venea în urma chivotului Domnului. Şi în mersul acesta trâmbiţele sunau necontenit.


text:
Deci au înconjurat cetatea şi în ziua a doua, numai o singură dată, şi s’au întors în tabără. Şi au făcut aşa timp de şase zile.


text:
Iar în ziua a şaptea s’au sculat la răvărsatul zorilor şi au înconjurat cetatea după aceeaşi rânduială, de şapte ori. Numai în ziua a şaptea au ocolit cetatea de şapte ori.


text:
Iar la al şaptelea ocol, pe când preoţii sunau în trâmbiţe, Iosua a poruncit poporului: «Strigaţi tare, căci Domnul v’a dat în mână cetatea!


text:
Şi cetatea Bă fie nimicită, iar tot ce se află într’însa să fie al Domnului, numai Rahab desfrânata să rămână cu viaţă împreună cu toţi cei ce vor fi la ea în casă, fiindcă ea a pitit iscoadele pe care eu le-am trimis.


text:
Voi însă păziţi-vă de ceea ce este hotărît pieirii, nu doriţi şi nu luaţi nimic din ce va fi dat pieirii, căci altfel veţi duce tabăra lui Israil la pieire şi veţi isca prăpădul ei.


text:
Tot argintul şi tot aurul şi sculele de aramă şi de fier să fie afierosite Domnului şi să intre în vistieria Domnului!»


text:
Atunci poporul a început să strige şi trâmbiţele să răsune. Şi când poporul a auzit răsunetul trâmbiţei, a pornit să strige zguduitor, iar zidurile s’au prăbuşit îndată şi gloatele au dat năvală în cetate, fiecare drept înaintea lui. Şi astfel au cuprins cetatea.


text:
Şi au dat pieirii tot ce au găsit în cetate: bărbaţi şi femei, tineri şi moşnegi, boi şi asini, tot au trecut prin ascuţişul săbiei.


text:
După aceea, Iosua a grăit către cei doi bărbaţi care spionaseră ţara: «Duceţi-vă în casa acelei femei desfrânate şi scoateţi afară pe femeie şi tot ce are cu ea, după jurământul pe care i l-aţi făcut!»


text:
Deci acei tineri spioni s’au dus şi au scos afară pe Rahab şi pe tatăl ei şi pe mama ei şi pe fraţii ei şi pe toţi câţi mai erau cu ea, aşa dar tot neamul ei, şi scoţându-i i-au sălăşluit afară din tabăra lui Israil.


text:
Iar cetatea au ars-o cu foc împreună cu tot ce era într’însa, afară de argint şi de aur şi de sculele de aramă şi de fier pe care le-au vărsat în vistieria casei Domnului.


text:
Ci pe Rahab desfrânata şi casa tatălui ei şi pe toţi câţi erau pe lângă ea. Iosua i-a lăsat cu viaţă şi ei au rămas în mijlocul lui Israil până în ziua de astăzi, fiindcă Rahab pitise iscoadele trimise de Iosua, ca să iscodească Ierihonul.


text:
Tot în vremea aceea, Iosua a dat poporului acest jurământ şi a zis: «Blestemat să fie în faţa Domnului omul care se va încumeta să clădească din nou această cetate, a Ierihonului! Pe oasele întâiului său născut să-i pue temeliile şi pe capul fiului său celui mai mic să aşeze porţile ei!»


text:
Dar fiii lui Israil au săvârşit o călcare în privinţa lucrurilor sortite pieirii, fiindcă Acan, fiul lui Cârmi, fiul lui Zabdi, fiul lui Zerah, din seminţia lui Iuda, a luat din lucrurile sortite pieirii, aşa că mânia Domnului s’a aprins împotriva fiilor lui Israil.


text:
Şi Iosua a trimis, din Ierihon, oameni la Ai, care vine lângă Betaven, la răsărit de Betel, şi le-a dat această poruncă: «Duceţi-vă şi iscodiţi ţinutul!» Şi oamenii s’au dus şi au spionat cetatea Ai.


text:
Apoi întorcându-se la Iosua, i-au adus vorbă: «Să nu plece tot poporul, ci numai vreo două, trei mii de oameni, ca să lovească cetatea Ai. Nu osteni tot norodul până acolo, căci sunt puţini la număr!»


text:
Şi au pornit într’acolo, din popor, ca la trei mii de oameni, dar în faţa celor din Ai, au luat-o la fugă.


text:
Şi oamenii din Ai omorîră dintre ei vreo treizeci şi şase de inşi şi-i fugăriră din dreptul porţii cetăţii, până la Şebarim şi-i înfrânseră la un loc prăvălatec; iar inima poporului se topi şi se făcu ca apa.


text:
Atunci Iosua şi-a sfâşiat veşmintele şi a căzut cu faţa la pământ înaintea chivotului Domnului, stând aşa până seara împreună cu bătrânii lui Israil şi presărându-şi capetele cu pulbere.


text:
Şi s’a tânguit Iosua: «O, Doamne, Dumnezeule! De ce ai împins acest norod să treacă Iordanul, ca să ne dai în mâna Amoriţilor şi să ne prăpădeşti? Mai bine ne hotărâm să rămânem de cealaltă parte a Iordanului!


text:
Când vor auzi Canaaniţii şi toţi locuitorii ţării, ne vor înconjura şi vor nimici numele nostru de pe pământ. Şi atunci ce vei face tu cu marele tău nume?»


text:
Israil a păcătuit! Nu numai că au călcat legământul pe care l-am poruncit lor, dar au luat şi din lucrurile afierosite; nu numai că au furat, dar au şi ascuns cele furate, vârîndu-le printre lucrurile lor!


text:
Pentru aceea fiii lui Israil nu vor putea să se împotrivească vrăjmaşilor lor şi vor da dosul dinaintea lor, fiindcă au luat din lucrurile sortite pieirii. Nu voi mai fi cu voi dacă nu veţi stârpi din mijlocul vostru pe cei care au luat din lucrurile afierosite.


text:
Scoală-te! Sfinţeşte poporul şi spune-le: «Sfinţiţi-vă pe ziua de mâine! Căci aşa grăieşte Domnul Dumnezeul lui Israil: «Israile, cei ce au luat din cele afierosite sunt în mijlocul tău! Nu vei putea să stai dârz în faţa duşmanilor tăi, până ce nu veţi stârpi dintre voi pe cei care au pus mâna pe cele afierosite.


text:
Deci, mâine de dimineaţă, să vă apropiaţi după seminţiile voastre, şi seminţia pe care Domnul o va arăta să se apropie după familii şi familia pe care o va arăta Domnul să se apropie după case şi casa pe care va arăta-o Domnul să se apropie om cu om.


text:
Iar cel care va fi dat în vileag că a luat din cele afierosite, acela să fie ars cu foc, împreună cu toate ale lui, fiindcă a călcat legământul Domnului şi a făcut zminteală în Israil!»


text:
Deci Iosua s’a sculat dis-de-dimineaţă şi a apropiat pe Israil după seminţiile lui şi a fost dată pe faţă seminţia lui Iuda.


text:
Apoi a apropiat familiile lui Iuda şi a fost dată pe faţă familia lui Zerah, şi a poruncit să se apropie familia lui Zerah după case şi a fost dată în vileag casa lui Zabdi.


text:
Şi a poruncit să se apropie casa lui, bărbat cu bărbat, şi a fost arătat Acan, fiul lui Cârmi, fiul lui Zabdi, fiul lui Zerah din seminţia lui Iuda.


text:
Atunci Iosua a grăit lui Acan: «Fiul meu, dă astăzi slavă Domnului Dumnezeului lui Israil şi mărturiseşte înaintea lui şi spune mie ce ai făcut şi nu ascunde nimic de mine!»


text:
Iară Acan a răspuns lui Iosua şi a mărturisit: «Cu adevărat, am păcătuit înaintea Domnului Dumnezeului lui Israil şi iată cele ce am săvârşit:


text:
Am văzut, între prăzi, o zeghe frumoasă de Şinear şi două sute de sicli de argint şi un drug de aur, greu de cincizeci de sicli, şi le-am poftit şi le-am luat, şi iată sunt ascunse în pământ, în mijlocul cortului meu şi argintul este pus dedesubt.»


text:
Atunci Iosua a trimis vătăşei care au alergat la cort şi iată toate erau ascunse în cortul lui şi argintul era dedesubt.


text:
Şi le-au luat din mijlocul cortului şi le-au adus lui Iosua şi la obştia fiilor lui Israil şi le-au pus înaintea Domnului.


text:
Atunci Iosua, împreună cu tot Israilul, a luat pe Acan, fiul lui Zerah, şi argintul şi zeghea şi drugul de aur şi pe fiii lui Acan şi pe fetele lui şi boii lui şi asinii lui şi oile lui şi cortul lui şi toate câte mai avea şi le-au dus în valea Acor.


text:
Iar Iosua a zis: «De ce ai adus acest prăpăd asupra noastră? Domnul să te prăpădească pe tine, astăzi!» Şi tot Israilul l-a omorît cu pietre. Şi i-au ars cu foc, după ce i-au omorît cu pietre.


text:
Apoi au înălţat deasupra lui o movilă mare de pietre, care a rămas până în ziua de astăzi. Iară Domnul şi-a întors arşiţa mâniei lui. Pentru aceea numele locului aceluia se cheamă până în ziua de astăzi valea Acor.


text:
După acestea, Domnul a vorbit cu Iosua: «Nu te teme şi nu-ţi pierde cumpătul! Ia cu tine tot poporul iscusit la luptă, scoală-te şi porneşte la Ai! Iată, voi da în mâinile tale pe regele din Ai, pe poporul lui, cetatea lui şi ţinutul lui.


text:
Şi să te porţi cu Ai şi cu regele lui precum te-ai purtat cu Ierihonul şi cu regele lui; numai că prada cetăţii şi vitele ei puteţi să le luaţi pentru voi. Pune pândaşi la apusul cetăţii!»


text:
Apoi a purces Iosua împreună cu tot poporul iscusit la luptă, ca să se urce la Ai. În acelaşi timp, Iosua alese treizeci de mii de voinici pe care îi trimise în miez de noapte,


text:
Şi le dădu această poruncă: «Băgaţi de seamă să vă aşezaţi la pândă înspre apus de cetate; dar să nu vă depărtaţi prea mult de cetate şi să fiţi toţi gata.


text:
Iar eu împreună cu tot poporul care este cu mine ne vom apropia de cetate. Şi când cei dinlăuntru vor ieşi în întâmpinarea voastră, precum a fost mai dăunăzi, atunci noi vom lua-o la fugă de dinaintea lor,


text:
Ca ei să iasă din cetate după noi, până ce-i vom răzleţi de cetate; căci ei vor cugeta: «Fug din faţa noastră, ca şi întâia oară!», deci noi vom fugi din faţa lor.


text:
Atunci voi să ieşiţi din ascunzătoarea voastră şi să puneţi mâna pe cetate; căci Domnul Dumnezeul vostru va da-o în mâinile voastre.


text:
Iar după ce aţi cuprins cetatea, daţi-i foc şi ardeţi-o! Precum a poruncit Domnul, aşa să faceţi! Luaţi aminte la ce v’am poruncit!»


text:
Şi Iosua i-a trimis şi ei s’au dus la locul de pândă şi s’au aşezat între Betel şi Ai, spre apus de Ai, iar Iosua a mas în noaptea aceea în mijlocul văii.


text:
Apoi Iosua s’a sculat dis-de-dimineaţă şi a cercetat poporul, şi au pornit el şi bătrânii lui Israil, în fruntea poporului, în sus spre Ai.


text:
Şi tot poporul, adică toţi voinicii care erau cu el, s’au apropiat încet-încet şi au ajuns în faţa cetăţii Ai şi au tăbărît spre miază-noapte de cetate; şi era o vale între tabără şi Ai.


text:
Apoi a luat ca la cinci mii de oameni şi i-a pus la pândă între Betel şi Ai, înspre partea de apus a cetăţii.


text:
Şi după ce au aşezat poporul, adică toată tabăra, care era la miază-noapte de cetate, iar partea din urmă era spre apusul cetăţii, Iosua a mas în noaptea aceea în mijlocul văii.


text:
Iar când regele din Ai a prins de veste, atunci au dat toţi zor, şi sculându-se voinicii cetăţii au ieşit împotriva lui Israil la luptă, el şi tot poporul lui, pe povârnişul din faţa pustiei, dar fără să bănuiască cum că oamenii stăteau la pândă împotrivă-i, la apusul cetăţii.


text:
Şi tot poporul din cetate fu zădărît ca să-i urmărească şi astfel, urmărind pe Iosua, ei s’au răzleţit de cetate.


text:
Şi nu mai rămase nici un om în Ai sau în Betel, care să nu iasă, gonind pe urma lui Israil, aşa încât ei au lăsat cetatea deschisă, în goana lor după Israil.


text:
Atunci Domnul a grăit către Iosua: «Întinde suliţa din mâna ta înspre Ai, căci voi da cetatea în mâna ta!» Iar Iosua a întins suliţa înspre cetate.


text:
Tot atunci pândaşii s’au sculat grabnic din locul lor şi au alergat, când şi-a întins Iosua mâna, şi au năvălit în oraş şi, cuprinzându-l, fără nici o întârziere i-au dat foc.


text:
Iar oamenii din Ai întorcându-şi privirea, iată că fumul cetăţii se ridica spre cer şi ei nu mai aveau încotro fugi, pentru că poporul care o luase la fugă spre pustie se întorcea acum împotriva urmăritorilor.


text:
Deci Iosua şi tot Israilul, văzând că pândaşii cuprinseseră cetatea şi că fumul cetăţii se ridică în sus, se întoarseră pe loc şi bătură pe oamenii din Ai.


text:
Iar pândaşii ieşind din cetate împotriva lor, se găsiră în mijlocul lui Israil, unii de o parte şi alţii de alta, şi Israil îi bătu, aşa încât nu mai rămase nici un om cu viaţă şi nici un fugar.


text:
Apoi, când Israil isprăvi de măcelărit pe toţi locuitorii cetăţii, în câmp deschis şi pe povârnişul unde-i urmăriseră şi unde toţi căzuseră în ascuţişul săbiei până la cel din urmă, atunci tot Israilul se întoarse în Ai şi poporul rămas îl trecu prin ascuţişul săbiei.


text:
Iar toţi cei ce au căzut în ziua aceea, şi bărbaţi şi femei, au fost douăsprezece mii, toţi oameni din Ai.


text:
Ci Iosua nu şi-a tras înapoi mâna cu care ţinea suliţa întinsă, până ce n’au fost daţi pieirii toţi locuitorii cetăţii Ai.


text:
Numai vitele şi prada cetăţii şi le-a luat pradă Israil, după porunca pe care Domnul o dăduse lui Iosua.


text:
Apoi Iosua a ars cetatea Ai şi a prefăcut-o în morman de dărâmături, veşnică pustietate, până în ziua de azi.


text:
Şi pe regele cetăţii Ai l-a spânzurat de un copac şi l-a lăsat până seara; iar când a asfinţit soarele, Iosua a poruncit să-i dea jos trupul din copac. Şi l-au aruncat într’o groapă la poarta cetăţii şi deasupra lui au făcut o movilă uriaşă de pietre, care se vede până în ziua de azi.


text:
Aşa precum poruncise Moise, slujitorul Domnului, fiilor lui Israil, cum este scris în cartea legii lui Moise: un jertfelnic din pietre necioplite, peste care nimeni n’a ridicat unealta de fier. Şi acolo au jertfit Domnului arderi de tot şi au adus jertfe de pace.


text:
Apoi Iosua a scris acolo pe pietre încă o dată legea lui Moise, scriind-o de faţă cu fiii lui Israil.


text:
Şi întregul Israil, cu bătrânii lui, cu căpitanii şi cu judecătorii lui stăteau de o parte şi de alta a chivotului, în faţa preoţilor leviţi, care duceau chivotul legământului Domnului, deopotrivă veneticii ca şi băştinaşii, o jumătate din ei spre muntele Garizim şi jumătate spre muntele Ebal, precum poruncise Moise, slujitorul lui Dumnezeu de mai nainte, ca să se binecuvînteze poporul lui Israil.


text:
După acestea, Iosua a citit toate cuvintele legii, binecuvântările ca şi blestemele, întocmai precum este scris în cartea legii.


text:
Şi nici un cuvânt n’a rămas din tot ce a poruncit Moise, pe care să nu-l fi citit Iosua, în auzul întregii obştii a lui Israil, a femeilor şi a copiilor şi a străinilor care petreceau vremelnic în mijlocul lor.


text:
Când au auzit despre aceste lucruri, toţi regii care se aflau dincolo de Iordan, cei din munte şi cei din şes şi de pe tot ţărmul mării celei mari până în spre Liban – Hetiţi, Amoriţi, Canaaniţi, Pereziţi, Heviţi şi Iebusiţi –


text:
Au pus la cale un vicleşug şi au purces şi şi-au pregătit merinde şi au luat saci vechi şi i-au pus pe măgarii lor, şi burdufuri vechi de vin plesnite şi cârpocite.


text:
Au luat apoi sandale vechi şi peticite în picioare şi haine trenţăroase pe ei; iar toată pâinea luată ca merinde era uscată şi sfărâmată.


text:
Astfel, au pornit la Iosua, în tabăra de la Ghilgal, şi au zis către el şi către bărbaţii din Israil: «Sosit-am dintr’un ţinut depărtat; încheiaţi acum legământ cu noi!»


text:
Iar oamenii din Israil au răspuns Heviţilor: «Poate că voi locuiţi pe aici pe lângă noi, şi atunci cum vom încheia noi legământ cu voi?»


text:
Dar ei au răspuns lui Iosua: «Noi suntem robii tăi». Ci Iosua le-a spus: «Cine sunteţi voi şi de unde venţi?»


text:
Iar ei au zis către el: «Robii tăi vin dintr’o ţară depărtată foarte, în cinstea Domnului Dumnezeului tău, căci am auzit de faima lui şi de toate câte a făcut în Egipt,


text:
Şi despre toate câte a făcut cu cei doi regi ai Amoriţilor, de dincolo de Iordan: lui Sihon, regele Heşbonului, şi lui Og, regele Basanului, care era în Aştarot.


text:
Drept aceea, bătrânii noştri şi toţi locuitorii ţinutului nostru ne-au spus şi ne-au îndemnat: «Luaţi merinde în mâinile voastre pentru călătorie şi duceţi-vă şi-i întâmpinaţi şi spuneţi-le aşa: «Suntem robii voştri, deci acum încheiaţi legământ cu noi».


text:
Uitaţi-vă la pâinea noastră! Noi am luat-o caldă, când am luat merinde din casele noastre, în ziua când am pornit ca să venim la voi; şi acum iată, a ajuns uscată şi sfărâmată.


text:
Şi aceste burdufuri de vin erau noi când le-am umplut, şi acum iată ele au plesnit; şi aceste haine de pe noi si aceste încălţăminte s’au învechit, de atâta lungă călătorie!»


text:
Deci Iosua a făcut pace cu ei şi a încheiat cu ei legământ că-i va lăsa cu viaţă, iar voevozii obştiei se legară faţă de ei cu jurământ.


text:
Dar după trei zile după ce au încheiat acest legământ, aflară că aceia sunt vecini cu ei şi că locuesc în mijlocul lor.


text:
Şi au pornit fiii lui Israil şi au ajuns la cetăţile lor în ziua a treia şi aceste cetăţi erau: Ghibeonul, Chefira, Beerotul şi Chiriat-Iearim.


text:
Însă fiii lui Israil nu i-au bătut, fiindcă voevozii se juraseră în faţa lor, pe Domnul Dumnezeul lui Israil. Însă toată obştia cârtea împotriva voevozilor.


text:
Drept aceea, toţi voevozii ziseră către obştia poporului: «Ne-am jurat faţă de ei pe Domnul Dumnezeul lui Israil; deci acum nu putem să ne mai atingem de ei».


text:
Iată ce vom face cu ei: le vom dărui viaţa, ca să nu întărâtăm asupra noastră mânia Domnului din pricina jurământului cu care ne-am jurat faţă de ei!»


text:
Atunci voevozii au zis către ei: «Dăruită să le fie viaţa; dar să fie tăietori de lemne şi cărători de apă, pentru toată obştia!», după cum hotărîseră în privinţa lor voevozii obştiei.


text:
După aceea Iosua i-a chemat şi le-a vorbit aşa: «De ce ne-aţi înşelat şi ne-aţi spus: «Noi locuim foarte departe de voi», pe când voi locuiţi în mijlocul nostru?


text:
Deci, acum, să fiţi blestemaţi şi robia să nu se despartă de voi, ci să fiţi tăietori de lemne şi cărători de apă, pentru casa Dumnezeului meu!»


text:
Ci ei au răspuns lui Iosua şi au zis: «Din pricină că robii tăi ştiau prea bine ceea ce poruncise Domnul Dumnezeul tău, lui Moise, robul său, anume să vă dea vouă ţara şi să stârpească pe toţi locuitorii ţării dinaintea voastră, de aceea, temându-ne grozav pentru vieţile noastre, am pus la cale această viclenie.


text:
Şi acum, iată, suntem în mâna ta; cum vei crede că e mai nimerit şi mai cu cale, in ochii tăi, aşa să te porţi cu noi!»


text:
Deci Iosua i-a pus, din ziua aceea, tăietori de lemne şi cărători de apă pentru obştie şi pentru jertfelnicul Domnului, şi aşa sunt până in ziua de astăzi – la locul pe care era să-l aleagă Domnul.


text:
Deci când Adoni-Ţedec, regele Ierusalimului, a auzit că Iosua a cuprins cetatea Ai şi a nimicit-o, căci, precum făcuse cu Ierihonul şi cu regele lui, făcuse şi cu Ai, şi cum că locuitorii din Ghibeon făcuseră pace cu Israil şi că au rămas în mijlocul lor,


text:
Adoni-Ţedec s’a spăimântat grozav, pentru că cetatea Ghibeonului era cetate mare ca una dintre cetăţile domneşti şi era mai mare decât Aiul, şi toţi oamenii din ea erau viteji.


text:
Atunci Adoni-Ţedec, regele Ierusalimului, a trimes la Hoham, regele Hebronului, şi la Piram, regele Iarmutului, la Iafia, regele Lachişului, şi la Debir, regele Eglonului, cu această solie:


text:
«Suiţi până la mine şi daţi-mi ajutor, ca să batem Ghibeonul, fiindcă a căzut la pace cu Iosua şi cu fiii lui Israil!»


text:
Deci s’au adunat şi s’au suit cu cei cinci regi ai Amoriţilor, regele Ierusalimului, regele Hebronului, regele Iarmutului, regele Lachişului şi regele Eglonului, împreună cu toată oastea lor şi au tăbărît în faţa Ghibeonului şi au pornit luptă cu el.


text:
Atunci Ghibeoniţii au trimis vorbă la Iosua, în tabăra de la Ghilgal, şi i-au spus: «Să nu-ţi iei mâna ta de pe robii tăi! Vino la noi în toată graba şi ne mântueşte! Ajută-ne! Fiindcă s’au strâns împotriva noastră toţi regii Amoriţilor, care îşi au sălaşul în munte!»


text:
Iar Domnul a grăit lui Iosua: «Nu te teme de ei, căci îi voi da în mâinile tale. Nici unul dintre ei nu va putea să ţi se împotrivească ţie!»


text:
Iar Domnul i-a învălmăşit înaintea fiilor lui Israil şi i-a înfrânt cu grea înfrângere la Ghibeon şi i-a urmărit pe drumul de costişe către Bethoron şi i-a măcelărit până la Azeca şi până la Macheda.


text:
Şi, pe când ei fugeau de dinaintea fiilor lui Israil, pe povârnişul de la Bethoron, Domnul a pornit peste ei grindină mare din cer, până la Azeca, aşa încât cei care au murit, au murit mai mulţi de grindină decât cei pe care fiii lui Israil i-au ucis cu sabia.


text:
Atunci a grăit Iosua către Domnul – adică în ziua când Domnul a dat pe Amoriţi în mâna fiilor lui Israil – grăit-a în faţa lui Israil: «Soare, stai în loc deasupra Ghibeonului şi tu, lună, în valea Aialonului!»


text:
Şi soarele s’a oprit şi luna a stat în loc, până ce poporul s’a răzbunat împotriva duşmanilor săi! Oare acestea nu stau scrise în «Cartea Dreptului»? Deci soarele a stat în loc, în mijlocul cerului şi nu s’a zorit să apună, aproape o zi întreagă.


text:
Şi n’a mai fost altă zi ca aceea, nici mai nainte, nici pe urmă, ca Domnul să dea ascultare unui glas de om. Vezi că Domnul se lupta pentru Israil.


text:
Şi i s’a adus lui Iosua această ştire: «Aflatu-s’au cei cinci regi ascunşi în peştera de la Macheda».


text:
Dar voi nu staţi pe loc, ci urmăriţi pe duşmanii voştri şi zdrobiţi pe cei ce au rămas pe urmă şi nu le daţi răgaz să intre în cetăţile lor, fiindcă Domnul Dumnezeul vostru i-a dat în mâinile voastre!»


text:
Iar după ce Iosua si fiii lui Israil au biruit de istov pe duşmanii lor, zdrobindu-i în această mare bătălie şi nimicindu-i, – doar câţiva scăpaseră din mâna lor şi fugiseră în cetăţile întărite, –


text:
Atunci tot poporul s’a întors la Iosua în tabără, lângă Macheda, în toată pacea, fără ca nimeni să cuteze să-şi ascută limba împotriva fiilor lui Israil.


text:
Apoi Iosua a poruncit: «Deschideţi gura peşterii şi scoateţi-mi încoace pe cei cinci regi din peşteră!»


text:
Şi au făcut aşa şi i-au scos pe cei cinci regi din peşteră: pe regele Ierusalimului, pe regele Hebronului, pe regele Iarmutului, pe regele Lachişului şi pe regele Eglonului.


text:
Iar după ce i-au adus pe acei regi la Iosua, Iosua chemă pe toţi bărbaţii lui Israil şi vorbi către căpitanii oştenilor care îl însoţiseră: «Apropiaţi-vă şi puneţi picioarele voastre pe grumajii acestor regi!» Şi ei s’au apropiat şi au pus picioarele lor pe grumajii regilor.


text:
Şi le-a spus iar Iosua: «Nu vă temeţi şi nu vă speriaţi! Fiţi tari si plini de bărbăţie; căci aşa va face Domnul cu toţi vrăjmaşii voştri cu care vă veţi război!»


text:
Iar după acestea, Iosua i-a lovit şi i-a ucis si a pus să-i spânzure în cinci copaci şi au rămas spânzuraţi în copaci până seara.


text:
Iar când a fost vremea să apună soarele, Iosua a poruncit să-i dea jos din spânzurători si să-i arunce în peştera în care se ascunseseră. După aceea au pus pietre mari la gura peşterii, care sunt şi până în ziua de astăzi.


text:
Şi a cuprins Iosua Macheda în ziua aceea şi i-a trecut pe toţi prin ascuţişul săbiei, împreună cu regele lor, dând pieirii toate sufletele care se aflau în cetate şi fără să scape nici unul. Şi s’a purtat cu regele Machedei aşa precum se purtase cu regele Ierihonului.


text:
După aceea a pornit Iosua, împreună cu tot Israilul, de la Macheda spre Libna si a început război cu Libna.


text:
Iar Domnul a dat şi Libna în mâna lui Israil, împreună cu regele ei, şi au trecut-o prin ascuţişul săbiei cu toate sufletele care se găseau în ea, fără ca nici unul să scape; iar cu regele ei s’a purtat aşa precum se purtase cu regele Ierihonului.


text:
Apoi Iosua şi tot poporul Israil au pornit de la Libna împotriva Lachişului, în faţa căruia au tăbărît şi l-au împresurat.


text:
Iar Domnul a dat Lachişul în mâna lui Israil, care l-a cuprins a doua zi şi l-a trecut prin ascuţişul săbiei, împreună cu toate sufletele din cetate, la fel cum făcuse cu Libna.


text:
Atunci Horam, regele Ghezerului, a venit să dea ajutor celor din Lachiş, dar Iosua l-a înfrânt pe el şi pe oastea lui, astfel că n’a mai scăpat nici un fugar cu viaţă.


text:
Apoi Iosua şi tot Israilul cu el au trecut de la Lachiş la Eglon şi au tăbărît în faţa lui şi au pornit război împotrivă-i.


text:
Şi l-au cuprins în ziua aceea şi l-au trecut prin ascuţişul săbiei cu toate sufletele care erau în cetate, nimicindu-i pe toţi în aceeaşi zi, întocmai precum făcuseră şi cu Lachişul.


text:
Şi au pus mâna pe cetate şi au trecut-o prin ascuţişul săbiei împreună cu regele ei şi toate târgurile şi toate sufletele care se găseau în ea, nelăsând să scape nimeni, întocmai precum făcuseră cu Eglonul şi dând-o pieirii împreună cu toate sufletele care trăiau în ea.


text:
După toate acestea, Iosua s’a întors înapoi împreună cu tot Israilul şi a năvălit asupra Debirului şi a pornit lupta cu el.


text:
Şi a pus mâna pe cetate şi pe regele ei şi pe toate târgurile ei; şi au trecut prin ascuţişul săbiei şi au dat pieirii toate sufletele de acolo, nelăsând pe nimeni să scape; precum făcuseră cu Hebronul aşa au făcut şi cu Debirul şi cu regele lui, şi precum făcuse cu Libna şi cu regele ei.


text:
Astfel Iosua a supus tot ţinutul, muntele, Neghebul, şesul, poalele munţilor si pe toţi regii lor, nelăsând pe nimeni să scape şi nimicind toată suflarea, aşa precum poruncise Domnul Dumnezeul lui Israil.


text:
Şi Iosua cuprinse tot ţinutul de la Cadeş-Barnea până la Gaza, precum şi tot ţinutul Goşen până la Ghibeon.


text:
Iar pe toţi aceşti regi şi ţinuturile lor, Iosua le cuprinse într’un singur război, fiindcă Domnul Dumnezeul lui Israil se lupta de partea lui Israil.


text:
Iabin, regele Haţorului, auzind despre acestea, a trimis soli la Iobab, regele Madonului, şi la regele Şimronului şi la regele Acşafului,


text:
Apoi la regii dinspre miază-noapte din părţile muntoase şi din câmpia Iordanului la miază-zi de Chinerot şi din părţile şese şi din podişul Dorului dinspre apus,


text:
La Canaaniţii din răsărit şi de la apus, la Amoriţi, la Heviţi, la Pereziţi, la Iebusiţii din munte şi la Hetiţii de la poalele Hermonului, în ţinutul Miţpa.


text:
Şi au ieşit şi ei împreună cu toate oştile lor, popor mult, atât de mult ca nisipul de pe ţărmul mării, şi cai şi care de război, afară din cale de multe.


text:
Şi s’au întâlnit toţi aceşti regi şi au venit şi au tăbărît împreună, lângă apele Meromului, ca să se războiască cu Israil.


text:
Ci Domnul a grăit cu Iosua: «Nu te teme de ei, că mâine pe vremea aceasta eu îi voi da pe toţi răpuşi în faţa lui Israil. Cailor lor să le tai vinele picioarelor, iar carelor lor de război să le dai foc.


text:
Atunci Iosua împreună cu tot poporul de luptă au năvălit fără de veste peste ei, la apele Meromului, şi au tăbărît pe ei.


text:
Iar Domnul i-a dat pe ei în mâna lui Israil, care i-a bătut şi i-a fugărit până la marele Sidon şi până la Misrefot-Maim şi până la Bicheat-Miţpe, spre răsărit; şi i-a înfrânt, încât n’a scăpat nici unul cu viaţă.


text:
Şi Iosua a făcut cu ei aşa cum îi poruncise Domnul: cailor le-a tăiat vinele de la picioare, iar carelor le-a dat foc.


text:
Apoi, Iosua s’a întors înapoi şi a cuprins Haţorul, iar pe regele lui l-a ucis cu sabia. – Haţorul mai nainte fusese oraşul de frunte din toate acele regate. –


text:
Şi au trecut prin ascuţişul săbiei toate sufletele din cetate, dându-le pieirii, fără să mai rămâe nici o suflare, iar cetatea Haţorului a nimicit-o cu foc.


text:
Deci Iosua cuprinse toate cetăţile acelor regi şi ucise pe toţi regii lor, trecându-i prin ascuţişul săbiei şi pierzându-i, precum poruncise Moise, robul Domnului.


text:
Însă Israil n’a ars nici unul din toate oraşele clădite pe coline, ci numai Haţorul singur, pe care l-a ars Iosua.


text:
Toată prada acestor cetăţi şi vitele, şi le-au luat fiii lui Israil, iar pe toţi locuitorii i-au trecut prin ascuţişul săbiei, până ce i-au prăpădit pe toţi, nemai lăsându-se nici unul în viaţă.


text:
Precum Domnul poruncise lui Moise, robul său, aşa şi Moise poruncise lui Iosua şi aşa a făcut Iosua, şi n’a lăsat nimic neîmplinit dintre toate câte Domnul îi poruncise lui Moise.


text:
Astfel a cuprins Iosua toată ţara – partea muntoasă şi tot ţinutul Negheb, tot ţinutul Goşen, şesul, câmpia Iordanului, munţii lui Israil şi plaiurile lor:


text:
De la şirul pleşuv de munţi care se ridică spre Seir, până la Baal-Gad, în lunca Libanului, la poalele muntelui Hermon; şi pe toţi regii lor i-a răpus, i-a înfrânt şi i-a ucis.


text:
Nu a fost nici o cetate care să încheie pace cu fiii lui Israil, – afară doar de Heviţii care locuiau în Ghibeon. Pe toate celelalte le-au răpus cu războiul.


text:
Fiindcă era hotărît de Domnul, să-şi împietrească inima şi să înfrunte în luptă pe Israil, ca să fie nimiciţi şi să n’aibă parte de îndurare, aşa încât daţi să fie pieirii, după cum poruncise lui Moise Domnul.


text:
Tot atunci a purces Iosua şi a stârpit pe Enachiţii de la munte, din Hebron, din Debir, din Anab şi din toţi munţii lui Iuda şi din toţi munţii lui Israil: Iosua i-a dat pieirii cu cetăţile lor cu tot.


text:
Şi n’au mai rămas Enachiţi în ţara fiilor lui Israil, – atât câţi au mai rămas acolo, – decât numai în Gaza, în Gat şi în Aşdod.


text:
Aşa dar Iosua a cuprins toată ţara întru totul, după cum vorbise Domnul cu Moise, şi Iosua a dat-o în stăpânire lui Israil, făcând-o părţi-părţi şi împărţind-o seminţiilor. Apoi ţara şi-a dobândit tihna după atâta război.


text:
Iată şi regii ţării pe care i-au înfrânt fiii lui Israil şi pe a căror ţară au luat-o în stăpânire dincolo de Iordan, spre răsăritul soarelui, din lunca Arnonului până la muntele Hermonului, şi tot şesul răsăritean al Iordanului:


text:
Pe Sihon, regele Amoriţilor, care avea curtea în Heşbon şi a cărui stăpânire se întindea de la Aroer, din lunca de pe ţărmul Arnonului, şi de la mijlocul văii peste jumătate din Galaad, până în valea Iabocului, care este graniţa Amoriţilor,


text:
Şi peste partea răsăriteană a şesului Iordanului, până la Marea Ghenisaretului şi până la Marea din câmpia Iordanului, care este Marea Sărată, spre răsărit, şi până spre Bethaieşimot, iar spre miază-zi până sub poalele povârnişului muntelui Pisga.


text:
Apoi pe Og, regele Basanului, din rămăşiţa Refaiţilor. El avea curte domnească în Aştarot şi în Edrei.


text:
Şi domnea peste muntele Hermonului şi peste Salca şi peste tot Basanul, până în ţinutul Gheşuriţilor şi al Maacatiţilor şi peste jumătate din Galaad, hotarul lui Sihon,regele Heşbonului.


text:
Moise, robul Domnului, şi fiii lui Israil îi înfrânseseră pe aceştia, iară Moise, robul Domnului, dăduse stăpânirea lor urmaşilor lui Ruben, urmaşilor lui Gad şi unei jumătăţi din seminţia lui Manase.


text:
Iată regii ţării pe care Iosua şi fiii lui Israil i-au înfrânt dincolo de Iordan, înspre apus, de la Baal-Gad, în lunca Libanului, şi până la şirul pleşuv de munţi care se ridică spre Seir. Şi Iosua a dat ţinutul în stăpânirea seminţiilor lui Israil, făcându-l părţi-părţi,


text:
La munte şi la şes, în câmpia Iordanului şi pe pripoare, în pustie şi în Negheb, ţinuturi ale Hetiţilor, ale Amoriţilor, ale Canaaniţilor, ale Pereziţilor, ale Heviţilor şi ale Iebusiţilor şi ale regilor lor.


text:
Ci Iosua era bătrân şi înaintat în vârstă; şi Domnul a grăit către el: «Tu ai îmbătrânit şi eşti înaintat în vârstă şi a rămas mult pământ de luat în stăpânire.


text:
Pornind de la Şihor, care este la răsărit de Egipt, până la ţinutul Ecronului, la miază-noapte, care se socoteşte ca făcând parte din Canaan; cele cinci căpetenii filistene ale cetăţilor Gaza, Aşdod, Ascalon, Gat şi Ecron, precum şi Aviţii,


text:
Spre miază-zi; apoi toată ţara Canaaniţilor, de la Gaza care este a Sidonienilor, până la Afec, până în hotarele Amoriţilor,


text:
Apoi părţile Biblosului şi tot Libanul – la răsărit – de la Baal-Gad, la poalele muntelui Hermon, până spre Hamat;


text:
Pe toţi locuitorii din părţile muntoase ale Libanului până la Misrefot-Maim, pe toţi Sidonienii îi voi alunga dinaintea fiilor lui Israil. Ci acum tu împarte lui Israil ţara ca pământ de moştenire, precum ţi-am poruncit.


text:
Deci împarte acum acest ţinut, ca moştenire, celor nouă seminţii şi la jumătate din seminţia lui Manase.»


text:
Căci cealaltă jumătate din seminţia lui Manase, împreună cu Rubeniţii şi Gadiţii şi-au primit moştenirea pe care le-a hărăzit-o Moise în partea de răsărit a Iordanului, atunci când le-a dat-o Moise, robul Domnului,


text:
Adică ţinutul care începe de la Aroer, din lunca de pe ţărmul Arnonului şi de la cetatea care este la mijlocul luncii, tot plaiul de la Medeba până la Dibon,


text:
Galaadul şi ţinutul Gheşuriţilor şi Maacatiţilor şi tot muntele Hermon şi tot Basanul până la Salca;


text:
Tot regatul lui Og, în Basan, care domnea în Astarot şi în Edrei, ceea ce mai scăpase din rămăşiţa Refaiţilor, pe care Moise îi bătuse şi-i izgonise.


text:
Dar fiii lui Israil n’au alungat pe Gheşuriţi şi pe Maacatiţi, aşa încât Gheşur şi Maacat au rămas în mijlocul lui Israil, până în ziua de azi.


text:
Numai seminţiei lui Levi, Iosua nu i-a dat nici o moştenire, întrucât jertfele aduse Domnului Dumnezeului lui Israil, acelea sunt moştenirea lui Levi, aşa precum le-a făgăduit lor.


text:
Şi graniţa lor se întindea de la Aroer, din lunca de pe ţărmul Arnonului şi de la cetatea din mijlocul luncii peste toată câmpia până la Medeba;


text:
Şi toate oraşele din şes şi tot regatul lui Sihon, regele Amoreilor, care domnea în Heşbon şi pe care l-a înfrânt Moise, cât şi pe voevozii Madianiţilor, Evi, Rechem, Tur, Hur şi Reba, voevozii lui Sihon care locuiau în ţară.


text:
Asemenea ucis-au cu sabia fiii lui Israil, printre cei ucişi de ei, şi pe Bileam vrăjitorul, fiul lui Beor.


text:
Astfel Iordanul şi ţărmul lui a ajuns hotarul fiilor lui Rubin după familiile lor, cu oraşele şi cu satele lor.


text:
Şi graniţa lor era: Iazerul şi toate oraşele din Galaad, jumătate din ţara Amoniţilor, până la Aroer, care vine la răsărit de Raba,


text:
Iar în vale: Bet-Haram, Bet-Nimra Sucot şi Ţafon, rămăşiţa regatului lui Sihon, regele Heşbonului. Iordanul şi lunca lui, până la capătul lacului Ghenisaret, pe ţărmul răsăritean al Iordanului.


text:
Apoi Moise a făcut parte şi unei jumătăţi din seminţia lui Manase, dând acestei jumătăţi de seminţie a fiilor lui Manase, părţi de pământ, după familiile lor.


text:
Şi graniţa lor începea de la Mahanaim, cuprinzând tot Basanul, adică tot regatul lui Og, regele Basanului, toate aşezările lui Iair din Basan şi şaizeci de oraşe.


text:
Şi jumătate din Galaad, Aştarot şi Edrei – cetăţile regatului lui Og al Basanului – care au fost hărăzite fiilor lui Machir, fiul lui Manase, adică unei jumătăţi din fiii lui Machir, după familiile lor.


text:
Acestea sunt locurile de moştenire pe care le-a dat Moise în ţara Moabului, dincolo de Iordan şi la răsărit de Ierihon.


text:
Iar seminţiei lui Levi nu i-a dat Moise nici o moştenire, întrucât Domnul Dumnezeul lui Israil era moştenirea lui Levi, aşa precum le făgăduise Domnul.


text:
Iată părţile pe care fiii lui Israil le-au primit ca moştenire în Canaan şi pe care le-au împărţit lor preotul Eleazar şi Iosua, fiul lui Nun, şi voevozii seminţiilor fiilor lui Israil.


text:
Şi această împărţeală la cele nouă seminţii şi jumătate s’a făcut prin sorţi, precum poruncise Domnul prin gura lui Moise.


text:
Căci Moise a dat pământ de moştenire la două seminţii şi jumătate, dincolo de Iordan, însă leviţilor nu le-a făcut parte de moştenire printre ceilalţi.


text:
Iar fiii lui Iosif alcătuiau două seminţii: Manase şi Efraim. Şi nu le-au dat pământ leviţilor în ţară, ci numai oraşe ca să locuiască în ele, cu suhaturile lor, pentru turmele şi pentru agoniseala lor de vite.


text:
Atunci fiii lui Iuda s’au apropiat de Iosua în Ghilgal, iar Caleb, fiul lui Iefune Chenezitul, i-a vorbit astfel: «Tu ştii făgăduinţa pe care Domnul a făcut-o lui Moise, omul lui Dumnezeu, mie şi ţie, la Cadeş-Barnea.


text:
Eram în vârstă de patruzeci de ani, când Moise, robul lui Dumnezeu, m’a trimis de la Cadeş-Barnea, ca să iscodesc ţara şi i-am adus lui ştiri, după inima mea.


text:
În vreme ce fraţii mei, care au purces cu mine, topeau de spaimă inima poporului, eu am îndeplinit porunca Domnului Dumnezeului meu.


text:
Şi Moise s’a jurat în ziua aceea şi a zis: «Cu adevărat, ţara pe care a călcat piciorul tău va fi spre moştenire ţie şi urmaşilor tăi, în veac, fiindcă tu ai îndeplinit porunca Domnului Dumnezeului meu!»


text:
Şi acum, iată, Dumnezeu m’a învrednicit să trăiesc după făgăduinţa sa. Sunt patruzeci şi cinci de ani de când Domnul a rostit acest cuvânt lui Moise, şi în acest timp Israil a cutreerat pustia.


text:
Sunt şi azi tot atât de tare ca şi în ziua când m’a trimis Moise, şi cum era puterea mea atunci tot aşa este şi azi, fie pentru luptă, fie pentru drumurile vieţii.


text:
Deci, acum, dărueşte-mi muntele acesta, despre care a vorbit Domnul în ziua aceea. Şi după cum ai auzit şi tu atunci, sunt acolo Enachiţi şi cetăţi mari şi întărite. Poate că Domnul fi-va cu mine şi eu îi voi alunga, precum a fost cuvântul Domnului!»


text:
Astfel, Hebronul a ajuns moştenirea lui Caleb, fiul lui Iefune Chenezitul, până în ziua de azi, fiindcă a îndeplinit porunca Domnului Dumnezeului lui Israil.


text:
Iar numele Hebronului se numea mai nainte Chiriat-Arba. – Şi Arba era cel mai uriaş dintre Enachiţi. – Şi ţara şi-a dobândit tihna după atâta război.


text:
Şi partea de moştenire a seminţiei fiilor lui Iuda, după familiile lor, a căzut la sorţi la graniţa Edomului, spre pustia Ţinului la miază-zi, în partea cea mai dinspre miază-zi a Canaanului,


text:
Şi hotarul lor spre miază-zi începea de la capătul Mării Sărate, de la sânul ce caută spre miază-zi,


text:
Şi ieşea spre miazăzi de suişul Acrabim, se îndrepta spre Ţin şi, urcând de la miază-zi spre Cadeş-Barnea, mergea mai departe spre Heţron, spre Adar şi se încovoia către Carcaa.


text:
Se îndrepta apoi către Aţmon, răzbea până la pârăul Egiptului şi venea hotarul de se isprăvea la Mare. Acesta era hotarul lor dinspre miază-zi.


text:
Hotarul răsăritean era Marea Sărată, până la gura Iordanului. Hotarul dinspre miază-noapte începea din sânul de miază-noapte al Mării Sărate, de la gura Iordanului.


text:
Apoi hotarul urca spre Bet-Hogla, trecea spre nord de Bet-Araba şi urca până la Piatra lui Bohan, fiul lui Ruben.


text:
După aceea, hotarul se urca spre Debir, din valea Acor şi se îndrepta înspre miază-noapte către Ghilgal, în faţa urcuşului lui Adumim, care vine spre miază-zi de râu. Pe urmă hotarul trecea spre apele En-Semeş şi mergea de se isprăvea la Cişmeaua Roghel.


text:
De aci hotarul apuca în sus pe valea Ben-Hinom, trecând prin laturea de miază-zi a Iebusiţilor, adică spre miazăzi de Ierusalim şi apoi urca până în culmea muntelui, dinspre apus, în faţa văii Hinom, la capătul câmpiei Refaim spre miază-noapte.


text:
Din vârful muntelui, hotarul se încovoia spre izvoarele de apă de la Neftoah şi mergea mai departe spre cetăţile muntelui Efron şi se prelungea până la Baala, adică până la Chiriat-Iearim.


text:
De la Baala hotarul se întorcea spre apus către munţii Seir, trecea prin povârnişul dinspre miază-noapte al muntelui Iearim, adică prin Chesalou, se pogora la Bet-Şomeş şi ajungea până la Timna.


text:
Apoi hotarul se îndrepta spre laturea de miază-noapte a Ecronului, se încovoia către Sicron, trecea prin muntele Baala şi ajungea până la Iabneel, ca să se isprăvească la ţărmul mării.


text:
Hotarul spre asfinţit era Marea cea Mare. Acestea sunt hotarele fiilor lui Iuda, de jur-împrejur, după familiile lor.


text:
Lui Caleb, fiul lui Iefune, Iosua i-a dat o parte de pământ în mijlocul fiilor lui Iuda, după porunca Domnului către Iosua, adică Chiriat-Arba – Arba era tatăl lui Enac – adică Hebronul.


text:
Iar Caleb a alungat de acolo pe cei trei fii ai lui Enac: pe Şeşai şi pe Abiman şi pe Talmai, feciorii lui Enac.


text:
După aceea, s’a urcat de acolo împotriva locuitorilor Debirului, iar numele Debirului mai nainte era Chiriat-Sefer.


text:
Şi Caleb a zis: «Aceluia care va birui cetatea Chiriat-Sefer şi o va cuprinde, eu îi voi da de soţie pe Acsa, fiica mea!»


text:
Atunci Otniel, fiul lui Chenaz, fratele lui Caleb, a luat cetatea şi el i-a dat de soţie pe fiica sa Acsa.


text:
Dar după ce a intrat în casa lui, el a pus-o la cale să ceară de la tată-său o ţarină. Deci când ea s’a dat jos de pe asin şi Caleb a întrebat-o: «Ce pofteşti?»


text:
Ea a răspuns: «Dărueşte-mi un dar; de vreme ce m’ai măritat în Negheb, dă-mi un iaz!»Şi el i-a dat atunci iazul de sus şi iazul de jos.


text:
Cetăţile aşezate la marginea cea mai depărtată a seminţiei fiilor lui Iuda, spre hotarul Edomului, în partea din spre miază-zi erau acestea: Cabţeel, Eder şi Iagur;


text:
Aşdodul cu oraşele şi cu satele sale; Gaza cu oraşele şi cu satele ei până la râul Egiptului. Iar hotarul de apus este Marea cea Mare şi cu ţărmul ei.


text:
Cât despre Iebusiţi, care locuiau în Ierusalim, fiii lui Iuda n’au putut să-i alunge; aşa încât Iebusiţii locuesc împreună cu fiii lui Iuda, în Ierusalim, până în ziua de azi.


text:
Şi a ieşit la sorţi partea hotărîtă fiilor lui Iosif, şi hotarul lor pornea de la Iordan, de lângă Ierihon, la răsărit de apele Ierihonului, şi din Ierihon se ridica în munte în pustiul Betel, către Luz.


text:
Apoi se cobora spre apus până la hotarul Iafletiţilor şi până la hotarul Bethoronului de Jos şi până la Ghezer, ca de acolo să ajungă la Mare.


text:
Şi hotarul fiilor lui Efraim, după familiile lor, era acesta: hotarul părţii lor de moştenire era, la răsărit, Atarot-Adar, până la Bethoronul de Sus;


text:
Apoi ieşea spre apus, pe la miazănoapte de Micmetat, şi se întorcea pe la răsărit spre Taanat-Şilo şi trecea mai departe spre răsărit de Janoha.


text:
De la Tapuah, hotarul înainta spre asfinţit până în lunca pârăului Cana şi venea de se isprăvea la Mare. Aceasta este partea de moştenire a seminţiei fiilor lui Efraim, după familiile lor,


text:
Ca şi oraşele care au fost puse deoparte pentru fiii lui Efraim, în mijlocul părţii de moştenire a fiilor lui Manase, toate acele oraşe cu satele care ţineau de ele.


text:
Dar ei n’au alungat pe Canaaniţii care locuiau în Ghezer, ci Canaaniţii au rămas în mijlocul lui Efraim, până în ziua de azi şi sunt robi de corvezi.


text:
Aceasta este partea căzută la sorţi seminţiei lui Manase, fiindcă el era întâiul născut al lui Iosif. Machir, întâiul născut al lui Manase, era tatăl lui Galaad şi el primise Galaadul şi Basanul, ca mare războinic ce era.


text:
Le-a venit parte şi celorlalţi fii ai lui Manase, după neamurile lor: fiilor lui Abiezer, fiilor lui Helec, fiilor lui Asriel, fiilor lui Sichem, fiilor lui Hefer, fiilor lui Şemida, care sunt urmaşi de parte bărbătească ai lui Manase, fiul lui Iosif, după neamurile lor.


text:
Dar Ţelofhad, fiul lui Hefer, fiul lui Galaad, fiul lui Machir, fiul lui Manase, n’a avut feciori, ci numai fete, şi acestea sunt numele fetelor lui: Mahla, Noa, Hogla, Milca şi Tirţa.


text:
Şi ele au venit înaintea arhiereului Eleazar şi a lui Iosua, fiul lui Nun, şi înaintea voevozilor şi le-au spus: «Domnul a poruncit lui Moise să ne dea şi nouă parte de moştenire, între fraţii noştri!» Atunci Iosua le-a dat lor după porunca Domnului, parte de moştenire între fraţii tatălui lor.


text:
Deci i-au căzut lui Manase zece părţi, fără a socoti ţinutul Galaadului şi Basanului, care sunt dincolo de Iordan,


text:
Fiindcă fetele lui Manase au primit parte, în mijlocul fiilor săi. Iar Galaadul a fost partea celorlalţi fii ai lui Manase.


text:
Hotarul lui Manase se întindea de la Aşer până la Micmetat, care e la răsărit de Sihem, apoi o lua spre miază-zi, spre ţinutul locuitorilor din En-Tapuah.


text:
Ţinutul Tapuah era al lui Manase, dar cetatea Tapuah, care este lângă hotarul lui Manase, era a fiilor lui Efraim.


text:
Apoi hotarul se pogora spre pârăul Cana, până la miazăzi de viroagă. Iar cetăţile de acolo, care sunt ale lui Efraim, se găsesc în mijlocul cetăţilor lui Manase; şi de acolo hotarul trecea la miază-noapte de pârău şi ieşea şi se sfârşea la mare.


text:
Partea dinspre miază-zi este a lui Efraim; partea dinspre miază-noapte este a lui Manase, şi Marea era hotarul lui; şi se întâlneau cu Aşer spre miază-noapte şi cu Isahar spre răsărit.


text:
Şi Manase mai avea în ţinutul lui Isahar şi Aşer aceste cetăţi: Bet-Şean şi cu aşezările lui, Ibleam cu aşezările lui, pe locuitorii din Dor şi cu aşezările care ţineau de el şi locuitorii din Taanac cu aşezările care ţineau de el şi locuitorii din Meghido cu aşezările care ţineau de el, aşa dar ţinutul celor trei plaiuri înalte.


text:
Însă fiii lui Manase n’au putut să alunge pe locuitorii acestor cetăţi, şi Canaaniţii au izbutit să locuiască în ţară.


text:
Iar când fiii lui Israil au prins putere, i-au făcut pe Canaaniţi robi de corvezi, dar de alungat nu i-au alungat.


text:
Ci fiii lui Iosif au grăit lui Iosua şi i-au spus: «Pentru ce mi-aţi hărăzit mie ca moştenire un singur sorţ şi o singură parte, câtă vreme eu sunt popor numeros şi atât de mult m’a binecuvântat Domnul?»


text:
Atunci Iosua le-a răspuns: «Dacă într’adevăr eşti popor numeros, urcă-te în ţinutul păduros şi taie-ţi acolo loc de locuit, în ţinutul Pereziţilor şi al Refaiţilor, dacă muntele Efraim e prea strâmt pentru tine!»


text:
Fiii lui Iosif i-au răspuns: «Muntele nu mai ajunge, iar toţi Canaaniţii care locuesc în câmpia de jos au căruţe de fier, atât cei ce se află în Betşean şi în aşezările lui, cât şi cei ce locuesc în şesul Izreel!»


text:
Însă Iosua a rostit către casa lui Iosif – către Efraim şi către Manase – şi i-a zis: «Tu eşti popor numeros şi ai vlagă multă! Nu vei avea numai un singur sorţ,


text:
Ci vei avea un munte întreg; dar fiindcă este acoperit cu pădure, trebue s’o tai şi atunci împrejurimile ei vor fi ale tale, căci vei alunga pe Canaaniţi, măcar că au căruţe de fier şi măcar că sunt puternici!»


text:
După acestea, s’a strâns toată obştia fiilor lui Israil la Şilo şi au aşezat acolo cortul descoperirii, căci ţara era acum supusă lor.


text:
Drept aceea a grăit Iosua către fiii lui Israil: «Până când veţi fi zăbavnici să mergeţi şi să vă luaţi ţara pe care v’a hărăzit-o Domnul Dumnezeul părinţilor voştri?


text:
Daţi dintre voi câte trei oameni de fiecare seminţie! Şi eu le voi da poruncă să pornească la drum şi să străbată toată ţara şi să-i facă un plan de împărţire şi apoi să vie iar la mine.


text:
Şi să împărţească ţara în şapte părţi; Iuda să rămână în ţinutul său spre miază-zi, şi casa lui Iosif să rămână în ţinutul său spre miază-noapte.


text:
Iară voi întocmiţi un plan al ţării, împărţind-o în şapte părţi, şi aduceţi-l aici la mine şi eu voi arunca sorţi pentru voi, aici în faţa Domnului Dumnezeului vostru.


text:
Cât despre leviţi, ei nu vor avea parte în mijlocul vostru, fiindcă preoţia Domnului este partea lor de moştenire. Iar Gad şi Ruben şi jumătate din Manase şi-au primit partea lor de moştenire la răsărit de Iordan, unde le-a dat-o lor Moise, robul Domnului.»


text:
Atunci oamenii pe care îi aleseseră s’au sculat şi au purces; iar Iosua a poruncit celor ce plecau să ridice planul ţării, următoarele: «Duceţi-vă şi străbateţi ţara şi faceţi după ea un plan şi apoi întoarceţi-vă la mine, iar cu aici în Şilo voi arunca sorţi pentru voi, înaintea Domnului».


text:
Şi acei oameni au plecat şi au străbătut ţara şi au însemnat într’o carte oraşele ei, împărţindu-le în şapte părţi, şi apoi s’au întors la Iosua, în tabăra de la Şilo.


text:
Atunci Iosua a aruncat în Şilo sorţi pentru ei înaintea Domnului şi a împărţit acolo ţara între fiii lui Israil, după cum erau împărţiţi şi ei.


text:
Şi a ieşit sorţul seminţiei fiilor lui Veniamin cu familiile lor şi anume a căzut ţinutul sorţului lor între fiii lui Iuda şi între fiii lui Iosif.


text:
Dar graniţa lor începea, dinspre miază-noapte, de la Iordan şi se urca pe povârnişul de la miază-noapte al dealului Ierihonului, apoi trecea peste munte înspre apus şi venea de se isprăvea în pustia Betaven.


text:
De acolo hotarul trecea către Luz şi anume prin spinarea dealului dinspre miază-zi a Luzului, adică a Betelului, apoi hotarul se lăsa în jos la Atarot-Adar, către muntele de la miază-zi de Bethoronul de Jos.


text:
Apoi hotarul se încovoia şi se întorcea spre miază-zi, închizând laturea apuseană a ţinutului, plecând de la muntele care este în faţa Bethoronului, la miază-zi şi isprăvindu-se la Chiriat-Baal, adică Chiriat-Iearim, cetate a fiilor lui Iuda. Aceasta era laturea dinspre apus.


text:
Laturea de miază-zi începea de la cetatea de hotar Chiriat-Iearim şi se prelungea spre izvoarele de apă de la Neftoah.


text:
Pe urmă, hotarul se pogora până la poalele muntelui care vine la răsărit de valea Ben-Hinom şi la miază-noapte de şesul Refaim; se lăsa în jos prin valea Hinom, strecurându-se prin poalele dinspre miază-zi ale plaiului Iebusiţilor şi atingea Cişmeaua Roghel.


text:
Ocolea apoi spre miază-noapte, se îndrepta către En-Şemcş şi către Ghelilot, în faţa suişului Adumim, se pogora la Piatra lui Bohan, fiul lui Ruben,


text:
Apoi hotarul se strecura pe la miază-noapte de dealurile Bet-Hogla şi ajungea la sânul dinspre miază-noapte al Mării Sărate, la gura Iordanului. Acesta era hotarul dinspre miază-zi.


text:
Iar Iordanul făcea hotar în partea de răsărit. Aceasta este partea moştenirii fiilor lui Veniamin, după hotărnicia ei, de jur-împrejur şi după neamurile lor.


text:
Cetăţile seminţiei fiilor lui Veniamin, după neamurile lor, erau acestea: Ierihonul, Bet-Hogla şi Emec-Cheţiţ,


text:
Ţela, Elef şi Iebus, adică Ierusalimul, Ghibeat şi Chiriat: paisprezece cetăţi şi cu aşezările lor. Aceasta este partea moştenirii fiilor lui Veniamin, după neamurile lor.


text:
Al doilea sorţ care a ieşit a fost pentru Simeon, adică pentru seminţia fiilor lui Simeon, după neamurile lor, şi partea lor dc moştenire a căzut în mijlocul părţii fiilor lui Iuda.


text:
Precum şi toate satele care se găseau în jurul acestor oraşe, până la Baalat-Beer şi până la Rama din Negheb. Aceasta este partea de moştenire a seminţiei fiilor lui Simeon, după neamurile lor.


text:
Partea fiilor lui Simeon a fost despărţită din moşia fiilor lui Iuda, pentru că partea fiilor lui Iuda era prea mare pentru ei, pentru aceea fiii lui Simeon au primit moştenirea lor în mijlocul părţii celorlalţi.


text:
Al treilea sorţ a ieşit pentru fiii lui Zebulon, după familiile lor, iar hotarul moşiei lor se întindea până la Şadud.


text:
Apoi hotarul se ridica în sus spre apus până la Marala, atingea Dabeşet şi venea până la mâncătura de apă de la răsărit de Iocneam;


text:
Iar de la Şadud se întorcea spre răsărit până la hotarul ţinutului Chislot-Tabor, mergea mai departe până la Daberat şi urca până la Iafia,


text:
De acolo se îndrepta către răsăritul soarelui spre Gat-Hefer şi Et-Caţin, se prelungea până la Rimon şi se încovoia spre Nea.


text:
Aceasta este partea fiilor lui Zebulon, după neamurile lor: arătatele cetăţi şi locurile care ţineau de ele.


text:
Şi hotarul lor atingea Taborul, Şahaţima şi Bet-Şemeş; iar isprăvitul lui era la Iordan; peste tot şaisprezece cetăţi cu aşezările care ţineau de ele.


text:
Aceasta este partea seminţiei fiilor lui Isahar, după familiile lor, şi acestea sunt cetăţile lor, cu satele care ţineau de ele.


text:
Pe urmă, hotarul se întorcea spre răsărit, spre Bet-Dagon, atingea ţinutul lui Zebulon şi valea de la miază-noapte Iftahel, Bet-Emec şi Neiel şi trecea pe la nordul Cabulului,


text:
Apoi hotarul se înturna spre Rama şi până la cetatea întărită a Tirului, şi înapoindu-se spre Hos se isprăvea la Mare. Iar cetăţile ţinutului erau: Mehebel, Aczib,


text:
Aceasta a fost partea seminţiei fiilor lui Aşer, după familiile lor, cu arătatele cetăţi şi cu aşezările lor.


text:
Şi hotarul lor pornea de la Helef, de la stejarul din Ţaananim, se întindea spre Adami-Necheb şi Jabneel până la Lacum şi se isprăvea la Iordan.


text:
După aceea, se întorcea spre asfinţit, înspre Aznot-Tabor şi se prelungea până la Hucoc; atingea la miază-zi ţinutul lui Zebulon, atingea la asfinţit ţinutul lui Aşer şi al lui Iuda, iar la răsărit se rezema pe Iordan.


text:
Aceasta este partea de moştenire a seminţiei fiilor lui Neftali, după familiile lor, cu cetăţile şi cu aşezările care ţineau de ele.


text:
Ci ţinutul lor fiind prea strâmt pentru ei, de aceea s’au ridicat fiii lui Dan şi s’au războit cu Leşemul şi au luat cetatea şi au lovit-o cu ascuţişul săbiei şi s’au făcut stăpâni pe ea şi s’au aşezat acolo şi i-au pus Leşemului numele Dan, după numele lui Dan, părintele lor.


text:
Aceasta e partea de moştenire a seminţiei fiilor lui Dan, după familiile lor, arătatele cetăţi şi aşezările lor.


text:
Când au sfârşit de împărţit ţara de moştenire, în aceste cuprinsuri, atunci fiii lui Israil au dăruit lui Iosua, fiul lui Nun, o parte de moştenire în mijlocul lor,


text:
Dându-i, după porunca Domnului, cetatea pe care o ceruse: Timnat-Serah, în muntele Efraim. Şi el a clădit-o din nou şi a locuit în ea.


text:
Acestea sunt moşiile pe care Eleazar arhiereul şi Iosua, fiul lui Nun, şi voevozii seminţiilor lui Israil le-au împărţit prin sorţi în Şilo, înaintea feţei Domnului, la uşa cortului descoperirii. Aşa au isprăvit împărţitul ţării.


text:
«Vorbeşte aşa către fiii lui Israil: «Hotărîţi-vă cetăţile de scăpare despre care am vorbit cu voi, prin graiul lui Moise,


text:
Ca să poată fugi în ele ucigaşul care a ucis om din greşală, fără precugetare, şi să vă fie loc de scăpare de dinaintea răzbunătorului sângelui.


text:
Cine va fugi în una din aceste cetăţi să stea la poarta cetăţii şi să spună împrejurarea sa în auzul bătrânilor cetăţii; iar ei să-l ia la ei în cetate şi să-i dea lui sălaş, ca să sălăşluiască împreună cu ei.


text:
Şi când răzbunătorul sângelui îl va urmări, ei să nu dea pe ucigaş în mâinile lui, fiindcă el a omorît fără precugetare pe aproapele său şi fără să-l fi urît mai nainte.


text:
Ci el să rămână în cetatea aceea până ce se va înfăţişa înaintea obştiei, ca să-l judece, şi până la moartea arhiereului care va fi fost în acele zile. Atunci ucigaşul să se întoarcă şi să vină în cetatea sa şi în casa sa, în cetatea de unde a fost fugit.»


text:
Şi ei au osebit Chedeşul în Galileia, în ţinutul muntos al lui Neftali, şi Sihemul, în ţinutul muntos al lui Efraim, şi Chiriat-Arba, adică Hebronul, în munţii lui Iuda.


text:
Iar dincolo de Iordan, spre răsărit de Ierihon, au osebit Beţerul, în pustie, pe podişul din ţinutul seminţiei lui Ruben, şi Ramot în Galaad, în ţinutul seminţiei lui Gad, şi Golan, în Basanul seminţiei lui Manase.


text:
Acestea au fost cetăţile hotărîte pentru toţi fiii lui Israil, ca şi pentru veneticul care trăieşte printre ei, ca să fie locuri de scăpare, pentru oricine a ucis pe cineva din greşală, aşa încât să nu moară de mâna răzbunătorului sângelui vărsat, până ce nu se va înfăţişa la judecată, în faţa obştiei.


text:
După acestea, capii familiilor Leviţilor au venit la arhiereul Eleazar şi la Iosua, fiul lui Nun, şi la căpeteniile seminţiilor fiilor lui Israil,


text:
Şi au grăit către ei, în Şilo, în Canaan, următoarele: «Domnul a poruncit prin gura lui Moise să ni se dea cetăţi de locuit, cu suhaturi primprejur, pentru vitele noastre».


text:
Deci fiii lui Israil dădură leviţilor din moştenirea lor, după cuvântul Domnului, aceste cetăţi cu suhaturile lor.


text:
Şi a ieşit la sorţi întâi familia lui Cahat, şi le-au căzut la sorţi leviţilor, urmaşii lui Aaron arhiereul, treisprezece cetăţi de la seminţiile Iuda: Simeon şi Veniamin.


text:
Celorlalţi fii ai lui Cahat, după neamurile lor, le-au căzut la sorţi zece cetăţi în seminţia lui Efraim, în seminţia lui Dan şi în jumătate din seminţia lui Manase.


text:
Fiilor lui Gherşon, după neamurile lor, le-au căzut prin sorţi treisprezece cetăţi în Basan, în seminţia lui Isahar, a lui Aşer, în seminţia lui Neftali şi în jumătate din seminţia lui Manase.


text:
Iar fiilor lui Merari, după neamurile lor, le-au căzut la sorţi douăsprezece cetăţi, în seminţia lui Ruben, în seminţia lui Gad şi în seminţia lui Zebulon.


text:
Aşa dar fiii lui Israil au dat leviţilor prin sorţi aceste cetăţi, împreună cu suhaturile lor, aşa precum poruncise Domnul prin graiul lui Moise.


text:
Anume au dat, din partea seminţiei fiilor lui Iuda şi din partea seminţiei fiilor lui Simeon, următoarele cetăţi, care se numesc pe nume:


text:
Fiilor lui Aron din familia lui Cahat, dintre fiii lui Levi, fiindcă lor le-a căzut întâiul sorţ, li s’a cuvenit,


text:
Şi li s’a dat Chiriat-Arba – Arba era părintele Enachiţilor – adică Hebronul, în munţii Iuda şi cu locurile ei de păşune de jur-împrejur.


text:
Apoi, au dat fiilor lui Aron arhiereul cetatea de scăpare pentru ucigaşi, Hebronul cu suhaturile ei, precum şi Libna tot cu suhaturile ei.


text:
Aşanul şi suhaturile ei, Iuta cu suhaturile ei şi Bet-Şemeş cu suhaturile ei, adică nouă cetăţi din aceste două seminţii.


text:
Cât despre celelalte familii ale fiilor lui Cahat, din neamul leviţilor, cetăţile care le-au căzut la sorţi erau din ţinutul seminţiei lui Efraim.


text:
Şi le-au dat lor cetatea de scăpare pentru ucigaşi Sihemul, cu suhaturile ei, în munţii Efraim, şi Ghezerul cu suhaturile ei,


text:
Şi în jumătatea seminţiei Manase, Taanac cu păşunile ei şi Ibleam cu păşunile ei, aşa dar două cetăţi.


text:
Toate cetăţile pe care le-au primit familiile celorlalţi urmaşi ai lui Cahat au fost zece cetăţi, împreună cu locurile lor de păşune.


text:
Au primit, apoi, fiii lui Gherşon – alte neamuri ale leviţilor – în jumătatea de seminţie a lui Manase, cetatea de scăpare pentru ucigaşi Golan, în Basan, cu locurile ei de păşune şi Aştarot cu locurile ei de păşune, aşa dar două cetăţi.


text:
În ţinutul seminţiei Neftali, cetatea de scăpare pentru ucigaşi Chedeş din Galilea cu suhaturile ei, Hamot-Dor cu suhaturile ei şi Cartan cu sunaturile ei, aşa dar trei cetăţi.


text:
Familiile urmaşilor lui Merari, care mai rămăseseră dintre leviţi au primit din ţinutul seminţiei lui Zebulon, Iocneam cu suhaturile ei, Carta cu suhaturile ei,


text:
Iar de cealaltă parte a Iordanului, în dreptul Ierihonului, au primit în ţinutul seminţiei Ruben, cetatea de scăpare pentru ucigaşi Beţer, cu suhaturile ei, Iahţa cu suhaturile ei,


text:
Iar în ţinutul seminţiei Gad au primit cetatea de scăpare pentru ucigaşi Ramot, în Galaad, cu suhaturile ei şi Mahanaim cu suhaturile ei,


text:
Peste tot, cetăţile hărăzite prin sorţi fiilor lui Merari, după neamurile lor, care mai rămăseseră pe lângă celelalte neamuri ale leviţilor, au fost douăsprezece la număr.


text:
Iar toate cetăţile hărăzite leviţilor, în cuprinsul stăpânit de fiii lui Israil, au fost patruzeci şi opt cu locurile lor de păşune.


text:
Astfel Domnul dat-a lui Israil toată ţara pe care o făgăduise cu jurământ părinţilor lor să le-o dea, şi ei au luat-o în stăpânire şi s’au sălăşluit într’însa.


text:
Şi Domnul le-a dat tihnă de jur-împrejur, întru totul, cum se jurase părinţilor lor, şi nimeni nu li s’a putut împotrivi dintre toţi duşmanii lor; căci pe toţi duşmanii lor i-a dat Domnul în mâinile lor.


text:
N’a căzut nici un cuvânt din toate făgăduinţele pe care le rostise Domnul către casa lui Israil, ci toate s’au împlinit.


text:
Şi le-a grăit: «Voi aţi păzit toate câte v’a poruncit Moise, robul Domnului, şi aţi ascultat de glasul meu în tot ce v’am poruncit.


text:
Voi n’aţi părăsit pe fraţii voştri în toată această lungă vreme, până în ziua de astăzi, şi aţi ţinut după cuviinţă porunca Domnului Dumnezeului vostru.


text:
Ci acum, Domnul Dumnezeul vostru a hărăzit tihnă fraţilor voştri, după cum i-a fost cuvântul către voi. Deci acum întoarceţi-vă şi duceţi-vă la corturile voastre, în pământul stăpânirii voastre, pe care Moise, robul Domnului, vi l-a dat vouă dincolo de Iordan.


text:
Numai luaţi bine seama să împliniţi porunca şi legea pe care Moise, robul Domnului, v’a rânduit-o, să iubiţi adică pe Domnul Dumnezeul vostru şi să umblaţi în toate căile lui şi să păziţi poruncile lui şi să vă ţineţi strâns de el şi să-l slujiţi din toată inima voastră şi din tot sufletul vostru!»


text:
Unei jumătăţi din seminţia Manase îi dăduse Moise parte de stăpânire în Basan, iar celeilalte jumătăţi i-a dat Iosua parte cu ceilalţi fraţi ai lor, dincoace de Iordan, spre asfinţit; iar când Iosua le-a dat drumul la corturile lor şi i-a binecuvântat,


text:
A rostit către ei aşa: «Voi vă întoarceţi la sălaşurile voastre cu multe bogăţii, cu turme multe foarte, cu argint şi cu aur şi cu aramă şi cu fier şi cu belşug de veşminte. Împărţiţi prada luată de la duşmanii voştri cu fraţii voştri!»


text:
Deci fiii Iui Ruben şi fiii lui Gad şi jumătate din seminţia lui Manase s’au întors şi au plecat de lângă fiii lui Israil, din Şilo, care se află în ţara Canaan, ca să ajungă în ţinutul Galaad, în ţara stăpânirii lor, unde erau ei înstăriţi, după porunca Domnului dată prin gura lui Moise.


text:
Şi ajungând ei în ţinutul Iordanului, dincoace, în pământul Canaan, fiii lui Ruben şi fiii lui Gad şi jumătate din seminţia lui Manase au clădit acolo un jertfelnic, pe ţărmul Iordanului, un jertfelnic uriaş, care se vedea de departe.


text:
Şi au auzit fiii lui Israil zvonul acesta: «Iată, fiii lui Ruben şi fiii lui Gad şi jumătate din seminţia lui Manase au clădit un jertfelnic la răsăritul Canaanului, în ţinutul Iordanului, de cealaltă parte a fiilor lui Israil».


text:
Când au auzit aceasta fiii lui Israil, toată obştia fiilor lui Israil s’a strâns la Şilo, ca să se ridice împotriva lor cu război.


text:
Şi fiii lui Israil au trimis la fiii lui Ruben şi la fiii lui Gad şi la jumătatea seminţiei lui Manase, în ţinutul Galaad, pe Fineas, fiul lui Eleazar, arhiereul,


text:
Şi împreună cu el zece principi, câte un principe de fiecare ramură, adică de fiecare din seminţiile lui Israil, şi fiecare dintre ei era căpetenie în spiţa părintească, între miile lui Israil.


text:
Şi aceştia au venit la fiii lui Ruben şi la fiii lui Gad şi la acea jumătate din seminţia lui Manase şi au vorbit cu ei şi le-au spus:


text:
«Aşa grăieşte toată obştia Domnului: Ce este această nelegiuire pe care aţi săvârşit-o faţă de Dumnezeul lui Israil? Căci v’aţi întors de la Domnul şi v’aţi zidit vouă jertfelnic, răzvrătindu-vă astăzi împotriva Domnului!


text:
Fost-a oare, pentru noi, prea puţin fărădelegea de la Peor, de care nu ne-am curăţit nici până în ziua de astăzi, cu toată bătaia care a venit peste obştia Domnului?


text:
Şi voi astăzi vă abateţi de la Domnul! Şi se va întâmpla că, răzvrătindu-vă voi astăzi împotriva Domnului, el va fi mâine mânios pe toată obştia lui Israil.


text:
Dacă totuşi ţara stăpânirii voastre vi se pare necurată, treceţi în pământul stăpânirii Domnului, unde e sălăşluit locaşul Domnului şi luaţi-vă locuri printre noi, dar nu vă răzvrătiţi împotriva Domnului şi nu ne faceţi pe noi răzvrătiţi, zidindu-vă vouă jertfelnic, osebit de jertfelnicul Domnului Dumnezeului vostru.


text:
N’a fost oare Acan, fiul lui Zerah, cel ce a săvârşit fărădelegea cu lucrurile afierosite? Şi mânia a venit peste toată obştia lui Israil! Şi omul acela n’a pierit singur, pentru nelegiuirea lui!»


text:
Atunci fiii lui Ruben şi fiii lui Gad şi jumătatea aceea din seminţia lui Manase au răspuns astfel către principii neamurilor lui Israil:


text:
«Cel Atotputernic, Dumnezeu Domnul, da! Cel Atotputernic Dumnezeu Domnul, el este cel ce ştie şi s’o ştie şi Israil: dacă am făcut aceasta din răzvrătire şi din trădare faţă de Domnul, să nu ne mai ajute astăzi!


text:
Dacă ne-am zidit jertfelnic cu gând să ne întoarcem de la Domnul, fie aducând arderi de tot şi prinoase de pâine, fie jertfind pe el jertfe de pace, Domnul însuşi să ne ceară socoteală!


text:
Dar jurăm că nu e aşa! Căci din teamă şi pentru anume cuvânt am făcut aceasta, ca adică nu cumva, în viitor, fiii voştri să zică fiilor noştri: «Ce aveţi voi cu Domnul Dumnezeul lui Israil?


text:
Căci Domnul a pus între noi şi voi, – voi fii ai lui Ruben şi ai lui Gad, – Iordanul drept hotar. Voi n’aveţi nici o legătură cu Domnul!» Şi astfel fiii voştri vor face pe fiii noştri să contenească a mai sluji pe Domnul.


text:
De aceea, am zis noi: «Haidem să ne clădim un jertfelnic, dar nu pentru arderi de tot, nici pentru jertfe,


text:
Ci ca să fie o mărturie între noi şi voi şi între urmaşii noştri de după noi, dovedind că noi săvârşim slujirea Domnului înaintea lui cu arderile noastre de tot, cu jertfelnicele noastre şi cu arderile noastre pentru pace, aşa încât fiii voştri în viitor să nu mai poată să spună fiilor noştri: «Voi nu aveţi nici o legătură cu Domnul!»


text:
Şi am mai zis noi: «Dacă se va întâmpla să ne spună astfel, nouă sau urmaşilor noştri celor din viitor, atunci noi să le răspundem: «Vedeţi întruchiparea jertfelnicului Domnului pe care l-au făcut părinţii noştri, nu pentru arderi de tot, nici pentru jertfe, ci ca să fie mărturie între noi şi voi!»


text:
Ferească-ne pe noi Domnul să ne răzvrătim împotriva Domnului şi să ne abatem astăzi de la Domnul, zidind un jertfelnic pentru arderi de tot, pentru prinos de pâine şi pentru jertfe, osebit de jertfelnicul Domnului Dumnezeului nostru cel ce sălăşlueşte înaintea locaşului său!»


text:
Când Fineas preotul şi căpeteniile obştii şi voevozii neamurilor lui Israil, care erau cu el, auziră aceste cuvinte rostite de fiii lui Ruben şi de fiii lui Gad şi de fiii lui Manase, s’au arătat mulţumiţi de ele.


text:
Deci a zis Fineas, feciorul lui Eleazar, arhiereul, fiilor lui Ruben şi fiilor lui Gad şi fiilor lui Manase: «Astăzi, ştim bine că în mijlocul nostru este Domnul, fiindcă voi n’aţi săvârşit această călcare de credinţă faţă de Domnul; astfel voi aţi mântuit pe fiii lui Israil din mâna Domnului!»


text:
După aceea, Fineas, feciorul lui Eleazar, arhiereul, şi ceilalţi fruntaşi se întoarseră de la fiii lui Ruben şi de la fiii lui Gad, adică din ţinutul Galaad, în ţara Canaan la fiii lui Israil, adu-cându-le acest răspuns.


text:
Şi răspunsul a plăcut fiilor lui Israil şi fiii lui Israil au binecuvântat pe Dumnezeu şi n’a mai fost vorba să pornească ei cu război împotriva lor şi să pustiească ţara în care locuiau fiii lui Ruben şi fiii lui Gad.


text:
Iar fiii lui Ruben şi fiii lui Gad au numit acel jertfelnic Ed, adică mărturie, căci – ziceau ei – este mărturie între noi, cum că Domnul este Dumnezeu.


text:
Şi după multe zile, după ce Domnul dăduse tihnă lui Israil din partea tuturor duşmanilor săi de jur-împrejur, iar Iosua era bătrân şi încărcat de ani,


text:
A chemat Iosua pe tot Israilul, pe bătrânii lui, pe voevozii lui, pe judecătorii lui şi pe dregătorii lui şi a rostit către ei: «Eu am îmbătrânit şi sunt înaintat în vârstă!


text:
Ci voi aţi văzut toate câte a săvârşit Domnul Dumnezeul vostru cu toate acele popoare pe care le-a gonit din faţa voastră, căci Domnul Dumnezeul vostru, el însuşi s’a luptat pentru voi.


text:
Vedeţi, eu v’am împărţit vouă, prin sorţi, ca moştenire seminţiilor voastre, pământul tuturor popoarelor pe care eu le-am nimicit, începând de la Iordan până la Marea cea Mare, la Soare-Apune. Iar popoarele care au mai rămas,


text:
Domnul Dumnezeul vostru le va izgoni el însuşi şi le va alunga din faţa voastră şi voi veţi ajunge stăpâni peste ţara lor, precum v’a făgăduit Domnul Dumnezeul vostru.


text:
Drept aceea siliţi-vă din răsputeri să păziţi şi să împliniţi tot ce este scris în cartea legii lui Moise, fără să vă abateţi de la ea nici la dreapta, nici la stânga,


text:
Şi fără să vă amestecaţi cu aceste popoare care au rămas printre voi, iar numele dumnezeilor lor să nu le pomeniţi şi să nu juraţi pe ele şi să nu le slujiţi lor nici să vă închinaţi lor,


text:
Fiindcă Domnul a izgonit din faţa voastră popoare mari şi tari, şi nimeni până astăzi n’a putut să vă stea vouă împotrivă.


text:
Un singur om dintre voi a fugărit o mie de inşi, căci Domnul Dumnezeul vostru s’a luptat pentru voi, precum i-a fost cuvântul către voi.


text:
Iar de vă veţi abate şi vă veţi alipi de rămăşiţa acestor popoare, care a mai rămas cu voi, şi vă veţi încuscri cu ei şi veţi intra între ei şi ei între voi,


text:
Atunci bine să ştiţi că Domnul Dumnezeul vostru nu va mai goni aceste neamuri din faţa voastră şi ele vor ajunge pentru voi laţ şi prinzătoare şi bici pe spetele voastre şi spini în ochii voştri, până ce veţi pieri de pe acest pământ mănos, pe care vi l-a dăruit Domnul Dumnezeul vostru.


text:
Iată, eu unul pornesc astăzi în calea pe care merg toţi pământenii, dar voi trebue să mărturisiţi din toată inima voastră şi din tot sufletul vostru, că nici un cuvânt din toate făgăduinţele pe care vi le-a făgăduit Domnul Dumnezeul vostru n’a căzut fără împlinire; toate v’au mers în plin; nimic din ele n’a rămas sterp.


text:
Dar, după cum s’au împlinit cu voi toate făgăduinţele pe care le-a grăit vouă Domnul Dumnezeul vostru, tot aşa aduce-va peste voi toată urgia lui, până ce vă va stârpi din acest pământ mănos pe care vi l-a dăruit Domnul Dumnezeul vostru.


text:
Dacă veţi călca legământul pe care Domnul Dumnezeul vostru l-a poruncit vouă şi vă veţi duce să slujiţi altor dumnezei şi să vă închinaţi lor, atunci mânia Domnului se va aprinde împotriva voastră şi veţi pieri degrabă, din acest pământ mănos pe care el vi l-a dăruit.»


text:
Apoi Iosua a strâns la Sihem toate seminţiile lui Israil şi a chemat pe bătrânii lui Israil, pe voevozii lui, pe judecătorii lui şi pe dregătorii lui, ca să se înfăţişeze înaintea Domnului.


text:
Şi a grăit Iosua la tot poporul:«Iată ce zice Domnul Dumnezeul lui Israil: Străbunii voştri, odinioară, Terah, tatăl lui Avraam şi tatăl lui Nahor, locuiau dincolo de Eufrat şi slujeau altor dumnezei.


text:
Ci eu am luat pe strămoşul vostru, pe Avraam, de dincolo de Eufrat, şi l-am împins să străbată ţara Canaan şi am înmulţit neamul lui şi i-am dăruit pe Isaac.


text:
Şi i-am dat lui Isaac pe Iacob şi pe Esau; iar lui Esau i-am dat muntele Seir să-l stăpânească, pe când Iacob şi fiii lui s’au pogorît în Egipt şi au ajuns acolo popor mare şi numeros şi puternic, iar Egiptenii au prins să-i asuprească.


text:
Pentru aceea am trimis pe Moise şi pe Aaron şi am lovit Egiptul cu minuni înfricoşate, pe care le-am făcut în mijlocul lui, şi pe urmă v’am scos de acolo.


text:
Scoţând pe părinţii voştri din Egipt, aţi venit până la Marea Roşie; iar Egiptenii au urmărit pe părinţii voştri cu care şi cu călăreţi până la Marea Roşie.


text:
Atunci, strigat-au către Domnul părinţii voştri şi el a pus întuneric între voi şi între Egipteni şi a prăvălit marea peste ei şi i-a acoperit, şi înşişi ochii voştri au văzut cele ce am făcut în Egipt; apoi aţi rămas în pustie vreme îndelungată.


text:
Pe urmă, v’am adus în ţara Amoriţilor, care locuiau de cealaltă parte a Iordanului, şi ei au intrat cu voi în luptă, dar eu i-am dat în mâinile voastre şi aţi luat în stăpânire ţara lor şi eu’i-am stârpit de dinaintea voastră.


text:
Şi s’a sculat Balac. fiul lui Ţipor, regele Moabului, ca să se lupte cu Israil şi a trimis să cheme pe Bileam, fiul lui Beor, ca să vă blesteme pe voi.


text:
După aceea, aţi trecut Iordanul şi aţi venit la Ierihon şi locuitorii din Ierihon. Amoriţii, Pereziţii, Canaaniţii, Hetiţii, Gherghesiţii, Heviţii şi Iebusiţii, au pornit război cu voi, însă eu i-am dat în mâinile voastre.


text:
Şi am trimis înaintea voastră tăuni, care i-au gonit de dinaintea voastră, cum a fost cu cei doi regi ai Amoriţilor, fără să fi fost nevoie nici de sabia, nici de arcul vostru.


text:
Şi v’am dat o ţară pentru care nu v’aţi trudit şi cetăţi pe care nu le-aţi zidit voi, în care n’aţi sălăşluit, şi podgorii şi livezi de măslini, din care vă înfruptaţi, fără să le fi sădit voi!


text:
Ci acum temeţi-vă de Domnul şi slujiţi lui cu toată inima şi cu credinţă. Depărtaţi de la voi pe dumnezeii cărora au slujit strămoşii voştri dincolo de Eufrat şi în Egipt şi slujiţi Domnului.


text:
Iar dacă nu găsiţi cu cale să slujiţi Domnului, atunci alegeţi-vă astăzi pe cine vreţi să slujiţi, ori pe dumnezeii cărora se închinau strămoşii voştri dincolo de Eufrat, ori pe dumnezeii Amoriţilor în a căror ţară sălăşluiţi; iar eu şi neamul meu, noi vom sluji Domnului!»


text:
Atunci poporul a răspuns şi a zis: «Ferească-ne Dumnezeu să părăsim pe Domnul, ca să slujim altor dumnezei,


text:
Căci Domnul este Dumnezeul nostru, cel ce ne-a scos pe noi şi pe părinţii noştri din ţara Egiptului, din casa robiei şi care a făcut în văzul nostru aceste minuni mari şi ne-a păzit pe noi în toată calea pe care am umblat-o şi printre toate popoarele prin mijlocul cărora am răzbit.


text:
Şi Domnul a alungat de dinaintea noastră toate popoarele şi pe Amoriţii care locuiau în ţară, deci şi noi sluji-vom Domnului, căci el este Dumnezeul nostru!»


text:
Atunci Iosua a grăit poporului: «Nu veţi fi în stare să slujiţi Domnului, fiindcă el e Dumnezeu sfânt, Dumnezeu râvnitor care nu va răbda nelegiuirile şi păcatele voastre.


text:
Iar când veţi părăsi pe Domnul, ca să slujiţi unor dumnezei străini, atunci el se va întoarce împotriva voastră şi va aduce peste voi prăpăd şi vă va stârpi pe voi, după ce v’a făcut atâta bine!»


text:
Zis-a iară Iosua către popor: «Martori sunteţi voi împotriva voastră înşivă, că v’aţi ales pe Domnul ca să-i slujiţi!» Iar ei au răspuns: «Martori suntem!»


text:
Şi Iosua a zis iar: «Atunci lepădaţi pe dumnezeii străini, care sunt în mijlocul vostru, şi vă îndreptaţi inima voastră către Domnul Dumnezeul lui Israil!»


text:
Atunci poporul a răspuns lui Iosua: «Domnului Dumnezeului nostru îi vom sluji şi de glasul lui vom asculta!»


text:
Astfel Iosua, în ziua aceea, a încheiat legământ cu poporul şi i-a pus pravilă şi rânduială, la Sihem.


text:
După aceea, Iosua a scris aceste lucruri în cartea legii lui Dumnezeu şi a luat o stană de piatră şi a pus-o în picioare acolo sub stejarul care era lângă sfântul locaş al Domnului.


text:
Şi a vorbit Iosua către tot poporul: «Iată piatra aceasta fi-va mărturie împotriva noastră, căci ea a auzit toate cuvintele pe care Domnul le-a grăit către noi; drept aceea ea va mărturisi împotriva voastră, ca să nu tăgăduiţi pe Dumnezeul vostru!»


text:
Iar după toate aceste fapte, Iosua, fiul lui Nun, robul Domnului, a murit, fiind în vârstă de o sută şi zece ani.


text:
Şi l-au îngropat în ţinutul moştenirii sale, la Timnat-Serah, în munţii Efraim, spre miază-noapte de piscul Gaaş.


text:
Şi Israil a slujit Domnului în toate zilele lui Iosua şi cât au trăit bătrânii a căror viaţă s’a prelungit dincolo de vârsta lui Iosua şi care fuseseră martori la toate lucrurile Domnului, săvârşite pentru Israil.


text:
Şi oasele lui Iosif pe care le-au fost adus fiii lui Israil din Egipt, le-au îngropat la Sihem, în acea bucată de ţarină pe care o cumpărase Iacob de la fiii lui Hemor, părintele lui Sihem, cu o sută de chesite, şi care căzuse moştenire fiilor lui Iosif.


text:
Şi a murit şi Eleazar, fiul lui Aaron, şi l-au îngropat în Ghibeat-Fineas, cetate care fusese dată fiului său Fineas, în munţii Efraim.


text:
Iar după moartea lui Iosua, fiii lui Israil au întrebat pe Domnul şi au zis: «Care dintre noi să pornească mai întâi împotriva Canaaniţilor, ca să se lupte cu ei?»


text:
Atunci Iuda a zis lui Simion, fratele său: «Scoală-te şi vino cu mine în ţinutul care mi-a căzut la sorţi şi lupta-vom împotriva Canaaniţilor şi aşijderea şi eu voi merge cu tine în ţinutul tău!» Şi Simion s’a dus cu el.


text:
Deci a pornit Iuda, iar Domnul a dat în mâinile lor pe Canaaniţi şi pe Pereziţi, astfel că ei uciseră la Bezec zece mii de inşi.


text:
Iar Adoni-Bezec a fugit; dar ei s’au luat după el şi l-au prins şi i-au tăiat degetele cele mari de la mâini şi de la picioare.


text:
Atunci Adoni-Bezec a zis: «Şaptezeci de regi cu degetele cele mari tăiate, de la mâini şi de la picioare, strângeau fărâmituri sub masa mea! După cum am făcut eu, aşa mi-a răsplătit şi mie Dumnezeu.» Apoi l-au dus în Ierusalim şi a murit acolo.


text:
După acestea fiii lui Iuda s’au războit cu Ierusalimul şi l-au cuprins, şi pe locuitori i-au trecut prin ascuţişul săbiei şi cetăţii i-au dat foc.


text:
Apoi fiii lui Iuda s’au pogorît să se lupte cu Canaaniţii care locuesc în părţile muntoase şi în Negheb şi în Şefeh.


text:
Şi Iuda a pornit împotriva Canaaniţilor sălăşluiţi în Hebron – iar numele Hebronului era mai înainte Chiriat-Arba – şi au ucis pe Şeşai, pe Ahiman şi pe Talmai.


text:
Iar de acolo a pornit împotriva locuitorilor Debirului – iar numele Debirului era mai înainte Chiriat-Sefer.


text:
Atunci Caleb a zis: «Cine va bate cetatea Chiriat-Sefer şi o va cuprinde, îi voi da de soţie pe Acsa, fiica mea!»


text:
Iar Otniel, fiul lui Chenaz, fratele cel mai mic al lui Caleb, aluat cetatea; şi el i-a dat de soţie pe Acsa, fiica sa.


text:
Iar când ea a ajuns lângă bărbatu-său, el a pus-o la cale să ceară de la tată-său o ţarină; şi când s’a dat jos de pe asin, Caleb a întrebat-o: «Ce vrei tu?»


text:
Iar ea a răspuns: «Dărueşte-mi un dar: fiindcă tu m’ai măritat în Negheb, acum dă-mi un iaz cu apă». Atunci i-a dat iazul de sus şi iazul de jos.


text:
Iară fiii lui Hobab Cheneul, socrul lui Moise, au purces din Cetatea Palmierilor, împreună cu fiii lui Iuda, în pustiul Iudei din Negheb, pe povârnişul Aradului, şi s’au aşezat la un loc cu Amaleciţii.


text:
Pe urmă, Iuda s’a dus cu Simion, fratele său, şi au bătut pe Canaaniţii care locuiau în Ţefat şi au dat această cetate pieirii; pentru aceea cetatea s’a numit Horma.


text:
De asemeni, Iuda a cucerit Gaza cu ţinutul ei şi Ascalonul cu ţinutul lui şi Ecronul cu ţinutul, lui.


text:
Iar Domnul era cu Iuda, şi el a pus stăpânire pe partea muntoasă, dar pe locuitorii din şes n’a putut să-i gonească, fiindcă ei aveau căruţe de fier.


text:
Şi au dat lui Caleb Hebronul, după cum le poruncise Moise, şi el a izgonit de acolo pe cei trei fii ai lui Enac.


text:
Însă pe lebusiţii care locuiau în lerusalim, fiii lui Veniamin n’au putut să-i izgonească, aşa încât lebusiţii locuesc cu fiii lui Veniamin în lerusalim până în ziua de azi.


text:
Şi iscoadele au văzut pe un om care ieşea din cetate şi i-au zis: «Arată-ne, te rugăm, pe unde poţi să intri în cetate şi noi ne vom îndura de tine»


text:
Atunci el le-a arătat pe unde pot să intre în cetate şi ei au lovit cetatea cu ascuţişul săbiei, iar pe omul acela şi pe tot neamul lui l-au cruţat.


text:
Iar omul s’a dus în ţara Hetiţilor şi a clădit o cetate şi i-a pus numele Luz, şi aşa i-a rămas numele până astăzi.


text:
Şi nici Manase n’a alungat pe locuitorii din Betşean şi din satele dimprejur, nici pe locuitorii din Taanac şi din satele dimprejur, nici pe locuitorii din Dor şi din satele dimprejur, nici pe locuitorii din Ibleam şi din satele dimprejur, nici pe locuitorii din Meghido şi din satele dimprejur, aşa încât Canaaniţii au izbutit să locuiască în acest ţinut.


text:
Efraim iarăşi n’a alungat pe Canaaniţii sălăşluiţi în Ghezer; deci au rămas Canaaniţii în mijlocul lui Efraim în Ghezer.


text:
Tot aşa Zebulon n’a alungat pe locuitorii din Chitron şi pe cei din Nahalol; şi au locuit Canaaniţii în mijlocul lor, însă au fost siliţi la corvezi.


text:
Nici Aşer n’a alungat pe locuitorii din Aco, nici pe cei din Sidon, precum nici pe cei din Mahaleb, din Aczib, din Helba, din Afic şi din Rehob.


text:
Aşa încât Aşeriţii au locuit în mijlocul Canaaniţilor, locuitorii ţării, căci n’au putut să-i alunge.


text:
Neftali n’a alungat pe locuitorii din Betşemeş, nici pe locuitorii din Bet-Anat şi deci a locuit în mijlocul Canaaniţilor, locuitorii ţării, însă locuitorii din Betşemeş şi din Bet-Anat au fost supuşi la munci şi la corvezi.


text:
Pe de altă parte, Amoriţii au împins în munţi pe fiii lui Dan şi nu le-au îngăduit să se pogoare la şes.


text:
Astfel Amoriţii au izbutit să locuiască în Har-Heres, în Aialon şi în Şaalbim, dar când mâna celor din casa lui Iosif a ajuns puternică, ei au fost supuşi la corvezi.


text:
Şi îngerul Domnului s’a suit din Ghilgal la Bochim şi a rostit: «Eu v’am scos pe voi din Egipt şi v’am adus în pământul pe care cu jurământ l-am făgăduit părinţilor voştri şi am zis: «În veac nu voi strica legământul meu cu voi!


text:
Dar nici voi să nu faceţi nici un legământ cu locuitorii acestei ţări, ci altarele lor să le sfărâmaţi!» Voi însă n’aţi dat ascultare glasului meu. De ce aţi făcut aşa?


text:
De aceea vă spun şi eu: «Nu-i voi alunga din faţa voastră, ci ei vor fi pentru voi laţuri şi dumnezeii lor vor ajunge pentru voi cursă!»


text:
Şi când îngerul Domnului a rostit aceste vorbe către toţi fiii lui Israil, atunci poporul şi-a ridicat glasul şi a plâns.


text:
Iar după ce Iosua a dat drumul poporului, fiii lui Israil s’au dus fiecare la partea sa de moştenire, ca să ia pământul în stăpânire;


text:
Şi poporul a slujit Domnului în toate zilele lui Iosua şi în toate zilele bătrânilor care au mai trăit după Iosua şi care văzuseră toate măreţele fapte ale Domnului, făcute pentru Israil.


text:
Şi l-au îngropat în ţinutul care-i căzuse moştenire, la Timnat-Heres în munţii Efraim, spre miază-noapte de piscul Gaaş.


text:
Iar când tot acel neam de oameni a adormit lângă părinţii lor, s’a ridicat după ei alt neam, care nu cunoştea nici pe Domnul şi nici faptele pe care le făcuse Domnul pentru Israil.


text:
Ei au părăsit pe Domnul Dumnezeul părinţilor lor, care îi scosese din ţara Egiptului, şi au pornit după alţi dumnezei dintre dumnezeii popoarelor vecine şi s’au închinat acestora şi au întărâtat pe Domnul.


text:
De aceea mânia Domnului s’a aprins împotriva lui Israil şi i-a dat în mâna prădătorilor care i-au jefuit şi Domnul i-a vândut în mâna duşmanilor lor de primprejur, aşa încât ei n’au mai putut să se ţină dârji în faţa protivnicilor lor.


text:
Ori încotro ieşeau, mâna Domnului era împotriva lor, ca să-i vatăme, aşa precum rostise Domnul şi precum Domnul îi încredinţase cu jurământ. Deci erau acum în mare strâmtorare.


text:
Dar nici de judecătorii lor n’au ascultat, ci ei s’au pângărit cu dumnezei străini şi li s’au închinat lor, răzleţindu-se degrabă din calea pe care merseseră părinţii lor, ascultători de poruncile Domnului; ei însă n’au făcut aşa.


text:
Iar când Domnul ridica între ei judecători, Domnul era cu judecătorul şi-i mântuia din mâna vrăjmaşilor, cât timp trăia judecătorul, căci Domnul se lăsa înduplecat de gemetele lor, în faţa celor ce îi împilau şi-i apăsau.


text:
Însă după ce murea judecătorul, ei se întorceau la răutăţile lor şi se stricau mai grozav decât părinţii lor, umblând după dumnezei străini, slujindu-le şi închinându-se lor, aşa încât nu se lăsau de faptele lor şi de îndărătnicia lor.


text:
Atunci mânia Domnului s’a aprins împotriva lui Israil şi Domnul a rostit: «Fiindcă poporul acesta a călcat în picioare legământul pe care l-am dat cu poruncă părinţilor lor şi n’au mai ascultat de glasul meu,


text:
Atunci, nici eu nu voi mai alunga de dinaintea lor pe nici unul din popoarele pe care Iosua le-a lăsat, când a murit»,


text:
Numai pentru cuvântul ca să pună pe Israil la încercare şi să vază dacă vor păzi sau nu calea Domnului, umblând pe ea, precum s’au ţinut de ea şi au păzit-o părinţii lor.


text:
Astfel Domnul le-a păstrat la locul lor pe acele popoare, fără să le alunge cu degrabă şi nu le-a dat în mâna lui Iosua.


text:
Acestea sunt popoarele pe care Domnul le-a lăsat să dăinuiască, spre a pune la încercare, prin ele, pe Israil, adică pe toţi aceia care nu văzuseră nici una din toate luptele Canaanului, –


text:
Numai pentru cuvântul ca să cunoască neamurile fiilor lui Israil şi să înveţe cum se duce războiul, în deosebi pentru cei ce nu văzuseră luptele de mai nainte, –


text:
Anume: cei cinci voevozi ai Filistenilor şi toţi Canaaniţii şi Sidonienii şi Hetiţii, care locuiau în munţii Libanului, de la muntele Baal-Hermon până spre Hamat.


text:
Şi rostul lor a fost ca prin ei Israil să fie pus la încercare, să se vadă dacă ei stau să asculte poruncile Domnului, pe care el le-a poruncit părinţilor lor, prin graiul lui Moise.


text:
Astfel, fiii lui Israil au locuit în mijlocul Canaaniţilor şi Hetiţilor şi Amoriţilor şi Pereziţilor şi Heviţilor şi lebusiţilor;


text:
Şi au luat fetele acestora loruşi de femei şi pe fetele lor le-au dat feciorilor acestora şi s’au închinat dumnezeilor lor.


text:
Deci fiii lui Israil au săvârşit urîciune în ochii Domnului şi au uitat pe Domnul Dumnezeul lor şi au slujit Baalilor şi Astartelor.


text:
Atunci aprinsu-s’a mânia Domnului împotriva lui Israil şi i-a dat vânduţi în mâna lui Cuşan-Rişataim, regele Mesopotamiei, şi au robit fiii lui Israil lui Cuşan-Rişataim timp de opt ani.


text:
Iar când fiii lui Israil au strigat către Domnul, atunci Domnul a ridicat un mântuitor fiilor lui Israil, care i-a liberat, anume pe Otniel, fiul lui Chenaz, fratele mai mic al lui Caleb.


text:
Şi Duhul Domnului s’a pogorît peste el şi el a fost judecător al lui Israil şi a pornit la luptă; iar Domnul a dat în mâna lui pe Cuşan-Rişataim, regele Mesopotamiei, şi mâna lui a zdrobit pe Cuşan-Rişataim.


text:
Însă fiii lui Israil n’au contenit să facă rele în ochii Domnului. Atunci Domnul a dat putere lui Eglon, regele Moabului, împotriva lui Israil, fiindcă ei săvârşeau urîciune în ochii Domnului.


text:
Şi Eglon a strâns pe fiii lui Amon şi ai lui Amalec şi a purces şi a bătut pe Israil şi a pus mâna pe Cetatea Palmierilor.


text:
Şi au strigat fiii lui Israil către Domnul şi Domnul le-a ridicat lor un mântuitor, pe Ehud, fiul lui Ghera, din neamul lui Veniamin, şi care era stângaci; iar fiii lui Israil au trimis prin el dajdia, lui Eglon, regele Moabului.


text:
Atunci Ehud şi-a făcut un pumnal cu două tăişuri, lung de un cot, şi s’a încins cu el pe sub veşmânt, pe şoldul drept.


text:
Iar el s’a întors înapoi de la Pesilim de lângă Ghilgal şi a zis: «Un cuvânt de taină am, o rege, către tine!» Şi regele a grăit: «Tăcere!» Şi au ieşit de la el toţi câţi stăteau în preajmă-i.


text:
Atunci Ehud a intrat la rege; iar regele stătea într’un foişor răcoros făcut numai pentru el. Şi a zis Ehud: «Am pentru tine, rege, un cuvânt de la Domnul!» Iar el s’a ridicat din jilţ.


text:
Şi Ehud a dus mâna stângă şi a apucat pumnalul de la şoldul drept şi l-a înfipt în pântecele regelui,


text:
Atât de tare încât a intrat şi prăseaua după ascuţişul pumnalului, iar osânza sa s’a strâns peste el, fiindcă Ehud n’a mai tras pumnalul din pântecele regelui, şi pumnalul îi răzbise prin spate.


text:
Apoi Ehud a închis uşile foişorului, a tras zăvorul şi pogorîndu-se a ieşit în pridvorul cu pilaştri.


text:
Iar după ieşirea lui, venind slujitorii regelui se uitară şi, iată, uşile foişorului erau zăvorîte. Atunci ei se gândiră: «Dc bună seamă, el e pentru vre-o nevoie în cămăruţa, cea răcoroasă!»


text:
Iar după ce au aşteptat până li s’a urît, fiindcă nimeni nu deschidea uşile foişorului, au adus o cheie şi au descuiat şi iată stăpânul lor zăcea mort pe pardoseală.


text:
Ehud însă fugise şi scăpase, din pricina zăbavei lor, căci el trecuse de Pesilim şi ajunsese teafăr la Seira.


text:
Iar după ce a ajuns în pământul lui Israil, a sunat din trâmbiţă pe muntele Efraim, iar fiii lui Israil s’au pogorît cu el din munte, iar el era în fruntea lor.


text:
Şi el a rostit către ei: «Pogorîţi-vă după mine, căci Domnul a dat pe vrăjmaşii voştri Moabiţi în mâinile voastre». Iar ei s’au pogorît după el şi au pus mâna pe vadurile Iordanului, împotriva Moabiţilor, şi n’au mai lăsat pe nimeni să treacă.


text:
Şi au zdrobit atunci pe Moabiţi, ca la zece mii de oameni, toţi zdraveni, toţi bărbaţi de luptă, şi n’a scăpat nici unul.


text:
Şi astfel Moabul s’a plecat în ziua aceea sub mâna lui Israil, iar ţara s’a odihnit timp de optzeci de ani.


text:
Iar după el a fost Şamgar, fiul lui Anat, care a ucis şase sute de Filisteni cu o tânjală de boi. Şi a fost şi el un liberator al lui Israil.


text:
Pentru aceea Domnul i-a dat vânduţi în mâna lui Iabin, regele Canaanului, care domnea în Haţor; iar voevodul oştirii sale era Sisera, care locuia în Haroşet-Hagoim.


text:
Şi fiii lui Israil au strigat către Domnul, căci Iabin avea nouă sute de care de fier şi timp de douăzeci de ani a împilat crâncen pe fiii lui Israil.


text:
Şi ea stătea sub Finicul Deborei, între Rama şi Betel, în munţii Efraim, iar fiii lui Israil se urcau la ea, ca să le judece pricinile.


text:
Şi Debora a trimis să cheme pe Barac, feciorul lui Abinoam, din Chedeşul lui Neftali şi a grăit către el: «Să ştii că aşa porunceşte Domnul Dumnezeul lui Israil: «Porneşte şi ia-o spre Muntele Tabor, luând cu tine zece mii de oameni din fiii lui Neftali şi din fiii lui Zebulon.


text:
Şi eu voi mâna spre tine la râul Chişon, pe Sisera, căpetenia oştilor lui Iabin, cu carele lui şi cu gloatele lui, şi-l voi da în mâna ta.»


text:
A zis Debora: «Hotărît că merg cu tine; numai că slava nu va fi de partea ta în drumul pe care mergi, fiindcă Domnul va da prins pe Sisera în mâna unei femei!» Atunci s’a sculat Debora şi s’a dus cu Barac la Chedeş.


text:
Şi Barac a chemat pe Zebulon şi pe Neftali la Chedeş, şi au pornit după el zece mii de oameni şi Debora a purces şi ea cu el.


text:
Iar Heber Cheneul se despărţise de ceilalţi Cheniţi, adică de fiii lui Hobab, socrul lui Moise, şi-şi întinsese cortul până la stejărişul Ţaananim, aproape de Chedeş.


text:
Atunci Sisera a poruncit să-i vie toate carele sale, nouă sute de care de fier, şi toată oastea care era cu el, de la Haroşet-Hagoim la râul Chişon.


text:
Iar Debora a zis lui Barac: «Porneşte, căci aceasta este ziua întru care Domnul va da pe Sisera în mâna ta! Cu adevărat, Domnul va merge înaintea ta!» Atunci Barac a pornit la vale, din muntele Tabor, cu cei zece mii de oameni după el.


text:
Iar Domnul învălmăşi pe Sisera cu toate carele lui şi cu toată oastea lui, aruncându-i în ascuţişul săbiei în faţa lui Barac, aşa încât Sisera a sărit din carul lui de război şi a luat-o la fugă pe jos.


text:
Iar Barac a urmărit carele şi oştirea până la Haroşet-Hagoim şi toată oştirea lui Sisera a trecut-o prin gura săbiei, de n’a mai rămas nimeni.


text:
Şi Sisera a fugit pe jos spre cortul Iaelei, femeia lui Heber Cheneul, fiindcă între Iabin, regele Haţorului, şi casa lui Heber Cheneul era pace.


text:
Atunci a ieşit Iaela în întâmpinarea lui Sisera şi i-a spus: «Intră, stăpâne, intră la mine, fii fără teamă!» Şi el s’a abătut la ea în cort şi l-a acoperit cu o velinţă.


text:
Apoi el i-a zis: «Dă-mi, te rog, puţină apă să beau, că mi-este sete». Şi ea a desfăcut un burduf cu lapte şi i-a dat să bea şi l-a acoperit din nou.


text:
Iar el i-a zis: «Stai la uşa cortului şi dacă va fi să vie cineva şi să te întrebe şi să-ţi zică: «Este cineva aici?», tu să răspunzi: «Nimeni!»


text:
Dar Iaela, femeia lui Heber, a apucat un ţăruş de cort, apoi a pus mâna pe un ciocan şi s’a apropiat tiptil de Sisera pe când el dormea adânc şi i-a bătut ţăruşul în tâmplă şi a răzbit ţăruşul în pământ; şi Sisera s’a zbătut şi a murit.


text:
Atunci iată s’a ivit Barac, care urmărea pe Sisera, şi Iaela a ieşit întru întâmpinarea lui şi i-a zis: «Vino să-ţi arăt pe omul pe care-l cauţi». Atunci el a intrat la ea în cort şi, iată, Sisera zăcea mort, cu ţăruşul în tâmplă.


text:
Iar mâna fiilor lui Israil apăsa din ce în ce mai grea asupra lui Iabin, regele Canaanului, până ce l-au nimicit cu totul.


text:
«Fiindcă războinicii din Israil şi-au lăsat părul să fluture şi poporul merge de bună voie la război: Binecuvântaţi pe Domnul!


text:
Ascultaţi, voi regi, şi luaţi aminte, voevozi, căci eu cânta-voi Domnului cântare; Domnului Dumnezeului lui Israil psalmodia-voi.


text:
O, Doamne, când ieşeai tu din Seir, din ţinutul Edomului când tu porneai, pământul se cutremura şi cerurile se zguduiau, şi nourii se topeau deodată în ploaie!


text:
În vremea lui Şamgar, feciorul lui Anat, în zilele Iaelei, caravane nu se mai vedeau, şi cei ce aveau drumuri de făcut umblau pe cărări întortochiate.


text:
Satele erau pustii în Israil, erau pustii de tot, până când ridicatu-te-ai tu, Debora, ridicatu-te-ai tu, mamă în Israil.


text:
Fiindcă îşi aleg zei străini, atunci şi războiul e la porţi. – Dar de abia de mai vedeai un scut, o lance, la cele patruzeci de mii de suflete din Israil!


text:
Inima mea se îndreaptă către cârmuitorii lui Israil, cei porniţi de voie din popor: Binecuvântaţi pe Domnul!


text:
Voi cei ce călăriţi pe măgăriţe murge, voi cei ce odihniţi pe covoare, voi cei ce cutreeraţi cărările: spuneţi marea întâmplare!


text:
Ascultaţi fecioarele voioase, la fântâni, povestind acolo izbânzile Domnului, izbânzile lui, pentru plaiul lui Israil. – Atunci poporul Domnului se pogorî la porţi.


text:
Deşteaptă-te! Deşteaptă-te, Debora! Deşteaptă-te, deşteaptă-te şi izbucneşte în cântec! Sus, Barac! Târăşte în robie pe cei ce te-au robit, fecior al lui Abinoam!


text:
Din Efraim, principii purces-au către vale. În urma ta, Veniamin venea cu ale sale gloate; veneau de vale şi cârmuitorii din Machir, şi din Zebulon căpitanii de oşti.


text:
Şi principii din Isahar au fost alături cu Debora, şi Neftali fu credincios către Barac, şi pe urmele lui se năpusti de vale. Dar printre cetele lui Ruben, sunt grele cumpene sufleteşti!


text:
Pentru ce ai rămas tu între ţarcuri? Ca să asculţi cum fluieră cavalul ciobănesc? Nu, ci fiindcă între cetele lui Ruben sunt grele cumpene sufleteşti.


text:
Galaad stă la el acasă, dincolo de Iordan. Şi Dan – de când s’a înstrăinat el, pe corăbii? Aşer s’a sălăşluit la ţărmul mării şi stă tihnit lângă limanuri.


text:
Şi regii au venit şi s’au încins la luptă; încinsu-s’au la luptă regii canaaniţi, la Taanac, la apele Meghidonului. Dar pradă de argint: nici pomeneală!


text:
Puhoiul Chişonului i-a măturat de vale, puhoiul războaielor străvechi, puhoiul Chişonului! Binecuvântează, suflete al meu, puterea Domnului!


text:
Blestemaţi Merozul! – zice îngerul Domnului. Blestemaţi amar pe cei ce-l locuesc, că n’au sărit într’ajutorul Domnului, intr’ajutorul Domnului şi al vitejilor săi!


text:
Dar binecuvântată să fie între femei Iaela, soţia lui Heber Cheneul, între femeile care au sălaş în corturi, binecuvântată fie ea!


text:
Cu mâna stângă a apucat ţăruşul, şi cu dreapta ciocanul de dulgher şi a izbit pe Sisera cu ciocanul şi ţeasta i-a zdrobit; i-a sfărâmat tâmpla şi a străpuns-o.


text:
Şi s’a frânt la picioarele ei Sisera şi a căzut şi s’a lungit. La picioarele ei s’a frânt, s’a năruit! Unde s’a frânt, s’a prăbuşit trăsnit.


text:
La fereastră, mama lui Sisera tot pândeşte şi se uită printre gratii: «Pentru ce carul său de luptă întârzie să vină? Şi de ce tropotul cailor lui este zăbavnic?»


text:
«De sigur că au dat de pradă şi acum o împart: o fecioară, două fecioare, de războinic; pradă de ţesături vopsite lui Sisera; pradă de veşminte în fel de fel de feţe; un şal şi două, cu flori pe ele – pe umerii reginei…»


text:
Aşa să piară toţi vrăjmaşii tăi, o Doamne! Iar cei ce te iubesc pe tine ca soarele să fie, când se ridică întru puterea lui!» Şi după acestea, ţara a fost în tihnă timp de patruzeci de ani.


text:
Şi fiii lui Israil iarăşi au săvârşit fapte rele în ochii Domnului, şi Domnul i-a dat pe ei în mâna lui Madian timp de şapte ani.


text:
Şi mâna lui Madian a împilat pe Israil; iar de răul Madianiţilor, fiii lui Israil se ascundeau în ponoarele munţilor, în peşteri şi prin stâncile cu greu de răzbătut.


text:
Şi se întâmpla, când Israil îşi făcea sămănăturile, că porneau Madianiţii şi Amaleciţii şi Fiii Răsăritului şi veneau cu război.


